
() paskui, kai gyvatės, šikšnosparniai, barsukai 11 kiti bo- 
žemio urvų gelmėse besivesiantys gyviai tuntais ima lysti lauk 
į paviršių, balikę įbrastą buveinę; kai vaismedžiai tr ankšti- 


niai augalai pradeda būti tr kirmyti (...) 

Žosas seniai pastebėjo, kad Paryžiuje žmonės vaikšto daug 
greičiau nei Gilvineke. Kiekvieną rytą pėstieji ssūdavo Meno 
prospektu trijų mazgų greičiu. Pats Žosas šį pirmadienį spaudė 
vos ne iki trijų su puse mazgo, nes vėlavo dvidešimt minučių 
ir bandė atsigriebti, ką sugaišęs. Viskas per kavos tirščius, 
išsipylusius ant virtuvės grindų. 

Žosas nenustebo. Jau seniai suprato, kad daiktai gyvena 
savo gyvenimą ir slapčia mums kenkia. Kiek siekė jo, breto- 
no jūrininko, atmintis, be galbūt kelių laivo įrenginių, nie- 
kada jam nieko pikta nepadariusių, visa kita daiktija turėjo 
kažkokios energijos ir visą ją sutelkdavo žmogaus gyvenimui 
apkartinti. Mat net mažiausia naudojimo klaidelė daiktui stai- 
ga suteikia laisvę, kuri, kad ir kokia menkutė būtų, sukelia 
ištisą virtinę įvairiausių bėdų, nuo šiaip nesėkmės iki tragedi- 
jos. Iš rankos išsprūdęs butelio kamštis yra tipiškas, tik suma- 
žinto mastelio pavyzdys. Juk nukritęs kamštis nieku gyvu ne- 


atriedės žmogui prie kojų. Jis kaip koks voras, stengdamasis 


likti nepasiekiamas, piktavališkai užlįs už dujinės ir pridarys 
galybę vargų jo ieškančiam žmogui: šis stums dujinę, nutrauks 
prijungiamąją žarnelę, nuvers puodą, apsiplikys. Tą rytmetį 
įvykiai susiklostė dar sudėtingiau, viskas prasidėjo nuo ne- 
kaltos klaidos — Žosas sviedė kavos aparato filtrą į šiukšlių 
dėžę, bet nepataikė, tas nukrito, apvertė šiukšlių dėžę, pats 
šleptelėjo ant šono, ir tirščiai išsidrabstė ant grindų. Štai taip 
vergais paverstiems ir teisėtai keršto trokštantiems daiktams 
retkarčiais pavyksta priversti žmogų nusilenkti jų slaptai ga- 
liai, rangytis ir šliaužioti kaip kokį šunį, ir jie nepagaili nei 
moterų, nei vaikų. Ne, Žosas nieku gyvu nepasitikėtų daik- 
tais, kaip kad nepasitikėjo nei žmonėmis, nei jūra. Pirmi at- 


ima protą, antri sielą, trečioji pasiglemžia gyvybę. 


Žosas gyvenime jau buvo patyręs nemažai bėdų, tad nu- 
sprendė neerzinti likimo ir kuo nuolankiausiai surinko tirš- 
čius, kruopelę po kruopelės. Neniurzgėdamas atliko bausmę, 
ir daiktų pasaulis klusniai grįžo į savo jungą. Tas rytmetinis 
nutikimas tebuvo smulkmena, iš pažiūros tik menkutė ne- 
sėkmė, tačiau Žosas žinojo, kad taip tik atrodo, o iš tikrųjų 
tai labai aiškus priminimas, jog žmonių ir daiktų karas tęsia- 
si ir jog toli gražu ne visus mūšius laimi žmogus. Priminimas 
apie katastrofas, apie laivus nulaužytais stiebais, apie ketvir- 
čiuotus žvejų tralerius, apie jo paties laivą, $i2v77, į kurį plau- 
kiant Airijos jūra su aštuoniais įgulos nariais rugpjūčio dvide- 
šimt trečią dieną trečią valandą nakties ėmė veržtis vanduo. 


Betgi Dievas mato, Zosas paisė aikštingų savo tralerio įgei- 


džių, ir Dievas mato, žmogus su laivu taikiai sugyveno. Iki tos 
nelemtos nakties, kai per audrą Žosas pasikarščiavęs trinktelė- 
jo kumščiu į borto kraštą. Šiaurys, kuris jau ir taip beveik gulė- 
jo ant dešiniojo šono, staiga laivagaly prakiuro. Kai apsėmė 
variklį, laivą pagavo nešti bangos, vyrai be atvangos samstė 
vandenį, kol galiausiai apyaušriu jie sustojo užplaukę ant rifo. 
Tai nutiko prieš keturiolika metų, du žmonės žuvo. Keturioli- 
ka metų, kai Žosas suspardė Šiario savininką. Keturiolika me- 
tų, kai Žosas išvažiavo iš Gilvineko uosto, atsėdėjęs devynis 
mėnesius kalėjime už kūno sužalojimą ir pasikėsinimą į gyvy- 
bę, keturiolika metų, kai beveik visas jo gyvenimas išbėgo pro 


tą skylę laive. 


Žosas kulniavo Džiaugsmo gatve, bandydamas sukandęs 
dantis užgniaužti įniršį, sukylantį kaskart, kai jūroje pradan- 
gintas Šiaurys vėl išnirdavo ant jo minčių keterų. Iš esmės jis 
pyko ne ant Šiawrio. Iš tiesų tas senas geras traleris sugirgždi- 
no nuo amžiaus patrešusius savo bortus tik atsakydamas į 
smūgį. Žosas buvo įsitikinęs, kad laivas tiesiog nenumatė sa- 
vo trumpučio protesto pasekmių, neįvertino, koks jis senas ir 
iškleręs ir kaip smarkiai tąnakt bangavo. Traleris tikrai neno- 
rėjo dviejų jūrininkų žūties ir dabar, kaip koks kvailys gulė- 
damas Airijos jūros dugne, gailėjosi, ką padaręs. Žosas daž- 
nai mintyse jį guosdavo ir sakydavo atleidžiąs, ir jam atrodė, 
kad laivui, kaip ir jam pačiam, dabar jau pavyksta ramiai 
užmigti, kad Šiaurys ten pradėjo naują gyvenimą kaip jis, 


Zosas, Paryžiuje. 


IO 


O štai laivo savininkui nieku gyvu nenorėjo atleisti. 

— Ką jūs, Žosai Le Gernai, — plekšnodavo tas jam per pe- 
tį, — šita gelda jums dar dešimt metų atlaikys. Tikra smar- 
kuolė, o jūs — jos šeimininkas. 

— Su Šiauriu plaukioti jau pavojinga, — atkakliai kartoda- 
vo Žosas. — Mėtosi į šonus, korpusas krypsta. Triumo sienos 
savo atitarnavo. Per stipresnę audrą nebeatsakau už jį. O gel- 
bėjimosi valtis nebeatitinka normų. 

— Aš pažįstu savo laivus, kapitone Le Gernai, - jau griež- 
tesniu tonu atšaudavo savininkas. — Jei Šiaurys jums kelia bai- 
mę, aš turiu dešimt vyrų, kurie pasiruošę užimti jūsų vietą 
vos man spragtelėjus pirštais. Vyrų, kurie nieko nesibaimina 
ir neinkščia kaip kokie biurokratai dėl saugos normų. 

— O aš turiu septynių jūrininkų įgulą. 

Valdytojas prikišdavo riebų grėsmingą veidą. 

— Pamėginkit nueiti pasiskųsti uosto vadovybei, Žosai Le 
Gernai, garbės žodis, nė apsižiūrėt nespėsit, kaip liksit ant 
ledo. Ir jūsų niekas nebeims į laivą nuo Bresto iki Sen Nazero. 


Taigi, kapitone, patariu gerai pamąstyti. 


Taip, Žosas po šiai dienai gailėjosi, kad sudužus laivui kitą 
rytą nepribaigė to žmogėno, o tik sulaužė ranką ir išnarino 
krūtinkaulį. Įgulos vyrai nutempė jį šalin, keturiese vos atplė- 
šė. Negriauk sau gyvenimo, Žosai, sakė. Sustabdė, neleido nu- 
galabyti savininko su visais jo pakalikais, o tie jį, išėjusį iš kalė- 
jimo, išbraukė iš visų sąrašų. Žosas visuose baruose tiek 


trimitavo, jog didžiausi uosto valdybos šikniai gauna kyšius, 

kad teko atsisveikinti su prekybos laivyba. Jo atsisakinėjo visi 
uostai paeiliui, kol vieną antradienio rytą Žosas sėdo į traukinį 
Kemperas- Paryžius ir, kaip daugybė kitų bretonų prieš jį, išli- 
po Monparnaso geležinkelio stotyje, praeityje palikęs pabėgu- 
sią žmoną ir devynis tipus, kuriuos buvo pasiryžęs nudobti. 

Priėjęs Edgaro Kinė sankryžą, Žosas nugrūdo savo nostal- 
gišką įtūžį atgal į sielos kamputį ir paspaudė žingsnį, kad 
atsigriebtų už prarastą laiką. 

Per visus tuos kavos tirščių, žmonių ir daiktų karo reikalus 
jis užgaišo mažiausiai penkiolika minučių. O punktualumas 
jo darbe — esminis dalykas, pirmąsias savo naujienas jis sten- 
gėsi visada pradėti skaityti pusę devynių, antrąsias — dvylika 
trisdešimt penkios, o vakarines — po šešių dešimt. Tomis piko 
valandomis praeidavo daugiausia galimų klausytojų, tačiau 
šiame mieste jie pernelyg skubėdavo, todėl nepakęsdavo nė 
menkiausio vėlavimo. 

Žosas nukabino urną nuo medžio, kur ją nakčiai pririšda- 
vo dvigubu lynu bei dviem užrakinamomis grandinėmis, ir 
rankomis pasvėrė. Ne per pilniausia šįryt, ilgai neužtruks su- 
rūšiuoti užsakymus. Šyptelėjęs nusinešė dėžę į parduotuvėlės 
tarnybinę patalpą, kuria jam leido naudotis Damasas. Dar 
yra šioj žemėj gerų žmonių, tokių kaip Damasas, kurie duo- 
da raktą ir vietos prie stalo kampo, nesibaimindami, kad iš- 
plėšite jų kasą. Na bet ir vardas - Damasas. Jis turėjo aikštėje 
riedučių parduotuvėlę Ro//-Rzdey ir leisdavo jam užeiti ruoštis 
skaityti naujienas po stogu, prisiglaudus nuo lietaus. Na ir 


pavadinimas — Ro//- Rider. 

Žosas atrakino urną, didelę medinę dėžę, kurią sumeistra- 
vo savomis rankomis ir brangiojo velionio atminimui pakrikš- 
tijo Šiaurys II. Žinoma, dideliam tolimosios jūrų žvejybos tra- 
leriui nedidelė šlovė, kad jo palikuonio statusas smuko iki 
pašto dėžutės Paryžiuje, tačiau tai buvo ypatinga pašto dėžu- 
tė. Geniali pašto dėžutė, sukurta pagal genialų sumanymą, 
kilusį prieš septynetą metų ir puikiai padėjusį Žosui vėl atsi- 
stoti ant kojų po trejų metų darbo konservų fabrike, pusme- 
čio siūlų verpykloje ir dvejų metų nedarbo. Genialusis suma- 
nymas atėjo į galvą vieną gruodžio naktį, kai suspaudęs 
rankoje taurelę sėdėjo susmukęs vienoje Monparnaso kvarta- 
lo kavinėje, kur tris ketvirtadalius susirinkusiųjų sudarė vie- 
niši bretonai, ir klausėsi netylančio savo krašto aidų gausmo. 
Kažkas kalbėdamas paminėjo Ponlabės kaimelį, o tada iš Žoso 
galvos išlindo jo proprosenelis Le Gernas, gimęs Lokamarijo- 
je, pasirėmė alkūnėmis ant baro stalo ir pasilabino: „sveikas“. 
„Sveikas“, — atsiliepė Žosas. 

— Pameni mane? — paklausė seniokas. 

— Je, — burbtelėjo Žosas. — Kai tu numirei, aš dar gimęs 
nebuvau, tai nė neverkiau. 

— Klausyk, vaiki, galėtum pasistengt nepaistyt niekų, jei- 
gu jau atėjau tavęs aplankyti. Tau kiek dabar? 

— Penkiasdešimt. 

— Nelepino tavęs gyvenimas. Atrodai senesnis. 

— Neklausiu tavo nuomonės, ir išvis aš tavęs nekviečiau. 
Tu irgi bjaurus buvai. 


— Keisk toną, vaikine, o tai žinai, kaip būna, kai susinervinu. 

— Je, visi žinojo. Ypač tavo žmona, kurią visą gyvenimą 
lupai kaip rudą šunį. 

— Na taip, — nusiviepė senis, — bet reikia žiūrėt pagal anuos 
laikus, tuomet šitaip priderėjo. 

— Velniop tuos laikus. Tai tau šitaip priderėjo. Išmušei jai akį. 

— Tai ką dabar, gal nekalbėsim apie tą akį dar du šimtmečius? 

— Kalbėsim. Kaip apie pavyzdį. 

— Žosai, tu man kalbi apie pavyzdį? Čia tas pats Žosas, 
kuris Gilvineko prieplaukoj vienam vyrukui vos žarnų nepa- 
leido bespardydamas? Ar aš klystu? 

— Pirma, ten buvo ne moteris, antra, ten buvo net ne vy- 
ras, O pinigų maišas, kuriam visai nusispjaut, tegu kiti pa- 
dvės, svarbu, jam pinigas plaukia. 

— Je, žinau. Negaliu tavęs smerkt. Bet, vaiki, juk pasi- 
kvietei mane ne vien dėl šito? 

— Sakiau gi. Aš tavęs nekviečiau. 

— Tikras paršas. Džiaukis, kad paveldėjai mano akis, ki- 
taip jau būčiau žiebęs. Įsidėmėk, esu čia tik todėl, kad mane 
išsikvietei, ir ne kitaip. Beje, aš ne širam bare paprastai lan- 
kausi, man čia nepatinka muzika. 

— Gerai jau, — nusileido įtikintas Žosas. — Tau pastatyt? 

— Jeigu dar pajėgsi pakelt ranką. Nes turiu pasakyti, kad 
savo normelę tu jau padarei. 

— Nesirūpink, seni. 

Senolis gūžtelėjo pečiais. Dar ne to teko matyti, ir šitam 
snargliui tikrai nepavyks jo supykdyti. Grynakraujis Le Ger- 


nas, tas Zosas, nieko nepasakysi. 

— Tai ką, — vėl prabilo seniokas, sriubtelėjęs bretoniško 
midaus, — neturi nei žmonos, nei šlamančiųjų? 

— Kaip pirštu į akį, — atsiliepė Žosas. — Kiek girdėjau iš 
pasakojimų, anais laikais nebuvai toks gudrus. 

— Tai todėl, kad dabar esu šmėkla. Numiręs sužinai dau- 
gybę dalykų, kurių nežinojai anksčiau. 

— Kurgi ne! — nusišaipė Žosas, sunkiai tiesdamas ranką į 
padavėją. 

— Jeigu dėl moterų, tai nevertėjo manęs kviesti, šituos da- 
lykus ne per geriausiai išmanau. 

— Taip ir maniau. 

— Bet dėl darbo, vyruti, reikalas nesudėtingas. Tiesiog da- 
ryk tą patį, ką darė tavo šeima. Verpykloj tau tikrai ne vieta 
buvo, suklydai. Be to, juk žinai, daiktų geriau išvis pasisau- 
goti. Virvės — dar šiaip taip, bet siūlų rites, verpalus, jau ne- 
kalbu apie kamščius, geriau dideliu lankstu aplenkti. 

— Žinau, — atsakė Žosas. 

— Išnaudok, ką paveldėjai. Daryk, kaip darė tavo giminė. 

— Nebegaliu būt jūrininkas, — suirzo Žosas. — Aš visur 
nepageidaujamas. 

— Kas tau sako būt jūrininku? Dėl Dievo, negi žuvys — vie- 
nintelis dalykas gyvenime, to betrūko. Aš ką, buvau jūrininkas? 

Žosas susivertė paskutinį gurkšnį ir susimąstė. 

— Ne, — atsakė po poros minučių. — Tu buvai šauklys. Nau- 
jienų skelbėjas nuo Konkarno iki Kempero. 

— Taip, žmogau, ir tuo didžiuojuosi. Aš buvau šauklys — 


av bannour. Pietinėje pakrantėje geresnio už mane nebuvo. 

Kiekvieną su Dievo malone išaušusią dieną 27 5a220u7 įženg- 
davo vis į kitą kaimelį ir vidurdienį skelbdavo žinias. Ir galiu 
pasakyt, kad žmonės nuo pat aušros laukdavo manęs pasiro- 
dant. Turėjau apeiti trisdešimt septynis kaimus, nemažai, ar 
ne? Įsivaizduoji, kiek žmonių susidaro, ką? Žmonių, kurie 
gyveno neatitrūkę nuo pasaulio įvykių, ir kieno dėka? Mano 
dėka. Nes kas atnešdavo naujienas? Aš, 27 bennour, geriausias 
žinianešys visame Finisterio krašte. Mano balsas siekdavo nuo 
bažnyčios ligi skalbyklos, aš mokėdavau visus žodžius. Visi 
pakeldavo galvą manęs išklausyti. O mano balsas jiems atneš- 
davo pasaulį, gyvenimą, tai visai kas kita nei žuvys, patikėk. 

— Aha, — atsiliepė Žosas, gerdamas tiesiai iš butelio, pa- 
statyto ant baro stalo. 

— Antrosios imperijos įvykius pranešinėjau aš. Keliauda- 
vau sužinoti naujienų iki pat Nanto ir pargabendavau ant 
žirgo nugaros šviežutėles kaip jūros vanduo. Apie Trečiąją 
respubliką irgi aš pranešiau visose pakrantėse, būtum matęs 
kilusį šurmulį. O kur dar vietiniai reikalai reikaliukai: vedy- 
bos, mirtys, vaidai, rasti daiktai, dingę vaikai, pasagų keiti- 
mas, — Žinias apie visa tai išnešiodavau aš. Kiekvienam kai- 
mely man perduodavo naujienas, kurias norėdavo, kad 
paskelbčiau. Dar dabar atsimenu merginos iš Penmaršo mei- 
lės prisipažinimą vaikinui iš Sentmarinos. Kilo velnioniškas 
skandalas, pasibaigęs žmogžudyste. 

— Galėjai nutylėti. 

— Juk man mokėjo už tai, kad pranešu, aš tik dirbau savo 


darbą. Nepaskelbęs naujienos apvogčiau klientą, o mes, Le 

Gernai, gal ir galvijai, bet ne niekšai. Tų žvejų, jūrininkų 
dramos, meilės ir pavydai — ne mano reikalas. Man jau gana 
buvo savo šeimyna rūpintis. Kartą per mėnesį užsukdavau į 
kaimelį pamatyt vaikų, nueit į Mišias ir pasidulkint. 

Žosas atsiduso į savo taurelę. 

— Ir palikt pinigų, — tvirtai pridūrė senolis. — Žmona ir 
aštuoni vaikai daug suvalgo. Bet patikėk, su 27 4a2720u7 jie 
niekada nejautė stygiaus. 

— Antausių? 

— Pinigo, asile. 

— Taip gerai uždirbdavai? 

— Į valias. Jei ir yra šioje žemėje koks neišsenkantis pro- 
duktas, tai naujienos, o vienintelis niekad nepasotinamas troš- 
kulys — tai žmonių smalsumas. Kai esi šauklys, žindai visą 
žmoniją. Gali būt tikras, kad niekad nepritrūksi pieno ir nie- 
kad nepritrūks burnų. Klausyk, vaikeli, jei šitiek sriuobsi, nie- 
kada negalėsi būt šauklys. Širam amatui reikia aiškios galvos. 

— Nenoriu tavęs liūdint, seniuk, — papurtė galvą Žosas, — 
bet šauklio amatu dabar niekas nebesiverčia. Nieks nė ne- 
įkirstų, ką tas žodis reiškia. „Batsiuvys“ — aišku, bet „šauklį“ 
vargiai net žodyne rasi. Nežinau, ar po mirties sekei, kas de- 
dasi pasauly, bet čia viskas gerokai pasikeitė. Niekam nebe- 
reikia, kad kas rėkte pranešinėtų naujienas bažnyčios aikštė- 
je, visi turi laikraščius, radiją ir televiziją. O prisijungęs prie 
interneto Loktiudyje sužinosi apie kiekvieną pirstelėjimą Bom- 
bėjuje. Tai pats pagalvok. 


— Ar tikrai mane laikai senu pusgalviu? 

— Aš tik informuoju tave, ir viskas. Dabar mano eilė. 

— Nebenulaikai vairo, vargšeli Žosai. Tiesink. Nelabai ką 
supratai iš to, ką kalbėjau. 

Žosas pakėlė padėrusį žvilgsnį į proprosenelio siluetą. Šis 
gana didingai lipo nuo savo kėdės prie baro. Kadaise buvo 
aukštas. Taip, Žosas panašus į šitą stačioką. 

— Šauklys, — pareiškė senolis, plodamas delnu per baro 
stalą, — tai Gyvenimas. Ir nesakyk, kad niekas nebežino, ką 
tas žodis reiškia, kad jo nebėra žodyne, arba tai reikš, kad Le 
Gernai degradavo ir nebeverti būti jo skelbėjais. Gyvenimas! 

— Vargšas senas pusgalvis, — burbtelėjo Žosas, nulydėda- 
mas jį akimis. — Vargšas senis, visai nusipaisto. 

Pastatė savo taurę ant baro stalo ir dar pavymui užriko: 

— Ir išvis aš tavęs nekviečiau! 

— Gana jau, — padavėjas suėmė jį už rankos, — apsiramin- 
kit, jūs trukdote žmonėms. 

— Nusišvilpt man ant žmonių! - užbliovė Žosas, įsitvėręs į 
baro stalą. 

Prisiminė, kaip du už jį mažesni vyrai išgrūdo jį lauk iš 
Artimono baro ir kaip jis kokį šimtą metrų nusvirduliavo šali- 
gatviu. Po devynių valandų prabudo vieno namo prieangyje 
už keliolikos metro stotelių nuo baro. Apypiečiu parsivilko į 
savo kambarį, abiem rankomis susiėmęs už plyštančios gal- 
vos, ir vėl užmigęs atsibudo kitos dienos šeštą valandą. Skaus- 
mingai praplėšęs akis įsispoksojo į murzinas savo buveinės 
lubas ir atkakliai pakartojo: 


— Vargšas senas pusgalvis. 

Taigi prieš septynerius metus, po kelių sunkių įsibėgėjimo 
mėnesių — kol rado tinkamą toną, išlavino balsą, išsirinko 
vietą, sugalvojo skyrelius, prisipratino klientus, nustatė įkai- 
nius, — Žosas ėmėsi senovinės šauklio — 27 Laznowr — profesi- 
jos. Su savo urna jis išbandė daugel vietų septynių šimtų met- 
rų spinduliu aplink Monparnaso geležinkelio stotį, nuo kurios 
nenorėjo per toli nuklysti — dėl visa ko, kaip pats sakė, — kol 
galiausiai prieš dvejus metus apsistojo Edgaro Kinė ir De- 
lambro gatvių sankryžoje. Čia pas jį suplaukdavo turgaus 
lankytojai, aplinkiniai gyventojai, jis pritraukdavo ir įstaigų 
darbuotojus, pramaišiui su besistengiančiais nekristi į akis nuo- 
latiniais Džiaugsmo gatvės lankytojais, o kartu užgriebdavo 
ir dalį srauto, plūstančio iš Monparnaso stoties. Žmonės tan- 
kiais būreliais susigrūsdavo aplink jį pasiklausyti skelbiamų 
naujienų, žinoma, susirinkdavo ne taip gausiai kaip aplink 
proprosenelį Le Gerną, tačiau nereikia pamiršti, kad Žosas 
naujienas skelbdavo po tris kartus per dieną. 

Į urną jis surinkdavo gana daug skelbimų, vidutiniškai 
šešiasdešimt per dieną — ir gerokai daugiau ryte negu vakare, 
nes naktis — patogesnis metas norintiems įmesti laiškelį slap- 
čia, — visi jie būdavo užklijuoti vokuose, prie kiekvieno pridė- 
ta po penkių frankų monetą. Penki frankai — ne taip brangu 
už galimybę išgirsti savo mintį, savo skelbimą ar prašymą, 
paleistus pavėjui į Paryžių. Iš pradžių Žosas bandė nustatyti 
minimalią kainą, tačiau žmonėms nepatiko, kad jų mintis 
nupigina iki vieno franko monetos. Tai nuvertindavo jų au- 


ką. Taigi dabartinis tarifas tenkino tiek duodančiuosius, tiek 

gaunantįjį, ir Zosas per mėnesį, įskaitant sekmadienius, susi- 


žerdavo devynis tūkstančius frankų. 


Senasis 27 bannour neklydo: medžiagos niekad nepritrūk- 
davo, ir vieną vakarą Art;m20m0 bare jau kauštelėjusiam Žosui 
teko senoliui tai pripažinti. „Juk perspėjau tave, kad žmonių 
galvos tiesiog prikimštos įvairiausių dalykų, kuriuos trokšta 
išsakyti, — priminė senolis, gana patenkintas, kad vaikaitis 
atgaivino šį verslą. — Prikimštos kaip seni pjuvenų čiužiniai. 
Prikimštos dalykų, kuriuos nori pasakyti ir kuriuos nori nu- 
tylėti. Tu susišluoji užmokestį ir kartu pasitarnauji žmonijai. 
Tu - kaip nuotėkų siurblys. Bet, vaiki, pasisaugok, ne viskas 
taip paprasta. Palei dugną pabraukęs, sriūbtelsi ir tyro van- 
dens, ir srutų. Žiūrėk savo kailio, žmonių galvose kartais ir 
negražių dalykų dedasi“. 

Prosenolio įžvalgaus būta. Urnoje Žosas rasdavo ir skelb- 
tinų, ir nutylėtinų laiškelių. „Neskelbtinų“, — pataisė jį moks- 
linčius, toks senis, laikas lyg ir viešbutėlį šalia Damaso par- 
duotuvės. Beje, imdamas laiškelius iš urnos, Žosas pirmiausia 
juos suskirstydavo į skelbtinus ir nutylėtinus. Skelbtinus da- 
lykus žmonės paprastai išlieja natūraliais kanalais, tai yra 
pro burną, įprastais upeliukais ar kriokiančiais srautais, ir 
tai leidžia žmonėms nesprogti nuo susigrūdusių žodžių. Mat, 
kitaip nei pjuvenų čiužiniai, žmogus kasdien kaupia vis nau- 
jus žodžius, todėl tiesiog gyvybiškai svarbus tampa kanali- 
zacijos klausimas. Dalis tų skelbtinų dalykų atkeliaudavo į 


urną, į skyrelius Pzrdwoda, Perka, Ieško, Meslė, Įvairūs braneši- 

mai ir Technikos skelbimai; pastarųjų kiekį Žosas apribojo nu- 
statęs šešių frankų tarifą kaip atlygį už tai, kad juos labai 
keblu skaityti. 

Tačiau — įdomiausia — Šauklys pastebėjo gaunąs tiek ne- 
skelbtinų žinių, kiek nė neįtarė esant. Neįtarė, nes tame pju- 
venų čiužinyje nėra jokios angos šalinti širokiai žodinei me- 
džiagai. Arba ji peržengia leistinas žiaurumo, šiurkštumo ribas, 
arba priešingai, nesiekia tokio svarbos lygio, kuris pateisintų 
jos išsakymą. Taigi šie per smarkūs arba pernelyg nereikš- 
mingi žodžiai pasmerkti gyvuoti tarytum gniaužtuose, įspraus- 
ti į tą Čiužinį kaip kamšalas, apsupti tamsos ir gėdingai nuty- 
limi. Tačiau, kaip Šauklys suprato iš surinkto per septynerius 
metus derliaus, tie žodžiai toli gražu nemiršta. Jie kaupiasi, 
kraunasi vieni ant kitų, nuo tokios kurmio egzistencijos rūgs- 
ta ir su apmaudu žiūri, kaip erzinamai pro šalį zuja lakūs 
teisėti žodžiai. Iškabindamas tą urną su siaurute dvylikos cen- 
timetrų anga, Šauklys atvėrė plyšį, pro kurį įkalintieji veržėsi 
lauk kaip koks skėrių būrys. Nebuvo nė vieno rytmečio, kad 
iš savo dėžės gelmių neištrauktų ko nors nutylėtino: pamoks- 
lavimų, įžeidimų, nevilties šauksmų, šmeižto, įskundimų, gra- 
sinimų, paistalų. Kartais tie nutylėtini laiškeliai būdavo to- 
kie primityvūs, tokie beviltiškai kvaili, kad sunku net iki galo 
perskaityti. Kartais taip susukti, kad visiškai neįmanoma su- 
vokti prasmės. Kartais tokie atgrasūs, kad net lapelis krisda- 
vo iš rankos. O kartais tokie tūžmingi, tokie destruktyvūs, 
kad Šauklys juos sunaikindavo. 


Mat Šauklys rūšiuodavo. 

Nors buvo pareigingas žmogus ir suprato, kad iš nebū- 
ties išgreibia pačias smerkiamiausias žmogaus minčių atlie- 
kas, kad tęsia savo protėvio vykdytą išganymo darbą, vis 
dėlto Šauklys pasiliko teisę atmesti tai, ko lūpos neprisivers- 
davo ištarti. Neperskaitytus laiškelius kartu su penkiais fran- 
kais laikydavo atidėjęs, nes, kaip tvirtino senolis, Le Gernai 
nėra niekšai. Kaskart, kai skelbdavo žinias, Žosas tos die- 
nos atmestuosius laiškelius išdėliodavo ant dėžės, kurią nau- 
dojo kaip pakylą, krašto. Ir tokių visada būdavo. Visus, ku- 
riuose žadama iškrušti moteris, kuriuose su purvais maišomi 
juodukai, arabai, geltonodžiai ir pederastai, Žosas dėdavo 
prie atmestųjų. Jis instinktyviai suvokė, kad per plauką pats 
negimė moterimi, juoduku ar pederastu ir kad cenzūra už- 
siima vedamas ne didžiadvasiškumo, o paprasčiausio savi- 
saugos instinkto. 

Kartą per metus, didžiausio ištuštėjimo metu, nuo rug- 
pjūčio 11 iki 16 dienos Žosas urną keldavo ant pastolio ir 
remontuodavo, šveisdavo, perdažydavo, virš grimzlės linijos 
ryškiai mėlynai, į apačią nuo jos — ultramarino spalva, ant 
priekinės sienelės stambiomis juodomis raidėmis stropiai iš- 
vedžiodavo užrašą Šizvrys II, ant kairiojo borto Tvarkaraštis, 
ant dešiniojo Tavifai ir Atitinkamos sąlygos. Žodį „atitinkamas“ 
jam dažnai teko girdėti, kai buvo sulaikytas, paskui per teis- 
mą, todėl įstrigo atminty. Žosas manė, kad tos „atitinkamos 
sąlygos“ teikia solidumo jo skelbiamoms žinioms, nors moks- 
linčius iš viešbučio ir turėjo ką prikišti. Žosas nežinojo ką ir 


manyti apie tą Ervė Dekambrė. Aristokratas, be jokios abe- 

jonės, aukštas stilius, bet tiek nusigyvenęs, kad turėjo nuo- 
moti keturis antrojo aukšto kambarius ir prisidurti prie paja- 
mų pardavinėdamas servetėles bei teikdamas nieko vertus mo- 
kamus psichologijos patarimus. Pats glaudėsi dviejuose 
kambarėliuose pirmame aukšte, apsikrovęs knygų rietuvėmis, 
užskėtusiomis visą erdvę. Vadinasi, Ervė Dekambrė buvo su- 
rijęs tūkstančius žodžių, bet Žosas nesibaimino, kad jis už- 
dus, nes aristokratas daug šnekėdavo. Jis kaip tikrų tikriau- 
sias siurblys kiaurą dieną rijo ir atpylinėjo, netgi sudėtingus, 
ne visada suprantamus pliūpsnius. Damasas irgi ne viską įkirs- 
davo, tai šiek tiek guodė, tačiau juk Damasas apskritai nela- 
bai protingas. 

Iškratęs urną ant stalo ir pradėjęs rūšiuoti, kas skelbtina 
ir kas neskelbtina, Žosas stabtelėjo, paėmęs didelį storą kre- 
minį voką. Pirmą kartą susimąstė, ar tik ne mokslinčius ra- 
šo tuos prabangius laiškelius — po dvidešimt frankų voke, — 
kuriuos gaudavo jau tris savaites. Patys nemaloniausi pra- 
nešimai, kokius tik teko skaityti per septynerius metus. Žo- 
sas atplėšė voką, jam virš peties palinko proprosenelis. „Žiū- 
rėk savo kailio, Žosai, žmonių galvose kartais ir negražių 
dalykų dedasi“. 

— Užsikimšk, — atrėžė Žosas. 

Išlankstė lapelį ir pusbalsiu perskaitė: 

„O paskui, kai gyvatės, šikšnosparniai, barsukai ir kiti po- 
žemio urvų gelmėse besiveisiantys gyviai tuntais ima lįsti lauk 
į paviršių, palikę įprastą buveinę; kai vaisiai ir ankštiniai au- 


galai pradeda pūti ir kirmyti (...)“ 

Žosas apvertė lapelį ieškodamas tęsinio, tačiau teksto bu- 
vo tik tiek. Papurtė galvą. Jam teko išlieti daug klaikių žo- 
džių, tačiau šitas žmogelis pranoko visus. 

— Išgama, — sumurmėjo. — Turtingas išgama. 


Padėjo tą lapelį ir mikliai atplėšė likusius vokus. 

- III - 


Ervė Dekambrė atsistojo savo namų tarpduryje likus ke- 
lioms minutėms iki pusės devintos žinių. Atsišliejo į staktą ir 
ėmė laukti bretono. Jo santykiai su jūrininku buvo priešiški, 
jiedu nesikalbėdavo. Dekambrė neįstengė suprasti kodėl. Buvo 
linkęs dėl šito kaltinti tą šiurkštų, lyg iškaltą iš granito ir, ko 
gero, žiaurų vyriškį, kuris su savo dėže, keista urna ir praneši- 
mais jau dvejus metus drumstė subtilią jo gyvenimo tvarką, 
triskart per dieną viešoje vietoje išpildamas po toną bjauriau- 
sių atmatų. Iš pradžių jis tam neteikė reikšmės, nes tvirtai 
manė, kad tas žmogelis neišsilaikys nė savaitės. Tačiau žmo- 
geliui šauklystė sekėsi kuo puikiausiai, bretonas prisijaukino 
klientus, ir jų kasdien prisirinkdavo, galima sakyti, sausa- 
kimšai, tikras nesusipratimas. 

Dekambrė to nesusipratimo nieku gyvu nebūtų pralei- 
dęs, ir nieku gyvu nebūtų to pripažinęs. Taigi kiekvieną ry- 
tą atsistodavo su knyga rankoje ir klausydavosi pranešimų 


įbedęs akis knygon, versdamas puslapius, bet neperskaity- 

damas nė eilutės. Kartais tarp skyrių Žosas Le Gernas žvilg- 
telėdavo į jį. Dekambrė nepatiko tas trumputis mėlynų akių 
žvilgsnis. Jam atrodė, kad Šauklys nori įsitikinti, ar jis klau- 
sosi, kad mano laikui bėgant privertęs jį kaip kokią kvailą 
žuvį praryti jauką. Mat bretonas tik tą ir darė, mieste pri- 
taikęs šiurkščius žvejo įpročius, ir kaip tikras žūklės profe- 
sionalas sėmė į savo tinklą praeivių būrius tarsi kokius men- 
kių guotus. Jo apvalioje galvoje praeiviai ar žuvys buvo 
vienas ir tas pats, — jis pelnėsi iš to, kad abejiem išversdavo 
vidurius. 

Tačiau Dekambrė užkibo ir, puikiai išmanydamas žmo- 
gaus sielos subtilybes, pats tai suprato. Nuo aikštėje susi- 
rinkusių klausytojų jį teskyrė rankoje laikoma knyga. Gal 
oriau pasielgtų padėjęs tą nelemtą knygą ir triskart per die- 
ną susitaikęs su žuvies statusu? Tai yra su nugalėtojo, su 
išsilavinusio žmogaus, kurį įtraukė primityvus gatvės riks- 


mas, statusu? 


Tą rytą Žosas Le Gernas truputį vėlavo, o tai labai ne- 
įprasta. Dekambrė nudelbtų akių kampeliu matė jį atsku- 
bant ir tvirtai prikabinant prie platano kamieno tuščią urną, 
tą rėksmingos mėlynos spalvos pretenzingai Šiauriu II pakrikš- 
tytą urną. Dekambrė abejojo, ar jūrininkas viso proto. Smal- 
savo sužinoti, ar jis panašiai pavadino visus savo daiktus, ar 
jo kėdės, stalas irgi turi vardus. Paskui žiūrėjo, kaip Žosas 
kroviko rankomis apverčia sunkią savo pakylą ir pastato ant 


šaligatvio lengvai, lyg kilnotų kokį žvirblį, kaip vienu ener- 

gingu šuoliu strykteli ant jos tarsi į laivą, kaip iš palaidinės 
išsitraukia popierius. Jo klusniai lūkuriavo kokios trys dešim- 
tys žmonių, tarp jų — ir Lizbeta, ištikima savo postui, ranko- 
mis įsisprendusi į klubus. 

Lizbeta gyveno pas jį, Dekambrė, kambaryje nr. 3, ir 
rūpinosi, kad sklandžiai veiktų jo pogrindinis pensionas, to- 
dėl nemokėjo nuomos. Jos pagalba buvo gyvybiškai svarbi, 
džiugi, nepamainoma. Dekambrė su baime laukė dienos, 
kai koks nors vyriškis nugvelbs iš jo nuostabiąją Lizbetą. O 
tai neišvengiamai turėjo atsitikti. Aukšta, drūta juodaodė 
Lizbeta iš tolo traukė dėmesį. Vadinasi, jokios vilties nu- 
slėpti ją nuo aplinkinių akių. Tuo labiau kad Lizbeta nebu- 
vo drovaus charakterio, kalbėdavo garsiai ir nesivaržydama 
reikšdavo savo nuomonę apie viską. O blogiausia, kad Liz- 
betos šypsena, laimė, ne taip dažnai nušvintanti, įkvėpdavo 
neatsispiriamą troškimą pulti jai į glėbį, įsikniaubti į stam- 
bią jos krūtinę ir pasilikti ten amžinai. Jai trisdešimt dveji, 
vieną dieną Dekambrė neišvengiamai ją praras. O kol kas 
Lizbeta pamokslavo Šaukliui. 

— Vėluoji pradėt, Žosai, — kalbėjo išrietusi strėnas, užver- 
tusi galvą į jį. 

— Žinau, Lizbeta, — uždusęs atsiliepė Šauklys. — Tai per 
kavos tirščius. 

Dvylikametė Lizbeta buvo išplėšta iš juodukų geto Det- 
roite ir vos atkeliavusi Prancūzijos sostinėn įgrūsta į viešna- 
mį; keturiolika metų stoviniuodama ant Džiaugsmo gatvės 


šaligatvio, ji išmoko prancūzų kalbą. Kol dėl apkūnumo iš- 

metė iš visų kvartalo peep-shows*. Ją, jau dešimt naktų nakvo- 
jusią aikštėje ant suolelio, šaltą lietingą vakarą Dekambrė nu- 
sprendė parsivesti. Vienas iš keturių nuomojamų kambarių jo 
seno namo antrame aukšte kaip tik buvo laisvas, tad pasiūlė tą 
kambarį jai. Lizbeta sutiko, vos įžengusi vidun nusirengė, atsi- 
gulė ant kilimo, rankas pasikišo po galva ir akis įbedusi į lubas 
laukė, kol senis imsis reikalo. „Čia kažkoks nesusipratimas“, — 
sumurmėjo Dekambrė paduodamas jai drabužius. „Aš dau- 
giau neturiu kuo sumokėti“, — Lizbeta, susikryžiavusi kojas, 
atsistojo. „Aš čia vienas nebesusitvarkau, — kalbėjo toliau De- 
kambrė, įsistebeilijęs į kilimą, — reikia tvarkytis, virti vakarienę 
gyventojams, nueit į parduotuvę, patarnauti prie stalo. Jūs man 
padėkit, o aš jums už tai duosiu kambarį“. Lizbeta nusišypsojo, 
ir Dekambrė vos susilaikė nepuolęs jai ant krūtinės. Tačiau jau- 
tėsi senas, be to, manė, kad ši moteris nusipelno pailsėti. Ir 
Lizbeta tikrai ilsėjosi: jo žiniomis, per tuos šešerius metus, kai 
čia gyveno, neturėjo nė vieno romano. Lizbeta atgavinėjo jė- 


gas, O jis meldė Dievą, kad tai kuo ilgiau nesibaigtų. 


Žosas pradėjo skaityti, viena po kitos biro žinios. Dekambrė 
susigriebė, kad praklausė pradžią, bretonas jau skaitė skelbi- 
mą nr. 5. Tokia jo tvarka: reikėdavo įsiminti sudominusio 
skelbimo numerį ir „dėl atitinkamos informacijos“ kreiptis į 
Šauklį. Dekambrė vis galvodavo, iš kur tas pasigavo šį žan- 


darų posakį. 
* Striptizo klubas (2vg/.). 


28 


— Penktas, — skelbė Žosas. — Parduodu baltai ir rusvai margų 
kačiukų vadą, trys katinėliai, dvi katytės. Šeštas: ty, kas priešais 
trisdešimt šeštą namą Ištisomis naktimis muša būgnus tr leidžia abo- 
vigenų muziką, prašom liautis. Žmonės nori miegoti. Septintas: dir- 
bu visus baldžiaus darbus, restauruoju senovinius baldus, garantuoju 
kruobštumą, baldus bats tšsivežu ir pristatau į namus. Aštuntas: te- 
gu Prancūzijos elektros tr dujų bendrovės užsikruša. Devintas: bara- 
zity naikintojai Iš sanebideminės — tikri liurbiai. Tarakonų lieka 
Hek bat, o nublėšia šešis šimtus. Dešimias: Elena, aš tave myliu. 
Lauksiu šįvakar Šokančio katino Lave. Pasirašo Bernaras. Vienuo- 
liktas: vėl visą vasarą buvo sumautas oras, 0 štai jau rugsėjis. Dvy- 
liktas: aikštės mėsininkui. Mėsa, kur vakar pirkau, buvo nevalgo- 
ma, Ir tai jau trečias kartas per šią savaitę. Trylikias: Žanai Kristofa:, 
sugvįžk. Keturioliktas: favai lygu tšgamos, lygu šunsnuktai. Penkio- 
liktas: parduodu skanius, sultingus obuolius tr kriaušės tš savo sodo. 

Dekambrė užmetė akį į Lizbetą, ši užsirašė penkioliktą 
numerį į užrašų knygelę. Nuo tada, kai Šauklys pradėjo skai- 
tyti skelbimus, atsirado puikių nebrangių produktų, o tai di- 
delė paspirtis gaminant vakarienę pensiono gyventojams. Jis 
į knygą buvo įsikišęs tuščią popieriaus lapą ir laukė su pieštu- 
ku rankoje. Jau kelias savaites, gal tris, Šauklys skelbė keis- 
tus pranešimus, kurie, regis, jį patį domino ne daugiau negu 
parduodami obuoliai ar automobiliai. Pastaruoju metu šios 
neįprastos žinutės — rafinuotos, absurdiškos ar grasinančios, — 
reguliariai pasirodydavo rytinėje pranešimų dalyje. Užvakar 
Dekambrė nusprendė paslapčia juos užsirašinėti. Vos keturių 


centimetrų ilgio pieštukas puikiai tilpo delne. 

Šauklys artėjo prie orams skirtos pertraukėlės. Juos pra- 
nešdavo nuo savo pakylos užvertęs nosį apžvelgdamas dan- 
gų, o paskui dar pridėdavo jūros orų prognozę, visiškai nerei- 
kalingą aplink jį susibūrusiems klausytojams. Tačiau niekas, 
net Lizbeta nedrįsdavo jam pasakyti, kad šitą skyrių gali pa- 
silaikyti sau. Visi klausėsi jo kaip kunigo. 

— Apsiniaukęs rugsėjo oras, — dėstė Šauklys, pakėlęs veidą į 
dangų, — 447 šeštoliktos valandos bragiedruliyų nenumatoma, šiek 
Irek basitaisys vakare, jei norėsite kur tšeiti, prašom, bet nebamirškite 
megztinio, būs vėsus vėjas, paskui bamažu nurims. Jūrų orai, Atlan- 
tas, bendra padėtis šiandien žr tolesnė prognozė: anticiklonas tūks- 
tantis trisdešimt Azrijos jūros pietvakariuose, aukšto slėgio frontas 
stiprės vi/š Lamanšo. Finisterio kyšulio zona, rytų Ir šiaurės rytų nuo 
penkių iki šešių šiaurėje, nuo šešių iki sebtynių pietuose. Jūra banguo- 
ta, vietomis audringa, bangos 1š vakarų 11 šiaurės vakarų. 

Dekambrė žinojo, kad jūros orų prognozė užtrunka ilgo- 
kai. Apvertė savo lapą ir dar kartą perskaitė du užsirašytus 


ankstesnių dienų pranešimus: 


Pėsčiomis su savo tarnu (nedrįstu palikti j0 namie, nes su mano 
žmona jis visada dykaduoniauja) atsiprašyti, kad neatėjau vaka- 
vienės bas ponią (...), kuri — aiškiai matau — pyksta, kam nesutei- 
kiau jai galimybės pigiau apsipirkti prieš didžiąją puotą jos vyro 


paskyrimo į lektoriaus postą garbei, tačiau man vis viena. 

Dekambrė, suraukęs antakius, dar kartą perkratė atmin- 
tį. Buvo įsitikinęs, kad šitas tekstas — citata ir kad kažkur 
kartą jau yra jį skaitęs. Kur? Kada? Ėmėsi kito, vakarykščio 


pranešimo: 


Tokie ženklai — tai nepaprasta gausybė puvėsiuose besiveisian- 
čių smulkių gyvūnėlių, kaip blusos, musės, varlės, rupūžės, kirmė- 
lės, žiurkės ir kiti, rodančių didžiulį sugedimą tiek ore, tiek tr 


žemės drėgnumose. 


Jūrininkas ties sakinio pabaiga sukliuvo, ištarė „žemės drėg- 
muose“. Dekambrė nusprendė, kad tai kokio nors XVII am- 
žiaus teksto ištrauka, nors nebuvo tikras. 

Greičiausiai čia pamišėlio, maniako citatos. Arba trenk- 
to pedanto. Arba nevykėlio, kuris mėgina įtvirtinti savo ga- 
lią, skleisdamas nesuprantamą rašliavą, su pasitenkinimu 
iškeldamas save virš vidutinybės, įmurkdydamas eilinį žmo- 
gelį į atgrasų jo paties neišprusimo liūną. Tokiu atveju jis 
neabejotinai stovi čia, įsimaišęs į klausytojų būrelį, ir mė- 
gaujasi kvaila nuostaba, kurią sukelia Šauklio per vargus 
skaitomi jo pranešimai. 

Dekambrė pieštuku pabarbeno į lapą. Netgi laikantis to- 
kio požiūrio, laiškelių autoriaus tikslai ir asmenybė jam vis 
tiek neaiškūs. Pavyzdžiui, vakarykštis pranešimas nr. 14, sy5- 
kiai, dėjau ant jūsų, tūkstančius kartų girdėtas kitais panašiais 
pavidalais, savo trumpu ir staigiu įtūžiu yra bent jau aiškus, 


o štai įmantrūs trenktojo pedanto laiškeliai visiškai nesiduo- 

da iššifruojami. Norint suprasti, reikės papildyti kolekciją, 
klausyti jo kiekvieną rytą. Gal autorius šito ir norėjo, kad visi 


diena iš dienos kvapą užėmę lauktų jo žodžių. 


Nesuprantamoji jūros orų prognozė baigėsi, ir Šauklys gra- 
žiu balsu, skambančiu ligi pat sankryžos pakraščio, vėl ėmėsi 
skaityti savo litaniją. Ką tik baigė skyrelį Savaztė pasaulyje, 
kur pateikdavo savaip permaltas tos dienos tarptautines nau- 
jienas. Dekambrė nugirdo paskutinius sakinius: Kz27707 — me 
juokai, vis dar muštras, kaip niekur nieko. Afrikoj viskas nelabai 
kaip, neką geriau negu vakar. Nenusimato ir kad rytoj pagerėtų, nes 
niekas dėl jų nebajudina subinės. Ir tada skaitė toliau nuo šešio- 
likto pranešimo apie parduodamą puikios būklės 1965-ųjų 
metų gamybos elektrinį biliardo stalą, puoštą moterimi nuo- 
gomis krūtimis. Dekambrė laukė suspaudęs pieštuką, beveik 
įsitempęs. Ir tikrai — išgirdo pranešimą, iškart išsiskiriantį iš 
visų Aš žave myliu, parduodu, dėjau ant jūsų ar perku. Dekambrė 
pasirodė, kad prieš prabildamas žvejys akimirką suabejojo. 
Kažin, gal bretonas ir pats pastebėjo įsibrovėlį. 

— Devynioliktas, - paskelbė Žosas. — O paskui, kai gyvatės, 
šikšnosparniai, barsukai tr kiti požemio urvy gelmėse besiversiantys 
gyviai tuntais ima lįsti lauk į paviršių... 

Dekambrė paskubom keverzojo ant savo lapo. Vis kažkas 
apie vabalus, senovinės istorijos apie šlykščius vabalus. Jis su- 
simąstęs perskaitė visą tekstą, kol Šauklys baiginėjo žinias 
tradiciniu Prancžzijos istorijos puslapiu vistems, kur kaskart pa- 


pasakodavo apie kokią nors tolimoje praeityje įvykusią laivo 

katastrofą. Gali būti, kad kažkada ir pats Le Gernas patyrė 
laivo katastrofą. Laivas tikriausiai vadinosi Šiaurys. Be abejo- 
nės, kaip tik tada ir prakiuro bretono galva, kartu su ta val- 
timi. Šis iš pažiūros sveikas ir ryžtingas vyras iš esmės yra 
kvanktelėjęs ir kabinasi į savo keistenybes kaip į plūduriuo- 
jančius gelbėjimosi ratus. Taigi visai kaip jis pats, Ervė, nors 
neatrodo nei sveikas, nei ryžtingas. 

— Kambrė miestas, 1883 metų rugsėjo 15 diena, — prabilo 
Žosas. — Tūkstančio keturių šimtų tonų talpos prancūzų garlaivis 
plaukė iš Dunkerko į Lorjentą, pakrautas geležinkelio bėgiais. Už- 
blaukė ant seklumos ties Žemutiniu Guakhu. Sprogo katilas, vienas 


keleivis žuvo. Dvidešimt vienas įgulos narys išsigelbėjo. 


Žosui Le Gernui nereikėjo duoti ženklo, kad klausytojai 
skirstytųsi. Visi žinojo, kad pasakojimas apie laivo sudužimą 
reiškia žinių pabaigą. Tas pasakojimas būdavo labai laukia- 
mas, kai kas netgi įprato lažintis dėl tragedijos baigties. Lai- 
mėjimus visi skaičiuodavo priešais esančioje kavinėje arba grįžę 
į darbą, nelygu, ar statė už tai, kad „visi išsigelbėjo“, kad 
„visi žuvo“ ar kad pusiau taip, pusiau anaip. Žosui nelabai 
patiko tas lošimas iš nelaimės, tačiau kartu jis suprato, jog 
tik taip ant nuolaužų vėl suveši gyvenimas, taip jau yra. 

Jis nušoko nuo pakylos, pagavo knygą beužverčiančio De- 
kambrė žvilgsnį. Tarsi Žosas nežinotų, kad jis ateina pasi- 
klausyti naujienų. Senas apsimetėlis, senas krienas, nenorin- 
tis pripažinti, kad vargšas bretonas žvejys prablaško jo 


nuobodulį. Kad žinotų tas Dekambrė, ką jis rado rytinėje 


33 


laiškelių partijoje. Ervė Dekambrė bats neria savo servetėlės, Ervė 
Dekambrė yra pedikas. Nors buvo besusigundąs, Žosas padėjo 
tą laiškelį prie atmestųjų. Dabar du, o galbūt su Lizbeta trys 
žmonės žino, jog Dekambrė paslapčia užsiima nėrinių nėrė- 
jos amatu. Po šios naujienos žmogelis tam tikra prasme jam 
tapo nebe toks antipatiškas. Gal todėl, kad daugel metų va- 
karais matydavo savo tėvą ištisas valandas taisantį tinklus. 

Žosas susirinko atmestuosius laiškelius, užsivertė dėžę ant 
peties, o Damasas padėjo ją pastatyti galiniame parduotuvės 
kambarėlyje. Laukė karšta kava, paruošti du puodeliai, kaip 
kiekvieną rytą baigus skelbti naujienas. 

— Nieko nesupratau devynioliktame pranešime, - tarė Da- 
masas, sėsdamasis ant aukštos kėdutės. — Apie tas gyvates. 
Net sakinys nebaigtas. 

Damasas buvo jaunas žaliūkas, gana gražus, atlapaširdis, 
bet nelabai protingas. Jo akyse visada glūdėjo kažkoks stin- 
gulys, todėl žvilgsnis atrodydavo tuščias. Žosas negalėjo su- 
prasti, ar jis pernelyg švelnus, ar pernelyg kvailas. Damasas 
niekada nežiūrėdavo į kokį nors konkretų tašką, net kalbė- 
damas su žmogumi. Jo žvilgsnis atsargiai, minkštai pleven- 
davo tarsi neapčiuopiamas rūkas. 

— Ir nesistenk suprasti, čia kažkoks išsigimėlis, — paaiški- 
no Žosas. 

— Nesistengiu, — atsakė Damasas. 

— Klausyk, girdėjai mano orų prognozę? 

— Aha. 


— Girdėjai, vasara baigėsi? Ar tau neatrodo, kad gali peršalti? 

Damasas mūvėjo šortus ir tiesiai ant nuogo kūno vilkėjo 
drobinę liemenę. 

— Ne, nieko, - apsižiūrėjo jis. — Man nešalta. 

— Kurių galų taip demonstruoji raumenis? 

Damasas vienu mauku išgėrė savo kavą. 

— Čia ne nėrinukų parduotuvė, - atsakė. — Čia Ro//-Ridey. 
Aš pardavinėju burlentes, riedlentes, riedučius, banglentes ir 
kalnų dviračius. Tai gera reklama parduotuvei, — pridūrė baks- 
teldamas nykščiu sau į krūtinę. 

— Kodėl kalbi apie nėrinukus? — staiga sukluso Žosas. 

— Todėl, kad Dekambrė jais prekiauja, o jis senas ir liesas. 

— Žinai, iš kur jis gauna savo servetėles? 

— Je. Iš vieno didmenininko Ruane. Tas Dekambrė ne- 
kvailas. Davė man nemokamą konsultaciją. 

— Tu pats pas jį nuėjai? 

— O ką? Juk ant jo lentelės parašyta „Patarėjas gyvenimo 
klausimais“, ar ne? Nieko gėdinga pasikalbėti apie gyveni- 
mą, Žosai. 

— Ten dar parašyta: pusvalandis — keturiasdešimt frankų. 
Už kiekvieną ketvirtį valandos mokama visa suma“. Kaip už 
akių dūmimą tai brangu, Damasai. Ką tas senis išmano apie 
gyvenimo klausimus? Jis net jūroje nėra plaukiojęs. 

— Tai ne akių dūmimas, Žosai. Nori įrodymo? Jis pasakė: 
„Damasai, tu savo kūną rodai ne dėl parduotuvės, o dėl sa- 
vęs. Draugiškai patariu, užsimauk kelnes ir pasistenk pasiti- 
kėti savimi. Atrodysi toks pat gražus, bet ne toks kvailas“. 


Na, ką pasakysi, Žosai? 


35 


— Tenka pripažinti, kad protingai pasakyta, — tarė Žosas. — 
Tai kodėl neapsirengi? 

— Todėl, kad darau, kas man patinka. Tik Lizbeta baimi- 
nasi, kad susirgęs numirsiu, Maribelė irgi. Po penkių dienų 
pasiryšiu ir apsirengsiu. 

— Gerai, — sutiko Žosas. — Nes vakaruose orai jau pabjuro. 

— Dekambrė? 

— Ką Dekambrė? 

—Nevirškini jo? 

— Patikslinu, Damasai. Tai Dekambrė manęs negali pakęsti. 

— O gaila, — nutęsė Damasas, nunešdamas puodelius. — 
Mat, atrodo, atsilaisvino vienas iš jo kambarių. Būtų buvęs 
kaip tik tau. Gyventum už poros žingsnių nuo darbo, šiltai, 
apskalbtas ir kas vakarą pamaitintas. 

— Nieko sau, — pasakė Žosas. 

— Tai jau taip. Bet dabar negali tos skylės nuomotis. Nes 
nevirškini jo. 

— Ne, negaliu, — patvirtino Žosas. 

— Kvailai išeina. 

— Labai kvailai. 

— Beto, ten gyvena Lizbeta. Tai be galo didžiulis privalumas. 

— Didžiulis privalumas. 

— Tai jau tikrai. Bet negali nuomotis. Nes nevirškini jo. 

— Patikslinu, Damasai, tai jis negali manęs pakęsti. 

— Bet tai nieko nekeičia. Šiaip ar taip, kambario nuomotis 
negali. 


— Negaliu. 

— Kartais viskas nevykusiai susiklosto. Tu įsitikinęs, kad 
negali? 
Zosas sukando dantis. 


— Įsitikinęs, Damasai. Neverta daugiau nė kalbėti. 


Žosas išėjo iš parduotuvės ir patraukė į priešais esančią 
kavinę Vzk:mgas. Normandai ir bretonai, aišku, niekada labai 
nesibičiuliavo, nes tekdavo brūžintis laivų šonais tuose pa- 
čiuose vandenyse, tačiau Žosas žinojo, kad per plauką pats 
negimė šiauresniuose Normandijos kraštuose. Šeimininkas Ber- 
tenas, aukštas vyras šviesiai rusvais plaukais, išsišovusiais 
skruostikauliais ir šviesiomis akimis, pilstydavo nuostabų kal- 
vadosą, vienintelį tokį visame pasaulyje, esą jis suteikia amži- 
ną jaunystę, nes tik gerai nutvilko vidurius, o ne nuvaro tie- 
siai į kapus. Obuoliai šiam kalvadosui renkami šeimininko 
žemėse, kur jaučiai dvesia sulaukę šimto metų ir dar kuo žva- 
liausi. Tai patys įsivaizduokit, kokie ten obuoliai. 

— Ar kas šįryt negerai? — susirūpino Bertenas, pildamas 
jam kalvadoso. 

— Niekis. Tik kartais viskas nevykusiai susiklosto, — atsa- 
kė Žosas. —- Ar manai, kad Dekambrė negali manęs pakęsti? 

— Ne, — Bertenas kaip visi normandai buvo atsargus. — 
Manau, jis tave laiko galviju. 

— Kuo tai skiriasi? 

— Sakykim, tai galima sutvarkyti, tik reikia laiko. 

— Laiko! Jums, normandams, tik tai ir sukasi ant liežu- 


vio galo. Jei kartą per penkerius metus žodį išdaužiat, tai 

jau daug. Jeigu visi būtų kaip jūs, civilizacija ne itin žengtų į 
priekį. 

— Gal žengtų į geresnę pusę. 

— Laiko! O kiek laiko, Bertenai? Štai kur klausimas. 

— Nedaug. Kokių dešimties metų. 

— Tada žlugęs reikalas. 

— Tau skubu? Norėjai jo patarimo? 

— Dar ko. Norėjau jo kambariūkščio. 

— Tau reikėtų pasiskubinti, nes man atrodo, jis jau turi 
pretendentą. Bet vaiposi, nes tas žmogelis galvą pametęs dėl 
Lizbetos. 

— Kodėl sakai man pasiskubinti, Bertenai? Senasis pasi- 
pūtėlis mane laiko galviju. 

— Būk supratingas, Žosai. Jis niekada nebuvo jūrininkas. 
Beje, argi tu ne galvijas? 

— Niekad ir neneigiau. 

— Na, matai. Dekambrė tokius dalykus išmano. Klausyk, 
Žosai, tu supratai savo devynioliktą pranešimą? 

— Ne. 

— Man jis pasirodė keistas, toks pat keistas kaip ir tie 
ankstesnieji. 

— Labai keistas. Nepatinka man šitie skelbimai. 

— Tai kodėl skaitai? 

— Už tai moka, ir brangiai. O mes, Le Gernai, gal ir galvi- 


jai, bet ne niekšai. 

— Aš vis svarstau, — tarė komisaras Adamsbergas, — ar 
dirbdamas faru netampu faru? 

— Jau sakėte, — atsiliepė Danglaras, galvodamas, ką kur 
sudėlios savo būsimoje metalinėje spintoje. 

Danglaras, kaip anksčiau paaiškino, ketino pradėti dirbti 
prieš tai viską iš pagrindų sutvarkęs. O Adamsbergas jokių 
ketinimų neturėjo, aplankus susikrovė tiesiog ant kėdžių ap- 
link savo stalą. 

— Ką apie tai manote? 

— Kad dvidešimt penkerius metus pradirbus šį darbą tai, 


ko gero, būtų sveikintina. 


Adamsbergas susikišo rankas į kišenes, atsišliejo į neseniai 
dažytą sieną ir išsiblaškiusiu žvilgsniu apžvelgė naujas patal- 
pas, į kurias įsikraustė beveik prieš mėnesį. Naujos patalpos, 
naujas postas, Paryžiaus policijos prefektūros kriminalinė bri- 


gada, žmogžudysčių skyrius, 13-ojo rajono poskyris. Baigta 

su apiplėšimais, smulkiomis vagystėmis, sumušimais, ginkluo- 
tais tipais, neginkluotais tipais, piktais, taikiais nusikaltėliais 
ir su tonomis atitinkamų bylos dokumentų. „Atitinkamas“ — 
pastaruoju metu jam teko porą kartų paminėti šį žodį. Juk 
dirba faru. 

Tai nereiškia, kad tonos 2/74/242m3 dokumentų neatseks 
jo ir čia. Tačiau kaip ir kitur, čia jis ras žmonių, kuriems pa- 
tinka popieriai. Dar ankstyvoje jaunystėje, išvažiavęs iš gim- 
tųjų Pirėnų, Adamsbergas pastebėjo, kad tokių žmonių esa- 
ma, ir pamažu ėmė jausti jiems didelę pagarbą su trupučiu 
užuojautos ir begalinį dėkingumą. Jis pats labiausiai mėgo 
vaikščioti, svajoti bei veikti ir žinojo, kad nemažai bendra- 
darbių žvelgia į jį su šiokia tokia pagarba ir didele užuojauta. 
Kartą vienas šnekus bendradarbis jam paaiškino, kad „idėjos 
kyla tik iš popieriaus: rašant, protokoluojant. Be popieriaus 
nėra ir idėjos. Kaip žemė užaugina žirnį, taip žodis užaugina 
idėją. Veiksmas be popieriaus — tai dar vienas nudžiūvęs žir- 
nis šiame pasaulyje“. 

Vadinasi, per tą laiką, kai dirbo policininku, sunaikino 
kelis sunkvežimius žirnių. Tačiau po savo pasivaikščiojimų jis 
dažnai pajusdavo atplūstant gana įdomių minčių, kurios, aiš- 
ku, labiau panėšėjo į dumblių kuokštus negu į žirnius, tačiau 
augalas yra augalas, idėja yra idėja, ir kai ją išsakote, niekas 
nebeklausia, ar idėją nusiskynėte kultūriniame lauke, ar nu- 
sirovėte iš kokio kemsyno. Tačiau jo pavaduotojas Dangla- 
ras, kuris mėgo popierių visais įmanomais pavidalais, nuo pa- 


čių tauriausių iki kukliausių — pluošteliais, sąsiuviniais, 

ritiniais, lapeliais, nuo inkunabulo iki popierinio rank- 
šluosčio, — be abejonės, buvo žmogus, gebantis teikti ypatin- 
gos kokybės žirnių. Danglaras būdavo nuolat susikaupęs, gal- 
vodavo nevaikštinėdamas; tas glebnaus kūno nerimastingas 
žmogelis rašydavo gurkšnodamas alų ir, pasitelkęs vien inerciją, 
nukramtytą pieštuką bei savo kiek vangoką smalsumą, vieną 
po kitos kepdavo idėjas, visiškai kitokias negu jo paties. 

Šiuo klausimu jiedu dažnai susikirsdavo, Danglaras ma- 
nė, kad dėmesio vertos tik po ilgų svarstymų kylančios idėjos 
ir kad negalima pasikliauti jokiomis beformėmis nuojauto- 
mis, o Adamsbergas neteikė pirmenybės nė vienoms ir nesi- 
stengė jų atskirti. Perkeltas į kriminalinę brigadą, Adams- 
bergas kovojo, kad galėtų kartu išsivesti atkaklaus ir tikslaus 
proto leitenantą Danglarą, paaukštintą iki kapitono. 

Čia, naujoje vietoje, Danglaro apmąstymai, kaip ir 
Adamsbergo klajonės, suksis nebe apie išdaužtus langus ar 
atimtas rankines. Dabar jie susitelks į vieną tikslą: kruvinus 
nusikaltimus. Niekas — netgi išdaužytų langų istorijos — ne- 
begalės jų prablaškyti nuo žiaurios žmonijos košmarų. Nė to 
pavogto rankinuko su raktais, užrašų knygute ir meilės laiš- 
ku, nuo kurio padvelktų gaivus nesunkaus nusikaltimo vėje- 
lis, ir galėtumėte palydėti jauną moterį iki jos namų durų su 
švaria nosinaite. 

Ne. Kruvini nusikaltimai. Žmogžudysčių skyrius. 

Tas naujas jų veiklos fronto apibrėžimas žeidė kaip skus- 
tuvo ašmenys. Ką gi, pats prisiprašė, nes kraičio turėjo apie 


trisdešimt kriminalių bylų, kurias jam išnarplioti padėjo sva- 

jonės, pasivaikščiojimai ir dumblių antplūdžiai. Paskirtas čia, 
į žudikų frontą, į šį šiurpų skyrių, jis, priešingai nei galėjai 
pamanyti, pasirodė velniškai kietas — žodį „velniškai“ parin- 
ko Danglaras, nes jis atspindėjo Adamsbergo proto vingių 
painumą. 


Dabar jie abu atsidūrė šiame fronte su dvidešimt šešiais 


— Kažin, — vėl prabilo Adamsbergas, lėtai braukdamas 
ranka per drėgną tinką, — ar mums negali atsitikti taip kaip 
jūros pakrantės uoloms. 

— Tai yra? — truputį nekantriai paklausė Danglaras. 

Adamsbergas visada šnekėdavo lėtai, neskubėdamas dės- 
tydavo ir svarbius, ir visiškai nereikšmingus dalykus, kartais 
bepostringaudamas pamiršdavo, ką norėjo pasakyti, o Dan- 
glaras sunkiai pakęsdavo tokią kalbėjimo manierą. 

— Na, tos uolos, taip sakant, yra nevientisos. Jos, taip sa- 
kant, sudarytos ir iš kietos, ir iš minkštos uolienos. 

— Geologija nekalba apie tokį dalyką kaip minkšta uoliena. 

— Nesvarbu, Danglarai. Vienos dalys — kietos, kitos — 
minkštos, kaip ir mano, ir jūsų kūne. Jų turi kiekviena gyvy- 
bės forma. Tai va, jūra tas uolas plaka, daužo, minkštieji ga- 
baliukai ima tirpti. 

— Žodis „tirpti“ čia netinka. 

— Nesvarbu, Danglarai. Tie gabaliukai išskysta. Kietosios 
dalys išsikiša. Laikas bėga, jūra vis plaka, ir tai, kas silpna, 


vis labiau išpustoma į visas puses. Į gyvenimo galą iš uolos 


lieka vien kyšuliai, dantys, įkąsti pasiruošę uolienos nasrai. 
Vietoj minkštųjų dalelių lieka išgraužos, kiaurymės, tuštuma. 

— Ir ką? — pasiteiravo Danglaras. 

— Tai ir svarstau, ar farams ir galybei kitų gyvenimo talžo- 
mų žmonių neprasideda tokia pat erozija. Minkštimas sunyks- 
ta, kietosios dalys išlieka, jautrumas atbunka, žmogus diržta. 
Tikra degeneracija iš esmės. 

— Svarstote, ar nepanašėjate į tuos uolienos nasrus? 

— Taip, ar netampu faru. 

Danglaras valandėlę pagalvojo. 

— Dėl jūsų paties uolos, manau, erozija vyksta nenorma- 
liai. Jūsų, taip sakant, kietosios dalys yra minkštos, o minkš- 
tosios — kietos. Tokiu atveju rezultatas visiškai kitoks. 

— O ką tai keičia? 

— Viską. Išlieka minkštosios dalys. Atvirkščias pasaulis. 

Kišdamas pluoštelį lapukų į vieną pakabinamą aplanką, 
Danglaras susimąstė apie save. 

— O kas būtų, — vėl prakalbo jis, — jeigu uola būtų sudary- 
ta vien iš minkštos uolienos? Ir jeigu ji būtų faras? 

— Galiausiai nutirptų iki grumstelio, paskui be pėdsako 
išnyktų. 

— Skamba viliojamai. 

— Bet nemanau, kad tikrame pasaulyje yra tokių uolų. 
Tuo labiau farų. 

— Tikėkimės, — pritarė Danglaras. 

Prie komisariato durų neryžtingai stoviniavo moteris. Ant 


jų neparašyta „Komisariatas“, kabo tik spindinti lentelė su 


43 


blizgančių raidžių užrašu „Policijos prefektūra — Kriminalinė 
brigada“. Vienintelis švarus daiktas šioje vietoje. Pastatas se- 
nas, pajuodęs, langai murzini. Aplink langus bruzda keturi 
darbininkai, su klaikiu čirpesiu gręžiantys sienoje skyles gro- 
toms įstatyti. Mariza nusprendė, kad nesvarbu, ar komisaria- 
tas, ar brigada, vis tiek farai, ir šitie daug arčiau negu komi- 
sariatas prospekte. Ji žingtelėjo prie durų, vėl sustojo. Polis 
perspėjo, kad visi farai iš jos tik pažvengs. Bet ji nerimavo dėl 
vaikų. Argi sunku užsukti kelioms minutėms? Tik pasakyti 
ir dingti. 

— Mariza, kvailele, visi farai iš tavęs tik pažvengs. Jeigu 
nori, varyk. 

Pro vartus išniro kažkoks žmogus, praėjo pro ją, paskui 
grįžo. 

— Ar kas negerai? — paklausė. 

Nedidukas tamsiaplaukis vyriškis, apsirengęs bet kaip, net 
nesusišukavęs, juodo švarko rankovės atsmauktos bemaž iki 
alkūnių. Tikriausiai žmogelis atėjo papasakoti apie kokį nors 
nutikusį negerą dalyką kaip ir ji. Bet jau baigė. 

— Ar jie ten viduje malonūs? — paklausė Mariza. 

Tamsiaplaukis gūžtelėjo pečiais. 

— Kaip kurie. 

— Ar išklauso, ką sakai? — pasitikslino Mariza. 

— Nelygu, ką pasakojate. 

— Mano sūnėnas spėja, kad jie tik pažvengs iš manęs. 

Žmogelis pakreipė galvą ir atidžiai į ją pasižiūrėjo. 

— O kas nutiko? 

— Mano name aną naktį. Aš drebu dėl vaikų. Jeigu kaž- 
koks psichas įėjo tą vakarą, tai kur garantija, kad nejeis dar 
kartą? Ar ne? 

Mariza kramtė lūpą, net kakta iškaito. 

— Čia kriminalinė brigada, — ramiai paaiškino vyras, ro- 
dydamas į purvinąjį pastatą. — Jie tiria žmogžudystes, su- 
prantat. Kai ką nors užmuša. 

— Of, — sunerimo Mariza. 

— Eikite į komisariatą prospekte. Per pietus jie ten mažiau 
užsiėmę, neskubėdami jus išklausys. 

— Ak, tada ne, — papurtė galvą Mariza, — antrą valandą 
turiu būti darbe, šeimininkas pasiunta, jei kas vėluoja. O jie 
čia negali perduot savo bendradarbiams iš prospekto? Noriu 
pasakyti, juk tie policininkai kaip ir bendrai dirba? 

— Ne visai, — atsakė vyras. — Kas atsitiko? Apiplėšė? 

— Ne. 

— Užpuolė? 

— Ne. 

— Vis tiek papasakokit, bus paprasčiau. Žinosim, kur jus 
nukreipti. 

— Aišku, — Mariza truputį išsigando. 

Žmogelis, atsirėmęs į automobilio pakeliamąjį viršų, kan- 
triai laukė, kol Mariza susikaups. 

— Kažkas pripaišaliojo juodais dažais, — paaiškino ši. — Tai 
yra ištepė visų trylikos butų duris. Aš bijau tų piešinių. Su- 
prantat, aš visą laiką viena su vaikais. 


— Tai kažkokie paveikslėliai? 

— Ne, kervertai. Skaitmenys 4. Dideli juodi ketvertai, tru- 
putį senoviški. Pamaniau, gal čia kokia gauja, ar ką. Gal 
policininkai žino, gal supras. Bet gal ne. Polis sakė, jei nori 
apsijuokti, varyk. 

Vyras atsistojo, paėmė jai už alkūnės. 

— Užeikit, viską užrašysim, ir galėsit nieko nebebijoti. 

— Bet gal geriau susirasti kokį farą? — paklausė Mariza. 

Žmogelis, kiek nustebęs, pažiūrėjo į ją. 

— Aš ir esu faras, — atsakė. — Vyriausiasis komisaras Žanas 
Batistas Adamsbergas. 

— Oi, — Mariza atrodė išmušta iš vėžių. — Labai apgailes- 
tauju. 

— Nieko tokio. O kuo mane palaikėte? 

— Nebedrįstu sakyti. 

Adamsbergas nusivedė ją per kriminalinės brigados 
patalpas. 

— Gal padėti, komisare? — pasisiūlė leitenantas tamsiais 
paakiais, beišeinąs pietų. 

Adamsbergas stumtelėjo moterį savo kabineto link ir 
pasižiūrėjo į vyriškį, mėgindamas prisiminti, kas jis toks. 
Dar nepažinojo visų į jo komandą paskirtų padėjėjų ir nie- 
kaip negalėjo įsiminti jų pavardžių. Bendradarbiai netru- 
kus pastebėjo, kaip sunkiai jam tai sekasi, tad kiekvieną 
kartą kalbantis prisistatydavo. Ar jie šaipėsi, ar nuoširdžiai 
norėjo jam padėti, Adamsbergas dar neišsiaiškino, bet jam 
vis viena. 


— Leitenantas Noelis, — pasisakė vyriškis. — Ar padėti? 

— Susinervinusi moteris, nieko tokio. Kažkas jos name ne- 
vykusiai pajuokavo, tiesiog pripiešė grafitų. Ją tereikia šiek 
tiek nuraminti. 

— Čia ne socialinė tarnyba, — Noelis staigiai trūktelėjęs 
užsitraukė striukę. 

— Kodėl gi ne, leitenante... 

— Noeli, — pridėjo tas. 

— Noeli, — pakartojo Adamsbergas, stengdamasis įsidė- 
mėti jo veidą. 

Kampuota galva, balta oda, plaukai kaip šviesus šepetys 
ir į akis krentančios ausys lygu Noelis. Nuovargis, galimas 
šiurkštumas lygu Noelis. Ausys, šiurkštumas — Noelis. 

— Pasikalbėsim apie tai vėliau, leitenante Noeli. Ji neturi 
laiko. 

— Jeigu ponią reikia paguosti, — įsiterpė taip pat Adams- 
bergui nepažįstamas brigados narys, — tai aš galiu pasisiūlyti 
savanoriu. Žinau gerų priemonių, — pridūrė šypsodamasis, 
įsitvėręs kelnių diržo. 

Adamsbergas lėtai atsisuko. 

— Brigadininkas Favras, — prisistatė vyriškis. 

— Čia jūs sužinosit keletą naujų dalykų, kurie jus nuste- 
bins, brigadininke Favrai, — ramiu balsu atsakė Adamsber- 
gas. — Čia moterys nėra apskritimai su skyle vidury, jeigu ši 
naujiena jus sudomino ir norite sužinoti apie tai daugiau, ne- 
sivaržydamas klauskite. Po apačia dar yra kojos, viršuje rasite 
liemenį ir galvą. Pamėginkite apie tai pamąstyti, Favrai, jei- 


gu tik turite kuo. 

Adamsbergas pasuko į savo kabinetą, stengdamasis įsi- 
minti brigadininko veidą. Dideli žandai, stora nosis, tankūs 
antakiai, kvaila išraiška lygu Favras. Nosis, antakiai, mote- 
rys — Favras. 

— Nagi, papasakokite, — tarė atsiremdamas į savo kabine- 
to sieną priešais moterį, prisėdusią ant kėdės kraštelio. — Turi- 
te vaikų, esate viena, kur gyvenate? 

Susirašė atsakymus į knygutę — pavardę, adresą, — kad 
Marizai būtų ramiau. 

— Tai tuos ketvertus kažkas nupiešė ant durų, ar ne? Per 
vieną naktį? 

— Taip. Vakar rytą ant visų durų buvo va tokio dydžio ket- 
vertai, — ji išskėtė rankas per kokius šešiasdešimt centimetrų. 

— Parašo nėra? Inicialų? 

— Yra. Po apačia parašytos trys mažesnės raidės. CTL. Ne, CLT 

Adamsbergas pasižymėjo. CLT 

— Irgi juodos? 

— Irgi. 

— Daugiau nieko? Ant namo sienų nieko? Pačioje laiptinėje? 

— Tik ant durų. Juoda spalva. 

— Ar tas skaitmuo nėra truputį deformuotas? Nepanašus 
į santrumpą? 

— O, taip. Galiu jums nupiešti, man neblogai išeina. 

Adamsbergas padavė jai savo knygutę, ir Mariza ėmė piešti 
storais brūkšniais didelį spausdintinį ketvertą uždaromis kraš- 
tinėmis, praplatintu kaip Maltos ordino kryžiaus pagrindu ir 


su dviem brūkšneliais ant skersinio brūkšnio galo. 

— Štai, — tarė Mariza. 

— Atvirkščiai nupiešėt, — švelniai pasakė Adamsbergas, 
atsiėmęs knygutę. 

— Kad ir yra atvirkščiai. Jis apsuktas antraip, su platesne 
kojele ir dviem brūkšneliais gale. Žinot tokį? Ar čia vagių 
ženklas? CLT? Tiesa? 

— Vagys duris ženklina kuo nepastebimiau. O kodėl jūs 
baiminatės? 

— Turbūt dėl Ali Baba istorijos. Žudikas paženklindavo 
duris dideliais kryžiais. 

— Toje pasakoje jis pažymėjo tik vienas duris. O Ali Baba 
žmona paženklino visas kitas, norėdama suklaidinti žudiką, 
jei teisingai atsimenu. 

— Tikrai, — kiek aprimo Mariza. 

— Čia tik grafitai, — pasakė Adamsbergas, lydėdamas ją 
prie durų. — Tikriausiai kaimynų vaikų darbas. 

— Niekada nemačiau tokio ketverto mūsų kvartale, — ty- 
liai pridūrė Mariza. — Ir niekada nemačiau grafitų ant butų 
durų. Grafitai piešiami, kad visi matytų, argi ne? 

— Nėra jokios taisyklės. Nusiplaukit duris ir nebesukit 


galvos. 


Marizai išėjus, Adamsbergas išplėšė iš knygutės tuos la- 
pus ir suglamžęs išmetė į šiukšlių dėžę. Paskui atsistojo ir at- 
sišliejęs į sieną susimąstė, kaip paprotinti tokius neprausta- 
burnius kaip Favras. Nelengva bus, yda labai rimta, o pats 


žmogus to nė nesuvokia. Reikia tikėti, kad ne visa žmogžu- 

dysčių brigada tokiu pat tonu gieda. Tuo labiau kad tarp jų 
yra keturios moterys. 

Kaip kaskart nugrimzdęs į apmąstymus, Adamsbergas 
greitai nutolo nuo tikrovės ir pasinėrė į kažkokią tuštumą, 
lyg ir snaudulį. Po keliolikos minučių lengvai krūptelėjęs at- 
sipeikėjo, stalčiuose susirado savo dvidešimt septynių padėjė- 
jų sąrašą ir pamėgino pusbalsiu skaitydamas išmokti atmin- 
tinai visų jų pavardes, be Danglaro. Paskui paraštėje 
pasižymėjo: ausys, brutalumas — Noelis ir nosis, antakiai, mo- 


terys — Favras. 


Jis vėl išėjo gerti kavos, nes tąkart susitikimas su Mariza 
sutrukdė. Kavos ir užkandžių automatai dar nebuvo atvežti, 
darbuotojams tekdavo pavargti, kol rasdavo laisvų kėdžių ir 
popieriaus, elektrikai suko rozetes kompiuteriams pajungti ir 
dar tik pradėjo tvirtinti grotas ant langų. Kol nėra grotų, 
nėra ir nusikaltimų. Žudikams teks palaukti, kol baigsis re- 
montas. Todėl galima išeiti kur į lauką pasvajoti ar pagelbėti 
ant šaligatvių stoviniuojančioms ir nerimaujančioms mote- 
rims. Dar galima pagalvoti apie Kamilę, kurios nematė jau 
daugiau nei du mėnesius. Jei neklysta, ji turi grįžti rytoj arba 


poryt, pamiršo datą. 

Antradienio rytą Zosas su kavos tirščiais elgėsi itin atsar- 
giai, vengė bet kokių staigių judesių. Prastai miegojo, be abe- 
jonės, dėl to išnuomojamo kambario, kuris tiesiog šmėžavo 


prieš akis, tačiau buvo jam nepasiekiamas. 


Jis sunkiai atsisėdo už stalo priešais savo puodelį, bande- 
lę bei dešrą ir priešiškai nužvelgė penkiolika kvadratinių 
metrų, kuriuose gyveno, — suskeldėjusios sienos, čiužinys pa- 
klotas tiesiai ant grindų, tualetas aukšto koridoriuje. Aiš- 
ku, uždirbdamas devynis tūkstančius frankų būtų galėjęs 
susirasti ir geriau, bet kas mėnesį beveik pusę išsiųsdavo į 
Gilvineką motinai. Negali gyventi šiltai, kai tavo motina 
šąla, toks jau gyvenimas, paprastas ir sudėtingas. Žosas ži- 
nojo, kad mokslinčius nuomoja nebrangiai, nes tai kamba- 
rys šeimininko name, be to, ir nuoma neoficiali. Ir, reikia 
pripažinti, jog Dekambrė ne iš tų lupikų, kurie tau pasku- 


tinį kailį nudirs už keturiasdešimt kubinių metrų erdvės Pa- 


SI 


ryžiuje. Lizbeta išvis nuomos nemoka, nes eina pirkinių, ga- 
mina vakarienę ir tvarko bendrą vonią. Visa kita daro De- 
kambrė, siurbia ir valo bendro naudojimo patalpas, dengia 
stalą pusryčiams. Reikia pripažinti, netgi sulaukęs septy- 


niasdešimties jis triūsia išsijuosęs. 


Žosas lėtai kramtė bandelę, mirkydamas į kavą, ir viena 
ausimi klausė pritildyto radijo, kad nepražiopsotų jūros orų 
prognozės, kurią kiekvieną rytą užsirašydavo. Kambarys pas 
mokslinčių turi visus privalumus. Pirma, Monparnaso sto- 
tis ranka pasiekiama, jei ką. Antra, ten visur erdvu, radia- 
toriai, lovos su kojomis, ąžuolinis parketas ir kilimai nu- 
triušusiais kutais. Pradžioje, kai atsikraustė, Lizbeta kelias 
dienas praleido basa ant tų šiltų kilimų, tiesiog iš malonu- 
mo. Be to, ten ir vakarienę duoda. Žosas mokėjo tik kepti 
ešerius, gliaudyti austres ir iščiulpti jūros sraiges. Tad vaka- 
rais valgydavo vien konservus. Galiausiai, gretimame kam- 
baryje gyvena Lizbeta. Ne, jis niekad nepaliestų Lizbetos, 
niekada neuždėtų ant jos savo dvidešimt penkeriais metais 
senesnių sugrubusių rankų. Ir, reikia pripažinti, Dekambrė 
taip pat visada ją gerbė. Lizbeta Žosui pasipasakojo tą bai- 
sią istoriją, kaip ji pirmą vakarą atsigulė ant kilimo. Ir ką 
manot, aristokratas nė piršto nekrustelėjo. Už tai reikėtų 
skrybėlę prieš jį nusikelti. Štai kas vadinama kietumu. O 
jau kur mokslinčius geba būti kietas, Žosas lygiai taip pat 
gebės, kodėl turėtų negebėti. Le Gernai gal ir galvijai, bet 


ne niekšai. 

Stai dėl to ir skaudžiausia. Dekambrė laiko jį galviju ir 
niekada neišnuomos jam savo kambariūkščio, neverta nė sva- 


joti. Nei apie Lizbetą, nei apie vakarienę, nei apie radiatorius. 


Po valandos, kraustant urną, mintys tebesisuko apie tą 
patį. Jis iškart pamatė storą kreminį voką ir vienu nykščio 
dryksniu atplėšė. Trisdešimt frankų. Tarifai savaime kyla. Per- 
metė akimis tekstą, bet nepasivargino perskaityti iki galo. 
Pabodo nesuprantami to puspročio svaičiojimai. Paskui au- 
tomatiškai atrinko skelbtinus ir neskelbtinus laiškelius. Į ant- 
rąją krūvelę padėjo pranešimą: Dekambrė — bederastas, 715 pats 
mezga savo servetėlės. Kaip vakar, tik atvirkščia tvarka. Nela- 
bai išradingas žmogelis. Greitai prasidės tas pats per tą patį. 
Dedant laiškelį prie atmestųjų, ranka stabtelėjo kiek ilgiau 
nei vakar. Išnuomok man kambarį, arba per žinias išpilsiu 
visas paplavas. Šantažas, kitaip nepavadinsi. 

Aštuntą valandą dvidešimt aštuonios minutės Žosas pasi- 
ruošęs jau stovėjo ant savo dėžės. Visi susirinkę į vietas lyg 
šokėjai choreografinėje kompozicijoje, nušlifuotoje per dau- 
giau nei du tūkstančius spektaklių: Dekambrė — savo namo 
tarpduryje, įsikniaubęs į knygą, dešinėje nedideliame būrely- 
je — Lizbeta, Bertenas — kairėje, už raudonai ir baltai dryžuo- 
tų V/Azngo užuolaidėlių, Damasas — už nugaros, atsirėmęs į 
Ro//-Ridev vitriną, netoli Dekambrė nuomininkės iš 4-ojo kam- 
bario, beveik pasislėpusios už medžio, ir galiausiai pažįstami 
veidai ratu susibūrusių nuolatinių klausytojų, kurie tarsi kokio 


atavizmo varomi visi sustodavo į tas pačias vietas kaip vakar. 

Žosas ėmė skaityti skelbimus. 

— Pirmas: teškau tokio kekso tešlos recepto, kad džiovinti vaisiai 
nesukristų į dugną. Antras: užsidaręs duris dar nebaslėbsi, kokia 
bjaurastim užsiiminėji. Dievas aukštybėse bus tau teisėjas, tau tr 
tavo kekšei. Trečias: Elena, kodėl neatėjai? Atsiprašau už viską, ką 
tau padariau. Pasivrašo Bernaras. Ketvirtas: skvere bamesti šeši be- 
tankos rutuliai. Penktas: barduodu 1999 m. gamybos ZR7750, 
8500 km, raudonos spalvos, signalizacija, vėjasaugis, priekiniai lan- 
kai, 3000 frankg. 

Kažkas minioje, nežinodamas tvarkos, kilstelėjo ranką, kad 
susidomėjo skelbimu. Žosui teko stabtelėti. 

— Vėliau, Vžkimge, — paaiškino šiurkštokai. 

Ranka susigėdusi nusileido taip pat greitai kaip ir pakilo. 

— Šeštas, — skaitė toliau Žosas. — Iš kur man žinoti, ar skani 
ta mėsa. Septintas: teškau bicy vežiojimo furgonėlio su banoraminė- 
mis durimis, orkaite šešioms bicoms, B kategorijos. Aštuntas: jaunuo- 
liai, kurie mušat būgnus, dar kartas, tr kviečiu policiją. Devintas... 

Nekantraudamas išgirsti puspročio pranešimą, Dekamb- 
rė nebe taip atidžiai klausėsi kitų dienos skelbimų. Lizbeta 
užsirašė skelbimą apie parduodamas provansietiškas priesko- 
nines žoleles, netrukus prasidės jūros orų prognozė. Dekamb- 
rė pasiruošė, apsuko pieštuką delne reikiamu galu. 

— „10 seblynių iki aštuonių, švelnėjantis iki penkiy-šeštų, va- 
karų sektoriuje pavakary silbnėjantis iki trijy-penkių. Jūra audrin- 
ga, lietus, vietomis gausus, bet bamažu timstantis. 

Žosas priėjo 16-tą skelbimą, ir Dekambrė iš pirmų žodžių 


suprato, kad čia tas. 

— Paskui upe nukeliavau į daugtaškis, išlibau kitame miesto 
gale, 0 sutemus Įsigavau į daugtaškis žmonos namus Ir ten babuvau 
j0s draugijoje, nors ber šimtus vargy, bet galiausiai pasiekiau, ko 15 
jos norėjau. Šitaip pasitenkinęs, išėjau pėsčias. 

Visi suglumę nuščiuvo, bet Žosas tuoj nutraukė tylą, baig- 
damas žinias keliais suprantamesniais skelbimais ir pereida- 
mas prie Istorijos puslapio. Dekambrė susiraukė. Nespėjo visko 
užsirašyti, tekstas per ilgas. Sukluso susidomėjęs, koks liki- 
mas ištiko laivą, septyniasdešimt keturių patrankų prancūzų 
karo laivą Žmogaus Teisės, kuris 1797 m. sausio 14 d. po ne- 
sėkmingos kampanijos Airijoje plaukė namo su tūkstančiu 
trimis šimtais penkiasdešimčia žmonių. 

— Jį vijosi du anglų laivai, Nenuilstantysis 77 Amazonė; po 
visą naktį trukusio mūšio jis užblaukė ant seklumos priešais Kantė 
pakrantę. 

Žosas susigrūdo popierius už palaidinės. 

— Ė, Žosai! - kažkas riktelėjo. —- Kiek išsigelbėjo? 

Žosas nušoko nuo dėžės. 

— Negalima gi visko žinoti, — atsakė kiek reikšmingai. 

Prieš nusinešdamas savo pakylą atgal pas Damasą, aki- 
mis susidūrė su Dekambrė žvilgsniu. Vos nežengė tų kelių 
žingsnių prie jo, tačiau nusprendė atidėti šitą reikalą iki vi- 


durdienio naujienų. Išmetęs taurelę kalvadoso drąsiau jausis. 
Dvyliktą valandą keturiasdešimt penkios minutės De- 


kambrė paskubomis užsirašė tokį sutrumpinimų pilną 


tekstą: 


p) 


Dvyliktas: teisėsaugininkai išleis botvarkių, kurių reikės laikytis, 
žr tškabins gatvių kampuose bei aikštėse, kad niekas neliktų neberskai- 
tęs. Daugtaškis. Jže /žeps šgalabyti šunis 1r kates, balandžius, triu- 
šius, viščiukus tr vištas. Liebs būtinai palaikyti švarą namuose Ir gatvė- 
se, valyti miesto ir jo apylinkių kloakas, srutų 1r sušvinkusio vandens 


daugtaškis pi/nus griovius arba bent Idebs juos nusausinti. 


Žosas jau buvo nuėjęs pietų į Vikingę, kai Dekambrė, 
ryžęsis su juo pasikalbėti, stumtelėjo baro duris. Bertenas 
įpylė jam alaus ir pastatė ant raudono, dviem Normandiją 
simbolizuojančiais auksiniais liūtais puošto kartoninio pa- 
dėkliuko (tokie padėkliukai specialiai buvo gaminami šiam 
barui). Skelbdamas pietus, šeimininkas krumpliais pabeldė 
į didelę varinę plokštę, kabančią virš baro stalo. Kiekvieną 
dieną per pietus ir vakarienę Bertenas mušdavo savo gongą. 
Nugrumėdavo perkūniškas griausmas, išbaidydamas pulką 
aikštės balandžių, ir, sparnuočiams bei žmonėms akimirką 
pasiblaškius, visi išalkusieji nutūpdavo V/k/nge. Gongo dū- 
žiais Bertenas veiksmingai primindavo, kad išmušė valgio 
valanda, ir kartu atiduodavo pagarbą baugiai savo kilmei, 
kurią visi žinojo. Bertenas iš motinos pusės buvo pavarde 
Tutenas, taigi pagal etimologiją tiesioginis skandinavų 
griaustinio dievo Toro palikuonis. Nors kai kam, įskaitant 
Dekambrė, toks aiškinimas atrodė abejotinas, niekas nedrįs- 
davo Berteno genealoginio medžio sukapoti į malkas ir iš- 
sklaidyti svajones žmogaus, kuris jau trisdešimt metų plau- 


na bokalus ant Paryžiaus grindinio. 

Tos kelios keistenybės išgarsino Vžk/ngg toli už kvartalo 


ribų, ir baras nuolatos būdavo sausakimšas. 


Dekambrė, aukštai iškėlęs savo alų, prasibrovė iki staliu- 
ko, kur sėdėjo Žosas. 

— Galima jums tarti žodelį? — paklausė nesisėsdamas. 

Pakėlęs į jį mažytes melsvas akis, Žosas nieko neatsakė, 
tik kramtė mėsą. Kas prasižiojo? Bertenas? Damasas? Turbūt 
dabar Dekambrė nusodins jį ant žemės dėl to nuomojamo 
kambario, nepraleis malonumo išrėžti, kad toks galvijas kaip 
jis kilimais išklotame viešbutyje nepageidaujamas? Tegu tik 
pamėgina Dekambrė jį įžeisti, išrėš viską, kas parašyta at- 
mestuosiuose lapeliuose. Mostelėjo jam, kad prisėstų. 

— Dvyliktasis pranešimas, — prabilo Dekambrė. 

— Žinau, keistas, — atsakė Žosas. 

Vadinasi, bretonas pastebėjo. Tai palengvina reikalą. 

— Ne vienas toks buvo, — užsiminė Dekambrė. 

— Je, jau tris savaites. 

— Pamaniau, gal kartais juos tebeturite? 

Žosas duona suvalė padažą, suvalgė ir susinėrė rankas ant 
krūtinės. 

— O jeigu ir tebeturiu? 

— Norėčiau paskaityti. Jei norite, — pridūrė matydamas 
užsispyrusį bretono veidą, — aš juos nupirksiu, visus, kiek jau 
turit ir kiek dar gausit. 

— Vadinasi, tai ne jūs? 

— Ką aš? 

— Ne jūs įmetėt juos į urną. Aš svarsčiau. Lyg ir jūsų sti- 
lius, tokie senoviški sakiniai, kur nieko negali suprasti. Bet 
jeigu dabar norite pirkti, vadinasi, ne jūsų. Logiškai mąstau. 

— Tai kiek? 

— Ne visus beturiu. Tik penkis paskutiniuosius. 

— Tai kiek? 

— Perskaitytas pranešimas, — mostelėjo Žosas į savo lėkš- 
tę, — kaip apgraužtas avienos šonkaulis, nieko nebevertas. Ne- 
parduodu. Mes, Le Gernai, gal ir galvijai, bet ne niekšai. 

Žosas supratingai pažvelgė. 

— Vis dėlto? — neatstojo Dekambrė. 

Žosas sudvejojo. Argi protinga būtų suderėt kambarį už 
penkis nei šiokius, nei tokius lapukus? 

— Girdėjau, pas jus atsilaisvino vienas kambarys, — išstenėjo. 

Dekambrė veidas sustingo. 

— Jau turiu pageidaujančių, — tylutėliai atsakė. — Jų pir- 
menybė. 

— Aišku, — rėžė Žosas. — Velniop tą mandagumą. Ervė 
Dekambrė nenori, kad toks galvijas kaip aš tryptų jo kili- 
mus. Taip paprasčiau būtų pasakyti, ar ne? Kad galėtum ten 
koją įkelti, reikia turėti aukštąjį išsilavinimą arba būti Lizbe- 
ta, O nei viena, nei kita artimiausiu metu man nenusimato. 

Žosas išgėrė likusį vyną ir su trenksmu pastatė taurę ant 
stalo. Paskui gūžtelėjo pečiais ir staiga nurimo. Le Gernai dar 
ne to yra matę. 

— Gerai, turėkitės tą savo kambarį, — prabilo vėl. — Iš da- 


lies suprantu jus. Mes tiesiog per daug skirtingi. Ir nieko čia 

nepadarysi. Galit pasiimt tuos popierius, jeigu taip knieti. 
Užeikit šįvakar pas Damasą prieš šeštos valandos skelbimus. 

Dekambrė nurodytu laiku prisistatė į Ro//-R:/der. Damasas 
taisė jaunos klientės riedučius, o jo sesuo pamojavo nuo kasos. 

— Pone Dekambrė, — sušnibždėjo ji, — gal jūs galėtumėt 
liepti jam apsivilkti megztinį. Persišaldys, o bronchai jo ne 
patys stipriausi. Žinau, kad turite jam tikrai didelės įtakos. 

— Jau sakiau jam, Maribele. Reikia daug laiko, kol jį įtikini. 

— Žinau, — prikando lūpą mergina. - Bet gal pamėgintu- 
mėt dar kartą? 

— Kai tik galėsiu, pasikalbėsiu su juo, pažadu. Jūrinin- 
kas čia? 

— Kambarėly už parduotuvės, - Maribelė mostelėjo į duris. 

Dekambrė pasilenkė po pakabintų dviračių ratais, pralin- 
do tarp burlenčių eilių ir įsmuko į remonto dirbtuvėles, nuo 
grindų iki lubų užgriozdintas įvairiausio dydžio ratukais, kur 
vieną stalo galą užėmęs sėdėjo Žosas su savo urna. 

— Padėjau ant stalo krašto, — pasakė Žosas, nė nepasukęs 
galvos. 

Dekambrė pasiėmė lapukus ir greitai pervertė. 

— O štai šįvakarinis, — pridūrė Žosas. - Dar nepaskelbtas 
egzempliorius. Tas pusprotis didina greitį, dabar jau gaunu 
po tris per dieną. 

Dekambrė išlankstė lapelį ir perskaitė: 

— O pirmučiausia, idant infekcija nekiltų 15 žemės, reikia žiū- 
vėti švaros gatvėse tr namuose, apsišluoti tr šunis Išnaikinti, kad 


žmonių, laibgi kitų gyvūnų tšmatų nebūtų, ypačiai prižiūrėti žun- 

vy turgų, mėsinės, žarnų krautuvės, kame paprastai užsilaiko spė- 
"iai pivančių atmaty. 

— Nesuprantu, kas tie žunvai, — tarė Žosas, įkniubęs į savo 
lapukų krūveles. 

— Tai žuvys, leiskit pasakyti. 

— Klausykit, Dekambrė, nenoriu būti nemandagus, bet 
nelįskit į svetimą daržą. Le Gernai moka skaityti. Nikola Le 
Gernas dirbo šaukliu dar Antrosios imperijos laikais. Po galais, 
ne jums aiškinti man, koks skirtumas tarp žunvų ir žuvų. 

— Le Gernai, čia perrašyti senoviniai XVII amžiaus raštai. 
Tas žmogėnas juos nurašo raidė raidėn, su visomis keistomis 
formomis. Tais laikais daug kur būdavo raidė „n“, kur dabar 
nebėra. Dieniniame pranešime irgi buvo neįprastų žodžių. 

— Ką, tik tokia problema? — Žosas atsitiesė ir pakėlė balsą. 

— Taip, Le Gernai. Tai tik senovinės žodžių formos. Pats 
pažiūrėkit, atidžiau įsiskaičius viskas paaiškėja. 

Žosas pagriebė iš jo laiškelį ir įsistebeilijo. 

— Gerai, tarkim taip, — atsakė su pagieža. — Ir ką? 

— Tiesiog jums pačiam bus lengviau skaityti, tik tiek. Vi- 
sai nenorėjau jūsų užgauti. 

— Bet užgavot. Imkit savo suknistus popiergalius ir neš- 
dinkitės. Nes, kad ir kaip ten būtų, skaityti - mano darbas. 
Aš gi į jūsų reikalus nesikišu. 

— Kaip? 

— Aš apie jus nemažai žinau, šitiek laiškelių su įskundi- 
mais gaunu, — Žosas mostelėjo į neskelbtinųjų pranešimų krū- 


velę. —- Kaip aną vakarą priminė mano proprosenelis Le Ger- 

nas, žmonių galvose kartais negražūs dalykai dedasi. Laimė, 
aš atsijoju grūdus nuo pelų. 

Dekambrė perbalo ir apgraibom atsisėdo ant kėdutės. 

— Dieve švenčiausias, nėra ko taip jaudintis. 

— Ar tebeturite tuos laiškelius, Le Gernai? 

— Aha, dedu juos prie atmestųjų. Jus domina? 

Žosas pasirausė neskaitytų skelbimų kupetoje ir padavė 
jam du lapelius. 

— Gerai pagalvojus, visada naudinga pažinti savo prie- 
šą, — pasakė. — Vienas apdairus žmogus dviejų vertas. 

Žosas žiūrėjo, kaip Dekambrė drebančiomis rankomis 
išlanksto lapelius, ir pirmą kartą pajuto seniui mokslinčiui 
užuojautą. 

— Tik neimkit į plaučius, čia iš pamazgų serijos. Kad žino- 
tumėt, ko aš prisiskaitau. Tegul tos pamazgos sau teka. 

Dekambrė perskaitė abu lapelius ir šyptelėjęs pasidėjo ant 
kelių. Žosui pasirodė, kad jis atgauna kvapą. Ko tas aristok- 
ratas taip persigando? 

— Gi nieko bloga nerti nėrinius, — nesiliovė Žosas. - Mano 
tėvas nerdavo tinklus. Taigi tas pat, tik stambesnės apimtys, 
ar ne? 

— Taip, — sutiko Dekambrė ir grąžino lapelius. — Bet būtų 
geriau, kad kalbos nepasklistų. Žmonių supratimas ribotas. 

— Labai ribotas, — Žosas vėl ėmėsi savo darbo. 

— Mane šito išmokė motina. Kodėl neperskaitėt tų skelbimų? 

— Nemėgstu kvailių, — atsakė Žosas. 


— Bet juk ir manęs nemėgstat, Le Gernai? 


— Ne. Tačiau nemėgstu kvailių. 
Dekambrė atsistojo ir nuėjo. Zengdamas pro lauko duris 
atsigręžė ir tarė: 


— Kambarys jūsų, Le Gernai. 

-VI- 


Apie pirmą valandą, Adamsbergui vos įžengus pro bri- 
gados duris, kelią pastojo nepažįstamas leitenantas. 

— Leitenantas Morelis, komisare, -— prisistatė. - Jūsų kabi- 
nete laukia moteris. Ji nenorėjo kalbėtis su niekuo, tik su ju- 
mis. Kažkokia Mariza Peti. Laukia jau dvidešimt minučių. 
Aš leidau sau uždaryti duris, nes Favras veržėsi kelti jai nuo- 
taikos. 

Adamsbergas suraukė kaktą. Ta pati vakarykštė moteris, 
įvykis su grafitais. Dievulėliau, bus per daug ją padrąsinęs. 
Jeigu ji kasdien ateidinės išsipasakoti, bus prastai. 

— Ar negerai padariau, komisare? — paklausė Morelis. 

— Ne, Moreli, čia mano klaida. 

Morelis. Aukštas, liesas, tamsiaplaukis, truputį spuoguo- 
tas, į priekį atsikišusiu žandikauliu, jautrus. Spuogai, prog- 
natizmas, jautrumas lygu Morelis. 

Adamsbergas kiek atsargiai įžengė į savo kabinetą ir sės- 


damas už stalo linktelėjo galvą. 

— Ak, komisare, labai apgailestauju, kad tenka dar kartą 
jus trukdyti, — pradėjo Mariza. 

— Minutėlę, — sustabdė ją Adamsbergas, traukdamas iš 
stalčiaus popieriaus lapą ir užsikniaubdamas ant jo su rašik- 
liu rankoje. 

Šlykšti ir baisiai nuvalkiota faro arba įmonės šefo gudry- 
bė, kai nori atsiriboti, parodyti priešais sėdinčiajam, koks šis 
nereikšmingas. Adamsbergas pyko ant savęs, kam ja pasi- 
naudojo. Manai esąs per šimtą mylių nuo tokių kaip leite- 
nantas Noelis, kuris tik staigiu mostu užsitraukia striukę, o 
pats imi ir padarai dar blogiau. Mariza tuojau nutilo ir nulei- 
do galvą. Adamsbergas iš to suprato, kad ją dažnai žemina 
viršininkas. Moteris gana daili, ir kadangi sėdėjo kiek pasi- 
lenkusi, pro palaidinukės iškirptę buvo matyti, kur praside- 
da krūtys. Manai esąs per šimtą mylių nuo tokių kaip briga- 
dininkas Favras, o pasirodo, knisies tame pačiame kiaulių 
garde. Savo lape Adamsbergas lėtai užsirašė: spuogai, prog- 
natizmas, jautrumas — Morelis. 

— Ką? — tarė pakėlęs galvą. — Vėl baiminatės? Ar pame- 
nate, Mariza, kad čia žmogžudysčių skyrius? Jeigu taip smar- 
kiai nerimaujate, gal jums geriau padėtų gydytojas, o ne faras? 

— Galbūt. 

— Nair gerai, liaukitės bijojusi, grafitai dar niekada nieko 
nesuėdė. 

Adamsbergas atsistojo ir plačiai atidarė duris, kviesdamas 


ją išeiti. 

— Bet nepapasakojau jums apie kitus namus. 

— Kokius kitus namus? 

— Du daugiabučius namus kitame Paryžiaus gale, 18-ame 
rajone. 

— Na ir? 

— Juodų ketvertų prirašyta ant visų durų, ir jau prieš pora 
savaičių, gerokai anksčiau negu mano name. 

Adamsbergas akimirką sustingo, paskui atsargiai uždarė 
duris ir parodė moteriai kėdę. Ši vėl sėsdamasi nedrąsiai 
paklausė: 

— Komisare, juk grafitininkai paprastai piešia savo kvar- 
tale, ar ne? Tai yra kaip ir nedidelėje teritorijoje? Juk nepiešia 
pirma ant vieno namo, paskui ant kito visai priešingame mies- 
to gale, argi ne? 

— Nebent gyvena abiejuose Paryžiaus galuose. 

— Taip. Bet paprastai gaujose visi būna iš to paties kvarta- 
lo, ar ne? : 

Adamsbergas patylėjo, paskui išsitraukė knygutę. 

— Iš kur sužinojot? 

— Vežiau sūnų pas logopedą, jam disleksija. Kol jis būna 
pas gydytoją, aš visada laukiu pirmame aukšte, kavinėje. Var- 
čiau vietos laikraštį, na žinote, kur spausdina to rajono nau- 
jienas, truputį politikos. Ten visas straipsnis apie tai, ketver- 
tais paženklintos visos durys viename name Viščiuko gatvėje 
ir viename name Kolenkūro gatvėje. 


Mariza nutilo. 


65 


— Atnešiau jums tą straipsnį, — paslinko per stalą laikraš- 
čio iškarpą. — Kad suprastumėt, jog nepasakoju nebūtų daly- 
kų. Tai yra, kad nebandau tik patraukti dėmesį ar panašiai. 

Kol Adamsbergas paskubomis skaitė straipsnį, moteris pa- 
kilo eiti. Adamsbergas žvilgtelėjo į tuščią savo šiukšlių dėžę. 

— Minutėlę, pakartosim viską nuo pradžių. Jūsų pavardė, 
adresas, to ketverto piešinys ir visa kita. 

— Betgi jau vakar viską pasakiau, — suglumo Mariza. 

— Norėčiau padaryt viską iš naujo. Dėl visa ko, suprantate. 


— Gerai, — ir Mariza vėl klusniai atsisėdo. 


Marizai išėjus, Adamsbergas nusprendė pasivaikščioti. Va- 
landa nejudant ant kėdės — tai daugiausia, kiek ištverdavo 
sėdomis. Vakarienės restorane, kino seansai, koncertai, ilgi 
vakarojimai giliame fotelyje jam būdavo tikrai malonūs iš 
pradžių, tačiau į pabaigą tapdavo beveik fizine kančia. Dėl 
nesuvaldomo noro išeiti lauk pasivaikščioti arba bent jau at- 
sistoti palikdavo nebaigtą pokalbį, muzikos kūrinį, filmą. 
Tačiau ši varžanti savybė turėjo ir privalumų. Ji padėjo jam 
suprasti, ką kiti vadina dirglumu, nekantrumu arba neatidė- 
liotinu poreikiu, nors kitomis gyvenimo aplinkybėmis šios bū- 
senos jam atrodydavo visiškai nesuvokiamos. 

Atsistojus ar pradėjus vaikščioti, tas nekantrumas ding- 
davo kaip nebuvęs, ir Adamsbergas grįždavo prie savo natū- 
ralaus ritmo, lėto, ramaus, tolygaus. Parėjo į brigadą nieko 
ypatingo nesumąstęs, tačiau jausdamas, kad tie ketvertai nė- 


ra nei grafitai, nei kokio paauglio išdaiga, ir netgi ne keršto 

išpuolis. Tose skaičių virtinėse glūdi kažkoks negerumas, už- 
slėpta negalia. 

Dar iš tolo pamatęs brigados pastatą, nusprendė Dangla- 
rui verčiau apie tai nepasakoti. Danglaras negali pakęsti, kai 
jis leidžiasi nešamas niekuo nepagrįstų pajautų, nes, jo su- 
pratimu, nuo to prasideda visi policininko klystkeliai. Ge- 
riausiu atveju jis tai laikė laiko gaišimu. Ir nors Adamsbergas 
jam aiškino, kad šitaip sugaištas laikas anaiptol nėra veltui 
iššvaistytas laikas, Danglaras į tokių nepagrįstų, racionaliai 
nesisiejančių Minčių sistemą žiūrėjo su nepalenkiamu priešiš- 
kumu. Tačiau bėda ta, kad Adamsbergo mąstymo sistema 
visada buvo kitokia, tai netgi nebuvo nei sistema, nei požiū- 
ris, nei nedrąsus mėginimas. Tai buvo polinkis, vienintelis jo 
polinkis. 

Danglaras apsiblaususiomis nuo sočių pietų akimis sėdėjo 
savo kabinete ir bandė ką tik pajungtą kompiuterių tinklą. 

— Jis niekaip negali man atsiųsti pirštų atspaudų archyvo 
iš prefektūros, — burbtelėjo pro šalį praeinančiam Adamsber- 
gui. — Kokį velnią jie ten veikia, po galais? Vilkina? Mes jų 
poskyris ar ne poskyris? 

— Viskas susitvarkys, — nuramino jį Adamsbergas, pats nė 
kiek nesijaudindamas, nes apskritai stengdavosi su kompiu- 
teriais turėti kuo mažiau reikalų. 

Tačiau šis negebėjimas bent jau neerzindavo Danglaro, 
kuris su džiaugsmu nardydavo po duomenų bazes ir specia- 
lius kabelius. Registruoti, klasifikuoti, tvarkyti didžiausius 


archyvus puikiai tiko jo plačiam, disciplinuotam protui. 

— Ant jūsų stalo guli laiškelis, — tarė nepakeldamas akių. — 
Nuo karalienės Matildos dukros. Ji grįžo iš kelionės. 

Danglaras niekada nevadino Kamilės kitaip, tik „karalie- 
nės Matildos dukra“; kažkada seniai ta Matilda jam sukėlė 
stiprų estetinį ir jausminį šoką. Jis žavėjosi ja kaip kokia iko- 
na, nemaža šio susižavėjimo dalis teko ir jos dukrai Kamilei. 
Danglaras manė, kad Adamsbergas su Kamile elgiasi ne taip 
paslaugiai ir dėmesingai kaip turėtų. Adamsbergas labai aiš- 
kiai tai pajusdavo iš kai kurių savo pavaduotojo replikų ar 
kartais nebylaus nepritarimo, nors šis ir stengdavosi džentel- 
meniškai nesikišti į svetimus reikalus. Štai ir dabar Dangla- 
ras be žodžių priekaištauja už tai, kad jis daugiau nei du mė- 
nesius nepasidomėjo, kaip Kamilei sekasi. O ypač už tai, kad 
vieną vakarą praėjusią savaitę susitiko jį už parankės su kaž- 
kokia mergina. Tada jiedu pasisveikino netarę nė žodžio. 

Adamsbergas užėjo savo padėjėjui už nugaros ir pažvelgė 
į ekrane lakstančias eilutes. 

— Klausykit, Danglarai, kažkas užsimanė juodais dažais 
rašinėti ant butų durų keistus atvirkščius ketvertus. Net tri- 
juose daugiabučiuose: vienas iš jų 13-ame, du 18-ame rajo- 
ne. Sakau, gal važiuosiu apžiūrėti. 

Danglaro pirštai pakibo virš klaviatūros. 

— Kada? — paklausė. 

— Nagi tuojau. Tik pasikviesiu fotografą. 

— O kam? 

— Na, nufotografuosiu juos, kol žmonės nenuvalė. Jeigu 


dar nespėjo. 

— Bet kam? — pakartojo Danglaras. 

— Man nepatinka tie ketvertai. Visai nepatinka. 

Na štai. Blogiausia jau pasakyta. Sakiniai, prasidedantys 
„Man nepatinka tas“ ar „Man nepatinka anas“ Danglarui 
keldavo siaubą. Policininkui faktai neturi patikti ar nepatik- 
ti. Jis turi dirbti, o dirbdamas galvoti. Adamsbergas nuėjo į 
savo kabinetą ir susirado Kamilės paliktą laiškelį. Jeigu jis 
laisvas, ji galinti užeiti šįvakar. Jei užsiėmęs, gal galėtų pra- 
nešti? Adamsbergas palinksėjo galvą — žinoma, laisvas. 

Staiga pasijuto patenkintas. Pakėlė telefono ragelį ir pa- 
prašė fotografo. Į kabinetą įsiveržė susidomėjęs, bet paniuręs 
Danglaras. 

— Danglarai, kaip atrodo fotografas? Ir kaip jo pavardė? 

— Prieš tris savaites jums pristatėme visą komandą, — pri- 
minė Danglaras, — ir visiems ten buvusiems vyrams ir mote- 
rims jūs paspaudėte ranką. Su fotografu net kalbėjotės. 

— Galimas daiktas, Danglarai, neabejoju, taip ir buvo. 
Bet tai ne atsakymas į mano klausimą. Kaip jis atrodo ir ko- 
kia pavardė? 

— Danielis Barteno. 

— Barteno, Barteno, nelabai patogi pavardė. Kaip atrodo? 

— Gana liesas, guvios išvaizdos, nuolat šypso, nenustygsta 
vietoje. 

— Ar turi kokių išskirtinių žymių? 

— Labai tankiai šlakuotas, plaukai beveik rusvi. 

— Gerai, labai gerai, - Adamsbergas išsitraukė iš stalčiaus 


savo sąrašą. 

Pasilenkė virš stalo ir užsirašė: liesas, rusvaplaukis, foto- 
grafas... 

— Kaip ten, sakėt, jo pavardė? 

— Barteno, — atrėžė Danglaras. — Danielis Barteno. 

— Dėkui, — Adamsbergas papildė savo aprašą. — Pastebė- 
jote, kad komandoje turime vieną pusgalvį? Sakau vieną, bet 
gal yra ir daugiau. 

— Favras, Žanas Luji. 

— Taip. Ką darysim? 

Danglaras skėstelėjo rankomis. 

— Pasaulinės reikšmės klausimas. Gal jį pataisysime? 

— Prireiks penkiasdešimties metų, bičiuli. 

— Kuriam galui jums tie ketvertai? 

— Ak, — atsiliepė Adamsbergas. Jis atvertė savo knygutę 
ties puslapiu su Marizos piešiniu. 

— Atrodo daugmaž taip. 

Danglaras užmetė akį ir atidavė knygutę. 

— Įvyko nusikaltimas? Smurto atvejis? 

— Tik pasišvaistė teptuku. Argi sunku užsukti pažiūrėti? 
Kol čia neįstatė grotų, visos bylos nukreipiamos į Auksakalių 
krantinės poskyrį. 

— Negi dėl to užsiiminėsim niekais? Dar daug reikia pa- 
daryti, kad čia viskas įeitų į vėžes. 

— Tai ne niekai, užtikrinu jus, Danglarai, užtikrinu. 

— Grafitai. 

— Nuo kada grafitininkai paišo laiptinėse ant butų durų? 


Trijose skirtingose Paryžiaus vietose? 

— Gal čia išdykėliai? Gal menininkai? 

Adamsbergas lėtai papurtė galvą. 

— Ne, Danglarai. Nieko meniško, priešingai, čia negeri 
dalykai dedasi. 

Danglaras gūžtelėjo pečiais. 

- Žinau, bičiuli, žinau, — pasakė Adamsbergas, išeidamas 
iš kabineto. 

Į vestibiulį per statybinį laužą brido fotografas. Adams- 
bergas paspaudė jam ranką. Niekaip neprisiminė pavardės, 
kurią kelis kartus pakartojo Danglaras. Patogiausia būtų 
perkelti sąrašą su apibūdinimais į knygelę, kad būtų visada 
po ranka. Rytoj taip ir padarys, nes šįvakar bus Kamilė, o 
Kamilė svarbiau už tą Bretono, ar kaip ten jo pavardė. Grei- 
tomis jam už nugaros priėjo Danglaras. 

— Laba diena, Barteno, — pasisveikino. 

— Laba diena, Barteno, — pakartojo Adamsbergas ir dė- 
kingai mostelėjo savo pavaduotojui. - Keliaujam. Italijos pros- 
pektas. Švarus darbelis, tiesiog kelios meninės fotografijos. 

Akies kampeliu Adamsbergas pamatė, kaip Danglaras vel- 
kasi striukę ir rūpestingai timpteli skvernus nugaroje, kad 
gerai gultų ant pečių. 


— Eisiu kartu, — burbtelėjo jis. 

- VII - 


y 

Losas skubėjo Džiaugsmo gatve, greitis — trys su puse maz- 
go. Nuo vakar tebesvarstė, ar gerai išgirdo, kad senis mokslin- 
čius pasakė: „Kambarys jūsų, Le Gernai“. Aišku, puikiai išgir- 
do, bet ar tikrai tai reiškia, ką mano Žosas? Ar tai ;ikrai reiškia, 
kad Dekambrė sutinka išnuomoti jam kambarį? Su kilimais, 
Lizbeta ir vakariene? Jam, galvijui iš Gilvineko? Aišku, tą ir 
reiškia. Ką daugiau? Bet ar pasakęs taip vakar Dekambrė nu- 
budęs nepasibaisėjo ir nepersigalvojo? Ar baigus skaityti pra- 
nešimus neprieis prie jo ir neišrėš, kad apgailestauja, bet kam- 
barys jau išnuomotas, nes kiti turėję pirmenybę? 

Taip ir bus, ir visai netrukus. Tam senam pasipūtėliui, se- 
nam liurbiui palengvėjo sužinojus, kad Žosas neišviešins jo 
nėrinukų paslapties. Ir jausmų pagautas davė kambarį. O 
dabar atsiims. Štai toks tas Dekambrė. Nuoboda ir šunsnu- 
kis, visada tokiu jį laikė. 

Žosas tūžmingai nukabino urną ir be ceremonijų iškratė 


ant Ro//-Ridey stalo. Ir jeigu vėl bus laiškelis apie mokslinčių, 

visai galimas daiktas, kad šįryt jį perskaitys. Šunsnukiams 
reikia atsilyginti, ir su kaupu. Nekantriai peržiūrėjo skelbi- 
mus, bet nieko panašaus nerado. O štai didįjį kreminį voką 
rado, su įprastais trisdešimčia frankų. 

— Šitas ilgam prisikabino, — burbtelėjo. 

Kita vertus, visai neblogai išeina. Dabar jau vien iš to žmo- 
gelio gauna beveik šimtinę per dieną. Žosas įniko skaityti. 

Videbis animalia generata ex corrupiione multiplicari in terva ut 
VEFMėS, VANAS el MUSCAS; el $1 St a causa subterranea videbis vebtilia 
habitantia in cabernis exire ad superficiem tervae et dimittere 0va sua 
et aliguando mori. Et si est a causa celesti, similiter volaiilia. 


— Mėšlas, — tarė Zosas, — itališkai. 


Aštuntą valandą dvidešimt aštuonios minutės užlipęs ant 
pakylos, Žosas pirmiausia pasitikrino, ar Dekambrė stovi sa- 
vo priedury. Pirmą kartą per dvejus metus nerimavo, ar jį 
pamatys. Taip, stovi, atrodo nepriekaištingai su savo pilku 
kostiumu, ranka pasitaiso žilus plaukus ir atsiverčia oda įriš- 
tą knygą. Žosas dėbtelėjo į jį ir griausmingai pradėjo skaityti 
pirmą pranešimą. 

Jam pasidingojo, kad žinias baigė greičiau nei paprastai, 
nekantravo pamatyti, kaip Dekambrė atsiims savo žodžius. 
Baigiamąjį „Istorijos puslapį visiems“ beveik nukando, ir dėl 
to dar labiau pyko ant mokslinčiaus. 

— Prancūzų garlaivis, — baigė netikėtai, — :1ijy tūkstančių 
tonų, kliudė Penmarčo uolas, baskui nudveifavo iki Torčo tr ten ba- 


skendo ant savo inkarų. Įgula žuvo. 


73 


Po žinių Žosas pasistengė kuo abejingiau nusinešti savo 
dėžę į parduotuvę pas Damasą, kuris kaip tik kėlė metalinę 
uždangą. Jiedu paspaudė vienas kitam ranką. Damaso ran- 
ka buvo ledinė. Kaip kitaip, jei šiokiu metu vilki tik liemenę. 
Pasigaus ligą bevaizduodamas kietuolį. 

— Šįvakar aštuntą valandą Vikinge tavęs lauks Dekamb- 
rė, — pasakė Damasas, statydamas puodelius kavai. 

— Negalėjo pats pranešti? 

— Visą dieną priiminėja užsirašiusius. 

— Galbūt, bet aš ne šunelis, kurį galima varinėti. Čia aris- 
tokratas nenurodinės. 

— Kodėl sakai „aristokratas“? — nustebo Damasas. 

— Nagi, Damasai, atsimerk, argi Dekambrė ne aristokratas? 

— Ką aš žinau. Niekada nepagalvojau. Betgi jis visiškas 
skurdžius. 

— Juk būna nuskurdusių aristokratų. Dažniausiai aristok- 
ratai tokie ir būna. 

— Tikrai? Nežinojau, — stebėjosi Damasas. 

Damasas įpylė karštos kavos, regis, nė nepastebėdamas 
piktos bretono išraiškos. 

— O megztinį užsivilksi šiandien ar rytoj? — irzliai mestelė- 
jo Žosas. - Ar nemanai, kad jau pakankamai pridarei rūpes- 
ČIO savo seseriai? 

— Netrukus, Žosai, netrukus. 

— Tu tik nejįsižeisk, bet kodėl nesiplauni galvos? 

Damasas pakėlė nustebusias akis ir atmetė už nugaros sa- 


vo ilgus, tamsius, banguotus plaukus. 


74 


— Mano motina sakydavo, kad vyro plaukai — didžiausias 
jo turtas, — patikino jį Žosas. — O negalėčiau pasakyti, kad 
tu moki tinkamai juo naudotis. 

— Ar jie nešvarūs? — sutriko vaikinukas. 

— Taip, truputį. Tik neįsižeisk. Sakau tavo paties labui. 
Turi gražius plaukus, privalai juos prižiūrėti. Sesuo tau nie- 
kada nesakė? 

— Aišku, sakė, tik aš pamirštu. 

Damasas, paėmęs sruogą, apžiūrėjo plaukų galus. 

— Teisybę sakai, Žosai, tuoj pat išsiplausiu. Gali prižvelgti 
parduotuvę? Maribelė ateis tik po dešimtos. 

Damasas pašoko ir išdūmė, Žosas matė jį bėgant per aikštę 
vaistinės link. Atsiduso. Vargšas, tas Damasas. Per daug geras 
ir per minkštų smegenų. Tokiam bet kas kailį nudirs. Priešin- 
gybė aristokratui, ano galva pilna, o širdy tuščia. Pasaulis toks 


neteisingas. 


Vakare aštuntą valandą penkiolika minučių sugriaudėjo 
Berteno perkūnas. Dienos keistai trumpėjo, aikštė jau sken- 
dėjo prietemoje, o balandžiai jau buvo sutūpę miegoti. Žosas 
nenoromis nuslinko į Vi472g4. Pamatė Dekambrė tamsiu kos- 
tiumu, baltais marškiniais, nudėvėtais ties apykakle, sėdintį 
salės gale prie stalo su dviem vyno ropinėmis. Jis vienintelis iš 
susirinkusiųjų skaitė. Visą dieną turėjo pasiruošti kalbai, ir 
Žosas iš anksto spėjo, kad ji bus gerai apmesta ir atausta. Bet 
Le Gerno taip lengvai aplink pirštą neapvyniosi. Jis puikiai 


viską išmanė apie siūlgalius, lynus ir kanapines virves. 

Žosas nepasisveikinęs šleptelėjo ant kėdės, o Dekambrė 
iškart pripylė abi taures. 

— Dėkoju, kad atėjote, Le Gernai, nenorėjau atidėlioti iki 
rytojaus. 

Žosas tik linktelėjo galvą ir gurkštelėjo geroką gurkšnį iš 
savo taurės. 

— Turit su savim? — pasiteiravo Dekambrė. 

— Ką? 

— Šiandienos skelbimus, tuos ypatinguosius. 

— Nesitampau visko su savim. Jie pas Damasą. 

— Prisimenate? 

Žosas ilgai kasėsi žandą. 

— Vėl tas žmogelis pasakojo savo gyvenimą, nė į tvorą, 
nė į mietą, kaip paprastai. O paskui dar vienas itališkas 
kaip ir šįryt. 

— Ten lotyniškai, Le Gernai. 

Žosas valandėlę patylėjo. 

— Man taip nepatinka. Argi čia sąžiningas darbas — skai- 
tyti, ko pats nesupranti. Ko tas tipas siekia? Sukti smegenis 
žmonėms? 

— Labai galimas daiktas. Sakykite, gal jams nesunku bū- 
tų juos atnešti? 

Žosas išgėrė savo taurę ir atsistojo. Viskas vyko ne taip, 
kaip jis įsivaizdavo. Jautėsi sutrikęs kaip tą naktį jūroje, kai 
laive viskas išėjo iš rikiuotės ir nebesisekė susigaudyti. Jie ma- 
nė, kad uolos ties dešiniuoju bortu, o išaušus paaiškėjo, kad 


tiesiai priešais, pačioje šiaurėje. Vos išvengė katastrofos. 

Jis greitai suvaikščiojo ten ir atgal, svarstydamas, ar tik 
nepasirodys, kad Dekambrė ties kairiuoju bortu, nors manė 
jį esant ties dešiniuoju. Padėjo ant stalo tris kreminius vokus. 
Bertenas ką tik buvo atnešęs karštą patiekalą, normandišką 
kepsnį su bulvėmis, ir trečią ropinę. Žosas nieko nelaukęs įni- 
ko valgyti, o Dekambrė tuo metu pusbalsiu skaitė vidurdie- 
nio skelbimą. 

— „Šįryt nuėjau į biurą su baisiai skaudančiu kairės rankos smi- 
liumi, kurį basitembiau vakat, grumdamasis su minėta moterimi, 
(...) Mano žmona nuėjo į pirtį (...) išsimaudyti, nes taip ilgai sėdėjo 
namie tarp dulkių. Sako nusprendusi nuo št0l būti labai švari. Ne- 
sunku numanyti, kiek ilgai tai truks“. Dievulėliau, juk aš esu 
skaitęs šį tekstą, — tarė kišdamas lapelį atgal į voką, — bet 
prisimenu tarsi pro miglą. Arba per daug prisiskaičiau, arba 
atmintis atsisako tarnauti. 

— Kartais ir sekstantas atsisako tarnauti. 

Dekambrė vėl pripylė taures ir ėmėsi kito skelbimo: 

— „Tėrrae butrefactae signa sunt animalium ex butredinė nascen- 
tum multiplicatio, ut sunt murės, ranae tervestres (...) serbentės ac 
vermes, (...) braesertim si minime in Ulis locis nasci consuevere“. Ga- 
liu juos pasiimti? — paklausė. 

— Jeigu jums padės. 

— Kol kas nieko nepadeda. Bet aš išsiaiškinsiu, Le Gernai, 
išsiaiškinsiu. Tas tipas žaidžia katę su pele, bet vieną dieną 
koks nors žodis parodys man kelią, aš įsitikinęs. 

— Ir kur tas kelias nuves? 


— Sužinosiu, ko jis siekia. 

Žosas gūžtelėjo pečiais. 

— Su tokiu charakteriu niekada nebūtumėt galėjęs dirbti 
šaukliu. Jeigu stojinėsi ties viskuo, ką tenka skaityti, nieko 
nebus. Nebejstengsi pranešinėti, pasismaugsi. Šauklys turi pa- 
kilti virš to, ką skelbia. Pro mano urną daug puspročių pra- 
ėjo. Tik niekada nepasitaikė, kad mokėtų daugiau, negu nu- 
statyta. Ir lotyniškai niekas nerašė, juoba senovinėmis 
formomis. Nesuprantu kurių galų. 

— Kad užsimaskuotų. Visų pirma, tai ne jo žodžiai, jis cituo- 
ja tekstus. Suprantat, kur gudrybė? Jis nusiplauna rankas. 

— Nepasitikiu žmonėmis, kurie nusiplauna rankas. 

— Antra, jis renkasi senovinius tekstus, kurie tik jam vie- 
nam turi kažkokią prasmę. Jis pasislepia. 

— Na, aš ne prieš senoviškumą, — paaiškino Žosas, mojuo- 
damas peiliu. —Net įtraukiau į žinias „Istorijos puslapį vi- 
siems“, jeigu pastebėjote? Dar nuo mokyklos laikų pamėgau — 
man patikdavo istorija. Nesiklausydavau, bet patikdavo. 

Žosas baigė valgyti, o Dekambrė užsakė ketvirtą ropinę. 
Žosas žvilgtelėjo į jį. Na ir maukia aristokratas, o kiek dar su- 
sivertė jo belaukdamas. Pats stengėsi neatsilikti, tačiau jautė, 
kad pamažu tampa sunku valdytis. Atidžiai nužvelgė Dekamb- 
rė, — geriau įsižiūrėjus, nebe taip tiesiai ir laikosi. Aišku, išgėrė, 
kad drąsiau būtų pasakyti dėl kambario. Žosas pajuto, kad ir 
pats stengiasi atitolinti tą akimirką. Kol šnekučiuojasi apie šį 
bei tą, nereikia aiškintis dėl viešbučio, bent tiek gerai. 

— Tiesą sakant, man patiko tas mokytojas, — pridūrė Žo- 


sas. — Būtų patikęs, net jei būtų kalbėjęs kiniškai. Kai mane 

išmetė iš internato, tik dėl jo vienintelio apgailestavau. Ten 
Tregjere baisiai griežta tvarka. 

— O ką veikėte Tregjere? Maniau, jūs iš Gilvineko. 

— Taigi kad nieko neveikiau. Gyvenau internate, kur ma- 
ne bandė perauklėti. Veltui plušo. Po dvejų metų išsiuntė at- 
gal į Gilvineką, nes dariau blogą įtaką draugams. 

— Pažįstu Tregjerą, — atsainiai tarstelėjo Dekambrė pilda- 
masis vyno. 

Žosas žvelgė skeptiškai. 

— Laisvės aikštę žinote? 

— Taip. 

— Ten buvo tas berniukų internatas. 

— Taip. 

— Iškart už Šventojo Roko bažnyčios. 

— Taip. 

— Kartosit „taip“ po kiekvieno mano sakinio? 

Dekambrė gūžtelėjo pečiais, jam merkėsi akys. Žosas pa- 
purtė galvą. 

— Jūs pasigėrėt, Dekambrė. Nebesuprantat. 

— Pasigėriau, bet pažįstu Tregjerą. Vienas kitam netrukdo. 

Dekambrė išgėrė savo taurę ir mostelėjo Žosui įpilti dar. 

— Skiedžiat, — Žosas padarė ko prašytas, — norit mane iš- 
durt. Jei manot, kad praskysiu vien todėl, kad žmogus yra 
buvęs Bretanėje, tai labai klystate. Aš ne patriotas, aš jūri- 
ninkas. Pažįstu bretonų, kurie yra tokie pat kretinai kaip kiti. 

— Aš irgi. 


— Cia apie mane? 

Dekambrė vangiai papurtė galvą, ir stojo ilgoka tyla. 

— Bet jūs tikrai pažįstat Tregjerą? — užsikabino Žosas, kaip 
dažnai būna per daug išgėrus. 

Dekambrė linktelėjo ir išgėrė savo taurę. 

— O aš nelabai pažįstu, — staiga nuliūdo Žosas. — Inter- 
nato prižiūrėtojas tėvas Kermarekas įsigudrindavo sekma- 
dieniais amžinai paskirti man bausmę. Regis, patį miestelį 
mačiau tik pro langus ir įsivaizdavau iš draugų pasakoji- 
mų. Atmintis — nedėkingas dalykas, to šunsnukio pavardę 
prisimenu, o istorijos mokytojo — ne, nors jis vienintelis ma- 
ne užstodavo. 

— Diukvedikas. 

Žosas lėtai pakėlė galvą. 

— Kaip? 

— Diukvedikas, — pakartojo Dekambrė. — Tokia jūsų isto- 
rijos mokytojo pavardė. 

Žosas sumirksėjo ir pasilenkė per stalą. 

— Tikrai, Diukvedikas. Janas Diukvedikas. Klausykit, De- 
kambrė, gal jūs mane šnipinėjat? Ko iš manęs norit? Jūs fa- 
ras? Dekambrė, jūs faras, ar ne? Laiškeliai — tik akių dūmi- 
mas, kambarys — tik akių dūmimas. Jūs tik norit įtraukti 
mane į savo fariškus reikalus! 

— Jūs bijote farų, Le Gernai? 

— Koks jūsų reikalas? 

— Čia jūsų reikalas, bet aš nesu faras. 

— Kurgi ne. Tai iš kur pažįstat mano Diukvediką? 


— Jis mano tėvas. 

Žosas suakmenėjo, pasirėmęs alkūnėmis ant stalo, atsta- 
tęs smakrą, girtas ir sutrikęs. 

— Skiedžiat, — burbtelėjo po geros minutės. 

Dekambrė praskleidė kairįjį savo švarko atlapą ir ne iš kar- 
to pataikęs susirado vidinę kišenę. Išsitraukė piniginę ir išėmęs 
padavė bretonui savo tapatybės kortelę. Žosas ilgai ją tyrinėjo, 
pirštu vedžiojo pavardę, nuotrauką, gimimo vietą. Ervė Diuk- 
vedikas, gimęs Tregjere, amžius — septyniasdešimt metų. 

Kai pakėlė akis, Dekambrė laikė pridėjęs smilių prie lū- 
pų. Tylėk. Žosas palinksėjo galvą. Mėto pėdas. Šitiek dar su- 
prato, nors ir girtas. Tačiau V7Ąz2ge aidėjo toks šurmulys, kad 
galima buvo be jokios rizikos patyliukais kalbėtis. 

— Vadinasi... „Dekambrė“? — sumurmėjo jis. 

— Prasimanymas. 

Čia tai bent. Reikia pripažinti, aristokratas nusipelnė pa- 
garbos. Žosas dar pamąstė. Galiausiai paklausė: 

— Tai jūs aristokratas ar ne aristokratas? 

— Aristokratas? — nustebo Dekambrė, kišdamas savo kor- 
telę atgal į kišenę. — Klausykit, Le Gernai, jei būčiau aristok- 
ratas, tikrai nesigadinčiau akių nerdamas servetėles. 

— Bet gal nusigyvenęs aristokratas? — neatstojo Žosas. 

— Ne. Tiesiog nusigyvenęs. Tiesiog bretonas. 

Žosas atsilošė kėdėje; jautėsi suglumęs, lyg staiga, be jo- 
kio įspėjimo jį būtų apleidęs koks įgeidis ar svajonė. 

— Tik žiūrėkit, Le Gernai, niekam nė žodžio, — įspėjo 
Dekambrė. 

— O Lizbetai? 


— Net Lizbeta nieko nežino. Niekas neturi žinoti. 

— Tai kodėl man pasakėt? 

— Kaip šauksi, taip atsilieps, — paaiškino Dekambrė ir iš- 
tuštino savo taurę. — Su sąžiningu žmogum sąžiningai ir el- 
giuosi. Jeigu po viso šito apsigalvosite dėl kambario, sakykit 
tiesiai, aš suprasiu. 

Žosas staiga išsitiesė. 

— Tai ar imat? — paklausė Dekambrė. — Nes aš turiu norinčių. 

— Imu, — kuo skubiau atsakė Žosas. 

— Tada iki rytojaus, — Dekambrė atsistojo, — ir ačiū už 
laiškelius. 

Žosas dar nutvėrė jį už rankovės. 

— Kuo tie skelbimai ypatingi, Dekambrė? 

— Jie persmelkti požemiais, puvimu. Ir pavojingi, nė neabe- 
joju. Kai tik pamatysiu švieselę tunelio gale, pasakysiu jums. 

— Švyturys, — kiek svajingai atitarė Žosas, - kai pasimatys 
švyturys. 

— Teisingai. 

- VIII - 


Didelė dalis ketvertų ant paženklintųjų durų trijuose na- 
muose jau buvo nuvalyti, ypač 18-ame rajone, kur, keleto gy- 
ventojų liudijimu, jie atsirado prieš savaitę ar dvi. Tačiau ka- 
dangi piešta kokybiškais akriliniais dažais, ant medinių paviršių 
liko juosvi pėdsakai. O štai Marizos name jie aptiko daug ne- 
liestų pavyzdžių, ir Adamsbergas pasirūpino, kad juos nufo- 
tografuotų, kol niekas nesunaikino. Jie buvo nupiešti kiekvie- 
nas atskirai ranka, o ne naudojant trafaretą. Bet visų požymiai 
sutapo: aukštis — septyniasdešimt centimetrų, linijos plotis — 
geri trys centimetrai, visi ketvertai apgręžti atvirkščiai, kojelė 
apačioje praplatinta, o skersinė perbraukta dviem brūkšneliais. 

— Gražiai atlikta, ar ne? — tarė per visą ekspediciją tylėjęs 
Adamsbergas. — Miklią ranką turi vyrukas. Nupiešta iš pir- 
mo karto, niekur netaisyta. Kaip kiniškas hieroglifas. 

— Neabejotinai, — atsiliepė Danglaras, sėsdamas į auto- 
mobilį komisarui iš dešinės. — Braižas elegantiškas, greitas. 


Gerą ranką turi. 

Fotografas sugrūdo savo įrangą į automobilio galą, ir 
Adamsbergas iš lėto pajudėjo. 

— Ar nuotraukų reikia skubiai? — pasiteiravo Barteno. 

— Visai ne, — atsakė Adamsbergas. — Atneškit, kai galėsit. 

— Už poros dienų, — pasiūlė fotografas. — Šįvakar turiu 
išryškinti Krantinės poskyriui. 

— Tiesa, dėl Krantinės poskyrio, jiems nėra reikalo apie tai 
pasakoti. Telieka ši nedidelė ekskursija tarp mūsų. 

— Gal jis dailininkas, kad turi tokią gerą ranką? — tęsė 
mintį Danglaras. 

— Nemanau, jog čia meno kūriniai. 

— Bet jų visuma gali būti meno kūrinys. Įsivaizduokit, 
jeigu vyrukas išpaišytų šimtus namų, galiausiai visi imtų apie 
jį kalbėti. Būtų plataus masto sumanymas, per meną ben- 
druomenė paimama įkaite, tai vadinama „akcija“. Po pus- 
mečio autoriaus pavardę visi žinos. 

— Taip, — sutiko Adamsbergas. — Ko gero, jūsų tiesa. 

— Iš tikrųjų, — įsiterpė fotografas. 

Adamsbergas staiga prisiminė jo pavardę: Brateno. Ne, 
Barteno. Liesas, rusvaplaukis, fotografas lygu Barteno. Puiku. 
Vardo velniai nematė, nereikia norėti daugiau negu įmanoma. 

— Pas mus, Nantejyje, vienas vaikinukas per savaitę kokį 
šimtą miesto šiukšliadėžių nudažė raudonai su juodais taške- 
liais. Sakytum, mieste nutūpė būrys gigantiškų boružių, ir 
visos pakibo ant stulpelių kaip ant milžiniškų smilgų. Ir ką 
manote, po mėnesio jis gavo darbą didžiausioje vietos radijo 


stotyje. Šiandien visa bendruomenės kultūra sukasi aplink jį. 

Adamsbergas tylomis vairavo, be jokio irzulio brauda- 
masis per šeštos valandos kamščius. Pamažu jie artėjo prie 
brigados. 

— Bet yra vienas kabliukas, — pasakė sustodamas ties rau- 
donu šviesoforu. 

— Mačiau, — nukirto Danglaras. 

— Kas? — paklausė Barteno. 

— Tas žmogelis apipaišė ne visų butų duris, - atsakė Adams- 
bergas. — Apipaišė visas, žšskyrys vienas. Ir taip visuose trijuose 
namuose. Paliktosios durys yra skirtingose laiptinės vietose: 
Marizos name — septintame aukšte kairėje, Viščiuko gatvė- 
je — ketvirtame dešinėje, Kolenkūro gatvėje — penktame kai- 
rėje. Kažkaip nebūdinga „akcijai“. 

Danglaras krimsnojo lūpą, vieną pusę, kitą. 

— Tai proporciją laužantis potėpis, nuo kurio kūrinys tam- 
pa kūriniu, o ne puošybos elementu, — mėgino spėti jis. — 
Menininkas pateikia kažką, kas skatina pamąstyti, o ne ta- 
petą. Tai trūkstama detalė, spynos skylė, netobulumas, taip 
įvedamas atsitiktinumas. 

— Dirbtinis atsitiktinumas, — pataisė Adamsbergas. 

— Menininkas privalo pats sukurti atsitiktinumą. 

— Jis ne menininkas, — pusbalsiu pasakė Adamsbergas. 

Sustabdė automobilį prie brigados, užtraukė rankinį stabdį. 

— Puiku, tai kas jis? — paklausė Danglaras. 

Alkūnėmis atsirėmęs ant vairo ir įsmeigęs akis į tolį, 
Adamsbergas susimąstė. 


— Ir prašyčiau neatsakyti „nežinau“, - pridūrė Danglaras. 

Adamsbergas nusišypsojo: 


— Tada verčiau patylėsiu. 


Adamsbergas ėjo namo sparčiu žingsniu, kad tikrai spėtų 
grįžti, kol ateis Kamilė. Išsimaudė duše ir susmuko į fotelį 
pusvalandžiuką pamąstyti, nes Kamilė paprastai būdavo 
punktuali. Vienintelė toptelėjusi mintis buvo ta, kad po dra- 
bužiais jaučiasi nuogas, kaip dažnai pasitaikydavo ilgą laiką 
jos nemačius. Nuogas po drabužiais, juk tai natūrali visų žmo- 
nių būsena. Tokia logiška mintis Adamsbergo nesutrikdė. Vis 
tiek laukdamas Kamilės jautėsi nuogas po drabužiais, nors 
darbe taip nesijausdavo. Ir skirtumas buvo kuo aiškiausias — 


nesvarbu, logiška tai ar ne. 

Ketvirtadienį tarp trijų naujienų skelbimų Žosas Dama- 
so paskolintu furgonėliu per kelis kartus su kažkokiu baugš- 
čiu nekantrumu perkraustė savo daiktus. Važiuojant pasku- 
tinį kartą, Damasas padėjo jam siaurais laiptais iš aštunto 
aukšto nunešti žemyn stambiuosius daiktus. Nors apskritai 
mantos susidarė gana nedaug: varinėmis vinimis kaustytas ir 
juoda drobe aptrauktas lagaminas, triumo su nutapytu tris- 
tiebiu burlaiviu prieplaukoje, sunkus skulptūrėlėmis puoštas 
fotelis, kurį didžiulėmis savo rankomis padirbo proprosenelis 
per trumpus apsilankymus šeimoje. 

Naktį prieš tai Žosas praleido kamuojamas naujų būgš- 
tavimų. Dekambrė — tai yra Ervė Diukvedikas — vakar, iš- 
maukęs kokias šešias ropines raudonojo vyno, per daug išsi- 
pasakojo. Žosas baiminosi, kad atsibudęs persigąs ir pirmo 
impulso pagautas pasiųs jį velniop. Tačiau nieko panašaus, 
Dekambrė susidariusiomis aplinkybėmis laikėsi oriai, jau 


pusę devintos su knyga rankoje stovėjo savo prieduryje. Jei 

ko ir gailėjosi — o tikriausiai gailėjosi, — arba jei drebėjo 
savo paslaptį atidavęs į grubias nepažįstamojo, be to, dar 
galvijo, rankas, vis dėlto niekuo neišsidavė. Ir jei galva bu- 
vo sunki, — o tikriausiai buvo kaip ir Žoso — taip pat nepa- 
rodė. Kai nuskambėjo abu dienos skelbimai, — tie, kuriuos 
jiedu dabar vadina „ypatingaisiais“, — jo veidas liko toks 
pat susikaupęs. 

Vakare, baigęs persikraustyti, Žosas jam atidavė abu laiš- 
kelius. Likęs vienas savo naujajame kambaryje pirmiausia nu- 
simovė batus, kojines ir prasižergęs, basas, nukoręs rankas, 
užsimerkęs atsistojo ant kilimo. Kaip tik tą akimirką ant pla- 
čios lovos mediniais užgaliais prisėdo Nikola Le Gernas, gi- 
męs Lokmarijoje 1832 metais, ir pasilabino su juo. Sveikas, 
atsakė Žosas. 

— Šauniai apsisukai, sūneli, — pagyrė senis, alkūne pasirė- 
męs į stalelį prie lovos. 

— Tikrai? — prasimerkė Žosas. 

— Tau čia geriau negu ten. Sakiau, tapęs šaukliu gali 
aukštai kilti. 

— Jau septynerius metus kartoji. Dėl šito ir atėjai? 

— Dėl tų skelbimų, - lėtai pratarė senolis, kasydamasis 
apšepusį skruostą, — „ypatingųjų“, kaip tu vadini, kuriuos 
atiduodi aristokratui; tai va, tavim dėtas aš užraukčiau. Čia 
kažkas negerai. | 

— Už juos moka, seneli, ir gerai moka, — pasišiaušė Žosas. 

Senukas gūžtelėjo pečiais. 


— Tavim dėtas užraukčiau. 

— Ką tai reiškia? 


— Tą, ką sakau, Žosai. 


Nė neįtardamas apie Nikola Le Gerno vizitą antrame 
namo aukšte, Dekambrė darbavosi pirmajame, ankštame 
savo kabinete. Šįkart jam atrodė, kad viename iš šios die- 
nos „ypatingųjų“ skelbimų rado užuominą, labai menku- 
tę, bet galbūt lemiamą. 

Ryto naujienų skelbimu buvo toliau pasakojama, Žoso 
žodžiais tariant, anekdotiška žmogelio istorija „nei į tvorą, 
nei į mietą“. Iš tiesų, galvojo Dekambrė, čia tikrai knygos 
ištraukos, paimtos tiesiog iš vidurio, visiškai nepaisant pra- 
džios. Kodėl? Dekambrė skaitė ir skaitė tas pastraipas, ti- 
kėdamasis, kad šie jau išmokti nesuvokiami sakiniai galiau- 


siai pasakys savo kūrėjo vardą. 


Bažnyčioje su savo žmona, kuri joje nesilankė jau mėnėsį ar du. 
(...) Nežinau, galbūt tai dėl kiškio letenos, skirtos apsisaugoti nuo 
vidurių būtimo, bet nuo tada, kal ėmiau ją nešioti, niekada neka- 


mavo pilvo dreglias. 


Atsidusęs Dekambrė padėjo lapelį ir paėmė antrąjį, tą 


su užuomina: 
Et de eis guae sigmificant lud, est ut videas muvės et animalia 


guae habitant sub terra fugere ad suberficiem terrae et bati sedar, 1d 


est, commovert hinc inde sicut animalia ebria. 

Po apačia jis buvo paskubomis pasirašęs vertimą su klaus- 
tuku viduryje: O Je šiy tai įrodančių dalykų, matai žiurkės ir bo 
žemėmis gyvenančius gyvūnus sbrunkant į paviršių Ir kamuojantis 


(?), tai yva lendant lauk tars? abgiriusius. 


Jis jau valandą svarstė dėl „sedar“, nes tai ne lotynų kal- 
bos žodis. Buvo įsitikinęs, kad čia ne rašybos klaida — pedan- 
tas toks smulkmeniškas, jog pažymi daugrtaškiais visas vie- 
tas, kurias leido sau išmesti iš originalių tekstų. Jeigu pedantas 
išspausdino „sedar“, vadinasi, ten tikrai ir buvo „sedar“, nors 
visas likęs tekstas parašytas tobula vėlyvojo laikotarpio loty- 
nų kalba. Ropšdamasis ant seno medinio suolelio nusikelti 
žodyno, Dekambrė staiga sustojo. 

Arabiškas. Tai arabiškos kilmės žodis. 

Grįžo prie stalo kone drebėdamas, abiem rankomis laiky- 
damas lapelį, tarsi saugodamas, kad tas nenuskristų. Arabų 
ir lotynų kalbų mišinys. Dekambrė greitai susirado kitus skel- 
bimus, kuriuose kalbama apie lendančius iš žemės gyvūnus, 
taip pat ir pirmąjį lotynišką tekstą, kurį Žosas perskaitė va- 
kar ir su beveik tokia pat pradžia: Matys:, 


Matysi, kaib bo žeme 1š buveny veisis ir dauginsis gyviai, tokie 
Raip kirmėlės, rupūžės žr musės, tr jeigu priežastis glūdi bo žemėmis, 
išvysi, kaip gelmių gyventojai ropliai lenda į žemės paviršių, deda 
kiaušinėlius tr kartais net dvesia. O jeigu priežastis ore, taib pat 


elgsis paukščiai. 

Tekstai tarsi atkartojo vieni kitus, kartais žodis žodin. Skir- 
tingi autoriai iki pat XVII amžiaus įkyriai dėstė tą pačią iš 
kartos į kartą perduodamą idėją. Kaip vienuoliai, ištisus am- 
žius perrašinėję Awctoritas įsakus. Vadinasi, tai bendruomenė. 
Elitinė, išsilavinusi. Tačiau ne vienuolių, ne. Čia nieko ben- 
dra su religija. 

Dekambrė mąstė, ranka parėmęs galvą, tik ūmai per visus 


namus kaip daina suskambo Lizbetos kvietimas sėsti prie stalo. 


Nusileidęs į valgomąjį, Žosas rado visus Dekambrė vieš- 
bučio gyventojus, seniai įpratusius prie čionykštės tvarkos, 
jau sėdint prie stalo ir traukiant savo servetėles iš medinių 
žiedų, pažymėtų vis kitokiu ženkleliu. Iš pradžių sutrikęs nau- 
joje vietoje suabejojo, ar šį vakarą eiti prie stalo ar ne, juk 
pensiono vakarienė neprivaloma, jeigu iš vakaro įspėji, kad 
nevalgysi. Žosas buvo pratęs gyventi vienas, valgyti vienas, 
miegoti vienas ir kalbėtis pats su savimi, išskyrus tuos retus 
atvejus, kai eidavo vakarieniauti pas Berteną. 

Per trylika gyvenimo Paryžiuje metų jis turėjo tris drau- 
ges, kaskart gana trumpai, tačiau niekada nedrįso jų parsi- 
vesti į savo kambarį ir pasiūlyti ant plikų grindų patiestą 
čiužinį. Moterų namai, net patys kukliausi, visada buvo jau- 
kesni už jo aptriušusį būstą. 

Žosas pasistengė nusipurtyti šį varžymąsi, regis, grįžusį iš 
tolimų paauglystės laikų, kai buvo susikaustęs ir agresyvus. 
Lizbeta jam nusišypsojo paduodama įmautą į žiedą jo serve- 


tėlę. Kai Lizbeta taip plačiai nusišypsodavo, jausmo pagau- 


tas jis norėdavo pulti prie jos kaip skęstantis sudužusio laivo 
keleivis, tamsoje priplaukęs uolą. Nuostabią uolą, apvalią, 
glornią ir tamsią, kuriai jaustųsi amžinai dėkingas. Net pats 
stebėjosi. Tokį jausmų antplūdį jam sukeldavo tik Lizbeta, ir 
tik tada, kai nusišypsodavo. Gyventojai nedarniu murmesiu 
pasveikino Žosą, ir šis atsisėdo Dekambrė iš dešinės. Lizbeta 
sėdėdavo kitame stalo gale ir patarnaudavo vakarieniaujan- 
tiems. Prie stalo sėdėjo ir kiti du viešbučio gyventojai — Kas- 
tijonas iš pirmojo kambario, pensininkas kalvis, kuris pirmą- 
ją gyvenimo pusę vertėsi fokusininko amatu ir apkeliavo visus 
Europos kabaretus, ir Evelina Kiuri iš ketvirtojo kambario, 
smulkutė trisdešimtmetė moterytė, labai tyli, švelnaus sena- 
madiško veido, palinkusi ties savo lėkšte. Vos Žosui atsikraus- 
čius į pensioną, Lizbeta jį įspėjo. 

— Žiūrėk, jūreivi, kad man jokių kvailysčių, — rėžė pa- 
mokslą, patyliukais įsitempusi jį į vonią. — Su Kastijonu gali 
varyti be užuolankų, jis kietas, mano puikiai mokas laidyti 
sąmojus, apie jo sielą tai dar nieko nesako, bet gali būti tik- 
ras, kad nesužeisi. Nesijaudink, jei pastebėsi, kad vakarie- 
niaujant pradingo tavo laikrodis, jis nepajėgia atsispirti pa- 
gundai, tačiau būtinai atiduos per desertą. Savaitės dienomis 
būna vaisiai arba jų tyrė, nelygu metų laikas, o seskmadie- 
niais — ryžių pudingas. Čia maistas ne valdiškas, gali drąsiai 
valgyt. O su ta moteryte atsargiai. Ji čia jau pusantrų metų 
saugiai pasislėpusi gyvena. Pabėgo iš namų nuo vyro, kuris 
aštuonerius metus ją mušė. Tik pamanyk, aštuonerius metus! 


Atrodo, jį mylėjo. Na, bet galiausiai nušvito protas, ir vieną 

vakarą ji prisiglaudė čia. Bet žinok, jūreivi, vyras ieško jos po 
visą miestą, ketina iškaršti kailį ir parsitempti namo. Aišku, 
tai nelogiška, bet tokie tipai visada šitaip daro, jų mechaniz- 
mas labai paprastas. Per galvą persivers, kad tik ji kitiems 
neatitektų, tu gyvenimo matęs, žinai, kaip būna. Todėl įsidė- 
mėk, Evelinos Kiuri tu nepažįsti ir niekada negirdėjai jos var- 
do. Čia ją visi vadina Eva, tai niekuo neįpareigoja. Supratai, 
jūreivi? Elkis su ja supratingai. Ji mažai kalba, dažnai krūp- 
čioja, rausta, tarsi vis dar bijotų. Pamažu atsigauna, bet rei- 
kia laiko. O mane tu pažįsti, aš mergina nepėsčia, bet juoke- 
lių apie aną galą nebegaliu pakęst. Viskas. Dabar eik prie 
stalo, jau tuoj laikas, ir geriau bus, jei žinosi iš anksto — du 
buteliai, ir ne daugiau, nes Dekambrė turi polinkį, todėl sten- 
giuosi pristabdyti. Kam negana, eina į Vzk/ng4. Pusryčiai nuo 
septynių iki aštuonių, taip visiems tinka, be kalvio, kuris vė- 
lai keliasi, kiekvienam savo. Viską pasakiau, nesimaišyk po 
kojom, paruošiu tau žiedą, turiu su kumeliuku ir su laivu, 
katro labiau nori? 

— Kokį žiedą? — nesuprato Žosas. 

— Servetėlei įmauti. Tiesa, skalbiam kas savaitę, baltus 
penktadieniais, spalvotus antradieniais. Jei nenori, kad tavo 
skalbiniai suktųsi kartu su kalvio, už poros šimtų metrų yra 
skalbykla. Jei nori, kad išlygintume, turėsi primokėt Maribe- 
lei, kuri ateina valyti langų. Tai ką nusprendei dėl žiedo? 

— Su kumeliuku, — tvirtai atsakė Žosas. 

— Jau tie vyrai, — atsiduso išeidama Lizbeta, — jiems kad 


tik mandriau. 

Sriuba, troškinta veršiena, sūriai ir keptos kriaušės. Kasti- 
jonas daugiau kalbėjo vienas pats, Žosas atsargiai dairėsi nau- 
joje vietoje, tarsi plaukdamas į nepažįstamą jūrą. Mažoji Eva 
valgė tylomis ir tik vieną kartą pakėlė akis paprašyti Lizbetą 
duonos. Lizbeta jai nusišypsojo, ir Žosui lyg ir pasirodė, kad 
Eva nori pulti jai į glėbį. Na, nebent čia jam pačiam vėl kilo 
toks noras. 

Dekambrė per visą vakarienę beveik nieko nepasakė. Kai 
Žosas padėjo Lizbetai nukraustyti stalą, ši jam šnibžtelėjo: 
„Kai jis toks, vadinasi, valgydamas kažką galvoja“. Ir tikrai, 
vos prarijęs kriaušes, Dekambrė pakilo nuo stalo ir visų atsi- 
prašęs nuėjo į savo kabinetą. 

Mintis švystelėjo rytą, vos prabudus. Pavardė išsprūdo pro 
lūpas dar net neatsimerkus, tarsi žodis visą naktį būtų lau- 
kęs, kol miegalius atsibus, nekantraudamas jam pasigirsti. 
Dekambrė išgirdo save pusbalsiu sakant: Avicena. 

Atsikėlė kartodamas pavardę, baimindamasis, kad nepra- 
nyktų kartu su besisklaidančiomis miego miglomis. Kad bū- 
tų tikriau, užrašė ant popieriaus lapo. Avicena. Paskui šalia 
brūkštelėjo: Lzber canonis. Medicinos kanonas. 

Avicena. Didysis Avicena, persų medikas ir filosofas, gy- 
venęs pačioje XI amžiaus pradžioje, jo veikalai tūkstančius 
kartų perrašinėti nuo Rytų iki Vakarų. Lotyniški tekstai, pri- 
kaišioti arabiškų posakių. Štai ir užčiuopė siūlo galą. 

Dekambrė su šypsena laukė, kada laipruose susitiks bre- 
toną. Nutvėrė jį einantį pro šalį. 


— Gerai išsimiegojote, Le Gernai? 

Žosas iškart pamatė, kad kažkas atsitiko. Blyškus, liesas, 
paprastai truputį negyvėliškas Dekambrė veidas atgijo, tarsi 
nutviekstas saulės. Užuot kiek ciniškai ir išdidžiai šypsojęsis, 
kaip jam įprasta, Dekambrė tiesiog džiūgavo. 

— Pričiupau jį, Le Gernai, pričiupau. 

— Ką tokį? 

— Mūsų pedantą! Po šimts, aš jį pričiupau. Atidėkit man 
šiandienius „ypatinguosius“ skelbimus, lekiu į biblioteką. 

— Apačion, į savo kabinetą? 

— Ne, Le Gernai. Ne visas gi knygas turiu. 


— Mat kaip, — nusistebėjo Zosas. 


Dekambrė, ant pečių užsimetęs paltą ir tarp kojų pasprau- 


dęs portfelį, užsirašė „ypatingąjį“ ryto skelbimą: 


Paskui išsiderina mety laikų požymiai, žiema būna šilta, užuot 
buvusi šalta; vasara vėsi, užuot buvusi karšta, taip pat tr bavasaris, 
iv ruduo, nes Šis didžiulis nevienodumas rodo negerą sanklodą, tiek 


žvaigždžių, tiek 0vo (...). 
Įsikišo lapą į portfelį, paskui dar luktelėjo keletą minučių 


klausydamasis tos dienos pranešimo apie laivo katastrofą. Be 


penkių devintą nėrė į metro. 

T; ketvirtadienį Adamsbergas atėjo į brigadą vėliau už 
Danglarą, o taip nutikdavo gana retai, todėl pavaduotojas 
įdėmiai į jį pasižiūrėjo. Komisaras atrodė apsiblausęs kaip 
žmogus, miegojęs vos kelias valandas, nuo penktos iki aštun- 
tos. Iškart apsisukęs išėjo gerti kavos į barą gatvėje. 

Kamilė, padarė išvadą Danglaras. Vakar vakare grįžo Ka- 
milė. Danglaras vangiai įsijungė kompiuterį. Jis kaip paprastai 
miegojo vienas. Negražus, neproporcingo veido, į apačią kaip 
tirpstanti žvakė apsmukusios figūros; todėl būdavo tikras ste- 
buklas, jei kartą per dvejus metus paliesdavo moterį. Niūrios 
nuotaikos, kuri jį vydavo tiesiai prie alaus dėžių, kaip visada 
Danglaras atsikratė, mintyse tarsi šviesulingą paveikslėlių vir- 
tinę peržvelgęs savo penkių vaikų veidus. Beje, penktasis, žyd- 
rų akių, buvo ne jo, tačiau žmona išeidama draugiškai visus 
paliko jam. Tai įvyko jau seniai, prieš aštuonerius metus ir 
trisdešimt septynias dienas; vaizdas, kaip žaliu kostiumėliu 


vilkinti Marija ramiu žingsniu pereina koridorių, atidaro du- 

ris ir užtrenkia jas paskui save, laikėsi įstrigęs jo galvoje 
dvejus ilgus metus, o tai lygu šešiems tūkstančiams pen- 
kiems šimtams alaus skardinių. Paskui virtinė paveikslėlių 
su vaikais — dviem dvyniais, dviem dvynėmis ir žydraakiu 
jaunėliu, — tapo jo /4če f7xe, jo ramybės užutėkiu, išsigelbėji- 
mu. Jis praleido tūkstančius valandų, kuo smulkiausiai trin- 
damas morkas, kuo balčiausiai skalbdamas skalbinius, ne- 
priekaištingai kraudamas kuprines, kruopščiai lygindamas 
ir iki visiško sterilumo šveisdamas vonią ir tualetą. Paskui 
šis įkarštis pamažu atslūgo iki daugmaž normalaus arba bent 
pakenčiamo lygio. Ir suvartojamo alaus skardinių skaičius 
krito iki tūkstančio keturių šimtų per metus, — tiesa, sun- 
kiomis dienomis išgerdavo dar antra tiek vyno. Liko jo švie- 
sulingas ryšys su vaikais, ir šito — kartodavo jis sau niūriai- 
siais rytmečiais, — šito niekas iš jo neįstengtų atimti. Niekas, 
beje, ir neketino. 

Jis laukė, ir pats stengėsi, kad kokia nors moteris pasi- 
liktų pas jį ir Marijos atliktą sceną pakartotų atvirkščia 
tvarka, tai yra atidarytų duris, atsigręžusi priekiu, vilkė- 
dama geltoną kostiumėlį, ramiu žingsniu pereitų korido- 
rių jo link, tačiau bergždžias reikalas. Moterys niekada il- 
gai neužsibūdavo, tvirtesni santykiai neužsimegzdavo. Jis 
nesikėsino į tokią moterį kaip Kamilė, ne, — jos tiesus pro- 
filis toks tyras ir toks švelnus, kad nebežinai, ar pulti jį 
tapyti, ar bučiuoti. Ne, jis neprašė tobulybės. Tik moters, 
paprasčiausios moters, net jeigu ji būtų apsmukusi į apa- 


čią kaip jis pats, argi svarbu. 

Danglaras matė, kaip Adamsbergas parėjo ir, be garso pri- 
stūmęs duris, užsidarė kabinete. Jis irgi ne gražuolis, o štai 
turi tobulybę. Teisingiau, jis gražus, nors logiškai vertinant 
atrodė, kad nė vienas bruožas, atskirai paėmus, negali prie to 
rezultato prisidėti. Jokio taisyklingumo, jokios darnos ir nie- 
ko įspūdingo. Visiška netvarka, tačiau ta netvarka gundė, o 
kartais, ypač kai jis užsiplieksdavo, net virsdavo kerinčiu cha- 
osu. Danglaras visada manė, kad likimas neteisingas. Jo pa- 
ties veidas buvo toks pat netaisyklingas kaip Adamsbergo, 
tačiau pasiekimai itin kuklūs. O štai Adamsbergui, iš esmės 


niekuo ne pranašesniam, atiteko visi koziriai. 


Bet nuo pustrečių metų įpratęs daug skaityti ir medituoti 
Danglaras nepavydėjo. Ir todėl, kad turėjo tuos penkis paveiks- 
lėlius. Ir dar todėl, kad jam vis dėlto patiko šis vyras, nors ir 
kėlė jam kone chronišką irzulį, patiko netgi jo veidas, jo stam- 
bi nosis ir keista šypsena. Kai pasiūlė pereiti kartu dirbti čia, į 
brigadą, jis nė akimirkos nedvejojo. Adamsbergo nerūpestin- 
gumas jam tapo beveik būtinas kaip ir atpalaiduojanti skardi- 
nė alaus, — be abejonės, todėl, kad atsverdavo nerimastingą, 


kartais nelankstų ir per didelį jo paties proto aktyvumą. 


Danglaras nužvelgė uždarytas duris. Adamsbergas ketino 
kažko imtis dėl tų ketvertų, todėl stengėsi nenervinti pava- 
duotojo. Danglaras, kiek susirūpinęs, atitraukė rankas nuo 
klaviatūros ir atsilošė kėdėje. Nuo vakar vakaro svarstė, ar 


tik neapsiriko, nes tuos atbulus ketvertus jau buvo kažkur 

matęs. Prisiminė migdamas vienas lovoje. Tai buvo seniai, 
galbūt dar jaunystėje, prieš tampant faru, ne Paryžiuje. Ka- 
dangi gyvenime mažai keliavo, galėtų pasistengęs atgaivinti 
atmintyje tą pėdsaką, jeigu tik išliko kas nors daugiau, o ne 


vien tas beveik išblukęs įspūdis. 


Adamsbergas užsidarė duris, kad jo neslėgtų teisėtas pava- 
duotojo irzulys, kol apskambins keturias dešimtis Paryžiaus ko- 
misariatų. Danglaras nusprendė, kad tai kažkokia menininko 
akcija, tačiau Adamsbergas buvo kitos nuomonės. Tą nuomo- 
nę nuo visus Paryžiaus rajonus apimančio tyrimo skyrė vienas 
žingsnis, beprasmiškas ir nelogiškas žingsnis, kurį Adamsber- 
gas verčiau norėjo žengti vienas. Dar šįryt nebuvo tikras, ar yra 
tam pasiryžęs. Per pusryčius, atsiprašęs Kamilės, dar kartą per- 
vertė savo užrašų knygutę ir pasižiūrėjo į tą ketvertą taip, lyg 
viską statytų ant kortos. Paklausė Kamilės, ką ji mano apie 
ketvertą. Kaip gražu, atsakė ši, tačiau juk rytais Kamilė nieko 
nematydavo, neskirdavo net pašto kalendoriaus nuo švento pa- 
veikslėlio. Kitaip būtų pasakiusi ne „kaip gražu“, o „kaip klai- 
ku“. Jis švelniai paprieštaravo: „Ne, Kamile, nelabai gražu“. Ir 
tą akimirką, tardamas šį sakinį, šį neiginį, apsisprendė. 

Vangus po trumpokos nakties, kūne jausdamas palaimin- 


g3 nuovargį, surinko pirmąjį numerį iš sąrašo. 
Apie penktą valandą jau buvo visur paskambinęs, ir per 


tą laiką išėjęs pavaikštinėti tik vieną kartą, per pietus. Ant 


suolelio gatvėje bevalgant suvožtinį, paskambino Kamilė. 

Paskambino ne pusbalsiu pasidalyti įspūdžiais apie praėju- 
sią naktį, ne, Kamilė taip nedarydavo. Žodžius ji vartodavo 
labai taupiai, leisdavo kalbėti kūnui — kam reikės, tas supras, — 
tačiau ką reikia suprasti, niekada negalėjai tiksliai žinoti. 

Užrašų knygelėje jis parašė: „Moteris, protas, geismas ly- 
gu Kamilė“. Stabtelėjo ir perskaitė tą eilutę. Gremėzdiški, 
lėkšti žodžiai, tačiau užkloti ant Kamilės jie išsigaubė, tarsi 
prisipildę akivaizdžios tiesos. Jis beveik matė juos išsikeliant 
lyg burbulus popieriaus paviršiuje. Gerai. Lygu Kamilė. Pa- 
rašyti žodį Mez/ė jam atrodė per drąsu. Rašiklis išvedžiodavo 
„M“, ties „e“ sustodavo ir sunerimęs nebepajėgdavo tęsti. Toks 
nenoras Adamsbergą ilgai stebino, kol daugybę kartų tai iš- 
gyvenus pavyko, kaip pats manė, perprasti pačią jo priežastį. 
Adamsbergas mylėjo meilę. Tačiau nemylėjo to, kas išplau- 
kia iš meilės. O 75 meslės išplaukia visokie kitokie dalykai, nes 
utopiška tikėtis gyventi vien lovoje, net porą dienų. Ištisa įvai- 
riausių dalykų virtinė, prasidedanti nuo kelių ore tvyrančių 
idėjų, o nutrūkstanti surentus ką nors tvirto, iš kur meilė esą 
turėtų niekada nebeištrūkti. Meilė įsiplieskia kaip užsidegu- 
sios žolės liepsna, bėganti po atviru dangum nuo vienų durų 
prie kitų, bet jos kelias baigiasi tarp keturių sienų ties prie- 
krosniu. O tokiam žmogui kaip Adamsbergas ta visokių ki- 
tokių dalykų virtinė atrodė lyg apmaudūs spąstai. Jis veng- 
davo net menkiausių šitai pranašaujančių ženklų, pamatydavo 
juos iš tolo su stulbinamu įžvalgumu, kaip kad medžiojami 
žvėreliai geba pajusti atsėlinantį plėšrūną. Kartais jis įtarda- 


vo, kad Kamilė, kaip bėgimo meistrė, lenkia jį visa galva. 

Kamilė su savo cinišku atsainumu, atsargiu sentimentalumu, 
savo batais, visada tvirtai stovinčiais prie starto linijos. Ta- 
čiau Kamilė tą žaidimą žaidė slapčia, ne taip atžagariai, ge- 
ranoriškiau. Taigi žmogui, kuriam neužtenka kantrybės išsa- 
miau pamąstyti, būdavo sunku pastebėti šį esminį į atviras 
erdves ją genantį instinktą. O Adamsbergas turėjo pripažin- 
ti, kad apie Kamilę nepakankamai mąsto. Kartais pradėda- 
vo, bet greitai užsimiršdavo, dėmesį patraukdavo kitos min- 
tys, šokdavo nuo vienos idėjos prie kitos, kol viskas 
susiskaidydavo į vaizdinių mozaiką, reikšdavusią, jog netru- 
kus teliks tuštuma. 

Baigė rašyti sakinį į vis dar gulinčią ant kelių atverstą 
knygutę, po A padėjo tašką; staugė grąžtai, galynėdamiesi 
su plytomis ties langų kraštais. Taigi Kamilė paskambino ne 
paburkuoti su juo, o rimtesniu reikalu — pakalbėti apie ket- 
vertą, kurį jai parodė ryte. Adamsbergas atsistojo ir, peržen- 
gęs keletą tinko nuolaužų, įėjo į Danglaro kabinetą. 

— Ar atsirado ta duomenų bazė? — pasidomėjo iš man- 
dagumo. 

Danglaras linktelėjo galvą ir pirštu parodė į ekraną, kur 
nepaprastu greičiu šmėkščiojo išdidinti nykščių atspaudai kaip 
nufotografuotos galaktikos. 

Adamsbergas apėjo stalą ir atsistojo priešais Danglarą. 

— Jeigu reikėtų nurodyti ketvertais paženklintų namų skai- 
čių Paryžiuje, kiek sakytumėte? 

— Trys, — atsakė Danglaras. 


Adamsbergas iškėlė rankas ištiestais pirštais. 

— Trys plius devyni, iš viso dvylika. Turint galvoje, kad 
nedaug kam šauna į galvą eiti apie tokius dalykus pranešti 
policijai, — išskyrus panikuotojus, dykaduonius ir manijų ap- 
sėstuosius, nors galiausiai tokių susidaro nemažai, — galima 
sakyti, turėtų būti jau apie trisdešimt to akcijų menininko 
išgražintų namų. 

— Visur tokie pat ketvertai? Tokios pat formos, spalvos? 

— Tokie pat. 

— Visur vienos durys paliktos švarios? 

— Šitai teks išsiaiškinti patiems. 

— Ketinate patikrinti? 

— Manau, taip. 

Danglaras įsisprendė rankomis į klubus. 

— Aš jau esu matęs tokį ketvertą, — pasakė jis. 

— Kamilė irgi. 

Danglaras kilstelėjo antakį. 

— Ant stalo atverstoje knygoje, pas vienos draugės draugą, — 
patikslino Adamsbergas. 

— Apie ką buvo knyga? 

— Kamilė nežino. Spėja, kad tai istorijos knyga, nes tas 
žmogus dieną dirba namų šeimininke, o vakarais studijuoja 
viduramžių istoriją. 

— Argi ne normaliau būtų atvirkščiai? 

— Palyginti su kuo normaliau? 

Danglaras stvėrė nuo stalo alaus butelį ir sriūbtelėjo didelį 
gurkšnį. 

— O kur jūs matėte tą ketvertą? — paklausė Adamsbergas. 

— Nepamenu. Kažkur toli ir seniai. 

— Jeigu tas ketvertas šen bei ten jau aptinkamas, tai nebe 
kūryba. 

— Ne, - pripažino Danglaras. 

— Akcija reiškia kūrybą, ar ne? 

— Teoriškai taip. 

— Ką darysim su tuo akcijų menininku? 

Danglaras vyptelėjo. 

— Atmesim šią versiją. 

— Ir kuo pakeisim? 

— Žmogeliu, dėl kurio mums nėra ko sukti galvos. 

Adamsbergas ėmė vaikštinėti, nepaisydamas pabirusio tin- 
ko, nuo kurio jo seni batai apsinešė baltai. 

— Aš maniau, kad mus perkėlė į kriminalinę brigadą, į 
žmogžudysčių skyrių, — mestelėjo Danglaras. 

— Nepamiršau, - atsiliepė Adamsbergas. 

— Ar tuose devyniuose daugiabučiuose padaryta nusi- 
kaltimų? 

— Ne. 

— Smurto atvejų? Grasinimų? Priekabiavimų? 

— Ne, puikiai žinote, kad nieko nenutiko. 

— Tai kodėl mes apie tai kalbam? 

— Nes yra smurto prielaida, Danglarai. 

— Tuose ketvertuose? 

— Taip. Tai nebylus puolimas. Ir rimtas. 

Adamsbergas žvilgtelėjo į laikrodį. 


— Dar spėsiu... 

Išsitraukė užrašų knygutę ir greit vėl užvertė. 

— Nusivesti Barteno apžiūrėti keleto namų. 

Adamsbergas nuėjo atsinešti į kamuolį susukto ir palikto 
ant kėdės švarko, o Danglaras tuo tarpu užsivilko striukę ir 
tvarkingai pasitaisė skvernus. Kadangi gamta neapdovanojo 
natūraliu grožiu, Danglaras visas pastangas sutelkė į antrinį 


privalumą — eleganciją. 

-XI- 


Dekambrė grįžo gana vėlai, bet spėjo prieš vakarienę pa- 


siimti ypatingąjį vakaro pranešimą, Žoso atidėtą į šalį. 


(...) kai dygsta nuodingi grybai, kai laukus 11 miškus abtrau- 
kia voratinkliai, kai galvijai pievose ima negaluoti av net stipti, 
taip bal tr laukiniai žvėrys miškuose, kai duona greitai belija; kai 
ant sniego galima bamatyti šviežiai Išsiritusių musių, kirmėlių ar 


wody (...) 


Jis sulankstė lapelį; Lizbeta tuo metu vaikščiojo po kamba- 
rius ir kvietė gyventojus prie stalo. Dekambrė, kurio veidas 
švytėjo nebe taip kaip rytą, staiga uždėjo ranką Žosui ant 
peties. 

— Reikia pasikalbėti, — pasakė. — Šįvakar Vikiyge. Norė- 
čiau, kad mūsų niekas negirdėtų. 

— Ar geras laimikis? — pasiteiravo Žosas. 


— Geras, bet mirtinas. Per stambus kąsnis mums. 

Žosas, regis, suabejojo. 

— Tikrai, Le Gernai. Bretono garbės žodis. 

Per vakarienę, papasakojęs pusiau pramanytą nutikimą iš 
giminės istorijos, Žosas išgavo šypseną nudelbtame Evos vei- 
de ir pajuto šiokį tokį pasididžiavimą. Padėjo Lizbetai nu- 
kraustyti stalą, šiek tiek iš įpratimo, šiek tiek norėdamas pa- 
simėgauti jos artumu. Jau buvo beeinąs į Vžkingą, tik staiga 
išvydo ją laiptais besileidžiant iš savo kambario žvilgančia 
juoda vakarine suknia, prigludusia prie stotingos figūros. Sku- 
bėdama pro šalį, ji nusišypsojo Žosui taip, kad tas pajuto 


tarsi smūgį į paširdžius. 


Perkaitintoje ir prirūkytoje V/kz2g0 salėje prie paties toli- 
miausio staliuko sėdėjo susirūpinęs Dekambrė ir laukė jo su 
dviem kalvadoso taurelėm. 

— Baigusi plauti indus, Lizbeta išėjo visa išsidabinus, — 
pranešė sėsdamasis Žosas. 

— Taip, — nė kiek nenustebęs atsakė Dekambrė. 

— Ją kažkas pasikvietė? 

— Lizbeta išeina apsirengusi vakariniais drabužiais kiek- 
vieną vakarą, išskyrus antradienį ir sekmadienį. 

— Su kuo nors susitikinėja? — sunerimo Žosas. 

Dekambrė papurtė galvą. 

— Dainuoja. 

Žosas suraukė antakius. 

— Ji dainuoja, — pakartojo Dekambrė, — koncertuoja ka- 


barete. Lizbeta turi stulbinamą balsą. 

— Dievulėliau, nuo kada? 

— Nuo tada, kai apsigyveno čia ir aš pamokiau ją solfe- 
džio. Sent Ambruaze jos paklausyti kiekvieną vakarą prisiren- 
ka sausakimša salė. Vieną dieną, Le Gernai, pamatysite jos 
veidą afišose. Lizbeta Klaston. Kad ir kur tada būtumėt, ne- 
pamirškite jos. 

— Nemanau, kad galėčiau ją pamiršti, Dekambrė. Į tą ka- 
baretą galima nueiti? Galima jos pasiklausyti? 

— Damasas ten sėdi kiekvieną vakarą. 

— Damasas? Damasas Vigjė? 

— Kas daugiau? Jums niekas nesakė? 

— Kiekvieną rytą kartu geriam kavą, o nė žodžiu man ne- 
užsiminė. 

— Taip ir turi būti, jis įsimylėjęs. Tokių dalykų niekas nesi- 
pasakoja. 

— Velnias, Damasas. Betgi jam trisdešimt metų, tam Damasui. 

— Lizbetai irgi. Kad Lizbeta stora, tai dar nereiškia, kad 
negali būti trisdešimties. | 

Žoso mintys ėmė suktis apie galimą Damaso ir Lizbe- 
tos porą. 

— Ar jiems gali kas išeiti? — paklausė. — Jūs gi išmanot 
apie gyvenimą. 

Dekambrė skeptiškai vyptelėjo. 

— Vyro fiziologija Lizbetai jau seniai nebedaro įspūdžio. 

— Damasas gero būdo. 

— To negana. 


— Ko Lizbeta tikisi iš vyrų? 

— Mažai ko. 

Dekambrė gurkštelėjo kalvadoso. 

— Mes čia atėjom ne apie meilę kalbėtis, Le Gernai. 

— Žinau. Apie stambią žuvį, kuri jums užkibo. 

Dekambrė veidas apsiniaukė. 

— Negi viskas taip rimta? — paklausė Žosas. 

— Man baisu. 

Dekambrė nužvelgė gretimus staliukus, ir jį, regis, nura- 
mino Vikinge gaudžiantis triukšmas, baisesnis ir už būrį lau- 
kinių vikingų, šėlstančių ant drakaro denio. 

— Aš nustačiau vieną iš autorių, — pasakė jis. — Tai XI 
amžiaus persų medikas Avicena. 

— Gerai, - Žosą Avicenos reikalai domino gerokai mažiau 
negu Lizbeta. 

— Radau, iš kurios jo L7ber cznonis vietos paimta ištrauka. 

— Gerai, — pakartojo Žosas. - Sakykit, Dekambrė, ar jūs 
buvote mokytojas kaip ir jūsų tėvas? 

— Iš kur žinot? 

— Atspėjau, — Žosas spragtelėjo pirštais. — Aš irgi šį tą 
išmanau apie gyvenimą. 

— Gal jums ir baisiai nuobodu, ką aš pasakoju, bet savo 
paties labui turėtumėt paklausyti. 

— Gerai, - pakartojo Žosas, staiga vėl pasijutęs kaip inter- 
nato laikais per Diukvediko pamokas. 

— Kiti autoriai tik kopijavo Aviceną. Visur ta pati tema. 
Jie suka aplinkui kaip maitvanagiai, rėžiantys ratus apie dvė- 


selieną, bet neįvardija. 

— Apie ką? — paklausė Žosas, truputį nebesugaudydamas 
minties. 

— Apie temą, Le Gernai, juk ką tik sakiau. Apie vienintelį 
dalyką, aprašomą visuose ypatinguosiuose skelbimuose. Apie 
tai, ką tie skelbimai skelbia. 

— Ir ką jie skelbia? 

Tą akimirką Bertenas atnešė ir pastatė ant stalo dvi taure- 
les kalvadoso, todėl prieš atsakydamas Dekambrė palaukė, 
kol normandas nueis. 

— Marą, - pratarė pritildęs balsą. 

— Kokį marą? 

— TĄ marą. 

— Tą baisiąją senų laikų ligą? 

— Taip. Tą pačią. 

Žosas patylėjo. Ar gali būti, kad mokslinčius šneka nie- 
kus? Ar gali būti, kad mausto jį? Žosas gi nepatikrins tų 
visų istorijų de camonis, todėl Dekambrė gali ramiausiai ve- 
džioti jį už nosies. Kaip tikras atsargus jūrininkas atidžiai 
nužvelgė senojo erudito veidą — visiškai nepanašu, kad juo- 
kautų. 

— Ar tik nebandot manęs apkvailinti, Dekambrė? 

— Kurių velnių? 

— Gal sugalvojot pažaisti bičą, kuris viską žino, ir bičą, 
kuris nežino nieko. Gudruolį ir kretiną, išsilavinusį ir tam- 
suolį, protingą ir kvailį. Bet tokiuose žaidimuose aš irgi galiu 
išplukdyrt jus į atviras jūras, ir be gelbėjimosi liemenės. 


— Le Gernai, jūs Žiaurus žmogus. 

— Taip, — pripažino Žosas. 

— Spėju, esate davęs į kaulus daugybei žmonių šioje žemėje. 

— Ir šioje jūroje. 

— Aš niekada nesu žaidęs gudruolio ir kretino. Ką tai 
duotų? 

— Galią. 

Dekambrė nusišypsojo ir gūžtelėjo pečiais. 

— Galim tęsti? — paklausė. 

— Jei tik norit. Nors, tiesą sakant, koks mano reikalas? 
Tris mėnesius skaičiau tipo, kuris nurašinėjo Bibliją, laiške- 
lius. Man už tai mokėjo, aš ir skaičiau. Koks mano reikalas? 

— Moraline prasme tie skelbimai yra jūsų. Jeigu rytoj su- 
galvosiu eiti į policiją, norėčiau, kad tai žinotumėt. Taip pat 
norėčiau, kad eitumėt kartu. 

Žosas vienu mauku išgėrė savo kalvadosą. 

— Į policiją? Jums varžtai atsisuko, Dekambrė! Kur jūs 
matot ryšį su policija? Galų gale juk čia ne visuotinis pavojus. 

— Iš kur žinote? 

Žosas pagalvojo apie kambarį ir susilaikė nepasakęs, kas 
sukosi ant liežuvio. Reikia neprarasti kambario. 

— Gerai paklausykit, Dekambrė, — prabilo tvardydama- 
sis. — Turim žmogelį, kuris, anot jūsų, savo malonumui per- 
rašinėja senus raštus apie marą. Kitaip sakant, beprotį, ma- 
niaką. Jeigu imtume pasakot farams kaskart, kai koks 
beprotis prasižioja, taigi nė išgert neliktų kada. 

— Visų pirma, — atsakė Dekambrė, nugėręs pusę kalvado- 


so, — jis ne tik perrašinėja, bet ir užsako, kad paskelbtumėt. 

Pasisako viešai, bet anonimiškai. Antra, jis artinasi. Dar te- 
bėra tekstų pradžioje, dar nepriėjo vietų, kur minimas žodis 
„maras“, „liga“ arba „mirtis“. Tebetrypčioja ties įžangomis, 
tačiau juda pirmyn. Suprantate, Le Gernai? Jis juda pirmyn. 
Štai kas blogiausia. Jis juda pirmyn. O kur? 

— Nagi į teksto pabaigą. Juk logiška. Niekada neteko ma- 
tyti žmogaus pradedant knygą nuo galo. 

— Kelias knygas. Ar žinote, kas bus pabaigoje? 

— Taigi neskaičiau aš tų sumautų knygų! 

— Dešimtys tūkstančių mirusių. Štai kas bus pabaigoje. 

— Manot, tas pusgalvis išgalabys pusę Prancūzijos? 

— Šito aš nesakiau. Tik sakau, kad jis artinasi lemtingos 
baigties link, kad pamažu rėplioja. Juk tai kas kita, negu 
skaitytų mums Tžkstantį ir vieną naktį. 

— Sakote, artinasi. Aš sakyčiau, kapstosi vietoje. Jau mė- 
nesį knisa mums protą savo pasakom apie kirmėles, čia 
vienaip susuka, čia kitaip. Ir jūs tai vadinat artėjimu prie 
baigties. 
kojama kažkokio žmogelio istorija nei į tvorą, nei į mietą? 

— Tikrai taip. Čia visai kas kita. Vyrukas valgo, dulkinasi, 
miega, ir daugiau nieko neturi papasakoti. 

— Tas vyrukas — Samuelis Pepisas. 

— Nepažįstu tokio. 

— Susipažinkite: anglas, miestelėnas, bajoras, gyvenęs Lon- 
done XVII amžiuje. Beje, paminėtina, kad jis dirbo Jūrinin- 


kystės tarnyboje. 

— Riebus šiknius iš uosto valdybos? 

— Ne visai, bet nesvarbu. Svarbiausia, kad Pepisas devy- 
nerius metus rašė dienoraštį, nuo 1660 iki 1669 metų. Mūsų 
beprotis įmetė į urną laiškelį su tų metų ištrauka — 1665-ųjų, 
kai Londone siautė didysis maras, palikęs septyniasdešimt tūks- 
tančių negyvėlių. Suprantate? Diena iš dienos ypatingieji skel- 
bimai artinasi prie protrūkio datos. Esam jau visai arti. Štai 
ką turiu galvoje, sakydamas juda pirmyn. 

Pirmą kartą Žosas pasijuto nejaukiai. Tai, ką šnekėjo moks- 
linčius, skambėjo visai logiškai. Bet pranešti farams... 

— Farai tik pažvengs, kai pasakysim, kad kažkoks bepro- 
tis linksminasi skaitydamas mums trijų šimtmečių senumo 
dienoraštį. Mus pačius pasodins, garantuoju. 

— Mes taip nesakysim. Tiesiog įspėsim, kad kažkoks be- 
protis linksminasi viešai skelbdamas mirtį. O jau toliau tegul 
sau manosi. Mano sąžinė bus rami. 

— Vis tiek jie tik pažvengs. 

— Savaime aišku. Todėl eisim pas ypatingą farą. Pažįstu 
vieną tokį, kuris juokiasi kitaip negu kiti ir iš kitokių dalykų. 
Pas jį ir nueisim. 

— Nueisat jūs, jeigu jau taip norit, nes abejoju, ar mano 
parodymus priimtų kaip šventintą duoną. Matot, Dekamb- 
rė, mano byla ne be įrašų. 

— Mano irgi. 

Žosas tylomis pažiūrėjo į Dekambrė. Čia tai šaunu. Šau- 
nuolis aristokratas. Senis mokslinčius ne tik gryniausias bre- 


tonas nuo Šiaurinės Pakrantės apskrities, bet ir beturįs kuo 

tikriausią bylą su teistumo įrašu. Aišku, kam prireikė netik- 
ros pavardės. 

— Kiek mėnesių? — paprastai paklausė Žosas, nesiteirau- 
damas už ką kaip tikras jūrų džentelmenas. 

— Šeši, — atsakė Dekambrė. 

— Devyni, — pasisakė Žosas. 

— Visus atsėdėjot? 

— Visus. 

— Aš irgi. 

Lygiosios. Po šio pokalbio abu vyrai susikaupę valandėlę 
patylėjo. 

— Puiku. Tai eisit kartu? 

Žosas nejtikintas raukėsi. 

— Tai tik žodžiai. Žodžiai. Jie niekada nieko nenužudė. 
Kitaip žinotume. 

— Ir žinom, Le Gernai. Priešingai, žodžiai visais laikais žudė. 

— Kaip? 

— Taip, kažkas sušunka „Myriop!“, ir minia pakaria. Vi- 
sais laikais taip buvo. 

— Na gerai, — nusileido Žosas. — O jeigu man atims darbą? 

— Nagi, Le Gernai, bijot farų? 

Žosas užsigavęs atsitiesė. 

— Ne, klausykit, Dekambrė, mes, Le Gernai, gal ir galvi- 
jai, bet farų niekada nebijojom. 


— Na, matot. 

- XII - 


— Pas kokį farą mes einam? — paklausė Žosas, apie dešim- 
tą ryto kulniuodamas Arago bulvaru. 

— Pas vyruką, su kuriuo teko du kartus susitikti per tą, per 
mano... 

— Bylą, — baigė Žosas. 

— Teisingai. 

— Per du kartus nespėsi žmogaus ištyrinėti. 

— Paviršium spėji prabėgti, ir pirmas vaizdas susidarė ne- 
blogas. Iš pradžių palaikiau jį įtariamuoju, o tai gana geras 
ženklas. Jis tikrai mums skirs keletą minučių. Blogiausiu at- 
vėju užregistruos mūsų apsilankymą ir pamirš. Geriausiu at- 
vėju susidomės ir paklausinės šiokių tokių smulkmenų. 

— Atitinkamų smulkmenų. 

— Atitinkamų. 

— Kodėl turėtų susidomėti? 

— Jis mėgsta neaiškias arba nieko vertas istorijas. Bent jau 


viršininkas už tai jam priekaištavo, kai pirmą kartą jį sutikau. 

— Tai mes einam pas žemiausio laipsnio pastumdėlį? 

— O jums nepatiktų, kapitone? 

— Jau sakiau, Dekambrė, man nusišvilpt į šitą istoriją. 

— Jis ne pastumdėlis. Dabar jis vyriausiasis komisaras, va- 
dovauja kriminalinės brigados skyriui. Žmogžudysčių skyriui. 

— Žmogžudysčių? Na, tai apsidžiaugs mūsų senais raštais. 

— O ką žinai? 

— Už kokius nuopelnus tas neaiškus tipas tapo vyriausiuo- 
ju komisaru? 

— Tas neaiškus tipas itin nuovokus, kaip vėliau sužinojau. 
Aš jį vadinu „neaiškiu“, bet galima vadinti „nenusakomu“. 

— Nesikapstysim po žodžius. 

— Man patinka kapstytis. 

— Pastebėjau. 

Dekambrė sustojo priešais aukštus vartus. 

— Atėjom. 

Žosas nužvelgė fasadą. 

— Jų valtį reikėtų gerokai sutempti. 

Dekambrė atsirėmė nugara į sieną ir susinėrė rankas ant 
krūtinės. 

— Na, ką? Išgaravo drąsa? 

— Mums susitikimas po šešių minučių. Kaip paskirta, taip 
paskirta. Jis tikriausiai labai užsiėmęs. 

Žosas atsirėmė į sieną šalia jo. 

Priešais juos gatvę perėjo vyras, nudūręs akis į žemę, su- 
sigrūdęs rankas į kišenes, ir, nė nepažiūrėjęs į du sieną rams- 


tančius žmogiukus, neskubėdamas žengė pro duris. 

— Manau, čia jis, - sumurmėjo Dekambrė. 

— Tas mažiukas tamsiais plaukais? Turbūt juokaujat. Se- 
nas pilkas golfas, švarkas susiglamžęs, net plaukai nekirpti. 
Gėlių pardavėjas Narbonos krantinėje dar galėtų taip atro- 
dyti, bet komisaras — atsiprašau. 

— Sakau, čia jis, — nenusileido Dekambrė. — Atpažįstu ei- 
seną. Jis vaikšto tango žingsniu. 

Dekambrė žiūrėjo į laikrodį, ir kai prabėgo šešios minu- 
tės, nusitempė Žosą į remontuojamą pastatą. 

— Prisimenu jus, Diukvedikai, - pasakė Adamsbergas, įleis- 
damas abu svečius į savo kabinetą. — Teisingiau, po skambu- 
čio iš naujo peržiūrėjau jūsų bylą ir prisiminiau jus. Tada po 
teismo šnektelėjom, jums nekaip sekėsi. Atrodo, patariau jums 
atsisakyti tuometinės profesijos. 

— Taip ir padariau, — garsiai atsakė Dekambrė, nes kaukė 
grąžtai, o Adamsbergas, regis, triukšmo negirdėjo. 

— Ar išėjęs iš kalėjimo susiradot kokį darbą? 

— Tapau konsultantu, — atsakė Dekambrė, nucylėjęs apie 
nuomojamus kambarius ir nėrinius. 

— Mokesčių konsultantu? 

— Ne, konsultuoju gyvenimiškais klausimais. 

— Mar kaip, — svajingai atsiliepė Adamsbergas. — Kodėl 
gi ne. Turite klientų? 

— Nesiskundžiu. 

— O ką žmonės jums pasakoja? 

Žosas ėmė abejoti, ar Dekambrė nesumaišė adreso ir ar 


šitas faras bent retkarčiais dirba savo darbą. Ant stalo nema- 

tyti kompiuterio, tik krūvos sujauktų, pastabomis ir piešinė- 
liais primargintų popierių, kaip ir ant kėdžių bei grindų. Ko- 
misaras liko stovėti atsirėmęs į baltą sieną, susinėręs nuleistas 
rankas ir pakreipęs galvą iš apačios žiūrėjo į Dekambrė. Žo- 
sui atrodė, kad jo akys spalva ir tirštumu panašios į rudus 
slidžius maurus, kuriais apsivelia sraigtai, į švelnius, bet ne- 
apčiuopiamus, žvilgančius, bet be blizgesio, neryškius dumb- 
lius. Jų apvalios pūslytės vadinamos plūdrelėmis, ir Žosas pa- 
galvojo, kad šis žodis visiškai tinka apibūdinti komisaro 
akims. Tos plūdrelės buvo įspaustos po tankiais susivėlusiais 
antakiais tarsi po dviem uolėtomis užuoglaudomis. Kumpa 
nosis ir kampuoti bruožai vis dėlto teikė veidui šiokio tokio 
griežtumo. 

— Dažniausiai žmonės kreipiasi dėl meilės reikalų, — toliau 
kalbėjo Dekambrė, — meilės arba per daug, arba per mažai, 
arba išvis jos nėra, arba meilė ne tokia, kokios jie nori, arba 
jie jos nebesuvaldo dėl visokiausių... 

— Dalykų, — nutraukė Adamsbergas. 

— Dalykų, - patvirtino Dekambrė. 

— Suprantate, Diukvedikai, - Adamsbergas žengė nuo sie- 
nos ir ramiai perėjo per kabinetą, — čia speciali žmogžudystė- 
mis užsiimanti brigada. Taigi, jeigu jūsų praeities istorija su- 
silaukė pasekmių, jeigu jums kas nors neduoda ramiai 
gyventi, aš ne... 

— Ne, — nukirto Dekambrė. — Atėjau ne dėl savęs. Bet ir 
ne dėl nusikaltimo. Bent kol kas. 


— Dėl grasinimų? 

— Galbūt. Dėl anoniminių laiškelių, skelbiančių mirtį. 

Žosas pasirėmė alkūnėmis į kelius, darėsi linksma. Moks- 
linčius taip lengvai neišsisuks su savo miglotais būgštavimais. 
 — Grasinama kokiam nors asmeniui? — paklausė Adams- 
bergas. 

— Ne. Ten skelbiama apie visuotinį sunaikinimą, apie 
katastrofą. 

— Hm, — Adamsbergas nesiliovė žingsniavęs pirmyn ir 
atgal. — Trečiojo tūkstantmečio pranašas? Ir ką jis pranašau- 
ja? Apokalipsę? 

— Marą. 

— Mar kaip, — stabtelėjo Adamsbergas. — Čia jau kitas 
reikalas. Ir kaip jis jums praneša? Paštu? Telefonu? 

— Per šį poną, — paaiškino Dekambrė, kiek ceremoningai 
mostelėjęs į Žosą. - Ponas Le Gernas yra šauklys, perėmė pro- 
fesiją iš savo proprosenelio. Edgaro Kinė ir Delambro gatvių 
sankryžoje jis skaito kvartalo žinias. Bet pats geriau jums vis- 
ką paaiškins. 

Adamsbergas kiek nuvargusiu veidu atsigręžė į Žosą. 

— Žodžiu, — paaiškino tas, — žmonės, norintys ką nors pa- 
sakyti, palieka man laiškelius, o aš perskaitau. Nieko stebuk- 
lingo. Tereikia turėti gerą balsą ir būti punktualiam. 

— Ir? — paklausė Adamsbergas. 

— Kiekvieną dieną, o pastaruoju metu ir du ar tris kartus 
per dieną, — vėl prabilo Dekambrė, — ponas Le Gernas randa 
tuos laiškelius, pranašaujančius marą. Su kiekvienu laiškeliu 


artinasi jo protrūkis. 

— Ką gi, — tarstelėjo Adamsbergas ir prisitraukė registra- 
cijos žurnalą, tuo atsainiu judesiu gana aiškiai leisdamas su- 
prasti, jog pokalbis eina į pabaigą. — Nuo kada? 

— Nuo rugpjūčio septynioliktos, — atsakė Žosas. 

Adamsbergas sustingo ir staiga pakėlė į bretoną akis. 

— Jūs įsitikinęs? 

Ir Žosas pamatė, jog klydo. Ne dėl pirmo „ypatingojo“ 
skelbimo, ne, — dėl komisaro akių. To dumbliško žvilgsnio 
dugne įsižiebė ryški šviesa, tarsi įsiplieskus mažyčiam gaisrui 
būtų pratrūkęs plūdrelės luobas. Vadinasi, tai užsižiebia, tai 
užgęsta kaip švyturys. 

— Nuo rugpjūčio septynioliktosios ryto, - pakartojo Žo- 
sas. — Iškart po remonto sezono. 

Adamsbergas paliko registracijos žurnalą ir vėl pradėjo 
vaikščioti po kabinetą. Rugpjūčio septynioliktąją ketvertais 
išpaišytas pirmasis daugiabutis Paryžiuje, Šajo gatvėje. Bent 
jau pirmasis, apie kurį pranešta. Antrasis išmargintas po dviejų 
dienų Monmartre. 

— O kitas skelbimas? — pasiteiravo Adamsbergas. 

— Po dviejų dienų, devynioliktą, — atsakė Žosas, — paskui 
dvidešimt antrą. Vėliau vis dažniau, nuo dvidešimt ketvirto- 
sios pradėjau gauti beveik kasdien, o pastaruoju metu po ke- 
lis per dieną. 

— Galite parodyti? 

Dekambrė jam padavė naujausius pasiliktus lapelius, ir 
Adamsbergas paskubomis juos perskaitė. 


— Nesuprantu, kodėl manote, kad čia apie marą. 


— Aš nustačiau, iš kur paimti šie tekstai, — paaiškino De- 
kambrė. — Tai citatos iš senovinių traktatų apie marą, kokių 
per amžius prirašyta šimtai. Pranašautojas dabar kalba apie 
pirmuosius maro požymius, tačiau netruks pereiti prie esmės. 
Liko visai nedaug. Paskutinėje ištraukoje, šio ryto, —- Dekamb- 
rė parodė vieną iš lapelių, — tekstas nutrūksta tiesiai prieš 
žodį „maras“. 


Adamsbergas atidžiai perskaitė tos dienos skelbimą. 


(...) kad daugelis slankioja kaip šešėliai sienomis, kad matyti 
2u0 žemės tarsi rūkas kylantys tamsūs garai, (...) kai tarp žmonių 


atsiras didelis nepasitikėjimas, pavydas, neapykanta ir laisvama- 


nystė (...) 


— Tiesą pasakius, — tarė Dekambrė, — aš manau, kad rytoj 
prasidės. Tai yra tam žmogeliui prasidės jau šiąnakt. Spren- 
džiant iš anglo D/enoraščzo. 

— Iš tų padrikų gyvenimo nuotrupų? 

— Jos labai tvarkingos. Tai 1665 metų nuotrupos, kai Lon- 
done siautė didysis maras. Ir artimiausiomis dienomis Samu- 
elis Pepisas pamatys pirmąjį lavoną. Rytoj, manau. Rytoj. 

Adamsbergas nustūmė lapelį per stalą nuo savęs ir atsiduso. 

— O ką, jūsų manymu, pamatysime mes? 

— Nė neįsivaizduoju. | 

— Aišku, nieko, — pasakė Adamsbergas. — Tik tiek, kad 
nemalonu, ar ne? 


— Teisingai. 

— Tačiau kaitina vaizduotę. 

— Žinau. Paskutinė maro epidemija Prancūzijoje baigėsi 
Marselyje 1772 metais. Maras tapo legenda. 

Adamsbergas persibraukė pirštais per plaukus — gal norė- 
jo pasitaisyti šukuoseną, pagalvojo Žosas — paskui surinko 
lapelius ir grąžino Dekambrė. 

— Ačiū, — pasakė. 

— Ar galiu ir toliau juos skaityti? — paklausė Žosas. 

— Būtinai skaitykite. Ir užsukite papasakoti, kas bus toliau. 

— Ojeigu toliau nieko nebus? — pasiteiravo Žosas. 

— Retas atvejis, kad žmogus imtųsi keisto taip gerai pa- 
rengto sumanymo ir kad tai neturėtų konkrečios pabaigos, 
tegu ir nereikšmingos. Man įdomu būtų sužinoti, kokį tęsinį 


sugalvos tas žmogelis. 


Adamsbergas palydėjo abu vyriškius iki durų ir lėtai su- 
grįžo į savo kabinetą. Ta istorija daugiau negu nemaloni. Tie- 
siog bjauri. Jokio ryšio su ketvertais, tik sutampa datos. Pa- 
žiūrėjo į naujai pakabintą sieninį laikrodį: vienuolika valandų 
penkios minutės. Jeigu tas tipas dirba namų tvarkytoju, ma- 
ža tikimybės rasti jį namie. Atsiliepė gana jaunas ir paslau- 
gus vyriškas balsas. 

— Markas Vandusleris? — paklausė Adamsbergas. 

— Jo nėra namie. Dirba atsargos tranšėjoje, atlieka švei- 
timo ir lyginimo užduotį. Jeigu norite, galiu palikti jam 
žinutę štabe. 


— Dėkui, — atsakė Adamsbergas, kiek nustebęs. 

Išgirdo padedant ragelį ir triukšmingai ieškant popieriaus 
bei kuo rašyti. 

— Aš pasiruošęs, — vėl pasigirdo balsas. — Su kuo turiu 
garbės kalbėtis? 

— Vyriausiasis komisaras Žanas Batistas Adamsbergas iš 
kriminalinės brigados. 

— Mėšlas, — balsas staiga surimtėjo, — ar Markui iškilo ko- 
kių problemų? 

— Visai ne. Jo numerį man davė Kamilė Forestjė. 

— Ak, Kamilė, — tepasakė balsas, tačiau žodį „Kamilė“ 
ištarė tokia intonacija, kad Adamsbergas, kuris šiaip nebuvo 
pavydus, vis dėlto suvirpėjo arba greičiau nustebo. Aplink 
Kamilę plytėjo didžiuliai ir labai tankiai gyvenami pasauliai, 
apie kuriuos jis per savo abejingumą nieko nežinojo. Visada 
labai nustebdavo atsitiktinai atradęs gabalėlį kurio nors iš tų 
pasaulių, tarsi susidūręs su dar nežinomu žemynu. Kas sakė, 
kad Kamilė nekaraliauja daugybėje teritorijų? 

— Aš dėl vieno piešinio, — vėl prabilo Adamsbergas, — dėl 
gana paslaptingo rašmens. Kamilė sako mačiusi jo reproduk- 
ciją kažkurioje Marko Vanduslerio knygoje. 

— Labai gali būti, — atsiliepė balsas. — Bet piešinys bus 
tikrai nenaujas. 

— Atsiprašau? 

— Markas domisi tik viduramžiais, — su vos juntama pa- 
nieka paaiškino balsas. — Jis vos vos užkabina XVI amžių. 


Manau, jūsų veiklos sritis kriminalinėje brigadoje kiek kitokia? 

— Ką gali žinoti. 

— Gerai. Kodėl skambinate? 

— Jeigu jūsų draugas žino, ką reiškia tas piešinys, tai mums 
galėtų labai padėti. Ar turite faksą? 

— Taip, numeris tas pats. 

— Puiku. Pasiųsiu jums eskizą, ir jeigu Vandusleris turi 
informacijos, tegul būna malonus ir atsiunčia ją man. 

— Labai gerai. Būrys pasiruošęs vykdyt įsakymą. 

— Pone... — prabilo Adamsbergas pašnekovui jau dedant 
ragelį. 

— Devernua, Liusjenas Devernua. 

— Reikėtų kuo greičiau. Tiesą pasakius, tai labai skubu. 

— Klausau, bus padaryta, komisare. 

Ir Devernua padėjo ragelį. Adamsbergas sutrikęs padėjo 
savąjį. Apie tą Devernua galima pasakyti tik tiek, kad ma- 


žumėlę pasipūtęs ir visai nesivaržo farų. Gal koks kariškis. 


Iki pusės pirmos Adamsbergas sustingęs prarymojo prie 
sienos, įsistebeilijęs į tylintį faksą. Paskui suirzęs išėjo pavaikš- 
tinėti ir nusipirkti ko nors užkąsti. Bet ko, kas pasitaikys ap- 
linkinėse gatvėse, kurias pamažu pradėjo pažinti. Suvožtinį, 
pomidorų, duonos, vaisių, pyragaitį. Nelygu nuotaika, nely- 
gu parduotuvėlės, be jokios logikos. Jis sąmoningai slampi- 
nėjo po gatves, vienoje rankoje apgniaužęs pomidorą, kito- 
je — bandelę su riešutais. Kilo pagunda visą dieną praleisti 


lauke ir į darbą grįžti tik rytoj. Bet gal Vandusleris parėjo 

namo papietauti. Tada yra vilties gauti atsakymą ir nutrauk- 
ti tą kreivų fantazijų virtinę. Trečią valandą jis įžengė į savo 
kabinetą, užmetė švarką ant kėdės ir atsisuko į fakso aparatą. 


Jo laukė ant grindų nukritęs lapas. 


Pone, 

Jūsų atstystasis atvirkščias ketvertas yra tiksli kopija skaitmens, 
kuriuo kitados, maro laikais, kai kurių kraštų žmonės žymėdavo 
duris arba langinės. Manoma, kad jis atėjęs 15 antikos laikų, ta- 
Čiau 1į perėmė krikščioniškoji kultūra, laikydama kryžiaus ženklu, 
nupieštų neatitraukiant rankos. Tai pirklių, taip bat ir sbaustuvi- 
„inkų skaitmuo, bet daugiausia žinomas kaip marą atbaidaniis 
simbolis. Žmonės piešdavo jį ant savo būsto durų, norėdami apsi- 
saugoti nuo užkrato. 

Tikiuosi, bone Komisare, ši informacija padės jums rasti atsaky- 


mą į iškilusį klausimą. 


Pagarbiai 


Markas Vanduslevis 


Nukoręs ranką su faksu ir nulenkęs galvą, Adamsbergas 
pasirėmė į stalą. Apgręžtas ketvertas — nuo maro saugantis 
simbolis. Mieste paženklintos jau trys dešimtys namų, to šauk- 
lio dėžėje krūvos laiškelių. Rytoj 1665 metų anglas užtiks 
pirmąjį lavoną. Suraukęs antakius, kojomis trupindamas tin- 


ko duženas, Adamsbergas nuėjo į Danglaro kabinetą. 

— Danglarai, jūsų akcijų rengėjas žaidžia kvailus žaidimus. 

Adamsbergas padėjo ant stalo faksą, ir Danglaras nepa- 
tiklia mina jį perskaitė. Paskui perskaitė dar kartą. 

— Taip, dabar prisimenu, kur mačiau savo ketvertą, — pa- 
sakė. — Nansi miesto prekybos teismo balkono metaliniuose 
turėkluose. Ten iškalti du ketvertai, vienas iš jų apgręžtas. 

— Tai ką darom su jūsų menininku, Danglarai? 

— Juk jau sakiau. Atmetam tą versiją. 

— Ir ką tada? 

— Pakeičiam jį vizijų regėtoju, kuris bijo maro kaip maro 
ir Mėgina apsaugoti savo tautiečių namus. 

— Jis nebijo maro. Jis jį pranašauja, ruošia jam dirvą. Žings- 
nelis po žingsnelio. Kuria mechanizmą. Gali paleisti jį į dar- 
bą rytoj arba šiąnakt. 

Per ilgą laiką Danglaras išmoko skaityti Adamsbergo vei- 
dą, kuris, net apsiblausęs, užgesęs lyg užpiltas laužas, galė- 
davo staiga užsiplieksti ugnimi. Tada techniškai nepaaiški- 
namu būdu šviesa gebėdavo pasklisti po rusva oda. Danglaras 
žinojo, kad tomis ypatingomis akimirkomis bet kokie prieš- 
taravimai, skepticizmas ar tvirčiausi logikos argumentai iš- 
garuotų kaip lašai, užtėkšti ant žarijų. Todėl verčiau patau- 
pydavo juos tam metui, kai įkarštis atslūgs. Be to, šiomis 
ypatingomis valandėlėmis Danglaras suvokdavo ir savo pa- 
ties paradoksus: iracionalūs Adamsbergo įsitikinimai išrau- 
davo jo inkarus, ir tas laikinas sveiko proto atsižadėjimas su- 


teikdavo keistą atsipalaidavimą. Tada nesispyriodamas, beveik 

pasyviai klausydavosi, nešamas debesies ne savo iškeltų min- 
čių. Tada Adamsbergo kalbėsena, kuri paprastai jį vesdavo iš 
kantrybės, tomis valandėlėmis savo lėtu ritmu, žemais švel- 
niais sąskambiais, pasikartojančiais posakiais ir vinguriavi- 
mais kaip tik padėdavo skristi. Galiausiai patirtis ne kartą 
parodė, kad pradėjęs nuo padrikų įsivaizdavimų Adamsber- 
gas pataikydavo į pačią teisybės šerdį. 

Taigi Danglaras nė neburbtelėjęs užsivilko striukę, ir 
Adamsbergas išsitempė jį į gatves papasakoti, ką girdėjo iš 


senojo Diukvediko. 


Prieš šešias abu vyrai pasiekė Edgaro Kinė aikštę, pasiren- 
gę išklausyti paskutiniuosius vakaro pranešimus. Adamsber- 
gas pirmiausia apėjo sankryžą, apsižvalgė, apšniukštinėjo vie- 
tą, nusižiūrėjo, kur Diukvediko namas, kur mėlyna prie 
platano pritvirtinta urna, sporto prekių parduotuvėlė, ten matė 
įsmunkant dėže nešiną Le Gerną, ir kur Vžkz2g0 kavinė-resto- 
ranas — Danglaras, vos ją pamatęs, žengė vidun ir nebesiro- 
dė. Adamsbergas priėjęs pabarbeno į lango stiklą — pranešė, 
kad atėjo Le Gernas. Jis žinojo, kad skelbimų klausymas ne- 
duos jokios naudos, tačiau norėjo tiksliau įsivaizduoti vietą, 
kur buvo skaitomi pranešimai. 

Jį nustebino stiprus, melodingas bretono balsas, regis, be 
jokių pastangų aidintis nuo vieno aikštės galo iki kito. Šis 
balsas, pamanė jis, be jokios abejonės, labai padėjo pritraukti 


glaudžiai aplink skelbėją susibūrusius žmones. 

— Pirmas, — pradėjo Žosas; Adamsbergo apsilankymas jam 
neprasprūdo pro akis. — Bzrdyodu bitininko įrenginius su dviem 
spiečiais. Antras: chlorofilas gaminas! bats savaime, 11 medžiai tuo 
nesigivia. Čia tik pavyzdys bagyrūnams. 

Adamsbergas nustebo. Jis nesuprato antro skelbimo, ta- 
čiau susikaupę klausytojai neatrodė sutrikę ir laukė tęsinio. 
Greičiausiai iš įpročio. Turbūt norint išmokti gerai klausytis, 
kaip ir norint išmokti ko kito, reikia lavintis. 

— Trečias, — kuo ramiausiai toliau skaitė Žosas. — Ieškau 
giminingos sielos, jei įmanoma, patrauklios, jei ne — nesvarbu. Kei- 
virtas: Elena, aš tavęs tebelaukiu. Nekelsiu daugiau rankos prieš 
tave — sielvartaujantis Bertranas. Penktas: velnio išpera, kuris su- 
laužė mano skambutį, susilauks nemalonios staigmenos. Šeštas: 750 
FXZ 92 metų, trisdešimt devyni tūkstančiai kilometrų, naujos ba- 
dangos 11 stabdžiai, po nuodugnios visos apžiūros. Septintas: kas mes, 
kas mes tokie esam? Aštuntas: kruopščiai atlieku smulkius siuvimo 
darbus. Devintas: jeigu vieną dieną žmogui teks apsigyventi Marso 
planetoje, tai skrisit ten be manęs. Dešimtas: barduodu penkias dėže- 
les Prancūzijoje užaugintų žaliyjų šparaginių bupeliy. Vienuolik- 
tas: kam klonuoti žmogų? Man atrodo, žemėje ir taip pakankama? 
daug kretiny. Dvyliktas... 

Adamsbergą Šauklio litanija ėmė liūliuoti, jis stebėjo bū- 
relį žmonių: vieni kažką užsirašinėjo ant lapelių, kiti nekrus- 
telėdami žiūrėjo į Šauklį, nukartose rankose laikydami ranki- 
nes, ir, regis, ilsėjosi po įstaigoje praleistos darbo dienos. Le 


Gernas, žvilgtelėjęs į dangų, perėjo prie rytdienos orų prog- 

nozės, paskui prie jūrų prognozės, vakarų vėjas vakare su- 
stiprės nuo trijų iki penkių, ir tai, atrodo, visus tenkino. Pas- 
kui vėl ėmė lietis skelbimai, praktiški ir merafiziški, ir Adams- 
bergas nubudęs išvydo, kaip Diukvedikas suklūsta ties 
šešioliktu. 

— Seprynioliktas, — toliau skaitė Šauklys. — Taigi ši rykštė 
kažkur yra iv egzistuoja, Ir ta egzistencija yra kūrybos padarinys, 
nes nieko nauja neatsiranda, visa, kas egzistuoja, buvo sukurta. 

Šauklys žvilgtelėjo į jo pusę, tuo parodydamas, jog ką tik 
perskaitė „ypatingąjį“ skelbimą, ir perėjo prie aštuoniolikto: 
pavojinga užleisti gebenėmis bendras sienas. Adamsbergas išklau- 
sė iki galo, net ir netikėtą pasakojimą apie Lwizg Žani — pen- 
kių šimtų keturiasdešimt šešių tonų prancūzų garlaivio, ga- 
benusio vyną, likerius, džiovintus vaisius ir konservus, — 
kelionę; laivą sūkurys užnešė ties Žemąja Žolyne, ir jis sudu- 
žo prie Pen Braso, visa įgula žuvo, gyvas liko tik laivo šuo. Po 
pastarojo pranešimo vienur pasigirdo pasitenkinimo, kitur nu- 
sivylimo šnabždesys, ir dalis klausytojų pajudėjo Vžk/mgo link. 
Šauklys nušoko ant žemės ir viena ranka jau kėlė savo pakylą, 
vakaro žinios baigėsi. Adamsbergas, gerokai sutrikęs, atsigręžė 
į Danglarą pasiteirauti jo nuomonės, tačiau šis tikriausiai buvo 
grįžęs išgerti nebaigtos savo taurės. Adamsbergas rado jį alkū- 
nėmis pasirėmusį ant V7k/m2go baro stalo, kuo ramiausia mina. 

— Nuostabus kalvadosas, — Danglaras pirštu parodė į savo 
taurę. — Vienas iš geriausių, kiek teko ragauti. 

Adamsbergui ant peties kažkas uždėjo ranką. Diukvedi- 


kas jam mostelėjo eiti kartu prie staliuko salės gale. 

— Kad jau atplaukėte į mūsų uostą, — pasakė, — geriau 
jums žinoti, jog, be Šauklio, manęs čia niekas nepažįsta tik- 
rąja pavarde. Suprantate? Čia aš esu Dekambrė. 

— Minutėlę, - Adamsbergas užsirašė pavardę į savo užrašų 
knygutę. 

Maras, Diukvedikas, žili plaukai lygu Dekambrė. 

— Mačiau, per žinias kažką pasižymėjote, — pasakė Adams- 
bergas, kišdamas užrašų knygelę atgal į kišenę. 

— Dešimtą skelbimą. Noriu pirkti tas šparagines pupeles. 
Čia būna puikių produktų, ir nebrangiai. O dėl „ypatingojo“... 

— „Ypatingojo“? 

— Dėl to puspročio pranešimo. Pirmą kartą pasirodė pats 
maro pavadinimas, tik dar paslėptas: „rykštė“. Tai vienas iš 
daugybės pavadinimų. Mirtligė, infekcija, užkratas, gumbli- 
gė, blogulys... Žmonės vengė ištarti tikrąjį pavadinimą, — taip 
bijojo. O tas tipas ir toliau artinasi. Jau beveik įvardijo, tuoj 
tuoj pasieks. 

Prie Dekambrė priėjo jauna, smulkutė, šviesiaplaukė mo- 
teris nugaroje suimtais garbanotais plaukais ir nedrąsiai pa- 
lietė jam alkūnę. 

— Maribele? 

Moteris pasistiebė ir pabučiavo jam į žandą. 

— Ačiū, — tarė šypsodamasi. — Žinojau, kad jums pavyks. 

— Niekis, Maribele, - atsakė Dekambrė, irgi šypsodamasis. 

Moteris pamojavo ir nuskubėjo šalin, įsikabinusi į paran- 
kę aukštam vyrukui pečius siekiančiais tamsiais plaukais. 


— Labai graži, - pareiškė Adamsbergas. - Ką jūs jai padarėte? 

— Prikalbinau jos brolį užsivilkti megztinį, patikėkite, bu- 
vo nelengva. Kitas etapas — striukė iki lapkričio. Jau pradė- 
jau darbą. 

Adamsbergas suprato, kad užkabino jam nė kiek neįdo- 
mias kvartalo gyvenimo vingrybes, tad nusprendė nesigilinti. 

— Dar vienas dalykas. Jus pastebėjo. Kai kurie žmonės aikš- 
tėje jau žinojo, kad jūs faras. Kaip jie suprato, nenumanau, — 
pridūrė Dekambrė, permetęs jį akimis nuo galvos iki kojų. 

— Šauklys? 

— Galbūt. 

— Nieko tokio. Gal net gerai. 

— Ten jūsų pavaduotojas? — paklausė Dekambrė, smakru 
parodęs į Danglarą. 

— Kapitonas Danglaras. 

— Bertenas, tas aukštas normandas, šio baro šeimininkas, 
kaip tik aiškina jam savo firminio ypatingojo kalvadoso jau- 
ninančias savybes. Jeigu jūsų kapitonas ir toliau taip sparčiai 
klausys jo patarimų, po penkiolikos minučių bus pajaunėjęs 
penkiolika metų. Aš tik sakau, kaip yra, nes noriu jus įspėti. 
Iš patirties žinau, kad tai išskirtinis kalvadosas, tačiau nuo jo 
kitą dieną iki pat pietų būni, švelniai sakant, nedarbingas. 

— Danglaras dažnai būna iki pietų nedarbingas. 

— A, puiku. Bet tegul žino, kad tai labai ypatingas gėri- 
mas. Tampi ne tik nedarbingas, bet ir apkvaitęs, išleipęs kaip 
sraigė savo gleivėse. Tiesiog stulbinamai mutuoji. 

— Ar skausminga? 


— Ne, tai kaip atostogos. 

Dekambrė atsisveikino ir išėjo, nusprendęs visiems matant 
geriau nespausti rankos farui. Adamsbergas liko stebėti, kaip 
Danglaras keliauja per laiką atgal, apie aštuntą valandą jėga 
pasodino jį prie stalo ir privertė užvalgyti šio to rimtesnio. 

— Kam? — oriai pasiteiravo aptirpęs Danglaras. 

— Kad turėtum ką išvemti naktį. Kitaip labai skauda 
skrandį. 


— Puiki mintis, — sutiko Danglaras. — Pavalgykim. 

Jiems išėjus iš V/k:2g0o, Adamsbergas paėmė taksi, parvežė 
Danglarą iki jo namų durų, o pats išlipo po Kamilės langais. 
Nuo šaligatvio buvo matyti apšviestas jos kambario palėpėje 
langas. Atsirėmęs į vieno automobilio pakeliamąjį viršų, jis 
keletą minučių pastovėjo, iš nuovargio limpančiomis akimis 
žiūrėdamas į tą šviesą. Netrukus kvaila, sekinanti diena iš- 
tirps Kamilės kūne ir iš svaičiojimų apie marą liks tik drais- 
kanos, paskui miglos ir vaiskuma. 

Jis užlipo į aštuntą aukštą ir cylutėliai įėjo. Kai kurdavo 
muziką, Kamilė palikdavo duris praviras, kad nereikėtų vi- 
dury takto eiti atidaryti. Ji sėdėjo prie sintezatoriaus su ausi- 
nėmis, rankas uždėjusi ant klaviatūros, nusišypsojo jam ir galva 
linktelėjo, kad dar nebaigė. Adamsbergas liko laukti stačias, 
klausydamasis pro ausines prasprūstančių gaidų. Moteris pa- 
dirbėjo dar dešimtį minučių, paskui nusiėmė ausines ir išjun- 
gė klaviatūrą. 


— Nuotykių filmas? — pasiteiravo Adamsbergas. 

— Mokslinės fantastikos, — atsakė Kamilė stodamasi. — Te- 
levizijos serialas. Gavau užsakymą šešiems epizodams. 

Kamilė priėjo prie Adamsbergo ir užkorė alkūnę jam ant 
peties. 

— Kaip perkūnas iš giedro dangaus žemėje atsiranda vie- 
nas veikėjas, — paaiškino, — jis turi antgamtiškų galių ir keti- 
na visus sunaikinti, nors nežinia kodėl. Regis, niekam nė ne- 
kyla toks klausimas. Noras viską sunaikinti atrodo toks pat 
savaime suprantamas kaip noras gerti. Jis tiesiog nori naikin- 
ti, ir nuo pat pradžių tai yra savaime aišku. Veikėjas turi iš- 
skirtinę ypatybę — neprakaituoja. 

— Aš irgi patekau į mokslinę fantastiką, — pasakė Adams- 
bergas. — Tebesu pirmajame epizode ir ničnieko nesuprantu. 
Žemėje pasirodė žmogus, ketinantis visus sunaikinti. Ant- 
gamtiškas bruožas — jis kalba lotyniškai. 

Naktį Adamsbergas atsimerkė Kamilei krustelėjus. Ji už- 
migo padėjusi galvą jam ant pilvo, ir jis laikė moterį abiem 
rankomis ir kojomis. Jam tai atrodė kiek pikantiška. Švelniai 


išsilaisvino, kad jai atsirastų vietos. 

Sutemus į trumpą alėją, vedančią prie sukežiusio namu- 
ko, įžengė vyriškis. Jis atmintinai žinojo išsiklaipiusio grindi- 
nio nelygumus ir glotnų paviršių senų medinių durų, į kurias 
pabeldė penkis kartus. 

— Čia tu? 

— Aš, Mane. Atidaryk. 

Stora aukšta senė su elektriniu žibintuvėliu nulydėjo jį į 
svetainę-virtuvę. Ankštame prieangyje nebuvo elektros. Jis 
daugel kartų siūlė senajai Manei suremontuoti jos namą, 
įrengti daugiau patogumų, tačiau šioji su nepalaužiamu už- 
sispyrimu vis nukeldavo jo planus tolyn. 

— Vėliau, Arno, — sakydavo, — kai pinigai bus tavo. Man 
nusispjaut į tuos tavo patogumus. 

Paskui parodydavo savo kojas, apautas sunkiais juodais 
mokasinais. 

— Žinai, kokio amžiaus buvau, kai man nupirko pirmąją 


batų porą? Ketverių. Iki tol vaikščiojau basomis. 


— Žinau, Mane, — atsakydavo vyriškis. — Bet pro stogą 
varva vanduo ir pūdo palėpės lubas. Nenoriu, kad kurią die- 
ną įlūžtum. 

— Ne tavo kiaulės, ne tavo pupos, nesuk galvos. 

Vyras prisėdo ant gėlėtos sofos, o Manė atnešė karšto vyno 
ir lėkštę grietinėčių. 

— Anksčiau galėdavau iškepti tau grietinėčių su nugreib- 
tine grietinėle. Bet dabar neberasi pieno, ant kurio nusistovė- 
tų grietinėlė. Baigta, nebėr. Gali laikyti dešimt dienų kam- 
bary, supelis bestovėdamas, bet grietinėlės nenusistos nė gramo. 
Nebe pienas, o balos vanduo. Tenka dėti grietinę. Neturiu 
pasirinkimo, Arno. 

— Žinau, Mane, — atsakė vyriškis, pildamas vyną; senoji 
visad parinkdavo didesnes taures. 

— Ar skonis labai skiriasi? 

— Ne, tokie pat skanūs, tikrai. Nesijaudink, jie tarsi pyragaičiai. 

— Tavo tiesa, po paraliais. Kiek jau padarei? 

— Viskas paruošta. 

Manės veidą nušvietė rūsti šypsena. 

— Kiek durų? 

— Du šimtai penkiasdešimt trys. Darbuojuos vis greičiau 
ir greičiau. Išeina labai gražūs, tokie, žinai, labai dailūs. 

Senoji dar plačiau nusišypsojo, jau švelniau. 

— Tu turi visas gamtos dovanas, Arno, ir, prisiekiu Evan- 
gelija, vėl galėsi jomis naudotis. 

Arnoldas irgi nusišypsojo ir galva prisiglaudė prie didelės 


nukarusios jos krūtinės. Ji dvelkė kvepalais ir alyvų aliejumi. 

— Visomis, mano mielasis Arno, — pakartojo kedendama 
jam plaukus. — Jie išdvės visi ligi paskutinio, patys savaime, 
kaip niekur nieko. 

— Visi, — pritarė Arno, stipriai suspaudęs jai ranką. 

Senoji pašoko: 

— Ar turi žiedą, Arno? Savo žiedą? 

— Nesijaudink, - atsitiesė jis, — aš tik užsimoviau ant kitos 
rankos. 

— Parodyk. 

Arno atkišo dešinę ranką, kurios didįjį pirštą puošė žie- 
das. Ji nykščiu perbraukė per jo delne blizganti nediduką dei- 
mantą. Paskui nutraukusi užmovė ant kairiosios rankos. 

— Palik ant kairės, — paliepė, — ir niekada nenusimauk. 

— Gerai. Nesijaudink. 

— Ant kairės bevardžio. 

— Taip. 

— Mes laukėm, metų metus laukėm. Šįvakar sulaukėm. 
Dėkoju Viešpačiui, kad leido man išgyventi ligi šios nakties. 
O jeigu Jis taip padarė, Arno, vadinasi, to norėjo. Norėjo, 
kad būčiau šalia, kad tu galėtum tai įvykdyti. 

— Teisybė, Mane. 

— Išgerkim, Arno, į tavo sveikatą. 

Senoji moteris pakėlė taurę ir skimbtelėjo į Arno taurę. 
Jiedu tylomis nugėrė keletą gurkšnių, vis dar susikabinę 
rankomis. 

— Rupūs miltai, - prabilo Manė. — Tikrai viskas paruošta? 


Žinai kodą, aukštą? Kiek jų ten gyvena? 

— Vienas pats. 

— Eime, duosiu tau priemones, neturėtum per ilgai delsti. 
Jau dvi paras jas badinu, puls ant jo kaip bitės prie medaus. 
Užsimauk pirštines. 

Arno nusekė paskui ją prie stačių laiptelių į palėpę. 

— Nenusisuk sprando, Mane. 

— Nesijaudink. Laipioju dukart per dieną. 

Manė be vargo užsikorė į palėpę, iš kur aidėjo spigūs 
cypesiai. 

— Ramiai, mažytės, — sukomandavo ji. — Pašviesk man, 
Arno, į kairįjį. 

Arnoldas nukreipė šviesą į erdvų narvą, kuriame grumdė- 
si pora dešimčių žiurkių. 

— Pažiūrėk į aną, kur dvesia kampe. Jau rytoj turėsiu naujų. 

— Tu tikra, kad jos užkrėstos? 

— Tiesiog sprogsta nuo užkrato. Ar kar/ajs nepradedi abe- 
joti mano sugebėjimais? Likus akimirkai iki didžiojo vakaro? 

— Aišku, ne. Bet norėčiau, kad įdėtum dešimt, o ne pen- 
kias. Taip būtų tikriau. 

— Jei nori, ir penkiolika įdėsiu. Galėsi miegot ramia galva. 

Senoji pasilenkusi paėmė drobinį maišelį, gulint ant grin- 
dų šalia narvo. 

— Užvakar pastipo nuo maro, — papurtė maišelį Arno po 
nosim. — Išblusinėsim ją ir pirmyn, narsuolės. Pašviesk. 

Arno žiūrėjo, kaip Manė virtuvėje triūsia su žiurkės 
dvėsena. 


— Pasisaugok. Jeigu tau įkąs? 


— Jau sakiau, kad nieko man negali nutikti, — sugriau- 
dėjo Manė. — O dar aš nuo galvos ligi kojų išsitepus alie- 
jum. Dabar ramus? 

Po dešimties minučių ji išmetė gyvuliuką į šiukšliadėžę ir 
padavė Arno didelį voką. 

— Dvidešimt dvi blusos, — pareiškė, —- matai, užteksi į valias. 

Jis atsargiai įsikišo voką į vidinę švarko kišenę. 

— Einu, Mane. 

— Atplėšk staigiai, vienu dryksniu ir įstumk pro durų apa- 
čią. Atplėšk nesibaimindamas. Tu čia valdovas. 

Senoji jį apkabino. 

— Rupūs miltai, — pasakė. — Dabar tavo metas veikti, te- 


saugo tave Viešpats, nesusidurk su farais. 

„XV- 


Adamsbergas atėjo į brigadą prieš vienuoliktą ryto. Šeš- 
tadienis — puslaisvė diena, mažiau darbuotojų, grąžtai liovėsi 
riaumoję. Danglaro nebuvo, be abejonės, tuo metu jis atida- 
vinėjo skolą už atjauninimo procedūrą Vik/mge. Pačiam 
Adamsbergui iš vakarykščios liko tik įprastas su Kamile pra- 
leistų naktų pojūtis, nuovargis sėdynės ir nugaros raumeny- 
se, ir tas nuovargis tarsi kūne užsiglaudęs aksominis atgarsis 
lydės iki kokios antros valandos. O paskui išsisklaidys. 

Rytą praleido dar kartą skambindamas į visus rajono ko- 
misariatus. Nieko ypatingo neužfiksuota, jokios keistos mir- 
ties ketvertais pažymėtuose daugiabučiuose. Tačiau užregist- 
ruoti trys nauji skundai dėl padarytos žalos turtui, — pirmame, 
šešioliktame ir septynioliktame rajonuose. Vis tie patys ket- 
vertai, tas pats trijų raidžių parašas: CLT. Paskui jis paskam- 
bino Brejui į Auksakalių krantinę. 

Brejis buvo malonus, sudėtingo charakterio žmogus, pa- 


šaipus estetas ir talentingas virėjas, taigi šios savybės jam ne- 

leisdavo skubotai teisti aplinkinių. Dėl Adamsbergo lengva- 
būdiškumo, aprangos bei paslaptingų profesinių pergalių jo 
paskyrimas vieno iš žmogžudysčių skyrių vadovu Krantinėje 
sukėlė daug triukšmo, ir Brejis ten buvo vienas iš nedaugelio, 
kurie priimdavo Adamsbergą tokį, koks yra, ir niekada ne- 
mėgino jo pritempti prie normų. Brejo tolerancija buvo itin 
vertinga, nes jis užėmė įtakingą postą prefektūroje. 

— Jei kuriame nors iš tų namų kas atsitiktų, būk geras, 
pranešk man, — apibendrino Adamsbergas. — Aš jau kelias 
dienas tuo domiuosi. 

— Vadinasi, prašai perleisti šį reikalą tau? 

— Teisingai. 

— Gali manimi pasikliauti, - pažadėjo Brejis. —- Tik tavim 
dėtas per daug nesukčiau galvos. Tokie užuolankom veikian- 
tys tipai kaip tavo sekmadienių dailininkas paprastai būna 
bejėgiai nevykėliai. 

— Aš vis tiek suku galvą. Ir stebiu jį. 

— Tavo būstinėj baigė statyti grotas? 

— Dar du langai liko. 

— Ateik vakarienės kurį vakarą. Maloniai nustebsi para- 
gavęs Mano šparagų putėsių su builiais. Netgi tu. 

Adamsbergas šypsodamasis padėjo ragelį ir susikišęs ran- 
kas į kišenes išėjo pietų. Beveik tris valandas pravaikščiojo po 
pilkoku rugsėjo dangumi ir į brigadą grįžo jau pavakary. 

Jam ant kelio išdygo kažkoks nepažįstamas pareigūnas. 

—- Brigadininkas Lamaras, — iškart prisistatė vyriškis, su- 


kiodamas švarko sagą, akis įbedęs į sieną priešais. — Tryliktą 

valandą keturiasdešimt viena minutė jums skambino pilietis 
Ervė Dekambrė. Jis pageidauja, kad su juo susisiektumėte 
čia nurodytu numeriu, — baigė paduodamas jam raštelį. 

Adamsbergas nužvelgė Lamarą, stengdamasis pagauti jo 
žvilgsnį. Nukamuota saga nukrito ant grindų, tačiau vyras liko 
stovėti tiesutėlis, nuleidęs rankas prie šonų. Jo didelis ūgis, bal- 
ti plaukeliai, mėlynos akys kažkuo priminė V/472g0 šeimininką. 

— Ar jūs normandas, Lamarai? — paklausė Adamsbergas. 

— Tikrai taip, komisare. Gimęs Granvilyje. 

— Prieš tai dirbot žandarmerijoje? 

— Tikrai taip, komisare. Dalyvavau konkursuose, kad pa- 
skirtų į sostinę. 

— Galit pasiimti savo sagą, brigadininke, — pasiūlė Adams- 
bergas, — ir galite sėstis. 

Lamaras pakluso. 

— Ir galite pamėginti į mane pažiūrėti. Į akis. 

Brigadininko veidą surakino baimė, o žvilgsnis atkakliai 
liko nukreiptas į sieną. 

— Prašau darbo sumetimais, — paaiškino Adamsbergas. — 
Pasistenkite. 

Vyras lėtai pasuko galvą. 

— Gerai, — sustabdė jį Adamsbergas. — Nebejudėkit. Žiū- 
rėkit į akis. Čia, brigadininke, dirbate tarp farų. Žmogžu- 
dysčių skyriuje labiau negu kur kitur reikia supratingumo, 
natūralumo ir žmogiškumo. Turėsite mokėti įsimaišyti tarp 
žmonių, veikti slapčia, išklausti, užspeisti į kampą ir likti ne- 


pastebėtas, taip pat pelnyti pasitikėjimą, šluostyti ašaras. Tokį, 

koks esate dabar, visi per šimtą mylių pamato, jūs įsiręžęs kaip 
bulius pievoje. Teks atsipalaiduoti, o per vieną dieną tai nepa- 
vyks. Pirmasis pratimas: žiūrėkite į kitus. 

— Gerai, komisare. 

— Ne į kaktą, o į akis. 

— Taip, komisare. 

Adamsbergas atsivertė užrašų knygelę ir nedelsdamas už- 


sirašė: vikingas, saga, tiesiai į sieną lygu Lamaras. 


Dekambrė atsiliepė po pirmojo signalo. 

— Norėjau jus įspėti, komisare, kad mūsų žmogus perėjo 
prie veiksmų. 

— Tai yra? 

— Verčiau paskaitysiu jums ryto ir vidurdienio ypatinguo- 
sius laiškelius. Klausot? 

— Klausau. 

— Pirmajame to anglo Dienoraščio tęsinys. 

— Sepiso. 

— Pepiso, komisare. Šiandien visai nenorėdamas pamačiau du 
Namus su raudonais kryžiais ant durų tr užrašu „Pasigailėk mūsų, 
Viešpatie“. Liūdnas vaizdas, kiek bamenu, pirmąkart tokį matau. 

— Viskas krypsta į bloga. 

— Švelniai tariant. Tais raudonais kryžiais žymėdavo už- 
krėstų namų duris, kad praeiviai juos aplenktų. Taigi Pepisas 
susidūrė su pirmaisiais užsikrėtusiais maru. Iš tikrųjų liga jau 
senokai siautėjo priemiesčiuose, tačiau Pepisas, saugiai įsikū- 


ręs turčių kvartale, dar nežinojo. 

— O antrasis pranešimas? 

— Dar baisesnis. Paskaitysiu. 

— "Tik lėtai, — paprašė Adamsbergas. 

— Rugpjūčio septynioliktąją, prieš /igg pasklido melagingi 
gandai, daug kas dreba, tačiau nemažai žmonių nepraranda vil- 
ties, pasikliauja garsiuoju gydytoju Rensanu. Tačiau bergždžiai: 
rugsėjo keturioliktąją maras įsigavo į miestą. Pirmiausia apėmė 
Ruso kvartalą: žem vienas po kito ėmė rastis negyvėliai. Kadangi 
jūs nematote lapelio, turiu pasakyti, jog tekste pridėta 
skliaustelių su daugrtaškiais. Tas tipas — tikras maniakas, jei 
ką išmeta iš originalo sakinio, negali palikti nenurodęs. Be- 
je, „rugpjūčio septynioliktoji“, „rugsėjo keturioliktoji“ ir „Ru- 
so kvartalas“ išspausdinti kitokiu šriftu. Jis, be abejonės, pa- 
keitė tikrąsias datas ir tekste minimą vietovę, todėl pažymi 
šiuos iškraipymus pakeisdamas šriftą. Aš taip manau. 

— O šiandien ir yra rugsėjo keturioliktoji, ar ne? — paklau- 
sė Adamsbergas, nes datą jis visada žinodavo tik apytiksliai, 
su vienos ar dviejų dienų paklaida. 

— Teisingai. O tai kuo aiškiausiai reiškia, jog šitas puspro- 
tis mums praneša, kad šiandien maras įsigavo į Paryžių ir 
kažkam jau atėmė gyvybę. 

— Žano Žako Ruso gatvėje. 

— Manote, tai toji vieta? 

— Toje gatvėje yra vienas ketvertais paženklintas namas. 

— Kokiais ketvertais? 

Adamsbergas nusprendė, kad Dekambrė jau pakankamai 


įsitraukęs į šią istoriją ir jam galima papasakoti apie antrąją 

pranašautojo veiklos liniją. Tarp kita ko pastebėjo, kad nors 
ir labai apsiskaitęs, Dekambrė, kaip ir eruditas Danglaras, 
regis, visiškai nežino, ką reiškia tas ketvertas. Vadinasi, šis 
simbolis ne toks jau žinomas, tad jį naudojantis žmogelis tur- 
būt yra kietai pasikaustęs. 

— Šiaip ar taip, — apibendrino Adamsbergas, — galite šį 
reikalą sekti toliau be manęs, semtis faktinės patirties savo 
gyvenimiškiems klausimams. Bus gražus dalykėlis jūsų kolekci- 
jai, tiek jums, tiek Šauklio archyvui. Bet apie nusikaltimo 
pavojų, mano manymu, galim pamiršti. Tas tipas pasirinko 
kitokią atomazgą, grynai simbolišką, kaip pasakytų mano 
pavaduotojas. Juk praėjusią naktį Žano Žako Ruso gatvėje 
nieko nenutiko kaip ir kituose pažymėtuose namuose. Tačiau 
žmogelis ir toliau ženklina. Ir ženklins, kol pats savaime liausis. 

— Tai gerai, — atsiliepė Dekambrė partylėjęs. - Leiskite pa- 
sakyti, jog man buvo malonu artimiau susipažinti, nepykit 
už sugaišintą laiką. 

— Priešingai. Aš branginu vertingai sugaištą laiką. 

Adamsbergas padėjo ragelį ir nusprendė, kad šeštadienio 
darbas baigtas. Registracijos žurnale nebuvo nieko, kas ne- 
galėtų palaukti pirmadienio. Prieš išeidamas iš kabineto pa- 
sižiūrėjo į užrašų knygelę, kad atsisveikindamas galėtų į žan- 
darą iš Granvilio kreiptis pavarde. 

Gatvėje pro išskydusius debesis vėl šmėkščiojo saulė, miestas 
vėl tapo vasariškas ir truputį ilgesingas. Adamsbergas nusi- 
vilko švarką, persimetė per petį ir lėtai patraukė upės link. 


Jam atrodydavo, kad paryžiečiai pamiršta turį upę. Kad ir 

kokia purvina, Sena jam buvo viena iš užuoglaudų, lėtai tekan- 
ti krykaujant paukščiams ir dvelkianti drėgnais skalbiniais. 

Ramiai žingsniuodamas gatvelėmis jos pusėn pagalvojo, 
kad visai gerai, jog Danglaras liko namuose blaivytis po kal- 
vadoso. Jau geriau palaidoti ketvertų istoriją be liudytojų. 
Danglaras neklydo. Ar tas pusprotis ketvertų paišytojas būtų 
akcijų rengėjas menininkas, ar maniakas simbolistas, vis tiek 
jis kaip žemės neliečiantis ratas sukasi tokioje visatoje, su ku- 
ria jiedu nieko bendra neturi. Adamsbergas pralaimėjo, bet 
jam tas pats, tuo geriau. Ginčydamasis su pavaduotoju jis 
visai nesistengdavo pasipuikuoti, bet jautėsi patenkintas, kad 
pralaimėjimo akimirką buvo vienas. Pirmadienį pasakys jam, 
kad klydo, ir tie ketvertai taps juokingu nuotykiu kartu su 
didžiulėmis Nantejo boružėmis. Iš ko girdėjo tą istoriją? Iš 


fotografo, to šlakuoto vyruko. O kaip jo pavardė? Pamiršo. 

Pirmadienį Adamsbergas pranešė Danglarui, jog ketver- 
tų istorija baigta. Kaip korektiškas žmogus, Danglaras nelei- 
do sau nieko į tai atsakyti, tik linktelėjo. 

Antradienį antrą valandą penkiolika minučių paskambi- 
no iš pirmojo rajono komisariato ir perdavė žinią, kad Žano 
Žako Ruso gatvės 117 name rastas lavonas. 

Adamsbergas nepaprastai lėtai padėjo ragelį, kaip daro- 
me nakčia, kai nenorime nieko pažadinti. Tačiau dabar buvo 
diena, ir jis taip darė ne todėl, kad kitų neišbudintų, o kad 
pats tylutėliai nugrimztų į sapną, kad užsimirštų. Adamsber- 
gas puikiai pažinojo tas akimirkas, kai jo prigimtis keldavo 
tokį nerimą, jog jis melsdavo Dievą padėti rasti palaimingą 
užuoglaudą, kurioje bejėgiškai susigūžtų į kamuoliuką ir ne- 
beišlįstų. Tos akimirkos, kai jo tiesa pranokdavo bet kokį sveiką 
protą, jam nebuvo pačios mieliausios. Jos trumpam jį prislėg- 
davo, jis staiga tarsi pajusdavo visu svoriu užgriūvant pra- 


gaištingą gebėjimą, kuriuo jį apdovanojo kvanktelėjusi fėja 

Karabosa, kai dar buvo naujagimis. Pasilenkusi virš lopšio, ji 
pasakė: „Kadangi nepakvietėt manęs į šias krikštynas — nors 
čia nieko keista, nes jo tėvai, tikri vargo pelės, atšventė jo 
gimimą vieni patys Pirėnų glūdumoje, susupę jį į gerą antklo- 
dę, - kadangi nepakvietėt manęs į šias krikštynas, apdovanosiu 
šį vaiką gebėjimu nujausti bjaurastį ten, kur kiti jos dar ne- 
pamatė“. Arba kažkaip panašiai, tik įmantriau, nes fėja Ka- 
rabosa toli gražu nebuvo kokia atsilikusi beraštė ar mužikė. 

Tos nesmagios valandėlės ilgai netrukdavo. Pirma, to- 
dėl, kad Adamsbergas visai neketino susigūžti į kamuoliu- 
ką, juk pusę dienos jam reikėdavo vaikščioti, o likusią pusę 
praleisti stačiomis, antra, jis manė nesąs apdovanotas jokiu 
gebėjimu. Iš esmės tai, ką jis nujautė prasidėjus tų ketvertų 
istorijai, buvo padiktuota logikos, nors ta logika ir ne tokia 
aiški ir suprantama kaip Danglaro ir nors Adamsbergas ne- 
mokėjo parodyti neapčiuopiamų jos mechanizmų. Jam at- 
rodė akivaizdu, kad tie ketvertai nuo pat pradžių buvo su- 
manyti kaip grasinimas, toks pat aiškus, lyg jų piešėjas būtų 
parašęs ant durų: „Aš čia. Pažvelkit į mane ir pasisaugo- 
kit“. Suprantama, grasinimas tapo dar baisesnis ir panašes- 
nis į tikrą pavojų, kai Dekambrė su Le Gernu atėjo jam 
pranešti, kad nuo tos pačios dienos siautėja maro pranašau- 
tojas. Buvo akivaizdu, kad žmogelis mėgaujasi tragedija, 
kuriai pats diriguoja. Akivaizdu, kad pusiaukelėje nesustos, 
kad tokia melodramatiškai tiksli mirties pranašystė tikrai 
gali baigtis lavonu. Logiška, taip logiška, jog Dekambrė 


baiminosi lygiai taip pat. 

Adamsbergo neglumino šiurpus autoriaus braižas, jo graž- 
bylystė, vingrybės. Jo keistumas buvo beveik klasikinis, pa- 
vyzdinis, būdingas reto tipo žudikams, kuriuos kamuoja di- 
džiulė, tačiau paniekinta puikybė ir kurie stato save ant 
pjedestalo, aukščiu atitinkančio jų ambicijas ir patirtą paže- 
minimą. Kiek keistesnis ir netgi nesuprantamas atrodė spren- 
dimas pasinaudoti tokia senovine priemone — maru. 

Pirmojo rajono komisaras kalbėjo formaliai: pirminiais kū- 


ną radusių pareigūnų duomenimis lavonas buvo juodas. 


— Lekiam, Danglarai, — pasakė Adamsbergas, praeida- 
mas pro savo pavaduotojo kabinetą. — Surinkite operatyvinę 
komandą, rastas lavonas. Medicinos ekspertas ir technikai jau 
važiuoja. 

Tokiomis valandėlėmis Adamsbergas galėdavo veikti pa- 
lyginti greitai, tad Danglaras nuskubėjo rinkti vyrų, negavęs 
jokio paaiškinimo. 

Komisaras laukė, kol du leitenantai ir brigadininkas susės 
automobilio gale, o Danglarą nutvėrė už rankovės. 

— Minutėlę, Danglarai. Nenoriu pirma laiko kelti rūpes- 
čio vyrams. 

— Žiustinui, Vuaznė ir Kernorkianui, — patikslino Danglaras. 

— Sulaukėm derliaus. Lavonas Žano Žako Ruso gatvėje. Tame 
name durys buvo neseniai apipaišytos dešimčia atvirkščių 
ketvertų. 

— Mėšlas, — tarė Danglaras. 


— Vyras apie trisdešimties metų, baltasis. 

— Kodėl sakote, kad „baltasis“? 

— Nes jo kūnas juodas. Oda juoda, pajuodusi. Liežuvis 
taip pat. 

Danglaras suraukė antakius. 

— Maras, — tarė jis. — „Juodoji mirtis“. 

— Taigi. Bet aš nemanau, kad tas žmogus mirė nuo maro. 

— Kodėl taip įsitikinęs? 

Adamsbergas gūžtelėjo pečiais. 

— Nežinau. Pernelyg nejįtikima. Prancūzijoje jau senų se- 
niausiai nebėra maro. 

— Galima iš naujo jį sukelti. 

— Tam reikėtų iš kažkur gauti užkrato. 

— Labai įmanomas dalykas. Mokslinių tyrimų institutai 
pilni jersiniozės net Paryžiuje, ir visi žino kur. Tuose slaptuose 
užkampiuose mūšis tebevyksta. Apsukresnis informuotas žmo- 
gus galėtų nueiti ir pasiimti. 

— Ko, jersiniozės? 

— Toks jau pavadinimas. Pavardė, vardas: Yrsinia pestis. 
Statusas: maro bacila. Profesija: Azstoria/ kz//er. Aukų skaičius: 
keliasdešimt milijonų. Tikslas: bausmė. 

— Bausmė, — sumurmėjo Adamsbergas. — Jūs įsitikinęs? 

— Ištisus tūkstantmečius niekas neabejojo, kad marą že- 
mėje užleido pats Dievas kaip bausmę už mūsų nuodėmes. 

— Turiu prisipažinti, kad nenorėčiau jo susitikti gatvėje 
tamsią naktį. Ar teisybę kalbate, Danglarai? 

— Teisybę. Tai tikra Devo rykštė. Įsivaizduokit vyruką, be- 


sinešiojantį tą rykštę kišenėje, gali kilti tikras sprogimas. 

— O jeigu taip nėra, Danglarai, jeigu kažkas nori, kad 
mes manytume, jog vyrukas kišenėje nešiojasi Dievo rykštę, 
tai katastrofa. Jeigu tik pasklis žinia, visi užsiplieks kaip sau- 
sa žolė. Gali kilti milžiniška visuotinės psichozės banga. 

Automobilyje Adamsbergas paskambino į brigadą. 

— Kriminalinė brigada, leitenantas Noelis, — atsiliepė sau- 
sas balsas. 

— Noeli, pasiimkit kurį nors iš vyrų, diskretišką, arba ne, 
pasiimkit tą moterį, tamsiais plaukais, santūroką... 

— Leitenantę Eleną Fruasi, komisare? 

— Taip, ir lėkit į Edgaro Kinė ir Delambro gatvių sankry- 
žą. Iš tolo patikrinkit, ar toks Dekambrė yra namie, Džiaugs- 
mo gatvės kampe, ir likite ten iki Šauklio vakaro žinių. 

— Šauklio žinių? 

— Kai pamatysit, suprasit. Vyrukas užsilips ant dėžės tru- 
putį po šešių. Likit ten, kol kas nors ateis jūsų pakeisti, ir 
atidžiai stebėkit, ką tik galit. Ypač klausytojus aplink Šauk- 


l;. Dar paskambinsiu. 


Penki vyrai užlipo į šeštą aukštą, kur jų laukė pirmojo rajo- 
no komisaras. Visuose aukštuose durys jau buvo nuvalytos, ta- 
čiau be vargo galėjai matyti plačius juodus neseniai užteptų 
dažų pėdsakus. 

— Komisaras Devilaras, — pašnibždėjo Danglaras Adams- 
bergui prieš pasiekiant paskutinį aukštą. 


— Ačiū, — padėkojo Adamsbergas. 

— Regis, jūs imatės bylos, Adamsbergai? — paklausė Devi- 
laras, spausdamas jam ranką. — Ką tik kalbėjau su Krantine. 

— Taip, - atsakė Adamsbergas. — Aš sekiau tą reikalą, kai 
bylos dar nė nebuvo. 

— Puiku, — Devilaras atrodė išsekęs. - Manęs kaip tik lau- 
kia sudaužytas vaizdajuosčių nuomos aparatas, labai rimta, 
ir trys dešimtys apiplėštų automobilių mano sektoriuje. Tai 
daugiau negu įprastinė savaitės porcija. Na, tai žinot, kas tas 
vyrukas? 

— Nieko nežinau, Devilarai. 

Tuo pat metu Adamsbergas uždarė buto duris, norėdamas 
apžiūrėti jas iš lauko pusės. Jos buvo švarios, nė žymelės dažų. 

— Renė Lorionas, nevedęs, — pasakė Devilaras, žvilgtelėjęs 
į pirmuosius savo užrašus, — trisdešimt dvejų metų, autome- 
chanikas. Švarus, byla be įrašų. Kūną rado valytoja, ateinan- 
ti kartą per savaitę, antradienio rytais. 

— Nepasisekė, — tarė Adamsbergas. 

— Taip. Ją ištiko nervų priepuolis, dukra atvažiavo parsivežti. 

Devilaras padavė jam į rankas savo užrašų pluoštelį, ir 
Adamsbergas mostu padėkojo. Priėjo prie lavono, technikų 
būrelis prasiskyrė, kad jis galėtų apžiūrėti. Vyras nuogas gu- 
lėjo aukštielninkas, sukryžiuotomis rankomis, šlaunų, krūti- 
nės, žąstų, veido oda buvo išmarginta dešimčia suodžių juo- 
dumo plačių dėmių. Liežuvis ištrauktas iš burnos, taip pat 
juodas. Adamsbergas atsiklaupė. 


— Maskaradas, ką? — paklausė jis teismo medicinos eksperto. 

— Nesišaipykit iš manęs, komisare, — šaltai atsakė gydy- 
tojas. — Aš dar neištyriau kūno, bet žmogus negyvas ir miręs 
prieš daugelį valandų. Pasmaugtas, sprendžiant iš to, kas ma- 
tyti ant kaklo po juodu sluoksniu. 

— Taip, — švelniai tarė Adamsbergas, — aš ne tai norėjau 
pasakyti. 

Jis paėmė truputį juodų miltelių, pabirusių ant grindų, 
patrynė tarp pirštų ir nusišluostė į kelnes. 

— Anglys, - sumurmėjo. — Tą žmogų išdažė anglimi. 

— Tikrai taip atrodo, — pritarė vienas iš technikų. 

Adamsbergas apsidairė. 

— Kur jo drabužiai? — paklausė. 

— Tvarkingai sulankstyti miegamajame, — atsakė Devila- 
ras. — Batai pastatyti po kėde. 

— Niekas nesulaužyta? Įsilaužimo žymių nėra? 

— Ne. Arba Lorionas pats atidarė duris žudikui, arba tas 
tyliai atkrapštė spyną. Manau, linkstame į antrąjį variantą. 
Jeigu taip, tada viskas paprasčiau. 

— Specialisto darbas, ar ne? 

— Teisingai. Meistriškai atrakinti duris mokykloje neiš- 
mokstama. Tas tipas neabejotinai sėdėjęs kalėjime, matyt, ga- 
na ilgai, kad užteko laiko šito išmokti. Tokiu atveju jo popie- 
riai prasti. Jei paliko bent menkiausią pirštų atspaudą, 
pričiupsit jam nė nemirktelėjus. Tai geriausia, ko galiu palin- 
kėti, Adamsbergai. 

Trys technikai darbavosi tylomis, vienas prie negyvėlio, 


kitas prie spynos, trečias užsiėmė visais baldais ir daiktais. 

Adamsbergas lėtai apėjo kambarį, paskui užsuko į vonią, vir- 
tuvę, mažytį tvarkingą miegamąjį. Užsimovė pirštines ir au- 
tomatiškai ėmė atidarinėti spintos duris, naktinio stalelio, ko- 
modos, rašomojo stalo, bufeto stalčius. Prie virtuvės stalo — 
vienintelės palyginti sujauktos vietos — jis sustojo ties dideliu 
kreminiu voku, padėtu skersai ant laiškų ir laikraščių krūvos. 
Vokas buvo atplėštas vienu staigiu drykstelėjimu. Ilgai į jį 
žiūrėjo neliesdamas, laukdamas, kol vaizdas suras atitinka- 
mą jo atminties skyrelį. Jis turėjo būti kažkur netoli, minutės 
ar dviejų reikalas. Nors Adamsbergo atmintis neįstengdavo 
teisingai užfiksuoti tikrinių vardų, pavadinimų, markių, ra- 
šybos, sintaksės taisyklių ir visko, kas susiję su raštu, tačiau 
vaizdus įsidėmėdavo kuo puikiausiai. Adamsbergas turėjo ypa- 
tingų regimųjų gebėjimų, galėdavo pagauti visą tikrovės vaiz- 
dą nuo debesų šviesos iki trūkstamos sagos Devilaro rankovės 
gale. Vaizdas atsigamino labai aiškiai. Dekambrė brigadoje 
sėdi priešais jį, išsitraukia pluoštą „ypatingųjų laiškelių“ iš 
storo kreminio voko, didesnio nei standartinio formato, vidi- 
nėje pusėje išmušto šviesiai pilku šilkiniu popieriumi. Toks 
pat vokas dabar gulėjo jam prieš akis ant laikraščių krūvos. 
Jis moscelėjo fotografui, tas nufotografavo keletą kadrų su voku, 
o Adamsbergas tuo metu vartė užrašų knygelę, ieškodamas 
jo pavardės. 

— Dėkoju, Barteno, — pasakė. 

Paėmęs voką, praskleidė. Tuščias. Peržiūrėjo krūvelę eilėje 
laukiančios korespondencijos ir patikrino kiekvieną iš likusių 


vokų, visi jie buvo atplėšti pirštu, laiškai dar neišimti. Šiukš- 


lių dėžėje tarp mažiausiai trijų dienų senumo atliekų rado du 
suplėšytus vokus ir keletą suglamžytų lapų, tačiau nė vienas 
pagal formatą netiko kreminiam vokui. Jis atsistojo ir susimąs- 
tęs nuskalavo vandeniu pirštines. Kodėl žmogus pasiliko tuš- 
čią voką? Ir kodėl nearplėšė jo tiesiog pirštu kaip visus kitus? 

Jis grįžo į didįjį kambarį, kur technikai jau baigė darbą. 

— Galiu eiti, komisare? — paklausė teismo medicinos eks- 
pertas, abejodamas, kurio klausti — Devilaro ar Adamsbergo. 

— Eikite, — atsakė Devilaras. 

Adamsbergas įkišo kreminį voką į plastikinį maišelį ir pa- 
davė vienam iš leitenantų. 

— Šitą su viskuo kitkuo reikia nusiųsti į laboratoriją, — 
pasakė. —- Pažymėkit, kad skubu. 

Iš namo išėjo po valandos, išgabenus kūną, du pareigūnus 


paliko apklausti namo gyventojų. 

Penktą valandą vakaro dvidešimt trys brigados pareigū- 
nai susirinkę sėdėjo aplink Adamsbergą ant kėdžių, sustatytų 
tarp tinko duženų. Trūko tik Noelio ir Fruasi, patruliuojančių 
Edgaro Kinė aikštėje, ir dviejų pareigūnų, dirbančių Žano 
Žako Ruso gatvėje. 

Adamsbergas ant neseniai nudažytos sienos prisegė didžiulį 
Paryžiaus žemėlapį. Tylomis, vis pasižiūrėdamas į rankoje lai- 
komą sąrašą, stambiais smeigtukais raudonomis galvutėmis 
žemėlapyje pažymėjo keturiolika užregistruotų ketvertais iš- 
paišytų namų, o žaliu smeigtuku namą, kuriame įvykdyta 
žmogžudystė. 

— Rugpjūčio septynioliktą dieną, — prabilo Adamsber- 
gas, - žemėje pasirodė tipas, ketinantis nugalabyti nežinia 
kiek žmonių. Pavadinkime jį CLT. CLT nepuola kaip akis 
išdegęs ir negriebia už gerklės pirmo pasitaikiusio. Prieš tai 
beveik mėnesį trunka pasiruošimo etapas, kuriam jis irgi, be 


jokios abejonės, iš anksto ilgai ruošiasi. Veikia iškart dviem 

frontais. Pirmasis frontas: atsirenka Paryžiuje namus, kuriuo- 
se ant butų durų naktimis piešia juodus skaitmenis. 

Adamsbergas įjungė projektorių, ir ant baltos sienos pasi- 
rodė didžiulis atbulas ketvertas. 

— Tai ypatingas ketvertas, apgręžtas į kitą pusę, su pra- 
platintu pagrindu ir dviem brūkšneliais ant skersinio. Visuo- 
se piešiniuose randame tuos pačius požymius. Apačioje deši- 
nėje jis prirašo šias tris didžiąsias raides: CLT" Priešingai negu 
ketvertai, šios raidės paprastos, be pagražinimų. Jis nupaišo 
šį ženklą ant visų namo butų durų, žšskyrus vienas. Paliktosios 
durys pasirenkamos atsitiktinai. Namų pasirinkimo kriteri- 
jai atrodo irgi atsitiktiniai. Namai išsidėstę vienuolikoje rajo- 
nų, tiek stambiuose prospektuose, tiek nuošaliose gatvelėse. 
Pastatų numeriai skirtingi, ir lyginiai, ir nelyginiai, patys na- 
mai įvairiausių stilių ir įvairiausių epochų, prabangūs ir nu- 
šiurę. Galima pamanyti, kad CLT tyčia siekia kuo didesnės 
įvairovės. Tarsi norėtų parodyti, kad gali kliudyti bet ką, kad 
niekas nuo jo neišsisuks. 

— O kaip gyventojai? — paklausė kažkuris leitenantas. 

— Vėliau, — atsakė Adamsbergas. — Šio atvirkščio ketverto 
reikšmė aiškiai iššifruota: tas skaitmuo kitados buvo naudo- 
jamas kaip ženklas, apsaugantis nuo maro. 

Kažkas pasiteiravo: 

— Kokio maro? 

Adamsbergas be vargo atpažino to brigadininko antakius. 

— Yra tik vienas maras, Favrai. Danglarai, prašau keliais 


sakiniais priminti. 

— Maras pasiekė Vakarų pasaulį 1347 metais, — prabilo 
Danglaras. — Per penkerius metus nusiaubė visą Europą nuo 
Neapolio iki Maskvos, nuo jo mirė trisdešimt milijonų žmo- 
nių. Tas šiurpus žmonijos istorijos puslapis vadinamas Jw0dgja 
mirtimi. Iyrimui svarbu žinoti šį pavadinimą. Atkeliavęs iš... 

— Keliais sakiniais, Danglarai, — nukirto Adamsbergas. 

— Vėliau retkarčiais, beveik kas dešimt metų, jo protrū- 
kiai nuniokodavo ištisus kraštus, o galutinai jis išnyko tik 
XVIII amžiuje. Nepaminėjau nei vėlyvųjų viduramžių, nei 
naujųjų laikų, nei Rytų. 

— Puiku, nieko daugiau neminėkite. To gana norint su- 
prasti, apie ką čia kalbame. Apie istorinį marą, kuris nugala- 
bija žmogų per penkias-dešimt dienų. 

Po šių žodžių nuvilnijo visuotinis šurmulys. Adamsbergas, 
susigrūdęs rankas į kišenes ir nudelbęs galvą į grindis, palau- 
kė, kol kalbos nurims. 

— Artas žmogus Žano Žako Ruso gatvėje mirė nuo maro? — 
paklausė kažkas netvirtu balsu. 

— Tuoj paaiškinsiu. Antras frontas: tą pačią rugpjūčio 
septynioliktąją CLT viešai paskelbia pirmąjį pranešimą. 
Pasirenka Edgaro Kinė ir Delambro gatvių sankryžą, kur 
vienas žmogus gana sėkmingai atgaivino viešojo šauklio 
profesiją. 

Dešinėje kilstelėjo ranka. 

— Kuo jis užsiima? 

— Dieną naktų laiko pakabinęs ant medžio urną, žmonės 


ten sumeta laiškelius, o Sauklys, manau, už tam tikrą mo- 


kestį, juos perskaito. Tris kartus per dieną išima iš dėžės pra- 
nešimus ir paskelbia. 

— Visiška kvailystė, — pasakė kažkas. 

— Galbūt, bet puikiai veikia, — atsakė Adamsbergas. — 
Pardavinėti žodžius nė kiek ne kvailiau negu pardavinėti gėles. 

— Arba dirbti faru, — pridūrė balsas dešinėje. 

Adamsbergas pamatė, kas tai pasakė, — nedidukas, praži- 
lęs, trim ketvirtadaliais nuplikęs ir plačiai šypsantis pa- 
reigūnas. 

— Arba dirbti faru, — sutiko Adamsbergas. — CLT praneši- 
mai nesuprantami eiliniam klausytojui ir apskritai jokiam 
klausytojui. Tai trumpos ištraukos iš senovinių knygų, para- 
šytų prancūzų arba net lotynų kalba, į urną įmestos dideliuo- 
se kreminiuose vokuose. Laiškeliai išspausdinti spausdintu- 
vu. Vienas to kvartalo gyventojų, gerai išmanantis apie senas 
knygas, susirūpino ir pamėgino išsiaiškinti. 

— Jo pavardė? Profesija? — pasiteiravo vienas leitenantas 
su atverstu bloknotu ant kelių. 

Adamsbergas sekundėlę suabejojo. 

— Dekambrė, — atsakė. — Pensininkas, patarėjas gyveni- 
miškais klausimais. 

— Ar jie toje aikštėje visi kvaištelėję? — paklausė kažkas. 

— Galimas daiktas, — atsakė Adamsbergas. — Tačiau tai 
tik optinė apgaulė. Kol žiūri iš tolo, visada viskas atrodo kaip 
reikiant. Bet kai prisiartini ir panagrinėji detales, pamatai, 
kad visi žmonės daugiau ar mažiau yra kvaištelėję, tiek toje 


aikštėje, tiek kitose, tiek visur kitur, šioje brigadoje irgi. 

— Nesutinku, — pakeltu tonu užprotestavo Favras. — Tik 
visiškas kvailys gali eit į aikštę skaityti kažkokių nesąmonių. 
Tegu tas bičas geriau nueina pasidulkint, prasivėdins smege- 
nis. Džiaugsmo gatvėj sumoki tris šimtus ir gali varyt. 

Pasigirdo juokas. Adamsbergas perleido būrelį ramiu 
žvilgsniu, — kur tik jis praslinko, juokas liovėsi — ir apsistojo 
ties brigadininku. 

— Aš taip ir sakiau, Favrai, kad mūsų brigadoje yra kvaiš- 
telėjusių. 

— Na žinot, komisare, — pradėjo Favras, pašokęs išraudu- 
siais skruostais. 

— Užsičiaupkit, — staiga jam rėžė Adamsbergas. 

Favras apstulbęs atsisėdo tarsi nuo smūgio. Adamsbergas 
susikryžiavęs rankas tylomis luktelėjo keletą sekundžių. 

— Vieną kartą, Favrai, jau prašiau jūsų galvoti, — pasakė 
kiek ramiau. — Prašau antrą kartą. Juk tikrai turite smege- 
nis, gerai paieškokit. Jei nepavyks rasti, keliausite išsišokinėti 
toli nuo mano akių ir nuo šitos brigados. 

Vos tai pasakęs, Adamsbergas iškart nukreipė dėmesį 
nuo Favro, pasižiūrėjo į didįjį Paryžiaus žemėlapį ir kalbė- 
jo toliau: 

— Tas Dekambrė nustatė, ką reiškia CLT pranešimai. Visi 
jie — senovinių traktatų apie marą arba maro dienoraščio iš- 
traukos. Mėnesį CLT siuntinėjo ligą pranašaujančių ženklų 
aprašymus. Paskui paspartino tempą ir praėjusį šeštadienį pra- 
nešė, kad maras įsigavo į miestą, į „Ruso kvartalą“. Po trijų 


dienų, tai yra šiandien, ketvertais paženklintame name rastas 

pirmasis lavonas. Auka — jaunas, nevedęs, tvarkingas, neteis- 
tas automechanikas. Kūnas nuogas, ant odos yra juodų dėmių. 

— Juodoji mirtis, — pasigirdo tas pats balsas, kuris neseniai 
teiravosi apie mirties priežastį. 

Adamsbergas pastebėjo drovų dar apvalainų bruožų jau- 
nuolį labai didelėmis žaliomis akimis. Šalia jo atsistojo mote- 
ris stambiu nepatenkintu veidu. 

— Komisare, — tarė ji, - maras — itin užkrečiama liga. Nė- 
ra jokių įrodymų, kad vyras mirė ne nuo maro. Bet jūs į įvy- 
kio vietą nusivežėte keturis pareigūnus nė nesulaukęs teismo 
medicinos eksperto išvados. 

Adamsbergas susimąstęs parėmė smakrą kumščiu. Šis ne- 
eilinis pasitarimas vis labiau panėšėjo į pažintinį pokalbį su 
bandomaisiais susirėmimais ir provokacijomis. 

— Maru neužsikrečiama per kontaktą, — pasakė Adams- 
bergas. — Tai graužikų, daugiausia žiurkių liga, kurią žmo- 
gui įkąsdamos perduoda užsikrėtusios jų blusos. 

Adamsbergas buvo ką tik pasisėmęs žinių iš žodyno, kurį 
pasiskaitė tą pačią dieną. 

— Kai vežiausi tuos keturis vyrus, — toliau kalbėjo jis, — jau 
tvirtai žinojau, kad auka mirė ne nuo maro. 

— Iš kur? — pasidomėjo moteris. 

Komisarui į pagalbą atskubėjo Danglaras. 

— Pranešimą apie maro pradžią Šauklys gavo šeštadienį, — 
paaiškino jis. — Lorionas mirė naktį iš pirmadienio į antradie- 
nį, po trijų dienų. Reikia turėti galvoje, kad minimalus lai- 


kas nuo užsikrėtimo maro bacila iki mirties yra penkios die- 

nos, su itin retomis išimtimis. Vadinasi, tai negalėjo būti tik- 
ras maro atvėjis. 

— Kodėl ne? Jį galėjo užkrėsti anksčiau. 

— Ne. CLT - maniakas. O maniakai neblefuoja. Jeigu pra- 
neša šeštadienį, tai ir užkrečia šeštadienį. 

— Galbūt, — moteris apsiraminusi atsisėdo. 

— Tą automechaniką pasmaugė, — dėstė toliau Adams- 
bergas. —- Kūną išdažė juodai medžio anglimi, be abejonės, 
norėta pavaizduoti ligos simptomus, kad atspėtume jos pa- 
vadinimą. Taigi CLT neturi užkrato. Jis ne vizijomis gyve- 
nantis laborantas su švirkštu kišenėje. Tas žmogus veikia 
simboliškai. Tačiau matyti, kad tuo tiki, ir labai tvirtai. Ant 
aukos buto durų nėra ketverto. Priminsiu, kad tie ketvertai 
ne grasina, o teikia z6sav24. Pavojus gresia tik tam, kurio 
durys liko švarios. CLT iš anksto pasirenka auką ir ženklais 
apsaugo kitus namo gyventojus. Tai rodo, kad jis tiki sklei- 
džiąs tikrą maro užkratą. Taigi nepuola aklai: nužudo vie- 
ną ir pasirūpina apsaugoti kitus, jo manymu, nenusipelniu- 
sius šios bausmės. 

— Jis tariasi užleidžiąs marą, bet iš tikrųjų smaugia? — pa- 
klausė vyriškis dešinėje. — Jeigu jis sugeba pats sau šitaip dumti 
akis, tai susidūrėm su tikru šizofreniku, ar ne? 

— Nebūtinai, — nesutiko Adamsbergas. — CLT valdo įsi- 
vaizduojamą pasaulį, kuris jam atrodo visiškai tikras. Tai ne 
toks jau retas dalykas: daug žmonių tiki, kad galima per- 
skaityti ateitį iš kortų arba kavos tirščių. Tokių žmonių yra 


visur, gal net šioje brigadoje. Kur skirtumas? Riba tarp tikro- 

vės sampratos ir pačios tikrovės, leitenante, priklauso tik nuo 
požiūrio, nuo žmogaus, nuo kultūros. 

— Bet ar kitiems žmonėms irgi gresia pavojus? — nutraukė 
jį žilaplaukis pareigūnas. — Ar visus tuos, kurių durys liko 
nepaženklintos, gali ištikti toks pat likimas kaip Lorioną? 

— Deja, taip. Šįvakar prie tų keturiolikos tuščių durų pa- 
ženklintuose namuose pastatysim sargybą. Tačiau mums ži- 
nomi ne visi apipaišyti namai, o tik tie, dėl kurių užregistruo- 
ti skundai. Paryžiuje, be abejonės, tokių namų yra dar kokios 
dvi dešimtys. 

— Kodėl nepaskelbus pranešimo? — paklausė moteris. — 
Gal įspėti žmones? 

— Čia ir bėda. Pranešimas gali sukelti visuotinę paniką. 

— Reikia pranešti tik apie ketvertus, — pasiūlė žilaplaukis. 
— Nėra reikalo viešinti likusią informaciją. 

— Vienaip ar kitaip ji nutekės, — pasakė Adamsbergas. — 
O jeigu nenutekės, tai CLT pats pasistengs sukelti baimės 
bangą. Jis to ir siekia nuo pat pradžių. Pasirinko Šauklį, nes 
geresnio būdo negalėjo rasti. Laikraščių redakcijos, gavu- 
sios tokius painius pranešimus, iškart būtų išmetusios į šiukš- 
liadėžę. Todėl jis pradėjo kukliau. Jeigu šįvakar apie jį pra- 
bils žiniasklaidos priemonės, atversim jam tiesų kelią. Tačiau 
bet kokiu atveju tai tik dienų klausimas. Jis pats tą kelią 
atsivers. Jeigu nesiliaus, žudys toliau, jei skleis savo juodąją 
mirtį, neišvengsime visuotinės psichozės. 

— Ką nusprendėte daryti, komisare? — tyliai paklausė 


Favras. 

— Gelbėti gyvybes. Paskelbsime pranešimą, kad skaitme- 
nimis paženklintų namų gyventojai prašomi susisiekti su po- 
licijos komisariatais. 

Kilęs šurmulys reiškė vieningą visų brigados narių pritari- 
mą. Adamsbergas jautėsi pavargęs, nes šįvakar elgėsi kaip 
tikras faras. Mieliau būtų pasakęs: „Dirbam, sukitės visi, kaip 
išmanot“. Tačiau jis turėjo išdėstyti faktus, sudaryti klausi- 
myną, apibrėžti tyrimą, paskirstyti užduotis. Tam tikra tvar- 
ka ir su tam tikru valdingumu. Akimirką išvydo save patį 
vaikystėje, nuogutėlį lakstantį saulėtais kalnų takeliais, ir pa- 
galvojo, kokį velnią čia veikia, kodėl nurodinėja dvidešimt 
trims suaugusiems žmonėms, kurie sekioja jį akimis kaip laik- 
rodžio švytuoklę. 

Na taip, prisiminė, kokį velnią čia veikia. Kažkoks tipas 
smaugia žmones, O jis jo ieško. Toks jo darbas — neleisti ki- 
tiems niokoti pasaulį. 

— Skubiausi tikslai, — apibendrino Adamsbergas, — pir- 
ma, apsaugoti galimas aukas. Antra, surinkti duomenis apie 
aukas — šeima, amžiaus grupė, lytis, socialinė padėtis, profe- 
sija ir visi kiti įprasti dalykai — ir nustatyti, kas jas sieja. Tre- 
čia, stebėti Edgaro Kinė aikštę. Ketvirta, ir tai savaime aišku, 
ieškoti žudiko. 

Adamsbergas porą kartų iš lėto perėjo pirmyn ir atgal per 
kabinetą, paskui vėl prabilo: 

— Ką apie jį žinome? Tai gali būti moteris, šios galimybės 
negalime atmesti. Aš labiau linkęs manyti, kad tai vyras. Dėl 


tų literatūrinių įmantrybių, to puikavimosi, rodančio vyrišką 

pasipūtimą, norą padaryti įspūdį, poreikį pademonstruoti jėgą. 
Jei pasitvirtins, kad auka pasmaugta, būsime beveik tikri, 
jog tai vyras. Labai apsišvietęs, galbūt netgi ypatingai apsi- 
švietęs vyras, humanitaras. Gana turtingas, nes turi kompiu- 
terį ir spausdintuvą. Galbūt linkęs į prabangą. Naudoja ne- 
standartinius, brangius vokus. Gabus piešėjas, švarus, 
smulkmeniškas. Be abejonės, jį labai stipriai užvaldo idėjos. 
Todėl jis baugštus ir prietaringas. Pagaliau, galbūt sėdėjęs 
kalėjime. Jeigu laboratorija patvirtins, kad spyną atrakino 
jis, reikės pasiknisti giliau. Peržiūrėti kalinius, kurių inicialai 
būtų CLT, jeigu čia jo parašas. Žodžiu, dar nieko nežinom. 

— O maras? Kodėl maras? 

— Kai šitai suprasim, jis bus mūsų rankose. 

Subrazdėjo kėdės, žmonės išsivaikščiojo. 

— Danglarai, paskirstykite užduotis, einu pasivaikščiosiu 
dvidešimt minučių. 

— Paruošti pranešimą? 


— Prašyčiau. Jūs tai padarysit geriau už mane. 


Pranešimas buvo paskelbtas per visų televizijos kanalų aš- 
tuntos valandos vakaro žinias. Santūriame Danglaro parašy- 
tame kreipimesi buvo prašoma visus namų, kuriuose durys 
paženklintos ketvertais, gyventojus kuo greičiau susisiekti su 
artimiausiais policijos komisariatais. Nurodyta priežastis — 
ieškoma organizuotos gaujos. 

Nuo pusės devintos brigadoje netildami skambėjo telefo- 


nai. Darbe liko trečdalis komandos, Danglaras ir Kernorkia- 

nas suvaikščiojo nupirkti maisto bei vyno ir išdėliojo ant elek- 
trikų pastolio. Iki pusės dešimtos užregistruota dar keturioli- 
ka apipaišytų namų, iš viso jau dvidešimt aštuoni, ir Adams- 
bergas žymėjo juos miesto žemėlapyje naujais smeigtukais 
raudonomis galvutėmis. Buvo sudarytas jų sąrašas chronolo- 
gine tvarka pagal ketvertų atsiradimo datą. Nustatyti dvide- 
šimt aštuonių butų, kurių durys paliktos švarios, gyventojai; 
iš pirmo žvilgsnio niekas jų nesiejo: daugiavaikės šeimos ir 
viengungiai, vyrai ir moterys, jauni, vidutinio amžiaus, seni, 
visų amžiaus grupių, abiejų lyčių, visokių profesijų ir sociali- 
nių padėčių. Po vienuoliktos atėjęs Danglaras pranešė Adams- 
bergui, kad visuose paženklintuose namuose prie kiekvieno 
buto, kuriam grėsė pavojus, pastatyta po du policininkus sau- 
goti durų. 

Adamsbergas išleido namo pareigūnus, likusius viršvalan- 
džių, sudarė naktines pamainas ir paėmęs tarnybinį automo- 
bilį nuvažiavo apsižvalgyti į Edgaro Kinė aikštę. Ankstesnią- 
ją komandą pakeitė kiti du policininkai, plikas vyras ir 
stambioji moteris, kuri jį užsipuolė per pasitarimą. Jis išvydo 
juos ant suolelio, atsipalaidavusius, regis, šnekučiuojančius, 
tačiau stebinčius už penkiolikos metrų kabančią urną. Priėjęs 
santūriai pasisveikino. 

— Ypač atkreipkite dėmesį į voko formatą, — pasakė. - Jei 
pasiseks ir jei užteks šito žibinto šviesos, gal įžiūrėsite. 

— Ar nieko neapklausti? — pasiteiravo moteris. 

— Tiesiog stebėkite. Jeigu pasirodys, kad kažkoks žmogus 


panašus į ieškomąjį, atsargiai pasekite. Netoliese, ano namo 

laiptinėje, pastatyti du fotografai. Jie fotografuos visus, ei- 
nančius prie urnos. 

— Kada mus pakeis? — žiovaudama paklausė moteris. 

— Trečią ryto. 

Adamsbergas įėjo į Vik:ngą ir prie įprastinio staliuko salės 
gale pamatė sėdintį Dekambrė su Šaukliu ir dar penkiais žmo- 
nėmis. Jam prisiartinus kalbos pritilo, kaip prityla taktą pa- 
metęs orkestras. Jis suprato, jog visi prie šio stalo žino, kad jis 
faras. Dekambrė nusprendė eiti be užuolankų. 

— Komisaras Žanas Batistas Adamsbergas, — pristatė. — 
Komisare, susipažinkite: Lizbeta Glaston, dainininkė, Dama- 
sas Vigjė iš Ro//-Rider, jo sesuo Maribelė, Kastijonas, pensi- 
ninkas kalvis, ir Eva, mūsų madona. Žosą Le Gerną jau pa- 
žįstate. Gal išgersite su mumis taurelę kalvadoso? 

Adamsbergas atsisakė. 

— Ar galėčiau tarti jums porą žodžių, Dekambrė? 

Lizbeta be ceremonijų stvėrė komisarą už rankovės ir pa- 
timpčiojo. Adamsbergas atpažino tą ypatingą bendrininkiš- 
ką laisvumą, tarsi jiedu būtų trynę kelnes ant tų pačių komi- 
sariato suolų, tą vangų nesivaržymą bendraujant su farais, 
būdingą prostitutėms, užgrūdintoms nesuskaičiuojamų pa- 
tikrinimo reidų. 

— Sakykit, komisare, — kreipėsi tyrinėdama jo aprangą, — 
šįvakar maskuojatės? Čia jūsų naktinis kostiumas? 

— Ne, tai mano kasdienė apranga. 

— Jūs ten, žiūriu, nesivarginat. Policininkai — atsipalaida- 


vę žmonės. 

— Išvaizda apgaulinga, Lizbeta, - pasakė Dekambrė. 

— Ne visada, - atšovė Lizbeta. — Šis žmogus tikrai atsipalai- 
davęs, vyras, nesistengiantis sužavėti. Argi ne tiesa, komisare? 

— Ką sužavėti? 

— Moteris, — šypsodamasis iškėlė mintį Damasas. — Vis 
dėlto reikia mokėti sužavėti moteris. 

— Ką tu išmanai, Damasai, — pasisuko į jį Lizbeta, o jau- 
nuolis išraudo ligi ausų. — Moterims visiškai nusispjaut, kad 
jas bando sužavėti. 

— Mat kaip, — suraukė antakius Damasas. — Tai į ką joms 
nenusispjaut, Lizbeta? 

— Nėra tokio dalyko, — atsakė ši, dėdama ant stalo stam- 
bią juodą ranką. — Joms į viską nusispjaut. Tiesa, Eva? Į meilę, 
į švelnumą, ir galbūt netgi į dėželę šparaginių pupelių. Dabar 
supranti? Pats pagalvok. 

Eva nieko neatsakė, o Damasas paniuręs sukiojo tarp ran- 
kų savo taurę. 

— Klysti, — virpančiu balsu tarė Maribelė. — Niekam nenu- 
sispjaut į meilę, tikrai. Ką, be meilės, daugiau turim? 

— Šparagines pupeles, gi sakiau. 

— Šneki nesąmones, Lizbeta, — Maribelė vos neverkdama 
susinėrė rankas. — Gal tau ir teko daug visko patirti, bet ne- 
būtina gąsdinti kitų. 

— Išbandyk pati, zuikeli, — atsakė Lizbeta. — Aš ne- 
atkalbinėju. 

Staiga Lizbeta pratrūko kvatotis, pakštelėjo Damasui į kak- 
tą ir paglostė galvą Maribelei. 

— Šypsokis, zuikeli, — pasakė. — Ir netikėk viskuo, ką šne- 
ka storoji Lizbeta. Storoji Lizbeta pasidarė pagiežinga. Storo- 
ji Lizbeta visiems gadina nuotaiką su savo didele patirtimi. 
Teisingai darai, kad giniesi. Gerai. Bet neeksperimentuok per 
daug, patariu kaip profesionalė. 

Adamsbergas nusitempė Dekambrė į šalį. 

— Atleiskit man, - atsiprašė Dekambrė, — bet aš turiu klau- 
sytis, kas ką kalba. Rytoj gi turėsiu patarinėti, suprantat. Pri- 
valau žinoti, kas vyksta. 

— Jis įsimylėjęs, ar ne? — paklausė Adamsbergas nelabai 
susidomėjusiu tonu kaip žmogus, kuris žaidžia loterijoje, bet 
mažai stato. 

— Damasas? 

— Taip. Tą dainininkę? 

— Pataikėte. Ką norėjot pasakyti, komisare? 

— Prasidėjo, Dekambrė, — pritildęs balsą tarė Adamsber- 
gas. — Juodas kūnas Žano Žako Ruso gatvėje. Rastas šįryt. 

— Juodas? 

— Pasmaugtas, nuogas ir išpaišytas juodai anglimi. 

Dekambrė sukando dantis. 

— Taip ir žinojau, — pasakė. 

— Taip. 

— Durys buvo nepaženklintos? 

— Taip. 

— Pastatėt sargybą prie kitų? 

— Prie visų likusių dvidešimt aštuonių. 


— Atleiskit. Suprantu, kad išmanot savo darbą. 

— Man reikia visų „ypatingųjų“ laiškelių, Dekambrė, vi- 
sų, kiek tik turite, su vokais, jeigu neišmetėt. 

— Eime. 

Jiedu perėjo aikštę, ir Dekambrė įsivedė Adamsbergą į sa- 
vo užgrūstą kabinetą. Nukėlė krūvą knygų, kad būtų kur jį 
pasodinti. 

— Štai, — padavė jam pluoštelį lapukų ir vokų. - Jeigu jūs 
dėl pirštų atspaudų, tai turbūt pats suprantat, kad nieko ne- 
bepešit. Le Gernas juos nučiupinėjo tiek ir tiek, paskui dar 
aš. Mano atspaudų galit neimti, jau turit visų dešimties pirš- 
tų atspaudus centrinėje duomenų bazėje. 

— Turėsiu paimti Le Gerno. 

— Irgi bazėje. Le Gernas prieš keturiolika metų sėdėjo už 
rimtas muštynes Gilvineke, kiek žinau. Matot, mes paslau- 
gūs žmonės, pusę darbo už jus patys padarom. Nespėjat nė 
paprašyti, o mes jau jūsų kompiutery. 

— Klausykit, Dekambrė, šitoje aikštėje visi yra pasėdėję už 
grotų. 

— Būna vietų, kur tiesiog tvyro tokia dvasia. Paskaitysiu 
jums ypatingąjį sekmadienio laiškelį. Tik vieną gavom: $jva- 
kar, grįžęs vakarienės, sužinau, kad maras pasirodė miesto centre. 
Skliausteliai su daugtaškiais. Į savo darbo kabinetą baigti laiškų, 
pasirūpinti sutvarkyti reikalų tr turto, jei kartais Dievas banorėtų 
mane pašaukti bas Save. Tebūnie Jo valia! 

— Anglo Drenoraščio tęsinys, — spėjo Adamsbergas. 

— Teisingai. 


— Sepisas. 

— Pepisas. 

— O vakar? 

— Vakar nieko. 

— Žiūrėk tu man, jis lėtina tempą. 

— Nemanau. Štai šio ryto: Ta Dievo rykštė nuolatos paruošta ir 
paklūsta Viešpačiui, kuris ją bastunčia tr atšaukia, kuomet Jam ba- 
tinka. Šis laiškelis greičiau reikštų, kad jis dar nesudeda gin- 
klų. Atkreipkite dėmesį į „nuolatos paruošta“ ir „kuomet Jam 
patinka“. Jis pučia trimitą. Puikuojasi. 

— Kalba kaip visagalis, - pasakė Adamsbergas. 

— Vadinasi, vaikiškai. 

— Šįkart jokios užuominos, — papurtė galvą Adamsber- 
gas. — Jis nekvailas. Juk farai sukelti ant kojų, jis nebeduos 
jokios nuorodos apie vietą. Jam reikia laisvų rankų. Ruso kvar- 
talą jis įvardijo tik tam, kad susietume pirmąjį nusikaltimą 
su jo pranašautu maru. Galimas daiktas, kad nuo šiol jis veiks 
slapčiau. Praneškite, kaip viskas toliau klostysis, Dekambrė, 
apie kiekvieną laiškelį. 

Pasikišęs lapelių paketėlį po pažasčia, Adamsbergas išėjo. 

Kitą dieną apie antrą valandą kompiuteris išmetė pavardę. 

— Vieną turiu, — kolegų pusėn ištiesęs ranką riktelėjo 
Danglaras. 

Jam už nugaros susispietė apie dešimt pareigūnų ir sube- 
dė akis į jo kompiuterio ekraną. Nuo pat ryto Danglaras ieš- 
kojo duomenų bazėje CLT, kiti toliau rinko informaciją apie 
dvidešimt aštuonis pavojuje atsidūrusius butus, bergždžiai ieš- 
kodami sąlyčio taško. Rytą gauti pirmieji rezultatai iš labo- 
ratorijos: spyną profesionaliai atrakino įsilaužėlis. Be nužu- 
dytojo ir valytojos, kitų pirštų atspaudų bute nerasta. Lavono 
odai išjuodinti naudota obels anglis, o ne įvairių rūšių medie- 
nos malkų, pardavinėjamų rezginėmis prekybos centruose. O 
kreminių vokų galima gauti bet kurioje didesnėje raštinės reik- 
menų parduotuvėje po tris frankus dvidešimt už vienetą. Vokas 
atplėštas aštriu peiliuku. Viduje rasta tik popieriaus dulkelių 
ir mažutis negyvas vabzdys. Ar tą vabaliuką siųsti entomolo- 


gui? Adamsbergas suraukė antakius, paskui linktelėjo. 

— Christianas Loranas Tavenjo, — perskaitė Danglaras, pa- 
linkęs prie ekrano. — Trisdešimt ketverių, gimęs Vilnev le Zor- 
me. Prieš dvylika metų sėdėjo centriniame Perigė kalėjime už 
kūno sužalojimą. Pusantrų metų kalėjimo ir dar du mėnesiai 
už smurtą prieš sargą. 

Danglaras atidarė ekrane bylą, ir visi ištiesė kaklus pasi- 
žiūrėti į CLT veidą, pailgą, žema kakta, mėsinga nosimi ir 
arti viena kitos įsodintomis akimis. Danglaras paskubomis 
perskaitė bylą iki galo. 

— Išėjęs iš kalėjimo, metus nedirbo, paskui įsidarbino nak- 
tiniu sargu automobilių sąvartyne. Gyvena Levalua, vedęs, 
turi du vaikus. 

Danglaras klausiamai pasižiūrėjo į Adamsbergą. 

— Koks išsilavinimas? — dvejodamas pasiteiravo Adamsbergas. 

Danglaras subarškino klaviatūrą. 

— Trylikos metų nukreiptas į profesinę mokyklą. Neišlaikė 
egzamino stogdengio-skardintojo atestatui gauti. Metė mokslą, 
gyveno iš sporto lažybų, nelegaliai pardavinėjo savo paties 
sumeistrautus motorolerius. Ir taip ligi tų muštynių, kai vos 
neužmušė vieno kliento, trenkęs jam motoroleriu; užtikrintai 
tvojo, jei galima taip sakyti. O paskui — už grotų. 

— Kas tėvai? 

— Turi tik motiną, ji dirba Perigė kartono fabrike. 

— Brolių, seserų? 

— Turi vyresnį brolį, jis dirba naktiniu sargu Levalua. Per 


jį ir gavo darbą. 

— Moksliukas į šitą istoriją sunkiai telpa. Neįsivaizduoju, 
kaip Christianas Loranas Tavenjo būtų radęs laiko ir lėšų iš- 
mokti lotynų kalbą. 

— Gal savamokslis? — pasvarstė kažkas. 

— Nesuprantu, kodėl tipas, visai paprastai išliejantis pyktį 
mėtydamas motorolerius, imtų ir prabiltų senovine prancūzų 
kalba. Labai jau smarkiai turėjo pasikeisti jo metodai per de- 
šimtį Metų. 

— Tai ką? — nusivylęs paklausė Danglaras. 

— Du vyrai nuvažiuos pasidomėti. Bet aš netikiu. 

Danglaras išjungė savo kompiuterį ir nuėjo paskui Adams- 
bergą į jo kabinetą. 

— Man atsitiko bjaurus dalykas, — pareiškė jis. 

— Kas yra? 

— Apsikrėčiau blusomis. 

Adamsbergas nustebo. Pirmą kartą Danglaras, šiaip dis- 
kretiškas ir drovus žmogus, pasipasakojo jam apie tokią bui- 
tišką higienos problemą. 

— Išpurkškite po flakoną nuodų kas dešimt kvadratinių 
metrų, drauguži. Porai valandų išeikite, grįžęs išvėdinkite, 
puikiai padeda. 

Danglaras papurtė galvą. 

— Tos blusos iš Loriono namų, — patikslino. 

— Kas tas Lorionas? — paklausė šypsodamasis Adamsber- 
gas. — Tiekėjas? 


— Po šimts, tai Renė Lorionas, vakarykštis nužudytasis. 


— Atsiprašau, — pasakė Adamsbergas. — Man jo pavardė 
išgaravo iš galvos. 

— "Tai užsirašykit, po galais. Užsikrėčiau blusomis Loriono 
bute. Pradėjo niežėti vakar vakare brigadoje. 

— Ber, brangusis Danglarai, ką, jūsų nuomone, aš dabar 
turėčiau daryti? Žmogelis buvo ne toks tvarkingas, kaip atrodė. 
Arba gal dirbtuvėse jų pasigaudavo. Tai ką aš galiu padaryti? 

— Po galais, - Danglaras ėmė nervintis, — jūs pats dar va- 
kar darbuotojams aiškinote, kad maru užsikrečiama nuo blusų 
įkandimo. 

— A, supratau, ką turite galvoje, — šįkart Adamsbergas 
atidžiai pasižiūrėjo į savo pavaduotoją. 

— Šįryt jūs lėtai galvojat. 

— Mažai miegojau. Jūs įsitikinęs, kad tai blusos? 

— Gebu atskirti blusos įkandimą nuo uodo. Man sukando 
kirkšnį ir pažastis, iššoko nago dydžio spuogai. Pastebėjau 
tik rytą, nespėjau patikrinti vaikų. 

Šįkart Adamsbergas suprato, kad Danglaras tikrai labai 
nerimauja. 

— Bet ko jūs baiminatės, bičiuli? Kas yra? 

— Lorionas mirė nuo maro, o aš jo bute pasigavau blusų. 
Turiu imtis veiksmų per dvidešimt keturias valandas, paskui 
gali būti vėlu. Taip pat ir vaikams. 

— Dėl Dievo, negi pasimovėte ant šito kabliuko? Ar pa- 
miršote, kad Lorionas mirė pasmaugtas, nuo maro imitacijos? 

Adamsbergas nuėjęs uždarė duris ir prisitraukė kėdę prie 


savo pavaduotojo. 

— Nepamiršau, — atsakė Danglaras. — Tačiau CLT iki pa- 
mišimo laikosi simbolių, taip smulkmeniškai, kad net prilei- 
do į butą blusų. Tai negali būti sutapimas. Tas pusprotis ma- 
no, kad blusos užsikrėtusios maru. Ir niekas, visiškai niekas 
negali man garantuoti, kad jos iš tiesų neužkrėstos. 

— Jeigu užkrėstos, tai kodėl jis dar varginosi smaugti 
Lorioną? 

— Nes nori pats atimti gyvybę. Aš ne kinkadrebys, komi- 
sare. Bet kai sukanda blusos, paleistos maro idėjos apsėsto 
pamišėlio, darosi nebejuokinga. 

— Kas vakar ten buvo su mumis? 

— Žiustenas, Vuaznė ir Kernorkianas. Jūs. Teismo medici- 
nos ekspertas. Devilaras ir vyrai iš pirmojo rajono. 

— O tebeturit jas? —- paklausė Adamsbergas, dėdamas ran- 
ką ant telefono. 

— Ką? 

— Blusas. 

— Aišku, tebeturiu. Nebent jos jau pasklido po brigadą. 

Adamsbergas pakėlė ragelį ir surinko prefektūros labora- 
torijos numerį. 

— Adamsbergas, — prisistatė. — Prisimenate tą vabzdį, ku- 
rį radote tuščiame voke? Taip, teisingai. Paskubinkite ento- 
mologą, tegu šį tyrimą atlieka pirmiausia. Nieko negaliu pa- 
daryti, liepkit museles atidėti vėlesniam laikui. Tai itin skubu, 
mielas drauge, maro atvejis. Taip, judinkitės, ir pasakykit, 
kad netrukus atsiųsiu dar, gyvų. Tegul dirba atsargiai ir svar- 


biausia ničniekam neprasitaria. 

— O jūs, Danglarai, — tarė padėjęs ragelį, — eikite į dušą ir 
sukiškite visus savo drabužius į plastikinį maišą. Išsiųsim eks- 
pertizei. 

— O kaip aš? Nuogas visą dieną vaikščiosiu? 

— Nupirksiu jums porą trejetą drabužėlių, — pasakė Adams- 
bergas stodamasis. — Nenorėčiau, kad išbarstytumėt savo va- 
baliukus po visą miestą. 

Danglarą blusų įkandimai taip išmušė iš vėžių, kad jis nė 
nesirūpino, kokius drabužius Adamsbergas jam parneš. Ta- 
čiau mintyse šioks toks būgštavimas šmėkštelėjo. 

— Paskubėkite, Danglarai. Iškviesiu dezinfekcijos tarnybą 
į jūsų namus ir čia, į brigadą. Ir įspėsiu Devilarą. 

Prieš išeidamas pirkti drabužių, Adamsbergas paskambi- 
no istorikui-namų tvarkytojui Markui Vandusleriui. Laimė, 
jis namuose valgė vėlyvus pietus. 

— Prisimenate tą istoriją apie ketvertus, dėl kurios į jus 
kreipiausi? — paklausė Adamsbergas. 

— Taip, — atsakė Vandusleris. — Paskui dar girdėjau aštuntos 
valandos pranešimą ir šįryt skaičiau laikraščius. Rašo, kad rastas 
negyvas žmogus, ir vienas žurnalistas teigia, kad nešant lavoną 
iš namo iš po užtiesalo kyšojo ranka su juodomis dėmėmis. 

— Mėšlas, — keiktelėjo Adamsbergas. 

— Ar kūnas buvo juodas, komisare? 

— Ar išmanote apie marą? — neatsakė Adamsbergas. — Ar 
tik apie skaičius? 

— Esu viduramžių specialistas, — paaiškino Vandusleris. — 


Taip, aš gerai išmanau apie marą. 

— Ar daug yra išmanančių? 

— Maro specialistų? Tarkim, šiandien yra penki. Nekalbu 
apie biologus. Turiu du kolegas pietuose, jie gilinasi daugiau 
į medicininę klausimo pusę, dar vieną Bordo mieste, labiau 
besidomintį ligą platinančiais vabzdžiais, ir vieną demogra- 
finius aspektus tiriantį istoriką Klermono universitete. 

— O jūs? Kokia jūsų pakraipa? 

— Nedarbo pakraipa. | 

Penki, pagalvojo Adamsbergas, nedaug per visą šalį. Ir 
iki šiol Markas Vandusleris vienintelis žinojo, ką reiškia ket- 
vertai. Istorikas, literatas, maro specialistas ir, be abejonės, 
lotynistas, šitą žmogų verta nuvažiuoti apklausti. 

— Sakykite, Vandusleri, kiek liga galėtų trukti? Apytikriai? 

— Inkubacijos periodas trunka vidutiniškai nuo trijų iki 
penkių dienų, bet kartais vieną ar dvi dienas, o kai liga jau 
pasireiškia, nuo penkių iki septynių dienų. Gr0s50 m0d0. 

— Ar gydymas veiksmingas? 

— Jeigu pradedama iškart, vos atsiradus simptomams. 

— Manau, man jūsų reikės. Ar galėtumėte su manimi 
susitikti? 

— Kur? — nepatikliai paklausė Vandusleris. 

— Pas jus? 

— Sutarta, — gerokai padvejojęs, atsakė Vandusleris. 

Sutiko nenoriai. Tačiau daugelis žmonių nenori, kad į jų 
namus ateitų faras, tiesą sakant, beveik niekas nenori. Tai 
dar nereiškia, kad tas Vandusleris yra CLT. 

— Po dviejų valandų, — pasiūlė Adamsbergas. 

Padėjęs ragelį išskubėjo į prekybos centrą Italijos aikštėje. 
Nusprendė, kad Danglaras nešioja keturiasdešimt aštunto ar- 
ba penkiasdešimto dydžio drabužius, nes yra penkiolika cen- 
timetrų aukštesnis ir trisdešimčia kilogramų sunkesnis už jį. 
Jo pilvui sutalpinti reikia vietos. Paskubomis nukabino porą 
kojinių, džinsus ir juodus marškinėlius, nes buvo girdėjęs, jog 
balta spalva storina kaip ir dryželiai. Švarko pirkti nebūtina, 
oras šiltas, o Danglarui visada karšta nuo alaus. 

Įsisupęs į rankšluostį, Danglaras laukė dušo kambaryje. 
Adamsbergas padavė jam naujus drabužius. 

— Pasiųsiu tą ryšulį į laboratoriją, — pasakė keldamas di- 
delį šiukšliadėžės maišą, į kurį Danglaras buvo sukišęs savo 
drapanas. — Tik nereikia panikuoti, Danglarai. Turit dar dvi 
dienas inkubacijos, laiko sočiai. Spėsim gauti tyrimų rezulta- 
tus. Mūsų atvejį jie ištirs skubiai. 

— Ačiū, — burbtelėjo Danglaras, traukdamas iš krepšio 
marškinėlius ir džinsus. — Dievulėliau, norite, kad aš apsi- 
rengčiau šitais? 

— Pamatysit, kapitone, jums kuo puikiausiai tiks. 

— Atrodysiu kaip kvailys. 

— Ar aš atrodau kaip kvailys? 

Danglaras neatsakė, tik naršė po krepšio dugną. 

— Nepaėmėt man glaudžių. 

— Pamiršau, Danglarai, betgi nenumirsit. Iki vakaro ger- 
kit mažiau alaus. 

— Praktiška. 


— Ar pranešėt mokyklai? Kad patikrintų vaikus? 

— Aišku. 

— Parodykit tuos įkandimus. 

Danglaras pakėlė ranką ir Adamsbergas pažastyje rado 
tris didelius spuogus. 

— Jokios abejonės, tai blusos. 

— Nebijot ir pats pasigauti? — paklausė Danglaras, maty- 
damas, kaip jis varto maišą į visas puses ir bando surišti. 

— Ne, Danglarai. Aš retai bijau. Kai numirsiu, tada ir 
bijosiu, taip baimė mažiau gadins man gyvenimą. Tiesą sa- 
kant, tikrai išsigandęs buvau vienintelį kartą gyvenime, kai 
vienas pats leidausi nuo ledyno ant nugaros, beveik stačias. 
Bijojau ne tik nukristi, mane gąsdino ir tie nelemti kalnų 
ožiai, kurie spoksojo iš šonų ir tarsi sakė savo didelėmis rudo- 
mis akimis: „Kvaišelis. Tau nepavyks“. Man labai svarbu, ką 
rudomis akimis kalba kalnų ožiai, bet papasakosiu kitą kar- 
tą, Danglarai, kai nebūsite toks įsitempęs. 

— Prašyčiau. 

— Važiuoju trumpam pas tą istoriką-namų tvarkytoją-maro 
specialistą Marką Vanduslerį, Šalio gatvėje, netoliese. Pažiū- 
rėkit, ar turit kokios nors informacijos apie jį, ir visus skam- 


bučius iš laboratorijos nukreipkite į mano mobilyjį. 

y 

Salio gatvėje Adamsbergas priėjo suklypusį, aukštą ir 
siaurą namą, keistai išlikusį vidury Paryžiaus, nuo gatvės 
atskirtą dirvonuojančios plynės, apžėlusios aukšta žole; jis 
perbrido ją su savotišku pasitenkinimu. Duris atidarė iro- 
niškai šypsantis senis, linksmaveidis, kuris, priešingai ne- 
gu Dekambrė, neatrodė jau atsisveikinęs su gyvenimo ma- 
lonumais. Rankoje laikė medinį šaukštą ir jo galu parodė 
jam kelią. 

— Įsitaisykite valgomajame, — pasakė. 

Adamsbergas įžengė į didelį kambarį su trimis aukštais 
suapvalintų arkų formos langais, ten stovėjo ilgas medinis 
stalas, kurį skudurėliu profesionaliais apvaliais judesiais vaš- 
kavo kažkoks kaklaraištį ryšintis vyras. Jis tvirta ranka padė- 
jo skudurėlį ir skardžiai prisistatė: 

— Liusjenas Devernua. Markas netrukus ateis. 

— Atleiskite už nepatogumą, - įsiterpė senis, — šiokiu me- 


tu Liusjenas vaškuoja stalą. Nieko nepadarysi, tokia tvarka. 

Adamsbergas nieko neatsakęs atsisėdo ant vieno iš medi- 
nių suolų, o senis įsitaisė priešais su veido išraiška žmogaus, 
ketinančio suteikti sau keletą nepaprastai malonių akimirkų. 

— Tai ką, Adamsbergai, — prabilo senis džiugiu tonu, — 
nebepažįstam senų pažįstamų? Nebesisveikinam? Nieko ne- 
gerbiam kaip paprastai? 

Netikėtai užklupras, Adamsbergas įdėmiai nužvelgė se- 
nąjį vyriškį, mėgindamas ištraukti į paviršių atminty nugrimz- 
dusius vaizdus. Istorija greičiausiai ne visai nauja, tikrai ne. 
Užtruks bent dešimt minučių, kol atsigamins. Vyras su sku- 
durėliu, Devernua, ėmė brūžuoti lėčiau ir žvalgėsi į juos pa- 
kaitomis, čia į vieną, čia į kitą. 

— Kaip matau, nepasikeitėt, — nuoširdžiai šypsodamasis 
varė toliau senis. — Tai nesutrukdė jums palypėti aukštyn nuo 
vyresniojo brigadininko kėdės. Reikia pripažinti, nuskynėte 
gražių pergalių, Adamsbergai. Karerono, Somos bylos, Va- 
landri išteisinimas — garsūs jūsų žygių trofėjai. Nekalbu apie 
naujausius žygdarbius, Nermono, Ventejo bylas, Merkantūro 
žudynes. Sveikinu, komisare. Kaip matote, labai atidžiai se- 
kiau jūsų karjerą. 

— Kodėl? — paklausė Adamsbergas tarsi gindamasis. 

— Buvo įdomu, ar jie leis jums gyventi, ar numarins. Atro- 
dėte kaip laukinis dagys, išdygęs dailiai nugrėbstytoje pievo- 
je, pernelyg ramus ir abejingas, jūs visus trikdėte, Adamsber- 
gai. Norėčiau tikėti, kad pats tai žinote geriau už mane. 
Policijos fabrikėlyje nardėte tarp hierarchijos pakopų it bi- 


liardo kamuolys. Niekam nepavaldus ir nesuvaldomas. Taip, 

aš svarsčiau, ar jie leis jums augti. Jums pavyko įsikeroti, ir 
tuo geriau. Man nepasisekė taip kaip jums. Mane pričiupo ir 
išmetė. 

— Armanas Vandusleris, — sumurmėjo Adamsbergas, pa- 
matęs iš po senioko bruožų išnyrant energingą dvidešimt tre- 
jais metais jaunesnio kandaus, egocentriško ir smagų gyveni- 
mą mėgstančio komisaro veidą. 

— Atspėjote. 

— Ėro apskrityje, — kalbėjo toliau Adamsbergas. 

— Taip. Dingusi mergina. Jūs puikiai tada susitvarkėte, 
vyriausiasis brigadininke. Užspeitėme tą tipą Nicos uoste. 

— Ir valgėme vakarienę po arkadomis. 

— Aštuonkojį. 

— Aštuonkojį. 

— Išgersiu vyno, — stodamasis pareiškė Vandusleris. - Šito- 
kią progą reikia aplaistyti. 

— Markas - jūsų sūnus? — paklausė Adamsbergas, imda- 
mas iš jo taurę su vynu. 

— Sūnėnas ir krikštasūnis. Priėmė mane gyventi viršuti- 
niame aukšte, nes jis geras vaikis. Žinokit, Adamsbergai, aš 
likau toks pat dygliuotas, koks jūs lankstus. Netgi dar labiau 
dygliuotas tapau. O jūs ar tapote lankstesnis? 

— Nežinau. 

— Jau anuomet jūs nežinojote galybės dalykų, ir neatrodė, 
kad kvaršintumėt dėl to sau galvą. Kokio nežinomo dalyko 


ieškote šioje pastogėje? 

— Žudiko. 

— Kas jį sieja su mano sūnėnu? 

— Maras. 

Senasis Vandusleris linktelėjo galvą. Sugraibęs šluotkotį 
dukart bilstelėjo į lubas, į smūgių jau išdaužytą gipso plotelį. 

— Mes čia gyvenam keturiese, — paaiškino, — susikimšę 
vieni ant kitų. Jei nori pakviesti Šventąjį Marą, bilsteli vieną- 
kart, jei Šventąjį Morkų — dukart, jei šventąjį Luką, kurį čia 
matome besidarbuojantį skudurėliu, — triskart, o jei mane — 
keturiskart. Jei pabelsi septynis kartus, atgarmės visi evange- 
listai iš karto. 

Dėdamas atgal šluotkotį, Vandusleris žvilgtelėjo į 
Adamsbergą. 

— Tai jūs nesikeičiat, ar ne? Jūsų niekuo nepralinksminsi? 

Adamsbergas nieko neatsakęs nusišypsojo, ir kaip tik tą 
akimirką į valgomąjį įžengė Markas. Apėjo stalą, paspaudė 
komisarui ranką ir nepatenkintas pažvelgė į dėdę. 

— Kaip matau, ėmeisi vadovauti mūšiui, — pasakė jis. 

— Nepyk, Markai. Mudu prieš dvidešimt trejus metus kar- 
tu valgėm aštuonkojį. 

— Apkasai skirtingiausius žmones suveda, — sumurmėjo 
Liusjenas, lankstydamas savo skudurėlį. 

Adamsbergas apžiūrinėjo maro specialistą, jaunąjį Vandus- 
lerį. Liesas, nervingas, tiesūs juodi plaukai ir keisti indėniški 
bruožai. Nuo galvos iki kojų apsirengęs tamsiai, tik diržas 


kiek ryškesnis, o ant pirštų — sidabriniai žiedai. Adamsbergas 

pastebėjo, kad jis avi sunkius juodus aulinius su kilpomis, 
truputį panašius į Kamilės. 

— Bijau, kad norint pasikalbėti konfidencialiai, teks iš čia 
išeiti, — tarė jis Adamsbergui. 

— Bus gerai ir taip, — atsakė Adamsbergas. 

— Iškilo problemų dėl maro, komisare? 

— Tikriau pasakius, dėl vieno maro žinovo. 

— To, kuris paišo ketvertus? 

— Taip. 

— Tai susiję su vakarykšte žmogžudyste? 

— O jūs kaip manote? 

— Manau, susiję. 

— Kodėl? 

— Dėl juodos odos. Tačiau ketvertas skirtas apsaugoti nuo 
maro, 0 ne pritraukti jį. 

— Taigi? 

— Taigi spėju, kad jūsų auka nebuvo apsaugota. 

— Teisingai. Ar jūs tikite šio skaičiaus galia? 

— Ne. 

Adamsbergas pagavo Vanduslerio žvilgsnį. Jis atrodė nuo- 
širdus ir truputėlį įsižeidęs. 

— Kaip netikiu amuletais, žiedais, turkiais, smaragdais, 
rubinais ir šimtais talismanų, išgalvotų nuo jo apsisaugoti. 
Jie, aišku, daug brangesni už paprastą ketvertą. 

— Žmonės nešiodavo žiedus? 

— Jei galėdavo sau leisti. Turtingieji nedažnai mirdavo nuo 


maro, jiems patiems nežinant, juos saugojo tvirti namai, kur 

nepatekdavo žiurkės. Maras šlavė tik prastuomenę. Todėl žmo- 
nės buvo linkę tikėti brangakmenių galiomis, juk skurdžiai 
nenešiodavo rubinų ir mirdavo. Deimantas laikytas 2ec plus 
ultra — tobula apsauga: „Ant kairės rankos nešiojamas dei- 
mantas neutralizuoja visas negandas“. Todėl pasiturintys vy- 
rai kaip meilės įrodymą savo sužadėtinėms ėmė dovanoti dei- 
mantus, kad apsaugotų jas nuo šios Dievo rykštės. Paprotys 
išliko, tačiau niekas nebeprisimena priežasties, kaip nebepri- 
simena ir ketverto reikšmės. 

— Žudikas prisimena. Iš kur jis sužinojo? 

— Iš knygų, — Markas Vandusleris nekantriai sujudėjo. — 
Komisare, jei išdėstytumėte problemą, galbūt galėčiau jums 
padėti. 

— Pirmiausia turiu paklausti, kur buvote pirmadienį va- 
kare, apie antrą nakties. 

— Ar tuo metu įvykdyta žmogžudystė? 

— Daugmaž. 

Teismo medicinos ekspertas nustatė, kad nužudyta buvo 
apie pusę dviejų, tačiau Adamsbergas norėjo palikti platesnę 
paklaidą. Vandusleris susibraukė savo tiesius plaukus už ausų. 

— Kodėl klausiate manęs? 

— Apgailestauju, Vandusleri. Mažai kas žino ketverto reikš- 
mę, labai mažai kas. 

— Logiška, Markai, — įsiterpė senasis Vandusleris. — Toks 
jo darbas. 

Markas suirzęs mostelėjo. Paskui atsistojo, stvėrė šluotkotį 


ir bilstelėjo vieną kartą. 

— "Tuoj nužengs Šventasis Matas, — patikslino senis. 

Vyrai laukė, tylą trikdė tik Liusjenas, kuris plaudamas 
žvangino indus ir nesidomėjo pokalbiu. 

Po valandėlės įžengė labai aukštas ir platus kaip durys 
blondinas, apsivilkęs tik drobines kelnes, ties liemeniu sujuos- 
tas virvele. 

— Kvietėt mane? — paklausė bosu. 

— Na, - kreipėsi Markas, — pasakyk, ką aš veikiau pirma- 
dienį antrą nakties? Tai labai svarbu, kiti tylėkite. 

Matas, suraukęs šviesius antakius, keletą sekundžių pa- 
mąstė. 

— Grįžai vėlai, apie dešimtą, ir parsinešei lyginimo. Liusje- 
nas padavė tau vakarienę, paskui nuėjo į savo kambarį su 
Elodija. 

— Su Emilija, — atsigręžęs pataisė Liusjenas. — Vis dėlto 
keista, kad niekaip nesugebat įsidėti į galvą jos vardo. 

— Su krikštatėviu sulošėm porą partijų kortomis, — kalbėjo 
toliau Matas, - jis susišlavė tris šimtus, paskui nuėjo gulti. Tu 
ėmeisi lyginti ponios Bulen skalbinius, paskui ponios Driujė. 
Pirmą nakties, jau dėdamas į vietą lyginimo lentą, prisimi- 
nei, kad kitą dieną turi atiduoti du komplektus patalynės. 
Aš tau padėjau, išlyginom juos dviese ant stalo. Aš lyginau 
senuoju lygintuvu. Baigėm lankstyti pusę trijų ir sudėjom į 
du atskirus paketus. Lipdami miegoti, sutikom krikštatėvį, 
einantį nusičiurkšt. 


Matas pakėlė galvą. 

— Jis priešistorės specialistas, — atsiliepė Liusjenas nuo 
kriauklės. — Tikslus žmogus, galite pasitikėti. 

— Galiu eiti? — paklausė Matas. — Laukia pradėta re- 
konstrukcija. 

— Gali, — atsakė Markas. — Dėkui. 

— Rekonstrukcija? — pasiteiravo Adamsbergas. 

— Jis rūsyje klijuoja paleolito laikų silicio gabalėlius, — pa- 
aiškino Markas Vandusleris. 

Adamsbergas, nors ir nesuprato, linktelėjo galvą. Ta- 
čiau puikiai suvokė, kad iš kelių klausimų nesugebės per- 
prasti šių namų tvarkos, o tuo labiau kas jų gyventojai. 
Be jokios abejonės, tam reikėtų išsamios stažuotės, o tai 
jau ne jo reikalas. 

— Aišku, Matas gali meluoti, —- pasakė Markas Vandusle- 
ris. — Tačiau jei norite, paklauskite mudviejų kiekvieno atski- 
rai, kokios spalvos buvo patalynė. Jis negalėjo paslinkti datų. 
Patalynę paėmiau tą pačią dieną iš ponios Tusen, Šuasy pros- 
pekte 22, galite nuvažiuoti patikrinti. Per dieną išskalbiau ir 
išdžiovinau, vakare išlyginome. Grąžinau kitą rytą. Vienas 
komplektas žydras su kriauklėmis, kitas — rusvai rožinis su 
pilka antrąja puse. 

Adamsbergas linktelėjo. Nepriekaištingas buitinis alibi. 
Tas tipas gerai išmano apie patalynę. 

— Ką gi, —- pasakė. — Trumpai išdėstysiu jums reikalą. 

Tačiau Adamsbergas buvo lėtakalbis, tad užtruko dvide- 


šimt minučių, kol papasakojo apie ketvertus, apie Šauklį ir 

vakarykštę žmogžudystę. Abu Vandusleriai įdėmiai klausėsi. 
Markas dažnai linksėjo galva, tarsi patvirtindamas kiekvieną 
pasakojimo epizodą. 

— Susidūrėte su maro skleidėju, — nusprendė jis. — Ir kartu 
su sergėtoju. Vadinasi, žmogus manosi esąs visagalis. Tokių 
yra buvę, o dar tūkstančius tokių žmonės išgalvojo. 

— Ką turite galvoje? — paklausė Adamsbergas, atsiversda- 
mas užrašų knygelę. 

— Kaskart prasidėjus marui, — paaiškino Markas, - kilda- 
vo toks siaubas, kad, be Dievo, kometų ir nesveiko oro, prieš 
kuriuos nepakovosi, žmonės ieškodavo kaltininkų žemėje, kad 
galėtų nubausti. Ieškodavo mav0 skleidėjy. Apkaltindavo kokį 
nors žmogelį, kad tas, įvairiais tepalais, taukais ir preparatais 
ištepliodamas durų skambučius, spynas, turėklus, fasadus, pla- 
tina ligą. Koks nors bėdžius, ranka neapdairiai palietęs kokį 
statinį, rizikuodavo savo galva. Buvo pakarta daugybė žmo- 
nių. Juos vadindavo skleidėjais, mozotojais, terliotojais, bet 
per visą žmonijos istoriją niekas nesusimąstė, iš kokių gi pa- 
skatų žmogelis imtųsi tokio darbo. Šįkart jūs susidūrėte su 
skleidėju, be jokios abejonės, bet jis neskleidžia maro į visas 
keturias puses, ar ne? Puola vieną, o kitus apsaugo. Jis — die- 
vas ir valdo Dievo rykštę. Kaip Dievas pasirenka, ką pasi- 
šaukti pas save. 

— Mėginome nustatyti ryšį tarp žmonių, į kuriuos jis nusi- 
taikė. Kol kas nieko neradom. 

— Jei yra skleidėjas, turi būti ir ligos nešėjas. Kuo jis naudojasi? 


Ar radote tepalo pėdsakų ant neapipaišytų durų? Ant spynų? 

— Neieškojom. Kam jam ligos nešėjas, jeigu pasmaugia? 

— Spėju, kad jis savęs nelaiko žudiku. Jei norėtų žudyti 
pats, jam nereikėtų griebtis visos šitos maro istorijos. Jis nau- 
dojasi liga kaip tarpininke, kurią pastato tarp savęs ir aukų. 
Žudo ne jis, o maras. 

— Todėl ir rašo skelbimus. 

— Taip. Jis labai demonstratyviai vaizduoja marą ir nuro- 
do jį kaip vienintelį to, kas atsitiks, kaltininką. Ir jam būti- 
nai reikalingas ligos nešėjas. 

— Blusos, — spėjo Adamsbergas. — Mano pavaduotoją va- 
kar aukos bute sukandžiojo blusos. 

— O Dieve, blusos? Pas tą nužudytąjį buvo blusų? 

Markas staiga atsistojo ir susigrūdo kumščius į kelnių 
kišenes. 

— Kokios blusos? — paklausė nervingai. — Katės blusos? 

— Neįsivaizduoju. Liepiau nusiųsti jo drabužius į labo- 
ratoriją. 

— Jeigu tai kačių ar šunų blusos, nėra ko baimintis, - Mar- 
kas žingsniavo pirmyn atgal palei stalą. — Jos nekenksmin- 
gos. Tačiau jeigu tai žiurkių blusos, jeigu tas vyrukas tikrai 
užkrėtė žiurkės blusas ir paleidinėja į aplinką, po galais, tada 
katastrofa. 

— Jos tikrai pavojingos? 

Markas pažvelgė į Adamsbergą taip, tarsi šis būtų paklau- 
sęs, ką manyti apie šiaurės meškas. 


— Skambinu į laboratoriją, —- pasakė Adamsbergas. 

Jis paėjėjo į šalį pakalbėti telefonu, o Markas mostelėjo 
Liusjenui, kad tas tyliau krautų lėkštes. 

— Taip, teisingai, — kalbėjo Adamsbergas. — Baigėte? Koks, 
sakote, pavadinimas? Dėl Dievo, pasakykit paraidžiui. 

Savo užrašų knygelėje Adamsbergas parašė N, paskui O, 
bet toliau nebesusigaudė. Markas paėmė jam iš rankos pieš- 
tuką ir baigė pradėtą žodį: Nosopsyllus fasciatus. Paskui pridėjo 
klaustuką. Adamsbergas linktelėjo galvą. 

— Tvarka, jau turiu pavadinimą, — pasakė jis entomologui. 

Markas rašė toliau: 5ac:los mešžotojos ? 

— Nusiųskite į bakteriologinį, — pridūrė Adamsbergas. — 
Maro bacilos paieškai. Liepkite greičiau suktis, jau turime 
vieną sukandžiotą žmogų. Ir neleiskit joms nieku gyvu pa- 
sprukti į laboratoriją. Taip, tuo pačiu numeriu. Visą naktį. 

Adamsbergas įsikišo mobilųjį telefoną į vidinę kišenę. 

— Mano pavaduotojo drabužiuose rastos dvi blusos. Ne 
žmogaus blusos. Tai... 

— Nosopsyllus fasciatus, žiurkių blusos, - pasakė Markas. 

— Voke, kurį paėmiau mirusiojo bute, rasta dar viena, ne- 
gyva. Tos pačios rūšies. 

— Štai kaip jis įleidžia jas. 

— Taip, — pasakė Adamsbergas, irgi pradėjęs žingsniuo- 
ti, — jis atplėšia voką ir suleidžia blusas į butą. Tačiau ne- 
manau, kad tos sumautos blusos užkrėstos. Man rodosi, jis 
viską daro simboliškai. 

— Bet simbolius taip sureikšmina, kad net iškapsto iš kaž- 


kur žiurkių blusų, o jų gauti nelengva. 

— Manau, jis tik pučia miglą, todėl ir žudo pats. Žino, kad 
tos blusos negalės nužudyti. 

— Dar neaišku. Geriau surinkite visas blusas iš Loriono buto. 

— Kaip tai padaryti? 

— Paprasčiausia būtų nusinešti į butą vieną ar dvi jūros 
kiaulytes ir paleisti palakstyti po kambarius penketą minu- 
čių. Jos surinks viską, kas ten veisiasi. Tada mikliai įkiškite 
jas į maišą ir nuvežkite į laboratoriją. Paskui tuojau dezinfe- 
kuokite patalpas. Nelaikykite jūros kiaulyčių palaidų per il- 
gai. Įkandusios blusos dažniausiai vėl iššoka lauk. Reikia jas 
susemti, kai pietauja. 

— Gerai, - Adamsbergas baigė užsirašyti visą procedūrą. — 
Ačiū už pagalbą, Vandusleri. 

— Dar pora dalykų, — pridūrė Markas, lydėdamas jį prie 
durų. - Žinokite, kad jūsų maro skleidėjas ne toks jau geras 
specialistas. Jo erudicija irgi ribota. 

— Prašovė pro šalį? 

— Taip. 

— Kur? 

— Su anglimi, „juodąja mirtimi“. Tai tik įvaizdis, žodžių 
apgaulė. Pestis atra reiškė „baisiąją mirtį“, o ne „juodąją mir- 
tį“. Maro ligonių kūnai niekada nebuvo juodi. Gal vienur 
kitur pasitaikydavo melsvų dėmių, bet retai. Tai tik vėliau 
atsiradęs mitas, plačiai liaudyje paplitusi klaida. Visi taip ma- 
no, bet tai netiesa. Jūsų žmogelis, juodindamas kūną, apsi- 
gauna. Jis netgi labai smarkiai apsikvailina. 


— Mat kaip, - pasakė Adamsbergas. 

— Tik nepraraskite šalto proto, komisare, — pasakė Lius- 
jenas, eidamas iš kambario. —- Markas — krapštukas kaip ir 
visi viduramžių tyrinėtojai. Pasineria į smulkmenas ir pra- 
žiūri svarbiausia. 

— Tai yra? 

— Ogi žiaurumą, komisare. To žmogaus žiaurumą. 

Markas nusišypsojo ir pasitraukęs praleido Liusjeną, ei- 
nantį lauk. 

— Kuo užsiima jūsų draugas? — paklausė Adamsbergas. 

— Pagrindinis jo amatas — erzinti žmones, tačiau už tai 
niekas nemoka. Šį darbą jis dirba savanoriškai. Pagal ant- 
raeiles pareigas jis — naujausių laikų istorikas, Pirmojo pa- 
saulinio karo specialistas. Mūsų laikotarpiai smarkiai kon- 
fliktuoja. 

— Šit kaip. O koks antrasis dalykas, kurį norėjote man 
pasakyti? 

— Jūs ieškote žmogaus, kurio inicialai būtų CLT? 

— Tai rimta hipotezė. 

— Pamirškit. CLT tiesiog garsaus trijų prieveiksmių jungi- 
nio santrumpa. 

— Atleiskit, kas? 

— Beveik visuose traktatuose apie marą ji minima kaip 
geriausias patarimas: Ci/o, /onge fugeas et tarde redeas. Tai reiškia: 
Bėk gretai, ilgai tr grįžk vėlai. Kitaip tariant, bėk greitai ir 
ilgai negrįžk. Tai garsusis „trijų prieveiksmių receptas“: „grei- 


tai, ilgai, vėlai“. Lotyniškai „cito, longe, tarde“. CLT" 

— Galite man užrašyti? — paprašė Adamsbergas, paduo- 
damas užrašų knygelę. 

Markas brūkštelėjo keletą eilučių. 

— CLT - tai jūsų žudiko papildomas patarimas žmonėms 
prie apsaugos ketvertais, — paaiškino Markas, grąžindamas 
knygelę. 

— Man daug labiau patiktų, kad tai būtų inicialai, — pa- 
sakė Adamsbergas. 

— Suprantu. Ar galite pranešti man, kaip viskas klostysis? 
Su blusomis? 

— Jus taip domina šis tyrimas? 

— Ne todėl, - atsakė Markas šypsodamasis. — Tiesiog jūs 
galbūt turite Nosobsy//us. Jei taip, galbūt aš irgi jų turiu. Ir 
visi kiti. 

— Suprantu. 

— Tai dar vienas receptas nuo maro. Greitai jas išgaudyk ir 
švariai nusiprausk. IŠN. 

Išeidamas Adamsbergas sutiko milžiną blondiną ir sustab- 
dęs trumpai kai ko paklausė. 

— Vienas komplektas buvo rusvas su pilka antrąja puse, — 
atsakė Matas, — o kitas žydras su jūros kriauklėmis. 

Kiek apkvaitęs Adamsbergas per apleistą sodą išėjo iš na- 
mo Šalio gatvėje. Pasaulyje besą žmonių, žinančių galybę bai- 
sių dalykų. Prisiklausė mokykloje, paskui toliau kimšosi į galvą 
tonas žinių. Žinių ne apie šį pasaulį. Tie žmonės visą gyveni- 


mą praleidžia domėdamiesi maro skleidėjais, tepalais, loty- 

niškomis blusomis ir žodžių junginiais. Ir jis buvo įsitikinęs, 
kad tai tik dalelė Marko Vanduslerio galvoje sukimštų dau- 
gybės tonų žinių. Tos tonos, regis, nepadeda jam irtis per gy- 
venimą geriau už kitus. Tačiau šiandien jos pagelbės, ir ta 


pagalba bus gyvybiškai svarbi. 

„XX- 


Brigadoje gulėjo nukritę dar keli faksai iš laboratorijos, 
Adamsbergas greitai juos perskaitė: ant „ypatingųjų“ laiške- 
lių nėra niekieno kito atspaudų, tik Šauklio ir Dekambrė, šių 
dviejų atspaudai rasti ant visų lapelių. 

— Nustebčiau, jei maro skleidėjas atsipalaiduotų ir pirštais 
apčiupinėtų savo skelbimus, - pasakė Adamsbergas. 

— Kam jis perka šitokius vokus? — paklausė Danglaras. 

— Tai ceremonialo dalis. To žmogaus supratimu, kiekvie- 
nas jo žingsnis ypatingas. Juk negali apie savo žingsnius pra- 
nešinėti proletariškai paprastuose vokuose. Jis nori įsodinti 
juos į prabangų aptaisą, nes tai nepaprastai rafinuoti veiks- 
mai. Ne bet kokio prašalaičio veiksmai, tokio kaip aš arba 
jūs, Danglarai. Juk neįsivaizduojate, kaip geras virėjas galė- 
tų padaže troškintą veršieną patiekti ne tešlos krepšelyje, o 
plastmasiniame dubenėlyje. Čia lygiai taip pat. Vokas atitin- 


ka veiksmą - jis subtilus. 


— Le Gerno ir Diukvediko atspaudai, —- Danglaras padėjo 
atgal faksą. — Abu sėdėję. 

— Taip, bet trumpai. Vienas devynis mėnesius, kitas pusę metų. 

— Užmegzti naudingoms pažintims laiko per akis, — pasa- 
kė Danglaras, įnirtingai kasydamasis pažastį. — Spynlaužio 
kursus baigti galima ir po kalėjimo. Kokie kaltinimai jiems 
buvo iškelti? 

— Le Gernui - kūno sužalojimas su pasikėsinimu nužudyti. 

— Oho, - švilptelėjo Danglaras, — pradžia nebloga. Kodėl 
jam nedavė daugiau? 

— Švelninančios aplinkybės: tas laivo savininkas, kurį jis 
primušė, tol neremontavo jo tralerio, kol tas sutrūnijo ir ga- 
liausiai nuskendo. Žuvo du jūrininkai. Iš sielvarto pakvaišęs 
Le Gernas, vos iššokęs iš gelbėtojų sraigtasparnio, puolė ant jo. 

— Ar laivo savininką nuteisė? 

— Ne. Nei jo, nei uosto vadovybės vyrų, kurie jį pridengė, 
nes buvo patepti, kaip tada teigė Le Gernas, duodamas paro- 
dymus. Jie slapčia susimokė su kitais laivų savininkais, ir: vi- 
sų Bretanės uostų durys Le Gernui užsitrenkė. Jis daugiau 
niekada nebegavo vadovauti laivui. Prieš trylika metų be ska- 
tiko kišenėje išlipo iš traukinio Monparnaso stoties perone. 

— Jis turi rimtų priežasčių pykti ant viso pasaulio, ar taip 
nemanote? 

— Taip, o dar yra cholerikas ir ilgai laiko apmaudą. Bet 
Renė Lorionas, regis, niekada nė kojos nėra įkėlęs į jokio uos- 


to dispečerinę. 

— Galbūt negalėdamas nubausti tikrųjų kaltininkų, jis ren- 
kasi pakaitines aukas. Juk yra buvę tokių atvejų. Šiaip ar 
taip, labai tikėtina, kad Le Gernas siuntinėja pranešimus pats 
sau, ar ne? Beje, nuo tada, kai pradėjome stebėti tą aikštę — o 
Le Gernas puikiausiai apie tai žinojo, — „ypatingieji“ laiške- 
liai baigėsi. 

— Jis ne vienintelis žinojo, kad farai ten budi. Vikžyge de- 
vintą vakaro juos jau visi buvo suuodę. 

— Jeigu žudikas negyvena tame kvartale, iš kur galėjo 
sužinoti? 

— Jis nužudė žmogų, tad tikriausiai įtarė, kad farai sukelti 
ant kojų. Pamatė juos sargyboje ant suolelio. 

— Vadinasi, veltui stebime? 

— Stebime iš principo. Ir kitais sumetimais. 

— O Dekambrė-Diukvedikas už ką sėdo? 

— Už bandymą išprievartauti nepilnametę mokykloje, ku- 
rioje dirbo mokytoju. Jį užgriuvo visa tuometinė žiniasklai- 
da. Tada jam buvo penkiasdešimt dveji, jo vos nenulinčiavo 
gatvėje. Teko jam paskirti policijos apsaugą iki teismo. 

— Diukvediko byla, prisimenu. Mergaitė, užpulta tualete. 
Į jį pažiūrėjęs nepatikėtum, ar ne? 

— Prisiminkite jo gynybą, Danglarai. Per pietų pertrauką, 
kai koridoriuose tuščia, trys vienuoliktokai užpuolė dvylika- 
metę. Diukvedikas gana smarkiai apkūlęs tuos bernus ir su- 
griebęs mokinukę, norėdamas ištraukti ją iš ten. Koridoriuje 
jis laikė glėby pusnuogę mergaitę, o ta rėkė. Tokį vaizdą ir 
pamatė kiti vaikai. Trys vaikinukai įvykių eigą pateikė at- 

virkščiai: Diukvedikas prievartavo mergytę, jie puolė, tada 
Diukvedikas juos primušė ir išsinešė mergaitę, norėdamas pa- 
bėgti. Žodis prieš žodį. Diukvedikas pralaimėjo. Jo draugė 
iškart jį metė, kolegos taip pat nusigręžė. Nes abejojo. Abejo- 
nės, Danglarai, atveria tuštumą, be to, niekur nepranyksta. 
Todėl jis ir pasivadino Dekambrė. To žmogaus gyvenimas bai- 
gėsi, kai jam buvo penkiasdešimt dveji. 

— Kiek metų dabar būtų tiems trims vaikinukams? Apie 
trisdešimt dvejus, trisdešimt trejus? Tiek kiek Lorionui? 

— Lorionas lankė mokyklą Perigė mieste. O Diukvedikas 
mokytojavo Vane. 

— Galbūt jis renkasi kitas aukas. 

— Ir jis? 

— O ką? Nejaugi nepažįstate seniokų, kurie griežia dantį 
ant visos jaunosios kartos? 

— Ir dar kiek pažįstu. 

— Reikia tais dviem tipais pasidomėti išsamiau. Dekamb- 
rė puikiai galėtų mėtyti į urną tuos laiškelius, tuo labiau juos 
rašyti. Šiaip ar taip, jis sugebėjo išsiaiškinti jų reikšmę. Iš vie- 
no arabiško žodelio, kuris parodė jam tiesų kelią į Avicenos 
Liber canonis. Nuostabu, ar ne? 

— Žinoma, turėsim pasidomėti. Aš įsitikinęs, kad žudi- 
kas — vienas iš skelbimų klausytojų. Pradėjo nuo šito, nes ne- 
turėjo iš ko rinktis, tai aišku. Tačiau kartu ir todėl, kad urna 
jau seniai jam buvo gerai pažįstama. Viešai skaityti skelbi- 
mus mums atrodo keista, bet jo, kaip ir visų kvartalo gyven- 


tojų nuomone, tai puikus naujienų perdavimo būdas. Aš įsi- 

tikinęs. Taip pat esu tikras, kad jis ateina pasiklausyti savo 
skelbimų, esu įsitikinęs, kad jis — vienas iš klausytojų. 

— Nėra pagrindo taip manyti, — nesutiko Danglaras. — Be 
to, jam tai pavojinga. 

— Nėra pagrindo, tačiau tai nesvarbu, Danglarai, aš jau- 
čių, kad jis stovi ten, įsimaišęs į minią. Todėl ir neatšaukiame 
stebėtojų iš aikštės. 

Adamsbergas išėjo iš kabineto, ir per centrinę salę nužings- 
niavo prie Paryžiaus žemėlapio. Pareigūnai nulydėjo jį aki- 
mis, bet Adamsbergas suprato, kad visi susidomėję žiūri ne į 
ji, oį Danglarą, vilkintį plačius juodus marškinėlius trumpo- 
mis rankovėmis. Jis aukštai iškėlė dešinę ranką, ir visų žvilgs- 
niai vėl nukrypo į jį. 

— Šeštą valandą numatyta patalpų evakuacija dezinfekci- 
jai atlikti. Grįžę namo visi palįskite po dušu, galvą taip pat 
išsiplaukite, o visus drabužius, — pabrėžiu, visus, — išskalbkite 
skalbykle karštame šešiasdešimties laipsnių temperatūros van- 
denyje. Kad būtų sunaikintos blusos, jei jų yra. 

Vieni šyptelėjo, kiti ėmė šurmuliuoti. 

— Tai oficialus įsakymas, — tarė Adamsbergas, — galioja 
visiems, ypač trims vyrams, kurie kartu su manimi ėjo į Loriono 
butą. Ar nuo vakar iš čia esančiųjų ką nors sukandžiojo? 

Kažkas kilstelėjo vieną pirštą, — Kernorkianas, ir visi smal- 
siai į jį sužiuro. 

— Leitenantas Kernorkianas, — pasisakė. 

— Nesijaudinkite, leitenante, ne jus vieną. Kapitoną Dan- 


glarą irgi sukandžiojo. 

— Šešiasdešimties laipsnių temperatūros vandenyje, — tars- 
telėjo kažkas, — iš tų marškinių nieko neliks. 

— Arba skalbkit, arba teks sudeginti, — atsiliepė Adams- 
bergas. — Kas užsimanytų nesilaikyti nurodymo, gali užsi- 
krėsti maru. Pabrėžiu: gali. Esu įsitikinęs, kad blusos, kurias 
žudikas paleido į Loriono butą, yra sveikos ir tik simbolinės 
kaip ir visa kita. Tačiau įsakymas vis tiek privalomas. Blusos 
daugiausia kandžioja naktį, todėl prašau šią procedūrą atlik- 
ti iškart, kai tik grįšite namo. Paskui išpurkškite namus in- 
sekticidais, drabužinėje galite pasiimti jų balionėlių. Noeli ir 
Vuaznė, judu rytoj patikrinsite šių keturių mokslininkų ali- 
bi, — pasakė jis, duodamas jiems sąrašą, — visi keturi yra maro 
specialistai, todėl įtariami. Jūs, — parodė į šypsantį vyriškį 
žilais plaukais. 

— Leitenantas Merkadė, - prisistatė policininkas, kilstelė- 
jęs nuo kėdės. 

— Merkadė, jūs pas ponią Tusen Šuazi prospekte patikrin- 
site šią istoriją apie patalynę. 

Adamsbergas padavė popieriaus lapą, ir jį kiti iš rankų į 
rankas perdavė Merkadė. Paskui jis mostu parodė į apvalų 
baugštų veidą žaliomis akimis ir įsitempusį brigadininką iš 
Granvilio. 

— Brigadininkas Lamaras, — atsistojęs išsitempė buvęs 
žandaras. 

— Brigadininkas Estaleras, — prisistatė apvaliaveidis. 

— Jūs nueisite į tuos dvidešimt devynis namus ir dar kartą 


apžiūrėsite nepaženklintąsias duris. Tikslas: apieškoti, ar spy- 

na, skambutis arba rankena neištepti kokiu nors tepalu, rie- 
balais ar kokia nors kitokia medžiaga. Dirbkite atsargiai, už- 
simaukite pirštines. Kas toliau rinko duomenis apie tuos dvi- 
dešimt devynis žmones? 

Pakilo ketvertas pirštų: Noelio, Danglaro, Žiusteno ir 
Fruasi. 

— Kokie rezultatai? Yra kas nors bendro? 

— Nieko, — atsakė Žiustenas. — Atrinktųjų neįmanoma 
statistiškai suskirstyti. 

— Ką išsiaiškinote iš apklausų Žano Žako Ruso gatvėje? 

— Nieko. Niekas name nepastebėjo nepažįstamo žmogaus. 
Kaimynai nieko negirdėjo. 

— O kodas? 

— Paprasta. Mygtukai taip nuzulinti, kad net nebematyti 
skaitmenų. Susidaro šimtas dvidešimt kombinacijų, kurias ga- 
lima visas išbandyti per keletą minučių. 

— Kas apsiėmė apklausti likusių dvidešimt devynių namų 
gyventojus? Ar kas nors matė tą tapytoją? 

Griežta stambiaveidė moteris ryžtingai pakėlė ranką. 

— Leitenantė Retankūr, — tarė ji. — Piešėjo niekas nematė. 
Jis neabejotinai darbuojasi naktį, teptukas dirba be garso. Jis 
įgudęs, todėl užtrunka ne ilgiau kaip pusvalandį. 

— Kodai? 

— Ant daugelio mygtukų yra likę plastilino, komisare. Jis 
padaro atspaudą ir pamato, kurios vietos riebaluotos. 

— Kalėjime išmokstama gudrybė, — pasakė Žiustenas. 


— Bet kas gali šitaip sugalvoti, — nesutiko Noelis. 

Adamsbergas pažiūrėjo į sieninį laikrodį. 


— Be dešimt. Evakuojamės. 


Trečią valandą nakties Adamsbergą pažadino skambutis 
iš biologijos tyrimų skyriaus. 

— Bacilos nerasta, — pranešė pavargęs vyro balsas. — Re- 
zultatas neigiamas. Nei drabužių blusose, nei toje, kuri buvo 
voke, nei dvylikoje sugaudytų Loriono bute. Sveikos, švarios 
kaip naujos monetos. 

Akimirką Adamsbergas pajuto palengvėjimą. 

— Ir jos visos žiurkių blusos? 

— Visos. Penki patinėliai, dešimt patelių. 

— Puiku. Rūpestingai jas saugokite. 

— Jos nustipo, komisare. 

— Štai kaip, nei gėlių, nei vainikų. Laikykite mėgintuvėlyje. 

Jis atsisėdo ant lovos, užsidegė lempą ir persibraukė per 
plaukus. Tada paskambino Danglarui ir Vandusleriui pra- 
nešti rezultatų. Paeiliui surinko dvidešimt šešis kitų brigados 
pareigūnų numerius, paskui teismo medicinos eksperto ir De- 
vilaro. Nė vienas neniurzgėjo, kam pažadino vidury nakties. 
Jis susipainiojo tarp pavaduotojų, užrašų knygelės duomenys 
buvo pasenę. Nebeliko laiko nei papildyti atmintinę, nei pa- 
skambinti Kamilei ir susitarti dėl pasimatymo, Šmėstelėjo 


mintis, kad maro skleidėjas vargu ar leis jam išsimiegoti. 


Pusę aštuonių ryto Adamsbergą, pėsčiomis žingsniuojantį 


iš Marė kvartalo į brigadą, vidury gatvės užklupo skambutis. 

— Komisare? — pasigirdo uždusęs balsas. — Brigadininkas 
Gargonas iš naktinės pamainos. Dvyliktajame rajone ant ša- 
ligatvio du lavonai, vienas Rotanbūro gatvėje, kitas netolie- 
se, Suto bulvare. Nuogi paguldyti ant asfalto ir išdažyti me- 


džio anglimi. Du vyrai. 

- XXI-- 


Vidurdienį lavonai buvo nuvežti į lavoninę, įvykio vieto- 
se vėl atidarytas eismas. Kadangi tie juodi lavonai gulėjo vi- 
siems matomi, neliko jokios vilties, kad apie juos nesužinos 
plačioji visuomenė. Dar tą patį vakarą apie įvykį paskelbs 
televizijos žinių laidos, kitą rytą viskas atsidurs spaudos pus- 
lapiuose. Neįmanoma nuslėpti aukų tapatybės, tad iškart bus 
nustatytos jų gyvenamosios vietos Viščiuko gatvėje ir Turvi- 
lio prospekte. Du namai, kur ketvertais paženklintos visos 
durys, išskyrus dvejas — jųdviejų. Du vyrai trisdešimt viene- 
rių ir trisdešimt šešerių metų amžiaus, vienas — šeimos tėvas, 
kitas gyveno su drauge. Po sostinę pasklido trys ketvirtada- 
liai brigados pareigūnų, vieni ieškojo liudytojų tose vietose, 
kur buvo paguldyti kūnai, kiti vėl apsilankę namuose, tapu- 
siuose žudiko taikiniais, apklausinėjo artimuosius, ieškodami 
bet kokios informacijos, galinčios atskleisti ryšį tarp šių nu- 
žudytųjų ir Renė Loriono. Likęs ketvirtadalis barškėjo klavia- 


tūromis, rašė raportus, registravo naujus duomenis. 

Palenkęs galvą, atsirėmęs į savo kabineto sieną netoli lan- 
go, pro kurio naujas grotas galėjo matyti nuolat šaligatviu 
srūvančio gyvenimo tėkmę, Adamsbergas stengėsi sutelkti į 
viena dabar jau didžiulį kiekį duomenų apie žmogžudystes 
bei kitas 2/7:/2kamas smulkmenas. Jam atrodė, kad tas kiekis 
tapo per didelis vieno žmogaus smegenims, bent jau jo sme- 
genims, kad nebepajėgia suvokti jo kontūrų, kad tai slegia jį 
prie žemės. Jis susipainiojo tarp „ypatingųjų“ laiškelių, Ed- 
garo Kinė aikštės istorijų, Le Gerno ir Diukvediko teistumo 
bylų, paženklintųjų namų išsidėstymo, aukų tapatybės, jų kai- 
mynų, tėvų, medžio anglies, blusų, vokų, laboratorijos tyrimų, 
teismo medicinos eksperto skambučių, žudiko charakteristikų 
ir nebesugebėjo aprėpti visų atsivėrusių kelių, jautėsi pasikly- 
dęs. Pirmą kartą jam dingtelėjo, kad čia pranašesnis būtų Dan- 
glaras su savo kompiuteriu, o ne jis, besiblaškantis padebesiais. 

Dvi naujos aukos per vieną naktį, du vyrai vienu kartu. 
Kadangi farai saugojo jų duris, žudikas nugalabijo juos tie- 
siog išsiviliojęs iš namų ir apėjęs kliūtį taip pat paprastai kaip 
vokiečiai, kirtę neperžengiamąją Mažino liniją lėktuvais, nes 
prancūzai laikė užblokavę kelius. Du brigados pareigūnai, 
stovintys sargyboje priešais vieno iš nužudytųjų, Žano Viaro, 
butą Rotanbūro gatvėje, matė jį išeinantį iš namų pusę de- 
vintos vakaro. Juk neuždrausi vyrukui nueiti į susitikimą, 
tiesa? Tuo labiau kad Viaras nė kiek nenusigando dėl „tos 
nesąmonės su ketvertais“, kaip pats paaiškino budinčiam pa- 
reigūnui. Kitas vyras, Fransua Klerkas, išėjo iš namų dešimtą 


valandą — pasivaikščioti, kaip paaiškino. Prie durų pastatyti 

farai jį tiesiog dusino, o lauke — malonus oras, tad panoro 
nueiti kur nors išlenkti taurelės. Juk neuždrausi vyrukui nu- 
eiti išgerti, tiesa? Abu vyrai pasmaugti kaip ir Lorionas, vie- 
nas kokia valanda anksčiau už kitą. Serijinis žudymas. Pas- 
kui lavonai, be jokios abejonės, buvo kartu pervežti 
automobiliu, ten išrengti ir išdažyti anglimi. Galiausiai žudi- 
kas išmetė juos su visais daiktais tiesiai į gatvę dvyliktajame 
rajone, Paryžiaus pakraštyje. Maro skleidėjas bijojo rizikuoti 
būti pastebėtas, nes šįkart lavonų nepaguldė kaip Kristaus — 
aukštielninkų, sukryžiuotomis rankomis. Jie gulėjo taip, kaip 
nukrito paskubomis išmesti. Adamsbergas spėjo, kad žudi- 
kas tikriausiai susierzino, kam teko taip atmestinai atlikti pas- 
kutinįjį darbą. Vidury nakties niekas nieko nepamatė. Pa- 
prastą savaitės dieną ketvirtą valandą ryto sostinėje su dviem 
milijonais gyventojų gali būti taip pat tuščia kaip kalnų kai- 
melyje. Nesvarbu, ar sostinė, ar ne, tiek Suto bulvare, tiek 


Pirėnuose tokiu metu žmonės miega. 


Vienintelė reikšminga naujiena ta, kad visi trys nužudy- 
tieji — vyrai, visi perkopę tris dešimtis. Ne pats tiksliausias 
bendras vardiklis, kokio galima tikėtis, nes jų portretai dau- 
giau niekuo nesutapo. Profesine prasme Žanas Viaras nevar- 
go priemiesčiuose kaip pirmoji auka. Jis užaugo prestižiniuo- 
se kvartaluose, tapo informatikos inžinieriumi ir vedė 
advokatę. Fransua Klerkas, dramblotas plačiapetis vyras, bu- 
vo kilęs iš kuklesnio sluoksnio, dirbo užsakymų išvežiotoju 


pas žymų vynų prekybininką. 

Nesitraukdamas nuo sienos, Adamsbergas paskambino 
teismo medicinos ekspertui, kuris tuo metu kaip tik darbavo- 
si prie Viaro kūno. Kol jį pakvietė, Adamsbergas knygelėje 
susirado eksperto pavardę. 

— Romenai, čia Adamsbergas. Atleiskite, kad trukdau. Ar 
patvirtinate, kad jis pasmaugtas? 

— Be jokios abejonės. Žudikas naudoja tvirtą raištį, storą 
plastikinę virvutę. Ant sprando liko gana ryški žymė. Tai ga- 
lėtų būti užneriama kilpa. Žudikui tereikia truktelėti į deši- 
nę, didelės jėgos tai nereikalauja. Beje, pradėjęs žudyti urmu, 
jis patobulino savo techniką: abu nužudytieji gavę po nemenką 
dozę ašarinių dujų. Kol sureagavo, žudikas spėjo užnerti kil- 
pa. Greitai ir saugiai. 

— Ar ant Loriono kūno rasta vabzdžių įkandimų? 

— Vaje, nenurodžiau išvadose. Tada man pasirodė nesvar- 
bu. Kirkšnyje jis turėjo gana neseniai atsiradusių spuogelių 
nuo blusų įkandimų. Viaras irgi jų turi vidinėje dešinės šlau- 
nies pusėje ir ant kaklo, bet jau senesnių. Paskutiniojo dar 
nespėjau apžiūrėti. 

— Ar blusos gali sukandžioti mirusį žmogų? 

— Ne, Adamsbergai, niekada. Jos palieka kūną, vos tam 
pradėjus vėsti. 

— Dėkui, Romenai. Patikrinkite, ar nėra bacilos, kaip ir 
Loriono atveju. Ką gali žinoti. 

Adamsbergas įsikišo mobilųjį telefoną į kišenę, pirštais pa- 
lietė akis. Vadinasi, jis klydo. Žudikas žudė ir vokus su bluso- 


mis mėtė ne sykiu. Tarp blusų įleidimo į butus ir nužudymo 

praėjo kažkiek laiko, nes vabzdžiai spėjo sukandžioti aukas. 
Viaro atveju netgi nemažai laiko, nes medicinos ekspertas tei- 
gė, kad spuogeliai jau seni. 

Susinėręs rankas už nugaros, jis apsuko ratą kabinete. Va- 
dinasi, maro skleidėjas laikėsi gana sudėtingos procedūros: pir- 
miausia būsimoms aukoms pro durų apačią įmesdavo atplėštą 
voką, paskui po kurio laiko grįždavo, atsirakindavo spyną ir 
pasmaugdavo auką, be to, kišenėje atsinešdavo medžio anglies. 
Dirbo dviem etapais. Pirmas — blusos, antras — žmogžudystė. 
Ką jau kalbėti apie pragarišką pasiruošimą su ketvertais ir įspė- 
jančiais pranešimais. Adamsbergas pajuto, kaip jį apima keis- 
tas bejėgiškumas. Keliai ėmė painiotis, jis nesusigaudė, kuriuo 
iš jų žengti, tas ceremoningas žudikas tapo jam svetimas, nesu- 
prantamas. Impulsyviai surinko Kamilės numerį ir už pusva- 
landžio jau tysojo lovoje nuogas po drabužiais, paskui nuogas 
be drabužių. Kamilė užsliuogė ant jo, jis užsimerkė. Tą pačią 
akimirką pamiršo, kad dvidešimt septyni jo brigados vyrai bu- 


di gatvėse ir ties kompiuterių klaviatūromis. 


Po pustrečios valandos, atgavęs pusiausvyrą, apgaubtas ir 
beveik saugomas švelnumo, kiek linkstančiomis kojomis nu- 
ėjo į Edgaro Kinė aikštę. 

— Jau ketinau jums skambinti, komisare, — žengęs nuo 
savo namo slenksčio tarė Dekambrė. — Vakar nebuvo, o šian- 
dien vienas yra. 


— Nematėm, kaip jį įmetė į urną, — pasakė Adamsbergas. 

— Gavom paštu. Jis pakeitė metodą, neberizikuoja pats 
ateiti. Siunčia paštu. 

— Kokiu adresu? 

— Žosui Le Gernui, tiesiog Čia. 

— Jis žino Šauklio vardą ir pavardę? 

— Daugelis jį pažįsta. 

Adamsbergas nuėjo paskui Dekambrė į jo buveinę ir iš 


didelio voko išėmė lapelį. 


Staiga pasklinda gandas — tr gretai bastivirtina, — kad mieste, 
iškart dviejose gatvėse, prasidėjo maro protrūkis. Žmonės kalbėjo, kad 


abu (...) rasti su visais tr kuo aiškiausiais ligos požymiais. 


— Ar Le Gernas jį paskelbė? 

— Taip, per pietus. Juk liepėte nenustoti skaityti. 

— Dabar, kai vyrukas ėmėsi veiksmų, pranešimai konkre- 
tesni. Kaip reagavo publika? 

— Kilo šioks toks sąmyšis, svarstymai ir daug diskusijų 
Vikznge. Man atrodo, buvo vienas žurnalistas. Jis daug klau- 
sinėjo Žosą ir kitus. Nežinau, iš kur čia atsirado. 

— Gandai atvedė, Dekambrė. Tai neišvengiama. Po pasta- 
rųjų dienų ypatingųjų laiškelių, po antradienio vakaro krei- 
pimosi per televiziją ir žmogžudystės ryte ratas privalėjo užsi- 
daryti. Tai turėjo įvykti. Galbūt spauda gavo kokį nors 
pareiškimą iš paties maro skleidėjo, gal jis pats pakurstė ugnį. 


— Visai galimas daiktas. 

— Išsiųstas vakar, — pasakė Adamsbergas, apvertęs voką, — 
pirmajame rajone. 

— Pranašauja dvi mirtis, — pridūrė Dekambrė. 

— Jau įvyko, — paaiškino Adamsbergas, žiūrėdamas į jį. — 
Išgirsite šįvakar per televizijos žinias. Du vyrai išmesti kaip 
maišai ant šaligatvio, nuogi ir išteplioti juodai. 

— Du vienu kartu, — dusliai pratarė Dekambrė. 

Jis suspaudė lūpas, ant blyškios odos pasklido raukšlelių 
lietus. 

— Kaip manote, Dekambrė, ar maro ligonių kūnai pajuosta? 

Mokslinčius suraukė antakius. 

— Aš nesu šio klausimo specialistas, komisare, tuo labiau 
medicinos istorijos. Todėl taip ilgai užtrukau, kol nustačiau, 
iš kur paimti tie „ypatingieji“ laiškeliai. Tačiau galiu užtik- 
rinti jus, kad to meto gydytojai niekur nemini tokio požy- 
mio, tokios spalvos. Mini juodligę, dėmes, votis, gumbus, ta- 
čiau juodos spalvos — ne. Šis visuotinis įsivaizdavimas įsigalėjo 
daug vėliau, suprantate, kai įvyko semantinė transformacija. 

— Mat kaip. 

— Tai nesvarbu, klaida įsitvirtino ir maras vadinamas J40- 
dąja mirtimi. Ir žudikui šie žodžiai atrodo esminiai, nes toks 
pavadinimas kelia siaubą. Jis nori padaryti įspūdį, priblokšti 
stipriais vaizdiniais, nesvarbu, ar jie teisingi, ar klaidingi. O 


Juodoji mirtis pritrenkia kaip patrankos šūvis. 


Adamsbergas įsitaisė prie stalo Vikinge, kur tą vėlyvą po- 


pietę buvo gana ramu, ir didžiojo Berteno paprašė kavos. Pro 

langą prieš jį atsivėrė platus vaizdas į visą aikštę. Po penkio- 
likos minučių paskambino Danglaras. 

— Sėdžiu Vik/nge, — pasakė Adamsbergas. 

— Atsargiai su tuo kalvadosu, — įspėjo Danglaras. — Jis 
labai keistas. Akimoju ištrina visas mintis. 

— Aš ir taip nebeturiu minčių, Danglarai. Visiškai susi- 
painiojau. Man rodosi, kad jis mane apkvaitino, išmušė iš 
vėžių. Tikriausiai įveikė mane. 

— Kalvadosas? 

— Maro skleidėjas. CLT. Beje, Danglarai, pamirškit tuos 
inicialus. 

— Christianą Loraną Tavenjo? 

— Pamirškit jį, - Adamsbergas atsivertė savo užrašų kny- 
gutėje Vanduslerio prirašytą puslapį. — Tai trijų prieveiksmių 
junginys. 

Adamsbergas laukė, kaip reaguos pavaduotojas, tačiau tas 
nereagavo. Danglaras irgi nebepajėgė visko suvirškinti. Jo 
išlavintas protas nebeveikė. 

— Crto, longe, tarde, — perskaitė Adamsbergas. — Nešk ku- 
dašių kuo toliau ir ilgam. 

— Mėšlas, — patylėjęs pratarė Danglaras. — C7to, /onge fugeas 
et tardė vedeas. Turėjau apie tai pagalvoti. 

— Mes nebegalvojame, netgi jūs. Jis maišo mums protą. 

— Kas jums pasakė? 

— Markas Vandusleris. 

— Turiu informacijos apie Vanduslerį, kurios prašėte. 


— Taip pat pamirškit. Jis atkrenta. 

— Žinojote, kad jo dėdė buvo faras, bet jį atleido prieš pat 
pensiją? 

— Taip. Su tuo žmogum esu valgęs aštuonkojus. 

— Šit kaip. O žinojote, kad jo sūnėnas Markas yra prisidė- 
jęs prie kelių bylų? 

— Baudžiamųjų? 

— Taip, tačiau kaip tyrėjas. Visai nekvailas vyrukas. 

— Pastebėjau. 

— Skambinau jums dėl keturių maro specialistų alibi. Visi 
tvarkingi, kuo pavyzdingiausi, šeimos santykiai tvirti kaip 
uola. 

— Nepavyko. 

— Taip. Daugiau įtariamųjų neturim. 

— O aš nieko nebesuprantu. Nieko nebejaučiu, bičiuli. 

Šiaip Danglaras tikriausiai būtų pasidžiaugęs Adamsber- 
go nuojautų agonija. Tačiau susigriebė apgailestaująs dėl šio 
pralaimėjimo ir skatinąs jį neatsisakyti kelio, kurį peikė smar- 
kiau už visus kitus. 

— Kąjūs, vis tiek kažką jaučiate, neabejotinai turite kokią 
nors nuojautą. 

— Na, nebent vieną, — akimirką patylėjęs lėtai sutiko 
Adamsbergas. — Tą pačią. 

— Sakykit. 

Adamsbergas apmetė žvilgsniu aikštę. Žmonės pradėjo telk- 
tis į būrelius, kiti ėjo lauk iš baro, visi ruošėsi klausytis Le 
Gerno pranešimų. Ten, prie didžiojo platano, žmonės lažino- 


si, ar įgula jūroje žus, ar išsigelbės. 

— Aš žinau, kad jis čia. 
— Kur čia? 


— Sioje aikštėje. Jis čia. 


Adamsbergas nebeturėjo televizoriaus, tad buvo įpratęs rei- 
kalui esant užeiti į muzikos ir Gu/72ess0 alaus kvapo užlietą 
airišką alinę už šimto metrų nuo jo namų. Ten nuo seno pa- 
žįstama padavėja Enida leisdavo jam pažiūrėti mažutį po ba- 
ru įtaisytą televizorėlį. Be penkių aštuntą jis pastūmė Jwodyjy 
Dublino vandeny duris ir įsmuko už baro. Kaip tik juodų van- 
denų jausmas jo ir neapleido nuo pat ryto. Kol Enida ruošė 
jam didžiulę bulvę su spirgučiais — ir iš kur airiai gauna tokių 
milžiniškų bulvių? — toks klausimas būtų galėjęs kilti, jeigu 
būtų turėjęs laiko apie tai pagalvoti, tai yra, jei galvos nebū- 
tų užėmęs maro skleidėjas, — Adamsbergas pažiūrėjo žinias 
per pritildytą televizorių. Padėtis beveik tokia katastrofiška, 
kaip jis ir baiminosi. 

Žinių vedėjas pranešė, kad Paryžiuje naktį iš pirmadie- 
nio į antradienį ir iš trečiadienio į ketvirtadienį nerimą ke- 
liančiomis aplinkybėmis mirė trys vyrai. Visi trys nužudy- 
tieji gyveno namuose, paženklintuose ketvertais, dėl kurių 
per užvakarykštes žinias jau skelbtas specialus policijos pre- 
fektūros kreipimasis. Tuomet policija nepanoro paaiškinti 
šio skaitmens reikšmės, tačiau dabar ji jau žinoma, nes jų 
autorius atsiuntė naujienų agentūrai trumpą laiškutį. Tą 
anoniminį pranešimą reikia vertinti itin atsargiai, niekas ne- 


įrodo jo tikrumo. Tačiau autorius teigia, jog trys vyrai mirė 

nuo maro, ir tvirtina sostinės gyventojus dėl šios negandos 
jau seniai įspėjęs Edgaro Kinė ir Delambro gatvių sankry- 
žoje viešai skaitomais skelbimais. Tokį pareiškimą, žinoma, 
reikėtų laikyti psichiškai nesveiko žmogaus darbu. Nors ant 
lavonų tikrai rasta nemažai juodosios mirties požymių, po- 
licijos prefektūra užtikrino, kad vyrai, deja, tapo žudiko ma- 
niako aukomis ir mirė pasmaugti. Adamsbergas išgirdo mi- 
nint savo pavardę. 

Toliau paleido paženklintų durų vaizdą stambiu planu, 
komentarus, kaimynų pasakojimus, parodė Edgaro Kinė 
aikštę, paskui patį divizijos komisarą Brezijoną, nufilmuotą 
kabinete Auksakalių krantinėje. Tas su visu deramu rimtu- 
mu patikino, kad visi žmonės, kuriems nesveiko proto nusi- 
kaltėlis kelia pavojų, yra saugomi policijos ir kad gandai 
apie marą — paprasčiausias ieškomojo asmens prasimany- 
mas, nes ant lavonų rastos juodos dėmės tiesiog nupieštos 
medžio anglies gabalėliu. Tačiau užuot baigę šiais ramina- 
mais paaiškinimais, žinių žurnalistai pridūrė trumpą doku- 
mentinį reportažą apie juodojo maro istoriją Prancūzijoje, 
kupiną kuo klaikiausių vaizdų ir komentarų. 

Adamsbergas, truputį prislėgtas, grįžo į savo vietą ir ėmė- 


si doroti didžiąją bulvę, jos nė nematydamas. 


Vikinge kažkas pagarsino televizorių, Bertenas pavėlino 
karštuosius patiekalus ir gongo griausmą. Visų dėmesio cen- 
tre su klausimų lavina kaip įmanydamas grūmėsi Zosas, jam 


nepriekaištingai talkino šalto proto nepraradęs Dekambrė ir 

Damasas, kuris nors ir nesuprato, kuo galėtų pasitarnauti, 
bet jautė, kad susiklostė įtempta ir sudėtinga situacija, todėl 
nesitraukdamas stovėjo prie kairiojo Žoso šono. Maribelė pra- 
trūko ašaroti, ir Damasas dėl jos ėmė nerimauti. 

— Ar kilo maras? — šūktelėjo ji per žinias, puolusi į ašaras 
už visus kitus, nes niekas nedrįso taip atlapaširdiškai jų lieti. 

— Gal negirdėjai? — valdingai atsakė Lizbeta. — Tie vyru- 
kai mirė ne nuo maro, juos pasmaugė. Negi negirdėjai? Ati- 
džiau klausykis, Maribele. 

— O kas žino, ar tas dručkis iš prefektūros nepučia mums 
miglos į akis? — paklausė vyras prie baro. — Gal manai, kad 
kilus marui jie imtų ir taip paprastai praneštų mums per televi- 
ziją, Lizbeta? Manai, jie iškloja viską, ką žino? Juk į kukurūzus 
ir jautieną irgi prideda velniai žino ko, bet negi mums pasako? 

— O mes, ką mes darom? - paklausė kitas. —- Ėdam tuos jų 
kukurūzus. 

— Aš nebevalgau, — pasakė kažkokia moteris. 

— Niekada ir nevalgei, juk nemėgsti, — įsiterpė jos vyras. 

— Per tuos savo kvailus bandymus, - tęsė mintį balsas nuo 
baro, — visai galimas daiktas, kad jie smarkiai apsižioplino ir 
paleido į aplinką maro užkratą. Pažiūrėk, žalieji dumbliai, ar 
žinai, iš kur atsirado žalieji dumbliai? 

— Taip, — atsakė vienas vyrukas. — Dabar nebeina jų su- 
gaudyt. Čia kaip su kukurūzais ir jautiena. 

— Trys negyvėliai, įsivaizduoji? Ir kaip sustabdys? Nė pa- 
tys nežino, garantuoju. 


— Kur jau, — atsiliepė vaikinukas nuo baro galo. 

— Ką čia tauzijat, — šūktelėjo Lizbeta, mėgindama perrėk- 
ti diskusijų šurmulį, — tuos vyrus pasmaugė! 

— Nes jiems nenupiešė ketvertų, — pakėlė smilių vienas 
klientas. — Jie buvo neapsaugoti. Juk taip aiškino per televi- 
zorių, po šimts, ar ne? Juk neprisisapnavom, ar ne? 

— Jeigu jau taip, tai užkratas nepasklido netyčia, kažkas jį 
užleido. 

— Ne, pasklido ne tyčia, — nenusileido anas vyriškis, — o 
kažkoks vyrukas bando įspėti ir apsaugoti žmones. Jis daro, 
ką gali. 

— Tai kodėl kai kuriuos praleido? Ir kodėl apipaišė tik ke- 
lis namus? 

— Jis ne Viešpats Dievas. Neturi dešimties rankų. Pats nu- 
sipiešk ketvertus, jeigu jau taip dedi į kelnes. 

— Ką jūs čia šnekat! — vėl šūktelėjo Lizbeta. 

— Kas atsitiko? — nedrąsiai paklausė Damasas, tačiau nie- 
kas nekreipė dėmesio. 

— Nesivargink, Lizbeta, — pasakė Dekambrė, paėmęs ją 
už alkūnės. — Jie kraustosi iš proto. Tikėkimės, kad per naktį 
apsiramins. Tuoj vakarieniausim, kviesk nuomininkus. 

Kol Lizbecta rankiojo savo aveles, Dekambrė pasitraukęs 
nuo baro paskambino Adamsbergui. 

— Komisare, čia darosi karšta, — pasakė jis. — Žmonės bai- 
gia galvas pamesti. 

— Čia irgi, — atsakė Adamsbergas, sėdėdamas prie stalelio 
airiškame bare. — Kai į plačiąją visuomenę pasėji tokią žinią, 


uždera panika. 

— Ką darysite? 

— Vėl kartosiu, kad tuos tris žmones nužudė. Kas ką šneka 
pas jus? 

— Lizbeta dar ne to yra mačiusi, tai nepraranda blaivaus 
proto. Le Gernui kaip ir nusispjaut, jis tik stengiasi apginti 
savo pragyvenimo šaltinį, kad jis susijaudintų, reikia stipres- 
nės audros negu dabar. Bertenas man atrodo gana priblokš- 
tas, Damasas nieko nesupranta, o Maribelė nebevaldo nervų. 
Visi kiti - kaip ir reikėjo tikėtis: atseit nuo mūsų viską slepia, 
o metų laikai susimaišė. Kaip kad žiema būna šilta, užuot buvusi 
šalta; vasara vėsi, užuot buvus: karšta, taip bal tr pavasaris, tv ruduo. 

— Turėsite darbelio, patarėjau. 

— Jūs irgi, komisare. 

— Nebesuprantu, kur galas, kur pradžia. 

— Ką žadate daryti? 

— Žadu eiti miegoti, Dekambrė. 

- XXII - 


Penktadienį nuo aštuntos valandos ryto komisaro 
Adamsbergo žmogžudysčių padaliniui buvo paskirtas dvy- 
likos pareigūnų pastiprinimas ir paskubomis įjungta apie 
penkiolika papildomų telefonų atsakinėti į skambučius, ku- 
riuos nukreipdavo į brigadą nebespėjantys atsakinėti kitų 
rajonų komisariatai. Keli tūkstančiai paryžiečių reikalavo 
atsakyti, ar tikrai policija sakė tiesą apie tuos nužudytuo- 
sius, ar reikia imtis kokių nors atsargumo priemonių ir ko- 
kių nuorodų laikytis. Prefektūra įsakė visiems komisaria- 
tams atsiliepti į visus skambučius ir kiekvieną panikuotoją 
nuraminti, nes tokie žmonės paprastai yra didžiausi sąmy- 
šio kėlėjai. 

Ryto spauda irgi nė kiek neapmalšino didėjančio nerimo. 
Adamsbergas išsidėliojo pagrindinius straipsnius ant stalo ir 
skaitinėjo čia vieną, čia kitą. Laikraščiai dėstė svarbius fak- 
tus, parodytus per vakarykštes žinias, pridėdami komentarų 


ir nuotraukų, o daugelio iš jų pirmuose puslapiuose puikavo- 


218 


si atvirkšti ketvertai. Vieni sutirštino spalvas, kiti, kiek ap- 
dairesni, parinko santūrias antraštes. Tačiau visi laikraščiai 
apsidrausdami 2 extenso* citavo divizijos viršininko Brezijo- 
no žodžius. Ir visi įdėjo paskutinių dviejų „ypatingųjų“ skel- 
bimų tekstus. Adamsbergas dar kartą juos perskaitė, bandy- 
damas įlįsti į kailį tų, kurie skaito pirmą kartą ir šicokiame 


kontekste, kai jau rasti trys juodi lavonai: 


Ta Dievo rykštė nuolatos paruošta ir paklūsta Viešpačiui, kuris ją 


basiunča ir atšaukia, kuomet Jam patinka. 


Staiga pasklinda gandas — tr greitai pasitvirtina, — fog mieste, 
iškart dviejose gatvėse prasidėjo maro protrūkis. Žmonės kalbėjo, kad 


abu (...) rasti su visais tv kuo alškiausiais ligos požymiais. 


Šių kelių eilučių turinys galėjo įvaryti siaubą patiems di- 
džiausiems lengvatikiams, o tokių yra apie aštuoniolika pro- 
centų, nes aštuoniolika procentų bijojo 2000-ųjų atėjimo. 
Adamsbergas nustebo, kad spauda šiai istorijai nusprendė 
skirti tiek daug dėmesio ir kad taip pat greitai įsiplieskė šis 
gaisras, nors nujautė jį kilsiant, kai tik buvo pranešta apie 
pirmąją mirtį. Maras, ta istorijon nugrimzdusi dulkina se- 
nų laikų neganda, po žurnalistų plunksnomis atgimė su pir- 
mykšte jėga. 

Adamsbergas užmetė akį į sieninį laikrodį, nes devintą 


valandą ruošėsi pradėti spaudos konferenciją, kaip įsakė centri- 
* Žodis žodin, t. y. netrumpindami (/0t.). 

nė vadovybė. Adamsbergas nemėgo nei įsakymų, nei spau- 
dos konferencijų, tačiau suprato, kad padėtis šito reikalauja. 
Buvo liepta nuraminti aistras, parodyti smaugimo žymių ant 
kaklo nuotraukas, paneigti gandus. Į talką atėjo teismo me- 
dicinos ekspertas. Jis laikėsi nuomonės, kad padėtis kol kas 
valdoma, nebent įvyktų dar viena žmogžudystė ar būtų gau- 
tas itin kraupus „ypatingasis“ laiškelis. Jis girdėjo, kaip už 


durų renkasi žurnalistai ir kalbos vis garsėja. 


Tuo metu Žosas pranešinėjo jūros orų prognozę gerokai 
pagausėjusiam klausytojų būriui ir perėjo prie rytą paštu gauto 
ypatingojo skelbimo. Komisaras nurodė aiškiai ir griežtai: to- 
liau skaityti laiškelius, nenutraukti vienintelio ryšio, siejan- 
čio mus su maro skleidėju. Stojus kiek slogiai tylai, Žosas 
paskelbė dvidešimtąjį pranešimą: 

— Trumpas ir praktiškas traktatas apie marą. Pateikiamas j0 
aprašymas, simptomai bei badariniai su reikiamu metodu tr vals- 
tais Hek apsisaugoti, tiek gydytis, skliausteliai su daugtaškiu. 
Ir atpažins užsikrėtus vadinamuoju maru tą, Rurio kirkšnyje atsi- 
vas gumbų, liaudies vadinamų votimis, kuris karščiuos tr kliedės, 
kuriam tems protas ir prasidės visoks bamišimas, 0 ant odos ims 
rastis 11 netgi plėstis dėmės, liaudies vadinamos blėmais arba mėly- 
nėmis 11 dažniausiai melsvos, pilkšvai violetinės arba juodos spal- 
vos. Kas norės apsisaugoti nuo infekcijos, tebasirūpina ant savo du- 
ry nupiešti keturių smailių kryžiaus simbolį — fis patikimai atbaidys 


užkratą nuo jo namų. 

Tą akimirką, kai Žosas vargais negalais baigė šį ilgą ap- 
rašymą, Dekambrė kėlė telefono ragelį, norėdamas kuo grei- 
čiau apie jį pranešti Adamsbergui. 

— Čia pats įkarštis, — pareiškė Dekambrė. — Tas tipas bai- 
gė įžangas. Aprašinėja ligą taip, tarsi dabar ji tikrai jau įsisu- 
ko į miestą. Manau, kad čia XVII amžiaus pradžios tekstas. 

— Dar kartą paskaitykit pabaigą, — paprašė Adamsber- 
gas. — Iš lėto. 

— Pas jus daug žmonių? Girdžiu triukšmą. 

— Apie šešias dešimtis nekantraujančių žurnalistų. O pas jus? 

— Būrys gausesnis negu paprastai. Beveik minia, daug ne- 
matytų veidų. 

— Surašykite anksčiau matytuosius. Pasistenkite sudaryti 
man kuo tikslesnį nuolatinių klausytojų sąrašą, kiek atsi- 
menate. 

— Jie keičiasi, nelygu dienos metas. 

— Pasistenkite, kiek galite. Paprašykite nuolatinių aikštės 
klausytojų pagalbos. Kavinės šeimininko, riedlentininko, jo 
sesers, dainininkės, Šauklio, visų, kas tik žino. 

— Jūs manote, kad jis čia? 

— Manau. Jis nuo čia pradėjo, čia ir lieka. Kiekvienas 
žmogus turi savo kampą, Dekambrė. Paskaitykit man dar 
kartą pabaigą. 

— Kas norės apsisaugoti nuo infekcijos, tebasirūpina ant savo durų 
nupiešti keturių smailių kryžiaus simbolį — jis patikimai atbaidys 


užkralą nuo jo namų. 

— Kreipimasis į visuomenę, kad patys pieštų ant durų ket- 
vertus. Jis nori paslėpti adatą šieno kupetoj. 

— Taip, tikrai. Paminėjau XVII amžių, tačiau dabar man 
atrodo, kad savais sumetimais jis pirmą kartą įterpė prama- 
nytų fragmentų. Jie panašūs į tikrąjį tekstą, bet, manau, tai 
klastotė. Gale lyg ir ne toks stilius. 

— Pavyzdžiui? 

— Tas „keturių smailių kryžius“. Niekur nesu sutikęs to- 
kios formuluotės. Autorius nori aiškiai nurodyti ketvertą, 
nori, kad niekas neapsiriktų, tačiau mano nuomone, šią pa- 
straipą jis iš piršto išlaužė. 

— Jeigu ištrauką jis pasiuntė ir Le Gernui, ir kartu žinia- 
sklaidai, mums gresia nebevaldomas sąmyšis, Dekambrė. 

— Valandėlę, Adamsbergai, aš klausausi apie laivo 
katastrofą. 

Stojo tyla, paskui po poros minučių Dekambrė vėl paėmė 
ragelį. 

— Na? — paklausė Adamsbergas. 

— Visi išsigelbėjo, — atsakė Dekambrė. — Už ką jūs lažinotės? 

— Kad visi išsigelbės. 


— Bent viena gera naujiena šiandien. 


Kai Žosas nušoko nuo savo dėžės ir jau ketino eiti gerti 
kavos pas Damasą, Adamsbergas įžengė į didžiąją salę ir už- 
lipo ant nedidelės pakylos, kurią jam pastatė Danglaras; teis- 


mo medicinos ekspertas atsistojo šalia, projektorius laukė pa- 

ruoštas. Stovėdamas prieš būrį žurnalistų ir atstatytus jų mik- 
rofonus, jis tarė: 


— Laukiu jūsų klausimų. 


Po pusantros valandos spaudos konferencija baigėsi, pra- 
ėjo gana sėkmingai. Atsakinėjant iš lėto, punktas po punkto, 
Adamsbergui pavyko išsklaidyti abejones dėl trijų juodųjų 
mirčių. Konferencijos vidury jis pagavo Danglaro žvilgsnį ir 
iš įtampos jo veide suprato, kad nutiko kažkas negero. Jo 
pareigūnų gretos salėje nepastebimai išretėjo. Kai tik susirinki- 
mas baigėsi, Danglaras nuėjo su juo į kabinetą ir uždarė duris. 

— Lavonas Sifreno prospekte, — pareiškė, — pakištas po sunk- 
vežimiu su krūvelėn sudėtais drabužiais. Jį rado tik tada, kai 
vairuotojas pajudėjo iš vietos, rytą devynios valandos penkio- 
lika minučių. 

— Mėšlas, — sudribo ant savo kėdės Adamsbergas. — Vy- 
ras? Apie trisdešimties? 

— Moteris, jaunesnė nei trisdešimties. 

— Nutrūksta vienintelė jungtis. Gyveno viename iš tų ne- 
laimingų daugiabučių? 

— Tame, kuris keturioliktas sąraše, Šventyklos gatvėje. Jį 
paženklino ketvertais prieš dvi savaites, išskyrus aukos duris, 
dešiniąsias trečiame aukšte. 

— Kokie pirminiai duomenys? 

— Nužudytoji pavarde Mariana Bardu. Netekėjusi, tėvai 


gyvena Koreze, turėjo Mante savaitgalių meilužį, Paryžiuje 

dar vieną, su kuriuo retkarčiais susitikinėjo vakarais. Dirbo 
pardavėja brangioje bakalėjoje Bako gatvėje. Graži moteris, 
labai sportiška, lankėsi keliose sporto salėse. 

— Spėju, kad ten nesusitikdavo nei Loriono, nei Viaro, nei 
Klerko? 

— Būčiau pasakęs. 

— Vakar vakare išėjo iš namų? Ar ką nors pasakė ten bu- 
dinčiam pareigūnui? 

— Dar nežinome. Vuaznė ir Estaleras išvažiavo į jos na- 
mus. Moredanas ir Retankūr Sifreno prospekte laukia jūsų. 

— Nebeprisimenu, kas jie, Danglarai. 

— "Tai jūsų pavaduotojai ir pavaduotojos. 

— O ta moteris? Pasmaugta? Nuoga? Oda išdažyta juodai? 

— Kaip ir kiti. 

— Neišprievartauta? 

— Neatrodo. 

— Sifreno prospektas, puikiai pasirinko vietą. Vienas tuš- 
čiausių miesto užkampių naktį. Kuo ramiausiai spėtum iš- 
krauti kad ir keturiasdešimt lavonų. Kaip manote, kodėl 
pakišo po sunkvežimiu? 

— Aš jau pagalvojau. Jis tikriausiai paguldė ją gana vėly- 
vą naktų, bet nenorėjo, kad kas rastų iki išauštant. Gal todėl, 
kad laikėsi senovės papročio, kai vežikai paryčiais pravažiuo- 
davo gatvėmis ir surinkdavo išmestus lavonus, o gal todėl, 
kad ją rastų tik pasibaigus Šauklio žinioms. Ar Šauklys pra- 


nešė apie šią mirtį? 

— Ne. Skelbime buvo nurodyta, kaip apsisaugoti nuo Die- 
vo rykštės. Spėkite kaip. 

— Ketvertais? 

— Kervertais. Ketvertais, kuriuos reikia nusipiešti patiems 
savarankiškai. 

— Nes mūsų maro skleidėjas per daug užsiėmęs žudymu, 
ar ne? Nebeturi laiko paišyti? Paveda kitiems? 

— Ne todėl, — Adamsbergas atsistojęs vilkosi švarką. — 
Jis nori mus suklaidinti. Tik pamanykit, jei bent dešimta- 
dalis paryžiečių jo paklausys ir pažymės savo duris ketver- 
tais, mes nebegalėsim atskirti tikrųjų ketvertų nuo pačių 
žmonių nupieštųjų. Nupiešti nesudėtinga, laikraščiai juos 
pavaizdavo visais įmanomais pavidalais, telieka kruopščiai 
nukopijuoti. 

— Grafologas akimirksniu nustatys, kur tikri, kur netikri. 

Adamsbergas papurtė galvą. 

— Ne, Danglarai, ne akimirksniu. Tikrai ne, jeigu turėsim 
penkis tūkstančius ketvertų, nupieštų penkių tūkstančių ran- 
kų. Ir, be abejonės, tikrasis skaičius bus dar didesnis. Jo pata- 
rimo paklausys daugybė žmonių. Kiek bus aštuoniolika pro- 
centų nuo dviejų milijonų? 

— Kas tie aštuoniolika procentų? 

— Paciklieji, bailieji, prietaringieji. Tie, kurie baiminasi užte- 
mimų, naujo tūkstantmečio, pranašysčių ir pasaulio pabaigos. 
Bent jau tiek prisipažįsta per apklausas. Kiek išeina, Danglarai? 


— Trys šimtai šešiasdešimt tūkstančių. 

— Vadinasi, galime tikėtis panašiai tiek. Jeigu kils baimė, 
prasidės ketvertų antplūdis. O jeigu nebegalėsime atskirti £74- 
vyjų ketvertų, tai nebeatskirsime ir žzk74/4 nepaženklintų du- 
rų. Nebegalėsime nieko apsaugoti. Maro skleidėjas galės dar- 
buotis kur panorėjęs, faras jo nelauks kiekvienoje laiptinėje. 
Jis netgi galės paišyti vidury dienos ir nesirūpinti dėl kodų. 
Juk negalėsim sulaikyti tūkstančių žmonių, užkluptų bepai- 
šant ant savo durų. Suprantate, Danglarai, kodėl jis taip el- 
giasi? Jis manipuliuoja viešąja nuomone, nes jam patogu, nes 
jam tai leidžia atsikratyti farų. Jis įžvalgus, Danglarai, įžval- 
gus ir pragmatiškas. 

— Įžvalgus? Juk niekas nevertė jo paišyti tų sumautų ket- 
vertų. Niekas nevertė išskirti aukas iš kitų. Jis pats paspendė 
sau šiuos spąstus. 

— Norėjo, kad visi suprastų, jog tai maras. 

— Galėjo tiesiog nupiešti raudoną kryžių po visko. 

— Taip. Tačiau jis atrenka, kam užleisti marą, o kam ne. 
Pasirenka aukas ir būtinai nori apsaugoti nuo užkrato aplin- 
kinius. Tai irgi praktiška, protinga. 

— Protinga jo pusprotiškam pasaulėlyje. Galėjo žudyti ir 
nemėgdžiodamas nuo realaus laiko atitrūkusio maro. 

— Jis nenori žudyti pats. Bet nori, kad žmonės žž/4. Nori 
būti prakeiksmo dirigentas. Jam šis niuansas tikriausiai ne- 
paprastai svarbus. Taip jis nesijaučia atsakingas. 

— Bet Dievulėliau, užleisti marą! Kaip groteskiška. Iš kur 
tas tipas atsirado? Iš kokio pasaulio atkeliavo? Iš kokio kapo 


prisikėlė? 

— Kai šitai suprasime, Danglarai, jis bus mūsų rankose, 
užtikrinu. Tiesa, tai groteskiška. Tačiau nenuvertinkite senų 
laikų maro. Jis dar neprarado jėgų ir jau pritraukė didesnį 
žmonių dėmesį negu turėtų. Jis galbūt groteskiškas su savo 
nudriskusiais skarmalais, tačiau nejuokingas. Groteskiškas, 


tačiau bauginantis. 


Važiuodamas automobiliu Sifreno prospekto link, Adams- 
bergas paskambino entomologui ir pasiuntė jį su jūros kiau- 
lyte į Šventyklos gatvę, į naujosios aukos butą. Žano Viaro ir 
Fransua Klerko butuose buvo rasta Nosopsyl/us fasciatus, pas 
pirmąjį keturiolika, pas antrąjį devynios, dar kelios drabužių 
ryšulėliuose, kuriuos žudikas išmetė šalia kūnų. Visos svei- 
kos. Visos išleistos iš didelio kreminio voko, prapjauto peiliu. 
Paskui komisaras iškart paskambino į naujienų agentūrą. Jei- 
gu kas gautų tokį voką, tegul nedelsdamas susisiekia su poli- 
cija. O voką televizija tegu parodo per vidurdienio žinias. 

Adamsbergas su širdgėla apžiūrėjo smaugimo subjauro- 
tą nuogą jaunos moters kūną, beveik visą išteptą anglimi ir 
purvu nuo furgonėlio. Šalia gulėjo apgailėtina krūvelė jos 
drabužių. Prospektą uždarė, kad nesirinktų smalsuoliai, ta- 
čiau pro čia jau spėjo praeiti šimtai žmonių. Nebeįjmanoma 
sulaikyti informacijos. Jis liūdnai susigrūdo kumščius į ki- 
šenes. Prarado bet kokį įžvalgumą, nebepajėgė pajausti, su- 
vokti, perprasti to žudiko, o maro skleidėjas, priešingai, ro- 
dė stulbinamą veiklumą, plačiai trimitavo savo skelbimus, 


valdė spaudą ir galabijo savo aukas kur ir kada panorėjęs, 

nors ant kojų sukeltos policijos pajėgos, kad užspeistų jį iš 
visų pusių. Nepavyko užkirsti kelio keturioms žmogžudys- 
tėms, o juk jo budrumas pabudo daug anksčiau. Beje, ka- 
da? Kai antrąkart apsilankė Mariza, sunerimusi namų šei- 
mininkė. Jis aiškiai prisiminė tą akimirką, kai jam kilo 
pirmieji nuogąstavimai. Tačiau nebeprisiminė, kada siūlo 
galas išsprūdo iš rankų, kurią akimirką pasiklydo rūke, be- 
jėgiškai paskendęs informacijos gausoje. 

Žiūrėjo į jaunąją Marianą Bardu, kol jos kūną įkėlė į Ia- 
voninės furgoną, retkarčiais duodamas trumpus nurodymus, 
neatidžiai klausydamasis iš Šventyklos gatvės atvažiavusių pa- 
reigūnų raportų. Moteris vakar neišėjo iš namų, ji tiesiog ne- 
grįžo iš darbo. Adamsbergas, nors nieko daug nesitikėdamas, 
pasiuntė leitenantus pas jos darbdavį, ir pėsčias leidosi į bri- 
gadą. Ėjo ilgai, daugiau nei valandą, nuklydo į Monparnasą. 
Jeigu tik prisimintų, kada pametė kelią. 

Žingsniuodamas Džiaugsmo gatve atpėdino į Vikingę. Už- 
sisakė suvožtinį ir atsisėdo prie stalelio, iš kur buvo matyti 
aikštė, prie stalelio, kur niekas nenorėdavo sėstis, nes reikia 
būti labai nedidukui, kad nestuktelėtum į pakabintą ant sie- 
nos drakaro pirmagalį. Adamsbergui suvalgius ketvirtadalį 
suvožtinio, Bertenas atsistojo ir staiga trenkė per varinę plokštę 
virš baro. Nuaidėjo perkūniškas griausmas. Adamsbergas nu- 
stebęs pamatė, kaip plakdami sparnais purptelėjo visi aikštės 
balandžiai, ir tuo pat metu į vidų ėmė plūsti klientai, tarp jų 
ir Le Gernas. Adamsbergas jam pamojo. Šauklys priėjo ir nė 


neatsiklausęs atsisėdo priešais. 

— Audžiate niūrias mintis, komisare? — pasiteiravo. 

— Audžiu tuštumą, Le Gernai, negi matyti? 

— Taip. Pasiklydot jūroje? 

— Geriau nepasakysi. 

— Man yra taip nutikę tris kartus, blaškėmės po rūką kaip 
nelaimėliai, išsisukę nuo vienos katastrofos per plauką nepa- 
tekdavome į kitą. Du kartus prietaisai patys savaime išėjo iš 
rikiuotės. Tačiau trečiąjį kartą aš pats suklydau matuodamas 
sekstantu po nemigo nakties. Apima nuovargis, ir susipai- 
nioji, pridarai nesąmonių. Neatleistina klaida. 

Adamsbergas atsitiesė, ir Žosas pamatė dumbliškose jo aky- 
se užsižiebiant tokią pat šviesą, kokią matė švytint pirmąjį 
kartą kabinete. 

— Pakartokite, Le Gernai. Pakartokite tiksliai dar kartą. 

— Apie sekstantą? 

— Taip. 

— Na, su sekstantu. Tiesiog apsižioplini ir padarai baisią 
nesąmone, neatleistiną klaidą. 

Adamsbergas susikaupęs, sustingęs, ištiesęs ranką, tarsi tildy- 
damas Šauklį, įsistebeilijo į vieną tašką ant stalo. Žosas nebedrįso 
kalbėti, tik žiūrėjo, kaip komisarui tarp pirštų linksta suvožtinis. 

— Supratau, Le Gernai, — pakėlė galvą Adamsbergas. — 
Žinau, nuo kada nebesusigaudau, nuo kada jo nebepermacau. 

— Ko tokio? 

— Maro skleidėjo. Pradėjau nebesuprasti, pamečiau orien- 
tyrą. Tačiau dabar žinau, 4242 tai atsitiko. 


— Negi svarbu? 

— Taip pat svarbu, kaip būtų svarbu jums, jei galėtumėte 
ištaisyti sekstanto klaidą ir grįžti tiksliai į tą tašką, kur paklydote. 

— Tada taip, svarbu, — sutiko Žosas. 

— Turiu eiti, — padėjo ant stalo banknotą Adamsbergas. 

— Atsargiai, drakaras, — įspėjo Žosas. — Visi į jį susitrenkia 
galvą. 

— Aš neaukštas. Ar šįryt gavote ypatingąjį skelbimą? 

— Būtume jums pranešę. 

Kai Adamsbergas jau darė duris, Žosas paklausė: 

— Einate ieškoti savo taško? 

— Tikrai taip, kapitone. 

— Ir žinote, kur jis yra? 


Adamsbergas pirštu bakstelėjo sau į kaktą ir išėjo. 


Tai atsitiko tada, kai Markas Vandusleris pasakė, kad žu- 
dikas klysta. Štai tą akimirką jis ir prarado nuovoką. Pake- 
liui Adamsbergas mėgino prisiminti Vanduslerio frazę. Kėlė 
iš atminties nesenus vaizdus bei garsus. Vandusleris su savo 
blizgančiu diržu stovi priešais duris ir mosuoja liesa sidabri- 
niais žiedais, trimis sidabriniais žiedais papuošta ranka. Taip, 
tai ta akimirka, kai jiedu šnekėjo apie anglį. Jžsy žmogelis, 
juodindamas kūną, absigauna. Jis netgi labai smarkiai apsikvailina. 

Adamsbergas su palengvėjimu atsikvėpė. Prisėdo ant pir- 
mo pasitaikiusio suolelio, užsirašė Marko Vanduslerio pasta- 
bą į savo užrašų knygelę ir baigė suvožtinį. Neką geriau žino- 
jo, kuria kryptimi žengti, tačiau bent jau rado išeities tašką. 


Tašką, kur jo sekstantas iškrypo iš kelio. Ir žinojo, kad nuo 

šios akimirkos yra vilčių, jog miglos išsisklaidys. Pajuto di- 
džiulį dėkingumą jūrininkui Žosui Le Gernui. 

Ramiai nužingsniavo į brigadą. Einant pro spaudos kios- 
kus žvilgsnis kaskart užkliūdavo už pirmųjų laikraščių pusla- 
pių. Jeigu maro skleidėjas savo naująjį skelbimą, savo kenkė- 
jišką Mažąjį trakiaią apie marą pasiuntė į naujienų agentūrą, šį 
vakarą arba rytoj pasklidus žiniai apie ketvirtosios aukos mirtį, 
jokia spaudos konferencija nebeįstengs sustabdyti gandų in- 
fekcijos. Maro skleidėjas skleidė žinią ir laimėjo didele persvara. 


Šį vakarą, rytoj. 

- XXIII - 


y 

— Cia tu? 

— Aš, Mane. Atidaryk, — nekantriai pasakė vyriškis. 

Vos įėjęs, puolė senei į glėbį, prispaudė ją prie savęs ir leng- 
vai pasukiojo į abi puses. 

— Veikia, Mane, veikia! — šūktelėjo. 

— Kaip musės, krenta kaip musės. 

— Raitosi ir stimpa, Mane. Prisimeni, kitados užkrėstieji 
tarsi pamišę plėšdavosi nuo savęs drabužius ir bėgdavo upėn 
skandintis? Arba mirtinai užsidaužydavo į sieną? 

— Eikš, Arno, - trūktelėjo jį už rankos senė. — Nestovėkim 
tamsoje. 

Savo elektrinio žibintuvėlio spinduliu Manė prasiskynė kelią 
į svetainę. | 

— Sėskis, iškepiau tau grietinėčių. Žinai, kad dabar nebe- 
būna grietinėlės ant pieno, tenka dėti grietinę, tenka, Arno. 


Pilkis vyno. 

— Kitados užsikrėtusiuosius mėtydavo lauk pro langus, tiek 
daug jų būdavo, ir jie gulėdavo gatvėse, nudrėbti kaip seni 
čiužiniai. Liūdna, ar ne, Mane? Tėvai, broliai, seserys. 

— Jie nei tavo broliai, nei seserys. Jie žiaurūs gyvuliai, ne- 
verti vaikščioti šia žeme. Po visko, tik po visko tu atgausi 
jėgas. Arba jie, arba tu. Dabar atėjo tavo valanda. 

Arno nusišypsojo. 

— Žinai, kad jie nukeipsta ir išgriūva per kelias dienas? 

— Dievo rykštė juos plaka bebėgančius. Tegu sau bėga. 
Manau, dabar jie ir patys žino. 

— Aišku žino, Mane, ir dreba. Dabar jų eilė, — tarė Arno ir 
išgėrė savo taurę. 

— Rupūs miltai, atėjai darbo priemonių? 

— Jų reikia daugokai. Laikas kelionėn, Mane, gi žinai, aš 
plečiu veiklą. 


— Geros buvo priemonės, ką, ne koks šlamštas? 


Palėpėje, cypčiojant ir krebždant žiurkėms, senė pasuko tarp 
narvų. 

— Ei ei, — subambėjo ji, — dar ilgai taip cypausit? Argi 
Manė jus prastai šeria? 

Ji pakėlė gerai užrištą maišelį ir padavė Arnoldui. 

— Še, papasakosi, kaip pavyko. 

Leisdamasis pirma Manės kopėčiomis, pasiruošęs prirei- 
kus senolei padėti, Arno susijaudinęs jautė, kaip tempia ran- 


ką negyvos žiurkės svoris. Manė pasiutusiai gera specialistė, 

pati geriausia. Be jos nebūtų susitvarkęs. Žinoma, vadovas — 
jis, pagalvojo apsukdamas žiedą, ir tai įrodė, tačiau be jos 
būtų praradęs dar dešimt savo gyvenimo metų. O gyventi jis 


norėjo čia ir dabar. 


Sutemus Arno išėjo iš senojo namo, į kišenes susikišęs 
penkis vokus, kuriuose tarsi torpedos, parengtos paleisti, 
knibždėjo Nosopsyllus fasciaius. Patamsy eidamas grįsta alėja, 
tyliai kalbėjo pats su savimi. Torpedos. Burnos vidurinis 
čiuptuvėlis. Čiuptuvėlis, straubliukas it švirkštas. Arno pa- 
tiko blusos, be Manės, jis daugiau neturėjo su kuo į valias 
pasišnekėti apie jų milžinišką, neaprėpiamą kaip dangus 
vidaus anatominę sandarą. Tik ne apie kačių blusas, ne. Jos 


niekam tikusios, todėl jiedu su Mane jas visiškai niekino. 

- XXIV - 


y 

Si šeštadienį visų, kas tik gali, buvo paprašyta ateiti dirb- 
ti, ir Adamsbergo komanda, išskyrus tris žmones, turėjusius 
neatidėliotinų šeimos reikalų, susirinko visutėlė, dar pasipil- 
džiusi dvylika atsiųstų padėti pareigūnų. Adamsbergas pasi- 
rodė septintą ryto, nieko gero nesitikėdamas peržiūrėjo nau- 
jausius laboratorijos atsiųstus rezultatus ir kibo į krūvą padėtų 
jam ant stalo laikraščių. Žodį „biuro stalas“ jis kiek įmanoma 
stengėsi pakeisti „stalu“, nors tas irgi ne pats gražiausias, ta- 
čiau bent jau ne toks niūrus. „Biuras“ jam asocijavosi su teis- 
mais, grindų plokštėmis ir apkaustais. Žodyje „stalas“ jis gir- 
dėjo smėlio, linkio, pasakos šnibždesį. Stalas plevena ore, o 
biuras riogso kaip akmuo. 

Jis išsidėliojo ant stalo naujausius tyrimų rezultatus, bet 
nieko nepaaiškėjo. Mariana Bardu neišprievartauta, jos darb- 
davys užtikrino, kad ji persirengė tarnybinėse patalpose ir ke- 
tino kažkur eiti, bet nepasisakė kur, darbdavys turėjo tvirtą 


alibi, abu Marianos meilužiai taip pat. Ji mirė pasmaugta 

apie dešimtą valandą vakaro, prieš tai į ją papurkšta ašarinė- 
mis dujomis kaip ir į Viarą bei Klerką. Bacilos paieškos rezul- 
tatas neigiamas. Ant kūno nerasta nė vieno blusos įkandimo 
kaip ir ant Fransua Klerko kūno. Tačiau jos bute sugautos 
devynios Nosopsyllus fasciatus, bacilos paieškos rezultatas nei- 
giamas. Naudota medžio anglis — obels. Nė ant vienų durų 
nerasta nė pėdsako tepalo, taukų ar kitokios medžiagos. 

Septintą valandą trisdešimt minučių iš visų pusių suskambo 
keturiasdešimt trys brigados telefonai. Adamsbergas savąjį 
išjungė, pasiliko tik mobilųjį. Prisitraukė kuperą laikraščių, 
paties viršutinio pirmasis puslapis nerašė nieko gera. Vakar 
vakare, kai per aštuntos valandos žinias buvo pranešta apie 
naują „juodosios mirties“ atvejį, Adamsbergas perspėjo divi- 
zijos viršininką Brezijoną. Jeigu maro skleidėjas sugalvos pa- 
siųsti savo puikiuosius „prevencijos bei gydymo“ patarimus ir 
žiniasklaidai, policija nebepajėgs apsaugoti galimų aukų. 

— O vokai? — atsakė Brezijonas. — Mes labai pabrėžėm šitą 
dalyką. 

— Jis gali pereiti prie kitokių vokų. O ką jau kalbėti apie 
pokštautojus arba kerštautojus, jie prikaišios tokių vokų po 
galybe durų. 

— O blusos? — pasiūlė divizijos viršininkas. — Gal tegu kiek- 
vieną, kam įkąs blusa, ima saugoti policija? 

— Jos ne visada įkanda, — atsakė Adamsbergas. —- Klerkui 
ir Bardu neįkando. Tad gali būti, kad užplūs tūkstančiai per- 
sigandusių žmonių, sukandžiotų žmogaus, katino ar šuns blu- 


sų, O tikrąsias aukas pražiopsosim. 

— Ir dar kils visuotinė panika, — niūriai pridūrė Brezijonas. 

— Žiniasklaida kaip įmanydama ją kursto, — pritarė 
Adamsbergas. - Nebenuslopinsim. 

— Nuslopinkit! — nukirto Brezijonas. 

Adamsbergas padėjo ragelį suvokdamas, kad dar nesenas 
jo paskyrimas į kriminalinę brigadą kabo ant plauko, atsidūręs 
mikliose maro skleidėjo rankose. Jam mažai rūpėjo, kad gali 
prarasti postą, kad gali tekti pereiti į kitą darbą. Ber labai rūpėjo 
nepamesti siūlo galo dabar, kai jau rado, kur susipainiojęs. 

Išsidėliojo laikraščius ir turėjo užsidaryti duris, kad atsitver- 
tų nuo vienas po kito čirškiančių didžiojoje salėje telefonų. 

Visuose pirmuosiuose puslapiuose puikavosi maro sklei- 
dėjo Mažasis traktatas su paskutinės aukos nuotraukomis, skil- 
timis apie juodąjį marą, o viską dar labiau sutirštino baugi- 
nančios antraštės: Juodasis maras ar serial killer? Grįžia Dievo 
rykštė? Žmogžudystė ar liga? Ketvirta įtartina mirtis Paryžiuje. 

Ir panašiai. 

Kai kuriuose straipsniuose nebe taip atsargiai kaip vakar 
pradėta griauti jau nusistovėjusi „oficialioji smaugimo versi- 
ja“. Beveik visi laikraščiai minėjo jo įrodymus, pateiktus per 
vakarykštę spaudos konferenciją, tačiau čia pat reiškė abejo- 
nes ir leidosi į toli siekiančius pamąstymus. Akivaizdu, kad 
juoda lavonų spalva išmušė iš vėžių net pačius santūriausius 
straipsnių autorius ir prižadino senų laikų baimes tarsi Mie- 
gančiąsias gražuoles iš beveik trijų šimtmečių miego. O juk 
juoda spalva iš tikrųjų tebuvo 4:4ž:4/7s absirikimas. Didelė ap- 


gaulė, galinti visą miestą įstumti pamišimo bedugnėn. 

Adamsbergas susirado žirkles ir ėmėsi kirpti vieną straips- 
nį, dėl kurio susirūpino labiau nei dėl kitų. Pasibeldė ir duris 
pravėrė kažkuris pareigūnas, tikriausiai Žiustenas. 

— Komisare, — pratarė tarsi uždusęs, — kvartale aplink Ed- 
garo Kinė aikštę randasi galybė ketvertų. Prasideda nuo Mon- 
parnaso ir driekiasi per Raspajo bulvarą iki Meno prospekto. 
Atrodo, jau rasta du ar trys šimtai pažymėtų namų, apie tūks- 
tantis durų. Favras ir Estaleras išėję žvalgybon. Estaleras ne- 
nori dirbti kartu su Favru, sako, tas jį užknisa, ką darysim? 

— Pasikeiskit, jūs eikit dirbti su Favru. 

— Jis mane užknisa. 

— Brigadininke... — pradėjo Adamsbergas. 

— Leitenantas Vuaznė, — pataisė pareigūnas. 

— Vuaznė, nebėra laiko gilintis, kas užknisa Favrą, Estalerą 
ar jus. 

— Suprantu, komisare. Apsvarstysim vėliau. 

— Teisingai. 

— Ar ir toliau patruliuoti? 

— Tolygu semti jūrą šaukštu. Banga atsirita. Žiūrėkit, — 
atkišo jam laikraščius. — Maro skleidėjo patarimai išspaus- 
dinti visuose pirmuosiuose puslapiuose: pieškite ketvertus pa- 
tys, tik taip išvengsite užkrato. 

— Mačiau, komisare. Tai katastrofa. Nebesusitvarkysim. 
Be pirmųjų dvidešimt devynių, nebežinosim, ką saugoti. 

— Beliko dvidešimt penki, Vuaznė. Ar kas skambino pra- 
nešti apie vokus? 


— Vien į mūsų skyrių skambino per šimtą. Nebeaprėpiam. 

Adamsbergas atsiduso. 

— Pasakykit žmonėms, teneša juos į brigadą. Ir liepkit pa- 
tikrinti tuos nelemtus vokus. Gal per visą krūvą atsiras koks 
vienas tikras. 

— Ar ir toliau patruliuoti? 

— Taip. Pasistenkit įvertinti reiškinio mastą. Spręskit iš at- 
sitiktinai pasirinktų kvartalų. 

— Šiąnakt bent jau niekas nenužudytas, komisare. Visi dvi- 
dešimt penki rytą buvo gyvi sveiki. 

— Žinau, Vuaznė. 

Adamsbergas paskubomis iškirpo tą straipsnį, kuris iš ki- 
tų išsiskyrė santūriu bei informatyviu turiniu. Tai buvo ki- 
birkštis į parako statinę, tarsi benzino čiurkšlė į bejsidegantį 


laužą. Vadinosi labai paslaptingai: Liga mr. 9. 


Liga nr. 9 

Policijos prefektūra, atstovaujama divizijos viršininko Pjero Bre- 
zijono, užtikrino mus, kad keturios paslaptingos mirtys šią savaitę 
Paryžiuje yra žudiko maniako darbas. Teigiama, jog aukos ba- 
smaugtos, tyrimui vadovaujantis vyriausiasis komisaras Žanas Ba- 
listas Adamsbergas pateikė žiniasklaidai itin įtikinančias nuotrau- 
kas, kuriose matyti smaugimo žymės. Tačiau šiandien jau niekam 
ne paslaptis, kad vienas anoniminis informuotojas šių mirčių brie- 
žastimi laiko kylančią juodojo maro — kitados pasaulį nustaubusios 
baisios Dievo rykštės - ebidemiją. 

Turėdami galvoje šią galimybę, leiskime sau suabejoti nebriekaiš- 


tingais mūsų policijos tarnybų argumentais ir grįžkime aštuoniasde- 

šimt metų atgal. Paryžius 1š savo atminties Ištrynė baskutiniojo maro 
istoriją. O juk pastarąjį kartą epidemija sostinėje blykstelėjo 1920 
metais, Trečioji maro ebidemija, prasidėjusi Kinijoje 1894-aisiais 
nusiaubė Indiją, kur nuo jos mirė dvylika milijonų žmonių, tr atke- 
liavo į Vakarų Eurobą per visus jos uostus — Lisaboną, Londoną, 
Porią, Hamburgą, Barseloną... ir Paryžių, kuriame pasklido nuo 
vienos iš Havro atblaukusios baržos, tšsivaliusios triumus prie Leva- 
lua Šlaitų. Laimė, liga, bparusenusi kelerius metus, Išnyko kaip ir 
visoje Europoje. Vis dėlto ja užsikrėtė devyniasdešimt šeši žmonės, 
daugiausia šiauriniuose bei rytiniuose priemiesčiuose, kur lūšnose, daž- 
nai neatitinkančiose sanitarijos normų, gyveno skurdūs skudurinin- 
kai. Užkratas įsigavo netgi intra muros*, mesto centre jo aukomis 
tapo bora dešimčių žmonių. 

Tačiau per visą laiką, kol truko ebidemija, Prancūzijos vyriausy- 
bė laikė ją paslaptyje. Gyventojai, kuriems grėsė didžiausias pavojus 
užsikrėsti, buvo skiebijami, tačiau spauda neinformuota apie tikrąją 
šių išskirtinių priemonių priežastį. Policijos prefektūros ebidemijų skyrius 
keliuose vidaus raštuose pabrėžė, kad nuo visuomenės būtina nuslėpti 
šią ligą, kukliai pavadintą „liga nr. 9“. Štai generalinis sekretorius 
1920 m. rašė: „Sent Uene, Kliši, Levalua Perė, devynioliktaja- 
me ir dvidešimtajame rajonuose užfiksuotas tam tikras skai- 
čius ligos nr. 9 atvejų. (...) Primenu, kad šis raštas yra griežtai 
konfidencialus ir kad būtina išvengti panikos visuomenėje“. 
Ir tik nutekėjus informacijai laikraštis L'Humanitė 1920 metų 


gruodžio 3 dienos numeryje atskleidė tiesą: „Vakarykštis Senato 
* Į miestą (/0.). 

posėdis buvo skirtas ligai nr. 9. Kas gi yra liga nr. 92 Trečią 
valandą trisdešimt minučių iš p. Godeno de Vileno sužinojo- 
me, kad tai maras...“ 

Neketinu nei šių, nei anų dienų policijos atstovų kaltinti faktų 
klastojimu tr bandymu nuslėpti nuo mūsų tiesą, tačiau $i istorinė 
gaidelė piliečiams pačiu laiku primena, kad valstybė turi savo tiesas, 
nebūtinai atitinkančias tikrąją Iesą, Ir kad visais laikais meistriS- 


kai naudodavo slaptumo meną. 


Adamsbergas susimąstė, ranka su pritrenkiančiu straips- 
niu tarp pirštų nusviro. Maras Paryžiuje 1920 metais. Jis pir- 
mąkart apie tai sužinojo. Surinko Vanduslerio numerį. 

— Ką tik perskaičiau laikraščius, — nė neleido jam prasi- 
žioti Markas Vandusleris. — Viskas krypsta į tragediją. 

— Krypsta, — sutiko Adamsbergas. - 1920 metų maras — 
tiesa ar prasimanymas? 

— Visiška tiesa. Devyniasdešimt šeši ligos atvejai, iš jų tris- 
dešimt keturi mirtini. Skudurininkai iš priemiesčių ir keli mies- 
tiečiai. Ypač nusiaubė Kliši kvartalą, išguldė ištisas šeimas. 
Vaikai rankiojo padvėsusias žiurkes sąvartynuose. 

— Kodėl neišplito? 

— Dėl skiepų ir profilaktikos. Tačiau ypač todėl, kad žiur- 
kės pasirodė atsparios. Tąsyk numirė paskutinis Europos ma- 
ras. 1945 metais jis dar ruseno Ajače. 

— Ar tiesa, kad policija tylėjo? Ar tiesa apie tą „ligą nr. 9“? 

— Deja, komisare, tiesa. Negalėtumėte paneigti. 


Padėjęs ragelį, Adamsbergas ėmė vaikštinėti po kabinetą. 

Ta 1920 metų epidemija tiksėjo jam galvoje kaip miniatiūri- 
nis mechanizmas, galintis atverti slaptas duris. Jis ne tik at- 
rado jo mygtuką, bet ir jautė galįs įsidrąsinti ir žengti pro 
praviras duris į tamsius pripelijusius laiptus, iš esmės į Istori- 
jos laiptus. Jo švarke suskambo mobilusis telefonas, pasigirdo 
nuo perskaitytų rytinių laikraščių įsiutusio Brezijono balsas. 

— Kokie čia paistalai, atseit policija kažką nuslėpinėjo? — 
šaukė divizijos viršininkas. — Kokie paistalai apie marą 1920 
metais? Tai buvo ispaniškasis gripas! Kad man tučtuojau vis- 
ką paneigtumėt. 

— Neįmanoma, pone divizijos viršininke. Tai tiesa. 

— Gal tyčiojatės iš manęs, Adamsbergai? O gal norite ke- 
liauti atgal į savo kalnų ganyklas? 

— Nesvarbu, pone divizijos viršininke. Tai buvo maras, ki- 
lo 1920 metais, užsikrėtė devyniasdešimt šeši žmonės, iš jų 
trisdešimt keturi mirė, o policija, kaip ir vyriausybė, bandė 
nuslėpti tą faktą nuo visuomenės. 

— Įsivaizduokite jų padėtį, Adamsbergai! 

— Mano padėtis tokia pat, pone divizijos viršininke. 

Stojo tyla, paskui Brezijonas nutrenkė ragelį. 

Žiustenas arba Vuaznė, kažkuris iš jųdviejų, pravėrė ka- 
bineto duris. Vuaznė. 

— Įsisiūbuoja, komisare.- Skambina iš visur. Visas miestas 
žino, žmonės bijo, ant durų dygsta ketvertai. Nebežinom, ko 
griebtis. 

— Nebesistenkite nieko griebtis. Palikite savieigai. 


— Gerai, komisare. 

Vėl suskambo mobilusis telefonas, ir Adamsbergas grįžo į 
savo vietą prie sienos. Ministras? Teisėjas? Kuo labiau kitiems 
augo įtampa, tuo lengvabūdiškiau jautėsi jis pats. Nuo tada, 
kai surado lemtingąjį tašką, viskas atsileido. 

Skambino Dekambrė. Jis pirmas šįryt nepasakė, kad per- 
skaitė laikraščius ir kad reikalas krypsta į katastrofą. Dekamb- 
rė kaip visada buvo susitelkęs į savo „ypatinguosius“ laiške- 
lius, kuriuos gaudavo pirmutinis, dar anksčiau už naujienų 
agentūrą. Maro skleidėjas akivaizdžiai leisdavo Šaukliui žengti 
šiek tiek pirma kitų, tarsi norėtų išlaikyti jam pradžioje su- 
teiktą privilegiją arba atsidėkoti, kad sutiko pasitarnauti kaip 
tramplinas. 

— Šio ryto ypatingasis laiškelis, — pranešė Dekambrė. — 
Verta susimąstyti. Ilgas, pasiimkite, kuo rašyti. 

— Jau. 

Dekambrė ėmė skaityti: 

— Iš tikryjų, jau seblynias dešimtis metų jie neberagavo šos baisios 
negandos kartybių tr visiškai laisvai varė prekybą, kol skliausteliai su 
daugraškiais pamatė aiblaukiantį skliausteliai su daugtaškiais 7224- 
vilnės ir kitų krovinių prikrautą laivą. Skliausteliai su daugtaškiais. 
Aš nurodau tuos daugraškius, komisare, nes jie yra tekste. 

— Žinau. Skaitykite toliau, tik lėtai. 

— Tačiau keleiviams suteiktas leadimas su visu bagažu laisvai 
patekti į Miestą tr jų maišymasis su vietos gyventojais netrukus sukė- 
lė tragiškus badarinius: nes jau skliausteliai su daugtaškiais 27e- 
14 ponai gydytojai skliausteliai su daugtaškiais atėjo į Rotušę 


įspėti seniūnų, jog rytą juos iškvietė skliausteliai su daugtaškiais 

apžiūrėti sunegalavusio jaunuolio, vardu Esalenas, fūrininko, tr jiems 
pasirodę, kad šis basigavęs Užkratą. 

— Pabaiga? 

— Ne, yra dar įdomus epilogas apie miesto valdžios atsto- 
vų sielvartą, kuris galėtų patikti jūsų vadovybei. 

— Klausau. 

— Nuo tokio bersbėjimo seniūnai suvirpėjo Ir, tarsi tšvydę jų lau- 
kiančias nelaimes ir bavojus, puolė staiga į neviltį, kuri lengvai tšda- 
vė juos abėmusį didžiulį stelvartą. Iš tiesų neveikia stebėtis, kad baimė 
iv besiartinantis Maras įkvėpė jų dvasion tokį siaubą, mes Šventaja- 
me Rašte pasakyta, kad 15 trijų rykščių, kuriomis Dievas kitados 
grūmojo savo Tautai, Maras yra bati šiauriausia tr vūsčiausia...“ 

— Nežinau, ar mano divizijos viršininkas puolė į didelę 
neviltį, — tarė Adamsbergas. — Jau greičiau kitus į ją varo. 

— Įsivaizduoju. Kitados pats tai patyriau. Kažkas turi at- 
kentėti. Bijote dėl savo darbo? 

— Pagalvosiu. Ką jums sako šios dienos pranešimas? 

— Labai ilgas. O ilgas todėl, kad turi du tikslus: pateisinti 
žmonių baimę, paaiškinant pačių valdžios atstovų baimę, ir 
pranešti apie būsimas mirtis. Tiksliai pranešti. Turiu šiokių 
tokių spėlionių, Adamsbergai, tačiau nesu visai tikras, turiu 
patikrinti. Nesu specialistas. 

— Ar daug žmonių susirinko aplink Le Gerną? 

— Dar daugiau nei vakar vakare. Per Šauklio žinias laisvos 
vietos lieka vis mažiau. 

— Le Gernas turėtų pradėti imti mokestį už vietas. Bent 


kažkam naudos būtų. 

— Noriu jus perspėti, komisare, atsargiau su tokiais juoke- 
liais, kai bendraujate su bretonu. Nes Le Gernai gal ir galvi- 
jai, bet ne niekšai. 

— Tikrai? 

— Na, bent jau taip sako amžiną atilsį jo proprosenelis. 
Retkarčiais jį aplanko. Ne pats meiliausias šeimynykštis, bet 
lankosi gana reguliariai. 

— Dekambrė, ar šįryt nusipiešėte ketvertą ant durų? 

— Mėginate mane įžeisti? Jei kas ir liks stovėti prieš mirti- 
nas prietaringumo bangas, tai tik aš, Diukvedikas, bretono 
garbės žodis. Aš ir Le Gernas. Ir Lizbeta. Jei norite prisidėti 
prie mūsų trijulės, mielai prašom. 

— Pamąstysiu. 

— Prietaringumas kartu reiškia ir patiklumą, — užsidegęs 
toliau kalbėjo Dekambrė. — O patiklumas reiškia manipulia- 
vimą, o manipuliavimas — nelaimę. Tai žmonijos piktžaizdė, 
nuo jo žuvo daugiau žmonių negu nuo visų Marų kartu pa- 
ėmus. Pasistenkite sučiupti tą maro skleidėją, kol jūsų neat- 
leido, komisare. Nežinau, ar jis suvokia, ką daro, tačiau smar- 
kiai klysta sulygindamas paryžiečius su pačia žemiausia savo 
paties dalimi. 

Adamsbergas svajingai šypsodamasis padėjo ragelį. „Ar 
suvokia, ką daro“. Dekambrė palietė tą siūlą, kuris jam ne- 
davė ramybės nuo vakar ir kuriuo pradėjo pamažu sekti. Pa- 
sidėjęs po akimis „ypatingąjį“ laiškelį, jis dar kartą paskam- 
bino Vandusleriui, o tuo metu Žiustenas/Vuaznė pravėrė 


kabineto duris ir tylomis pirštais parodė, kad suskaičiuota 

jau septyni šimtai ketvertais paženklintų namų. Adamsber- 
gas pritardamas sumirksėjo ir mintyse sumojo, kad tokiu tem- 
pu iki vakaro reikės skaičiuoti jau tūkstančiais. 

— Vandusleris? Dar kartą Adamsbergas. Paskaitysiu jums 
šio ryto ypatingąjį laiškelį, ar turite laiko? Kiek užtruks. 

— Klausau. 

Markas atidžiai klausė, kaip Adamsbergo balsas lėtai pa- 
sakoja apie gresiančią tragediją, kuri ištinka miestą jaunojo 
Esaleno pavidalu. 

— Na? — paklausė Adamsbergas, baigęs skaityti, tarsi 
Vandusleris būtų žodynas. Jam atrodė neįmanoma, kad tas 
žinių sandėlis Markas Vandusleris neišaiškintų naujojo laiš- 
kelio paslapties. 

— Marselis, — tvirtai pasakė Markas. — Maras atkeliauja į 
Marselio miestą. 

Adamsbergas tikėjosi maro skleidėjo diversijos — juk tekste 
aprašomas naujas protrūkis — tačiau ne išplitimo už Paryžiaus. 

— Jūs įsitikinęs, Vandusleri? 

— Visiškai. Čia kalbama apie laivą Didysis šv. Antanas, 1720 
metų gegužės 25 dieną atplaukusį į Ifo pilies salas, laivas plau- 
kė iš Sirijos ir Kipro, gabeno užkrėstus šilko rietimus, ir nuo 
ligos jau buvo mirę devyni dešimtadaliai įgulos. Praleistos 
gydytojų pavardės yra Pesonelis tėvas ir sūnus, jie ir paskelbė 
pavojų. Tai labai garsus tekstas, kaip ir pati epidemija, tikra 
tragedija, nusinešusi beveik pusės miesto gyvybes. 


— Ar žinote, kur gydytojai ėjo lankyti to vaikinuko, Esaleno? 

— Į Lenšo aikštę, dabar ji vadinasi Lanšo aikšte, už šiauri- 
nės senojo uosto prieplaukos. Pirmasis epidemijos židinys įsi- 
plieskė Inkaro gatvėje. Dabar tos gatvės nebėra. 

— Negali būti, kad klystate? 

— Tikrai ne. Tai Marselis. Galiu atsiųsti jums teksto origi- 
nalo kopiją, jeigu norite įrodymo. 


— Nereikia, Vandusleri. Dėkoju. 


Adamsbergas prislėgtas išslinko iš kabineto. Nuėjo pas 
Danglarą, kuris, kaip ir trisdešimt kitų pareigūnų, bandė su- 
valdyti telefono skambučių srautą ir įvertinti, kiek įsismar- 
kauja prietaringumo tornadas. Didžiojoje salėje trenkė alu- 
mi, o dar smarkiau prakaitu. 

Padėjęs ragelį ir rašydamasis kažkokį skaičių, Danglaras 
pasakė: 

— Tuoj visame mieste neliks nė vienos dažų skardinės. 

Pakėlė į Adamsbergą veidą išrasojusia kakta. 

— Marselis, — tarė Adamsbergas, dėdamas jam po akimis 
ypatingojo laiškelio tekstą. — Maro skleidėjas kelia sparnus. 
Teks leistis į kelią, Danglarai. 

— Dievulėliau, — pasakė Danglaras, greitai perbėgęs teks- 
tą akimis, — Čiagi laivas Didysis šv. Antanas. 

— Žinojote šią ištrauką? 

— Dabar, kai pasakėte, atpažįstu. Nežinau, ar būčiau iššif- 
ravęs iškart. 


— Ar ji išskirtinė? 


— Be abejo. Tai buvo paskutinė, tačiau itin siaubinga epi- 
demija Prancūzijoje. 

— Nepaskutinė, — pataisė Adamsbergas, duodamas straips- 
nį apie „ligą nr. 9“. Paskaitykite ir suprasite, kodėl iki vakaro 
neliks nė vieno paryžiečio, tikinčio farų žodžiu. 

Danglaras perskaitė ir palingavo galvą. 

— Tikra katastrofa, — pasakė. 

— Maldauju, Danglarai, nevartokite daugiau šio žodžio. 
Sujunkite mane su kolega iš Senojo uosto sektoriaus Marselyje. 

— Senojo uosto sektorius, tai bus Masena, — sumurmėjo 
Danglaras, nes atmintinai žinojo visos šalies divizijos virši- 
ninkus bei vyriausiuosius komisarus, kaip ir rajonų administ- 
racijos centrus. — Patikimas vyras, ne toks galvijas kaip anks- 
tesnysis, kurį galiausiai pažemino pareigomis už kūno 
sužalojimą su pasikėsinimu paleisti arabams žarnas. Jo vie- 
ton atėjo Masena, tas korektiškas. 

— Tuo geriau, — pasakė Adamsbergas, — nes turėsim su- 


jungti pajėgas. 


Šeštą valandą penkios minutės Adamsbergas įsitaisė Ed- 
garo Kinė aikštėje klausytis vakaro žinių, tačiau nieko naujo 
neišgirdo. Nuo tada, kai maro skleidėjui teko pradėti laiške- 
lius į urną siuntinėti paštu, jis nebegalėjo laisvai pasirinkti 
skaitymo valandų. Adamsbergas tai žinojo ir atėjo tik patyri- 
nėti aplink Le Gerną susibūrusių klausytojų veidų. Žmonių 
susirinko daug gausiau nei ankstesnėmis dienomis, ir dauge- 


lis ištempę kaklus dairėsi, kas gi tas „Šauklys“, per kurį visus 

pasiekė pranešimas apie ligą. Du nuolatos aikštę stebintys 
pareigūnai gavo papildomą užduotį — užtikrinti Žoso Le Ger- 
no saugumą, jei kartais per žinias kiltų priešiškumo banga. 

Adamsbergas atsistojo prie medžio, gana arti pakylos, ir 
Dekambrė jam pasakojo apie pažįstamus veidus. Jis jau buvo 
sudaręs apie keturiasdešimties žmonių sąrašą, suskirstytą į tris 
grafas: uolieji, ištikimieji ir nepastovieji, su 2/7:/2kamazs, kaip 
sakė Le Gernas, išvaizdos aprašais. Pavardes tų, kurie lažin- 
davosi, kuo baigsis Finisterio laivų katastrofos iš skyrelio Is:o- 
rija visiems, jis pabraukė raudonai, mėlynai pabraukė skuban- 
čiuosius, kurie vos pasibaigus žinioms išskubėdavo į darbą, 
geltonai — dykinėtojus, pasiliekančius paplepėti aikštėje arba 
Vikinge, o violetine spalva — ištikimuosius, priklausomus nuo 
turgaus valandų. Švariai ir aiškiai atliktas darbas. Su popie- 
riaus lapu rankoje Dekambrė pirštu nepastebimai rodė komi- 
sarui pavardes atitinkančius veidus, kuriuos reiktų įsidėmėti. 

— Karmela, keturių šimtų penkiasdešimties tonų austrų tristie- 
bis, tš Bordo plaukė Kardifo kryptimi be krovinio, sudužo prie Gask 
ar Vilė. Keturiolikos narių įgula išsigelbėjo, - baigė Zosas ir nušo- 
ko nuo pakylos. 

— Pažiūrėkit, greičiau, — tarė Dekambrė. — Visi tie, kurie 
atrodo sutrikę, kurie rauko antakius ir nieko nesupranta, yra 
naujokai. 

— Žali atseit, - pasakė Adamsbergas. 

— Teisingai. Tie, kurie šnekasi, linksi galvomis, mojuoja 


rankomis, yra nuolatiniai. 

Palikęs Adamsbergą, Dekambrė nuėjo padėti Lizbetai per- 
rinkti pigiai pirktų dėželėmis fasuotų šparaginių pupelių, o 
Adamsbergas įžengė į Vikzngą ir, įsispraudęs po drakaro pir- 
magaliu, užsiėmė stalelį, kurį jau laikė savu. Susilažinusieji 
dėl laivo sudužimo stovėjo susispietę prie baro, pinigai triukš- 
mingai ėjo iš rankų į rankas. Lažybų sąrašą rankose turėjo 
Bertenas, kad niekas nesukčiautų. Dėl dieviškos jo kilmės Ber- 
teną visi laikė patikimu ir nepaperkamu žmogumi. 

Adamsbergas užsisakė kavos ir įsižiūrėjo į stropiai rašan- 
čios prie gretimo stalelio Maribelės profilį. Subtili mergina, 
galėtų atrodyti netgi žavinga, jeigu lūpų linija būtų ryškes- 
nė. Kaip ir brolis, ji turėjo tankius, garbanotus, ant pečių 
krentančius plaukus, tik švarius ir šviesius. Ji nusišypsojo 
Adamsbergui ir vėl ėmėsi laiško. Šalia jos jauna moteris, var- 
du Eva, stengėsi jai padėti. Ši buvo ne tokia graži, nes, be 
abejonės, ne tokia laisva, lygaus ir rimto veido, melsvais pa- 
akiais, — daugmaž taip Adamsbergas įsivaizdavo kokią nors 
XIX amžiaus didvyrę, užsidariusią lyg vienuolyne savo medi- 
niuose namuose provincijoje. 

— Gerai šitaip? Manai, jis supras? — klausė Maribelė. 

— Gerai, — atsakė Eva, — bet truputį trumpas. 

— Papasakoti apie orą? 

— Kad ir apie orą. 

Maribelė vėl ėmėsi darbo, pirštais stipriai suspaudusi rašiklį. 

— Žodyje „peršalo“ „a“ rašoma be nosinės, — pasakė Eva. 

— Tu tikra? 


— Man atrodo. Duok pabandyti. 

Eva keliskart parašė juodraštyje, paskui suraukė antakius 
negalėdama apsispręsti. 

— Dabar nebežinau, susimaišiau. 

Maribelė pasuko galvą į Adamsbergą. 

— Komisare, — kiek nedrąsiai paklausė, — žodyje „peršalo“ 
raidė „a“ rašoma su nosine ar be? 

Pirmą kartą gyvenime Adamsbergas buvo paklaustas apie 
rašybą ir nesugebėjo atsakyti. 

— Sakinyje „Bet Damasas neperšalo“? — patikslino Maribelė. 

— Nuo sakinio visiškai nepriklauso, — tyliai pasakė Eva, 
vis dar palinkusi prie juodraščio. 

Adamsbergas paaiškino nieko neišmanąs apie rašybą; Ma- 
ribelei ši žinia, regis, padarė įspūdį. 

— Betgi jūs policininkas, — spyrėsi ji. 

— Taip jau yra, Maribele. 

— Jau bėgsiu, — pasakė Eva, brūkšteldama Maribelei per 
petį. — Pažadėjau padėti Damasui uždaryti kasą. 

— Dėkui, kad mane pavaduoji, —- pasakė Maribelė. - Nes 
per tą laišką tikrai nespėsiu apsidirbti. 

— Ką tu, man pramoga, - atsakė Eva. 

Ji be garso dingo, ir Maribelė iškart atsisuko į Adamsbergą. 

— Komisare, ar parašyti jam apie šį... apie tą... negandą? 
Ar kuo ilgiau tylėti? 

Adamsbergas lėtai papurtė galvą. 

— Nėra jokios negandos. 

— O ketvertai? Ir juodi lavonai? 


Adamsbergas vėl papurtė galvą. 

— Ir žudiko čia per akis, Maribele. Bet jokio maro nėra nė 
šešėlio. 

— Ar turėčiau jumis tikėti? 

— Besąlygiškai. 

Maribelė vėl nusišypsojo ir dabar jau visiškai atsipalaidavo. 

— Bijau, kad Eva įsimylėjo Damasą, — pasakė suraukusi 
kaktą, tarsi Adamsbergas, kadangi jau išsprendė jos problemą 
dėl maro, dabar galėtų išnarplioti ir kitus jos gyvenimo rū- 
pesčius. — Patarėjas sako, kad gerai, kad tai reiškia, jog grįžta 
gyvybė, kad nereikia trukdyti. Bet šįkart aš nesutinku su juo. 

— Kodėl? — paklausė Adamsbergas. 

— Todėl, kad Damasas įsimylėjęs storąją Lizbetą, štai kodėl. 

— Jums nepatinka Lizbeta? 

Maribelė vyptelėjo, paskui susitvardė. 

— Šiaip ji šaunuolė, — pasakė, — bet per daug triukšmo 
kelia. Ir truputį mane gąsdina. Na, bet Lizbeta čia turi ne- 
liečiamybę. Patarėjas sako, kad ji tarsi medis, teikiantis prie- 
globstį šimtams paukščių. Sutinku, tačiau nuo to medžio 
sprogsta ausys. Be to, Lizbeta mėgsta visur įvedinėti savo 
taisykles. Visi vyrai jai po kojomis voliojasi. Turint galvoje 
jos patirtį, tai savaime suprantama. 

— Pavydite? — šypsodamasis paklausė Adamsbergas. 

— Patarėjas sako, kad taip, tačiau aš nepastebiu. Mane tik 
užknisa, kad Damasas kiekvieną vakarą ten lindi. Reikia 
pripažinti, kad Lizbetos dainavimas, savaime suprantama, už- 


buria. Damasas rimtai įklimpo, Evos nė nemato, nes ta neke- 

lia triukšmo. Aišku, Eva nuobodesnė, bet tai savaime supran- 
tama, po visko, ką jai teko patirti. 

Maribelė tiriamai pasižiūrėjo į Adamsbergą, mėgindama 
nustatyti, ką jis žino apie Evą, ko ne. Atrodo, nieko. 

— Vyras metų metus ją mušė, — paaiškino neatsispyrusi 
pagundai. — Ji pabėgo, tačiau jis ieško ir nori ją užmušti, tik 
pamanykit? Kodėl policija nenudeda jos vyro anksčiau? Nie- 
kas neturi žinoti Evos pavardės, taip liepė patarėjas, ir tepasi- 
saugo tie, kas mėgintų knaisiotis. Jis pats žino jos pavardę, 
bet turi teisę, nes yra patarėjas. 

Adamsbergas leidosi nešamas pokalbio srauto, retkarčiais 
užmesdamas akį, kas vyksta aikštėje. Le Gernas rišo nakčiai 
urną prie platano. Telefonų čirškesys, kuris jį, regis, persekio- 
jo net išėjus iš brigados, pamažu tilo. Kuo lengvesnio turinio 
pašnekesys, tuo labiau atsipalaiduoji. Įtemptai mąstyti jam 
buvo įgrisę iki gyvo kaulo. 

— Sutinku, — Maribelė dabar jau atvirai pasisuko į jį, — 
Evai tai į naudą, nes ji nebegalėjo vyrų nė akyse matyti. Ją 
tai gaivina. Su Damasu ji mato, kad pasaulyje yra ir geresnių 
vyrų už tą atmatą, kuris ją talžė. Ir tai gerai, nes moters gyve- 
nimas be vyro, sakyčiau, savaime tampa nei šioks, nei toks. 
Lizbeta tuo netiki, sako, kad meilė — prasimanymas ir cirkas. 
Netgi sako, kad tai beprasmybė, tik pamanykit. 

— Ji buvo prostitutė? — paklausė Adamsbergas. 

— Ką jūs, — pasipiktinusi atsakė Maribelė, — kodėl taip 
kalbate? 

Adamsbergas pasigailėjo paklausęs. Maribelė pasirodė 
esanti dar naivesnė, negu jis spėjo, ir tai jam teikė juo didesnę 
atgaivą. 

— "Tai jūsų profesija šitaip viską iškreipia, — su skausminga 
išraiška pareiškė Maribelė. 

— Bijau, kad taip. 

— O jūs pats ar tikite meile? Leidžiu sau paklausti pašali- 
nių nuomonės, nes Lizbetos nuomonė čia neginčytina. 

Kadangi Adamsbergas tylėjo, Maribelė palingavo galvą. 

— Suprantama, jums šitiek visko tenka pamatyti, — pada- 
rė ji išvadą. — Tačiau patarėjas pritaria meilei, nesvarbu, ar 
tai prasimanymas, ar ne. Sako, verčiau jau tikėti geru prasi- 
manymu negu giežti apmaudą ant viso pasaulio. Evos atveju 
tai tiesa. Nuo tada, kai pradėjo vakarais uždarinėti kasą su 
Damasu, tapo guvesnė. Tik bėda, kad Damasas įsimylėjęs 
Lizbetą. 

— Taip, — atsakė Adamsbergas ir patenkintas pastebėjo, 
kad pokalbis ima suktis ratu. Kuo ilgiau suksis, tuo mažiau 
jam reikės kalbėti, tuo labiau pasimirš maro skleidėjas ir šim- 
tai durų, ant kurių kaip tik šiuo metu dygsta ketvertai. 

— O Lizbeta nemyli Damaso. Taigi Evai bus skaudu, Da- 
masui, savaime suprantama, irgi skaudu, o Lizbetai — nežinau. 

Maribelė pagalvojo apie kitokį variantą, kuris galėtų ten- 
kinti visus. 

— O jūs ar mylite ką nors? — paklausė Adamsbergas. 

— Aš, — Maribelė nuraudusi pirštu pabaksnojo į laišką, — 


turiu du brolius; jau gana, kad šitais dviem vyrais rūpinuosi. 

— Čia broliui rašėte? 

— Jauniausiajam. Jis gyvena Romorantene ir mėgsta gauti 
naujienų. Kiekvieną savaitę jam rašau ir dar skambinu. No- 
rėčiau, kad atvažiuotų į Paryžių, tačiau Paryžius jį gąsdina. 
Jiedu su Damasu nelabai moka savim pasirūpinti. Ypač jau- 
nėlis. Visados turiu pasakyti, ką jam daryti, netgi su moteri- 
mis. Šiaip jis dailus berniokas, labai šviesių plaukų. Bet ne, 
pats nė žingsnio, laukia, kol aš pabaksnosiu. Taigi, savaime 
suprantama, turiu jais pasirūpinti, kol susiras žmonas. Rū- 
pesčių sočiai, ypač jeigu Damasas metų metus bergždžiai se- 
kios paskui Lizbetą. Kas paskui šluostys jam ašaras? Patarė- 
jas sako, kad neprivalau tuo rūpintis. 

— Teisingai. 

— Jis moka padėti žmonėms. Kiaurą dieną kas nors sėdi jo 
kabinete, pinigus jis tikrai sąžiningai uždirba. Tai ne iš piršto 
laužti patarimai. Bet aš vis tiek negaliu palikti savo brolių 
likimo valiai. 

— Tai ne kliūtis ką nors mylėti. 

— Kliūtis, — atkirto Maribelė. —- Kur dar parduotuvė, dar- 
bas, savaime išeina, kad mažai su kuo matausi. Šioje aikštėje 
nėra nė vieno man patinkančio vyro. Patarėjas sako pasidai- 
ryti tolėliau. 

Sieninis kavinės laikrodis išmušė pusę aštuonių, ir Mari- 
belė pašoko. Paskubomis sulankstė laišką, užklijavo ant voko 
pašto ženklą ir įsikišo rankinėn. 

— Atleiskite, komisare, bet turiu lėkti. Damasas laukia. 


Ji bėgte išbėgo, ir Bertenas atėjo nurinkti taurių. 

— Pleputė, — paaiškino normandas, tarsi teisindamas Ma- 
ribelę. — Nereikia tikėti viskuo, ką ji kalba apie Lizbetą. Ma- 
ribelė pavydi, bijo, kad nepaveržtų iš jos brolio. Žmogiška. 
Lizbeta — neeilinė moteris, ne visi geba ją suprasti. Liksite 
vakarienės? 

— Ne, — atsakė stodamasis Adamsbergas, — turiu reikalų. 

— Sakykit, komisare, — paklausė Bertenas, lydėdamas jį 
iki durų, — reikia nusipiešti tą ketvertą ar nereikia? 

— Kiek žinau, jūs esate Perkūno sūnus? — atsigręžė Adams- 
bergas. — O gal aš aikštėje girdėjau tik pasakas. 

— Esu, — Bertenas kilstelėjo smakrą. — Pagal Tutenų gimi- 
nę iš Motinos pusės. 

— Tada, Bertenai, nesipieškite to ketverto, jei nenorite, kad 
šlovingi palikuonys išspardytų jums užpakalį ir atsižadėtų. 

Vis dar iškėlęs galvą ir apimtas netikėto ryžto, Bertenas 
uždarė duris. Prie jo gyvos galvos ant Vžk:2go durų nebus jo- 


kių ketvertų. 


Po pusvalandžio Lizbeta surinko nuomininkus vakarienės. 
Peiliu skimbtelėjęs į taurę, Dekambrė paprašė tylos; taip 
atkreipti dėmesį jam atrodė vulgaru, tačiau retkarčiais būtina. 
Kastijonas puikiai suprato šį ženklą ir pasisuko ketvirčiu į šoną. 

— Aš nepratęs nurodinėti, kaip turėtų elgtis mano svečiai, — 
Dekambrė labiau patiko šis terminas, o ne pernelyg konkre- 
tus „nuomininkas“, — savo kambariuose jie patys sau šeimi- 
ninkai. Tačiau atsižvelgdamas į labai ypatingas šiuo metu 


susiklosčiusias aplinkybes, primygtinai prašau visų nepersi- 

imti visuotine baime ir nepaišyti ant durų jokių magiškų žen- 
klų. Tas skairmuo suterštų šių namų garbę. Tačiau aš gerbiu 
asmens laisvę, tad jeigu kas nors pageidaujate apsisaugoti 
ketvertu, neprieštarausiu. Tik paprašysiu persikraustyti pa- 
gyventi kitur, kol praeis šis pamišimas, kurį kursto tas maro 
skleidėjas. Norėčiau tikėtis, kad niekas nepasirinks šito kelio. 

Dekambrė vieną po kito nužvelgė visus, tylomis sėdinčius 
prie stalo. Pamatė, kad Eva dvejoja neapsisprendusi, Kastijo- 
nas šypsosi ir dedasi kietas, nors ir nevisiškai ramus, Žosui 
nusispjaut, O Lizbeta tūžta vien nuo minties, kad jos valdose 
kažkas galėtų nusipiešti ketvertą. 

— Gerai, - pasakė išalkęs Žosas. - Nutarta. 

— Vis tiek geriau būtumėt neskaitęs tų velnio laiškelių, — 
pasakė jam Eva. 

— Velnio aš nebijau, Evute, — atsakė Žosas. — Štai apie 
bangas jūroje — taip, galim pakalbėti, jos tikrai kelia siaubą. 
Bet velnią, ketvertus ir visą šitą nesąmonę galite kišti į patį 
kišenės dugną po nosine. Bretono garbės žodis. 

— Teisingai, — atsiliepė Kastijonas, padrąsėjęs nuo Žoso 
kalbos. 

— Teisingai, — tyliai pakartojo Eva. 


Lizbeta nieko neatsakė, tik dosniai pripylė sriubos. 


257 


- XXV - 


Adamsbergas vylėsi, kad sekmadienis, kai išeina ne tokia 
galybė laikraščių, apmalšins aistras. Naujausi vakar vakaro 
duomenys jį suerzino, nors ir nenustebino: visame Paryžiuje 
ketvertais paženklinta nuo keturių iki penkių tūkstančių na- 
mų. Tačiau kita vertus, sekmadienį paryžiečiai kaip tik turės 
laiko užsiimti savo durimis, tad skaičiai gali itin smarkiai 
išaugti. Šiaip ar taip, viskas priklausys nuo oro. Jei rugsėjo 
22-oji bus graži diena, žmonės išvažiuos į užmiesčius, ir visa 
ši istorijai aprims. Jei bus apsiniaukę, žmonės pasijus labiau 
pažeidžiami, ir durims tai tikrai atsilieps. 

Vos atsibudęs ir dar neišlipęs iš lovos, jis pirmiausia pažvelgė 
pro langą. Lijo. Sukryžiavęs rankas, Adamsbergas užsidengė 
akis ir tvirtai nusprendė nekelti kojos į brigadą. Jei maro sklei- 
dėjas praėjusią naktį vėl surengė išpuolį, nepaisydamas su- 
stiprinto patruliavimo prie pirmųjų dvidešimt penkių pažen- 


klintų namų, budinti komanda žinos, kur jį rasti. 

Išsimaudęs duše ir apsirengęs, jis atsigulė ant lovos ir, įsmei- 
gęs akis į lubas, kažkur nuklydęs mintimis, ėmė laukti. Pusę 
devynių atsikėlė pagalvojęs, kad bent viename fronte šian- 
dien pasiekta pergalė. Maro skleidėjas nieko nenužudė. 

Kaip buvo susitaręs vakar, susitiko su gydytoju psichiatru 
Feresu, kuris jo laukė Šventojo Liudviko salos krantinėje. 
Adamsbergui nepatiko mintis užsidaryti kabinete, sėdėti susi- 
spaudus ant kėdės, todėl įkalbėjo pasišnekėti lauke, žiūrint į 
vandenį. Feresas nebuvo pratęs taikytis prie kiekvieno pacien- 
tų įgeidžio, tačiau Adamsbergas nebuvo pacientas, o visuotinis 
sąmyšis dėl ketvertų piešėjo nuo pat pradžių žadino jo smalsumą. 

Adamsbergas iš tolo pamatė Feresą, labai aukštą, kiek su- 
linkusį vyriškį po didžiuliu pilku skėčiu; kampuotas veidas, 
aukšta kakta, pakaušis apjuostas lietuje blizgančių baltutėlių 
plaukų. Susipažino su juo prieš dvejus metus per vieną vakarie- 
nę, nebeprisiminė pas ką. Tas žmogus — subtiliai flegmatiškas, 
saikingai laimingas ir gebantis išlaikyti diskretišką atstumą, 
kurį esant reikalui galėdavo paversti nedirbtiniu dėmesingu- 
mu, — pakeitė kiek kategorišką Adamsbergo sampratą apie šią 
profesiją. Jis įprato klausti Fereso patarimo, kai jo įžvalgos apie 
kitų žmonių elgseną atsitrenkdavo į medicinos žinių stoką. 

Adamsbergas nepasiėmė skėčio, tad į susitikimą atžygia- 
vo permirkęs. Feresas apie žudiką ir jį kamuojančias manijas 
žinojo tik tiek, kiek pranešė spauda, ir nenuleisdamas nuo 
komisaro akių klausėsi, kaip jis pasakoja papildomas smul- 


kmenas. Profesiniu įpročiu gydytojo veidą dengė neperma- 

noma kaukė, tačiau ją kiaurai vėrė nuo pašnekovo lūpų ne- 
nukrypstantis tvirtas ir aiškus žvilgsnis. 

— Mano manymu, — pasakė Adamsbergas po ilgų ketu- 
riasdešimt penkių minučių pasakojimo, kurio gydytojas nė 
karto nepertraukė, — reikia išsiaiškinti, kodėl naudojamasi 
maru. Maro skleidėjas pasitelkia ne šiaip kokią banalią, vi- 
siems gerai žinomą idėją, pavyzdžiui... 

Adamsbergas stabtelėjo ieškodamas žodžių. 

— Pavyzdžiui, kokią nors plačiai svarstomą, nieko nebeste- 
binančią temą... 

Vėl nutilo. Kartais jam sunkiai sekdavosi tiksliai reikšti 
mintis. Feresas nė nemėgino jam pagelbėti. 

— Pavyzdžiui, dutūkstantųjų apokalipsę arba istorinę 
fantastiką. 

— Taip, — pritarė Feresas. 

— Arba nuvalkiotus vampyrų, Kristaus, saulės motyvus. 
Žudikas, nenorįs prisiimti atsakomybės už savo veiksmus, Fe- 
resai, galėtų visa tai panaudoti kaip lengvai skaitomą pa- 
kuotę. Sakydamas „lengvai skaitomą“, turiu galvoje „visiems 
suprantamą, aktualią“. Tas žmogus prisistatytų kaip Pelkių 
Valdovas, Saulės Pasiuntinys arba Didžioji Visuma, ir visi iš- 
kart suprastų, kad kvailelis pametė galvą arba kad kokia nors 
sekta susuko jam protą. Ar aiškiai kalbu? 

— Kalbėkite toliau, Adamsbergai. Ar nenorėtumėte palįs- 
ti po mano skėčiu? 

— Dėkui, tuoj nustos. Bet pasirinkęs marą skleidėjas ati- 


trūksta nuo nūdienos. Jis atrodo anachroniškas, „groteskiš- 


260 


kas“, kaip sako mano pavaduotojas. Jis groteskiškas, nes iš- 
kritęs iš konteksto, nes tas maras mūsų laikais — tarsi dino- 
zauras krepšinio aikštelėje. Maro skleidėjas nesigaudo, nejįsi- 
paišo į žaidimą. Ar aišku? 

— Kalbėkite toliau, — pakartojo Feresas. 

— Tiesa, nors ir seniena, maras vis dėlto sugebėjo prižadin- 
ti praeitin nugrimzdusias baimes, ir ne tokias jau miglotas, 
kaip manėme, tačiau tai jau kitas klausimas. Mane domina 
to tipo atitrūkimas nuo savo laiko, nesuprantamas temos pa- 
sirinkimas, koks neateitų į galvą niekam, visiškai niekam. 
Tą nesuvokiamą dalyką ir reikia perprasti. Nesakau, kad nė- 
ra ir daugiau po šią temą besiknaisiojančių žmonių, iš istori- 
nės perspektyvos, žinoma. Vieną pats pažįstu. Bet pataisyki- 
te mane, jei klystu, Feresai, — kad ir kiek žmogus būtų įsigilinęs 
į savo tyrinėjimų objektą, ta tema negalėtų jo persmelkti taip, 
kad pastūmėtų virtinei žmogžudysčių. 

— Teisingai. Tyrimo objektas lieka už instinktyviosios as- 
menybės ribų, ypač jei susidomėta gana vėlai. Tai veikla, o ne 
potraukis. 

— Net jeigu į tą veiklą karštligiškai įsijaučiama? 

— Netgi tada. 

— Vadinasi, atmetu bet kokią intelektualinę maro skleidėjo 
pasirinkimo motyvaciją, taip pat atsitiktinumą. Žmogui tikrai 
nešovė mintis — nagi imkimės Dievo rykštės, bus perkūniškai 
efektinga. Jis ne akių dūmėjas ar mistifikuotojas. Tai neįmano- 
ma. Maro skleidėjas nemoka pažvelgti iš šalies. Karštai tiki 


tuo, ką daro. Ketvertus jis piešia su nuoširdžia meile, pasinėręs 

į savo darbą iki ausų. Marą naudoja instinktyviai, be atitinka- 
mo kultūrinio konteksto. Jam nusispjauti, ar kiti jį supras, ar 
nesupras. Svarbiausia, kad pats save supranta. Naudoja marą, 
nes taip reikia. Taigi priėjau svarbiausią tašką. 

— Gerai, — kantriai pasakė Feresas. 

— Vadinasi, maras glūdi skleidėjo viduje, pačioje jo esybė- 
je. Vadinasi, tai susiję su... 

— Šeima, — baigė Feresas. 

— Visiškai teisingai. Jūs irgi taip manote? 

— Be abejonės, Adamsbergai. Kito varianto nėra. 

— Gerai, - Adamsbergas pasijuto tvirčiau, nes žodyno pras- 
me sunkiausia jau buvo padaryta. — Iš pradžių maniau, kad 
tas žmogus galbūt užsikrėtė šia liga jaunystėje, kokioje nors 
tolimoje šalyje, kad patyrė traumą, nelaimę ar panašiai. Ta- 
čiau ši versija manęs neįtikino. 

— Ir tada? — padrąsino Feresas. 

— Tada ėmiau laužyti galvą, mėgindamas suprasti, kaip 
žmogaus vaikystei galėjo atsiliepti tragedija, pasibaigusi 
XVIII amžiaus pradžioje. Priėjau vienintelę logišką išvadą — 
kad maro skleidėjui yra du šimtai šešiasdešimt metų. Tokia 
išvada irgi manęs netenkino. 

— Visai nebloga išvada. Įdomus pacientas. 

— Paskui sužinojau, kad Paryžių maras buvo ištikęs dar ir 
1920 metais. Mžsy amžiuje, ir nebe pačioje pradžioje. Ar žinojote? 

— Ne, — prisipažino Feresas. — Tikrai ne. 

— Susirgo devyniasdešimt šeši žmonės, trisdešimt keturi mi- 


rė, dauguma varginguose priemiesčiuose. Ir manau, Feresai, 

to vyruko šeima šią negandą irgi patyrė, kažkas iš jo šeimos 
nuo maro nukentėjo, galbūt proseneliai. Ir ta tragedija įam- 
žinta giminės istorijoje. 

— Tai vadinama giminės šmėkla, — tarė gydytojas. 

— Puiku. Taigi ta tragedija įamžinta, ir šitaip maras įsi- 
smelkė į vaiko sąmonę, nes kadaise išguldė jo giminaičius ir 
apie jį buvo nuolatos pasakojama. Mano nuomone, tas vai- 
kas — berniukas. Taigi marą jis suvokia kaip natūralų dalyką 
savo gyvenime, savo... 

— Psichinėje aplinkoje. 

— Taip. Maras jam — spontaniškas dalykas, o ne atgyvenu- 
si istorinė sąvoka kaip mums. Skleidėjo pavardę turėčiau ras- 
ti tarp trisdešimt keturių 1920 metų maro aukų. 

Adamsbergas sustojo, susinėrė rankas ir pažiūrėjo į gydytoją. 

— Jūs gana gabus, Adamsbergai, — šypsodamasis pasakė 
Feresas. — Einate teisinga linkme. Tačiau prie giminės šmėk- 
los dar pridėkite stiprius sukrėtimus, leidusius jai įsitvirtinti. 
Šmėklos paprastai suka gūžtas plyšiuose. 

— Supratau. 

— Tačiau bijau, kad turėsiu jus nuvilti. Maro skleidėjo ieško- 
čiau ne maro nusiaubtoje, 0 jo žšve2g5707j2 giminėje. Vadinasi, 
galimų kandidatų bus ne trisdešimt keturi, o tūkstančiai. 

— Kodėl? 

— Todėl, kad jūsų skleidėjas naudojasi maru kaip galios įrankiu. 

— Tai ką? 

— Jei maras būtų swwa/kimęs jo šeimą, taip nedarytų. Jis 


nekęstų maro. 

— Taip ir maniau, kad kažkur klydau, — susidėjęs rankas 
už nugaros, Adamsbergas vėl leidosi žingsniuoti. 

— Čia ne klaida, Adamsbergai, tiesiog ne ta puse įstatytas 
sraigtelis. Jeigu skleidėjas naudoja marą kaip galios įrankį, 
vadinasi, jis kažkada suteikė jo giminei galią. Tikriausiai ma- 
ras lyg per stebuklą nepalietė jo šeimos vidury kvartalo, kur 
visi kiti nuo jo mirė. Galbūt šeimai netgi teko už tai sumokė- 
ti. Nuo neapykantos atsilaikiusiesiems tėra vienas žingsnis 
iki įtarimų, kad jie turi slaptų galių, ir iki apkaltinimo ne- 
gandos skleidimu. Juk žinote šią amžiną istoriją. Nenusteb- 
čiau, kad jo šeimą imta badyti pirštais, paskui jai grasinti, 
svaidyti prakeiksmus ir kad jiems teko sprukti iš tragedijos 
vietos, kol kaimynai neužpjovė. 

— Po galais, — pasakė Adamsbergas, trypdamas kuokštą 
žolės medžio papėdėje. — Jūsų tiesa. 

— Tai galimas variantas. 

— Teisingas variantas. Jo giminės legenda — tai tas išliki- 
mo stebuklas, paskui kerštas ir atskirtis. Legenda, kad ne tik 
išsisuko nuo maro, bet ir tapo jo valdovais. Tai, už ką žmonės 
jiems prikaišiojo, tapo jų pasididžiavimu. 

— Dažniausiai taip ir būna. Pavadinkite ką nors kvailiu, ir 
jis atsakys, kad tuo didžiuojasi. Įprastas gynybos refleksas, 
kad ir koks būtų kaltinimas. 

— Ta giminės šmėkla — tai begalinis kalbėjimas apie jų 
išskirtinumą, apie galią valdyti Dievo rykštę. 

— Įsidėmėkite, Adamsbergai, jūsų skleidėjas kilo iš daug 


kentėjusios šeimos, turbūt neteko tėvo arba motinos, pasijuto 

apleistas, todėl jaučiasi nepaprastai silpnas. Tai patikimiau- 
sias paaiškinimas, kodėl vaikinukas griebėsi žiaurios savo gi- 
minės šlovės, vienintelio galios šaltinio, kurį jam neabejotinai 
nuolatos primena kuris nors senelis. Tragedijas perima kas 
antra karta. 

— Tai nepadės man jo surasti gyventojų sąrašuose, — tebe- 
kamuodamas tą patį žolės kupstą, pasakė Adamsbergas. — 
Maro išvengė šimtai tūkstančių žmonių. 

— Apgailestauju. 


— Ką padarysi, Feresai. Jūs vis tiek man padėjote. 

- XXVI - 


Adamsbergas grįžo Sen Mišelio bulvaro šaligatviu, kurį 
vėl nušvietė saulė. Švarką nešėsi rankoje, kad pradžiūtų. Ne- 
bandė paneigti Fereso nuomonės, žinojo, kad gydytojo tiesa. 
Prieš tai manė beveik sučiupęs maro skleidėją, tačiau dabar 
jis pasidarė jam nepasiekiamas. Liko tik Edgaro Kinė aikštė, 
ten ir ėjo. Vis grįždavo prie minties, kad toje aikštėje sukioja- 
si 1920 metų skudurininkų provaikaitis. Arba nuolatos ten 
būna, arba labai dažnai lankosi nepaisydamas pavojaus. Pa- 
galiau ko jam baimintis? Juk jautėsi padėties šeimininkas ir 
prireikus gyvenime tai įrodė. Jo tikrai nenugąsdins dvidešimt 
aštuoni farai, jis gi valdo Dievo rykštę, vienu rankos mostelė- 
jimu gali ją sustabdyti. Taigi dvidešimt aštuoni farai — tas 
pats kaip dvidešimt aštuoni paukščio kakučiai. 

Maro skleidėjas didžiavosi tikrai pagrįstai. Paryžiečiai jam 
paklūsta ir ant durų stropiai piešia simbolius. Lavonų vis dau- 
gėja, nors budi dvidešimt aštuoni farai. Mirė jau keturi žmo- 


nės, o ko pirmiausia griebtis, kad nemirtų penktasis, Adams- 

bergas neišmanė. Nebent atsistoti toje kryžkelėje ir žiūrėti, nors 
ir nežinia į ką, ir sykiu išsidžiovinti švarką bei kelnių klešnes. 

Į aikštę įžengė tuo metu, kai nugriaudėjo normando per- 
kūno trenksmas. Dabar jis perprato sistemą, tad nuskubėjo 
valgyti karšto patiekalo prie stalo, kur jau sėdėjo Dekambrė, 
Lizbeta, Le Gernas, melancholiškoji Eva ir keletas jam nepa- 
žįstamų žmonių. Tarsi nuskambėjus slaptažodžiui, kurį grei- 
čiausiai ištarė Dekambrė, draugija ėmė kalbėti apie viską, 
tik ne apie maro skleidėją. O štai prie gretimų staliukų, kiek 
Adamsbergas girdėjo, kalbos sukosi vien apie jį, kai kas karš- 
tai palaikė kaltinimus metusiojo žurnalisto nuomonę: farai 
meluoja. Esą smaugimo žymių nuotraukos padirbtos, kuo tie 
ponai juos laiko? Kvailiais? Taip, atsakė kažkokia moteris, 
bet jeigu tie žmonės mirė nuo maro, tai kaip prieš užversdami 
kojas dar spėjo nusirengti ir susidėti daiktus dailiai į krūvelę? 
Arba palįsti po sunkvežimiu? Kur tai matyta, sakyk? Argi 
čia panašu į marą, gal labiau į žmogžudystę? Tikra tiesa, pa- 
galvojo Adamsbergas ir atsigręžęs pasižiūrėjo į protingą ir 
ramų labai apkūnios gėlėta palaidinuke apsitempusios mo- 
ters veidą. 

— Nesakau, kad viskas taip paprasta, — atsiliepė sukirstas 
pašnekovas. 

— Ne, — įsiterpė dar kitas, padžiūvęs vyriškis laibu balsu. — 
Čia abu dalykai vienu metu. Jie miršta nuo maro, tačiau tas 
nepažįstamasis nori, kad visi apie tai sužinotų, tai išvelka juos 
iš namų ir išrengia, kad žmonės akivaizdžiai matytų, kas da- 


rosi, ir susiprotėtų. Jis nesukčiauja. Jis stengiasi padėti. 

— Je, — vėl prabilo moteris, — tai kodėl negali pasakyti 
aiškiau? Tokie slapukautojai man niekada nekėlė pasitikėjimo. 

— Jis slepiasi, nes negali atsiskleisti, — atsiliepė laibasis bal- 
sas, kuris kalbėdamas sunkiai kurpė savo teoriją. — Tas vyru- 
kas yra laboratorijos darbuotojas ir žino, kad kažkas paleido 
marą, sukūlęs stiklinį vamzdelį ar dar kaip nors. Jis negali 
pasakyti, nes laboratorija liepė tylėti dėl gyventojų. Vyriau- 
sybei nepatinka, kai gyventojai pradeda bruzdėti. Todėl nė 
šnipšt. Tas vyrukas stengiasi, kad žmonės suprastų, bet kad 
pats liktų neatpažintas. 

— Kodėl? — vėl įsiterpė moteris. — Bijo netekti darbo? Jei- 
gu tas tavo saugotojas dėl šito atsisako kalbėti, tai turiu pa- 


sakyti, Andrė, kad jis tikras menkysta. 


Adamsbergas trumpam pasitraukė toliau nuo kavinės pa- 
sikalbėti su jam skambinančiu leitenantu Mordanu. Pažen- 
klintų namų skaičius išaugo beveik iki dešimties tūkstančių. 
Apie naujas aukas nepranešta, ne, dėl šito galima lengviau 
atsikvėpti. Tačiau visa kita nebevaldoma. Ar galima liautis 
atsiliepinėti į skambučius? Tuo labiau kad šiandien brigado- 
je jie dirba tik šešiese. 

— Aišku, — atsakė Adamsbergas. 

— Gerai, — tarė Mordanas, — puiku. 

Jis atseit bent jau guodžiasi tuo, kad Marselyje irgi prasi- 
dėjo protrūkis, bus ne vieni. Masena prašęs su juo susisiekti. 

Adamsbergas užsidarė tualete ir paskambino Masenai, pri- 


sėdęs ant nuleisto dangčio. 

— Prasideda, kolega, — pasakė Masena, — kai radijas pa- 
skelbė jūsų puspročio pranešimą, o žurnalistai dar pakomen- 
tavo, tai ir pasipylė. 

— Jis ne 72220 pusprotis, Masena, — atsakė Adamsbergas 
kiek griežtokai. — Dabar jis ir jūsų. Dalinsimės. 

Masena patylėjo, įvertino kolegą. 

— Dalinsimės, — sutiko jis. - Mūsų pamišėlis pataikė į skau- 
džią vietą, nes maras čia — sena žaizda, ir nedaug trūksta vėl 
ją pradrėksti. Kiekvieną birželį arkivyskupas aukoja Pasiža- 
dėjimo mišias, kad atitolintų epidemiją. Pas mus dar yra pa- 
minklų ir gatvių, pavadintų riterio Rozo arba vyskupo Bel- 
zenso garbei. Šios pavardės dar nepalaidotos praeity, nes 
marseliečių atmintis ne kiauras maišas. 

— Kas tie žmonės? — ramiu balsu paklausė Adamsbergas. 

Masena buvo cholerikas, tikriausiai instinktyviai nusistatęs 
prieš paryžiečius, bet Adamsbergas dėl to nesuko sau galvos, ir 
būtų nesukęs, net jeigu būtų buvęs paryžietis. Iš kur esi kilęs, jo 
nuomone, buvo nesvarbu. Tačiau Masenos karingumas — tik fa- 
sadas, neprireiks nė penkiolikos minučių tam tinkui nutrupinti. 

— Tie žmonės, kolega, yra vyrai, kurie dieną naktį negailė- 
dami jėgų padėjo gyventojams per didžiąjį 1720 metų epi- 
demiją, kai daugybė savivaldybės pareigūnų, valdininkų, gy- 
dytojų ir kunigų spruko pasipustę padus. Žodžiu, didvyriai. 

— Natūralu bijoti mirties, Masena. Jūsų ten nebuvo. 

— Klausykit, ne istorijos perrašinėti susirinkom. Aš jums 
tik aiškinu, kad Didžiajame šv. Antane atvežta neganda parlekia 
į Marselį. 

— Tik nesakykit, kad visi marseliečiai žino, kas tokie yra 
Rozas ir Belsenas. 

— Belzensas, kolega. 

— Belzensas. 

— Ne, — pripažino Masena, — žino ne visi. Tačiau maro 
istoriją, nusiaubto miesto, Provanso sienos istoriją žino. Proto 
užkaboriuose maras tebeglūdi. 

— Tikėtina, kad čia irgi, Masena. Šiandien ketvertais pa- 
ženklintų namų skaičius pasiekė dešimt tūkstančių. Lieka tik 
melstis, kad pritrūktų dažų. 

— O čia per vieną pusdienį vien Senojo uosto kvartale pri- 
skaičiavom beveik du šimtus. Įsivaizduokit, kiek susidarytų 
per visą miestą. Bet, kolega, po galais, jie trenkti, ar ką? 

— Jie bando apsisaugoti, Masena. Jeigu suskaičiuotumėt, 
kiek žmonių nešioja žalvarines apyrankes, triušio lerenėles, 
šventojo Kristupo medaliukus, kiek beldžia į medį arba laiko 
prie savęs Lurdo vandenį, jau nekalbu apie kryželius, tikrai 
susidarytų keturiasdešimt milijonų. 

Masena atsiduso. 

— Kol paišo patys, nieko baisaus, - kalbėjo toliau Adams- 
bergas. — Ar turite pagrindą manyti, jog yra ir autentiškų 
ketvertų? Pieštų paties maro skleidėjo? 

— Sunku pasakyti, kolega. Žmonės kopijuoja. Daug kas 
pamiršta praplatinti kojelę arba vietoj dviejų uždeda tik vieną 
brūkšnelį ant skersinės. Bet penkiasdešimt procentų piešia stro- 
piai. Velniškai panašu į originalą. Tai kaip aš galiu atskirti? 


— Gavote pranešimų apie vokus? 

— Ne. 

— Ar pastebėjote namų, kur paženklintos visos durys, iš- 
skyrus vienas? 

— Tokių yra, kolega. Bet sykiu yra nemažai žmonių, ne- 
prarandančių šalto proto ir atsisakančių paišalioti tas nesą- 
mones savo namuose. Yra ir tokių, kurie gėdijasi, pieštuku 
suraito miniatiūrinį ketvertuką durų apačioje. Tarsi nepiešia, 
bet kartu piešia paslapčia, arba piešia, bet ir lyg nepiešia, čia 
kaip jums labiau patinka. Negaliu apžiūrėti visų durų su pa- 
didinamuoju stiklu. O jūs apžiūrit? 

— Dabar pats pikas, Masena, pagrindinis savaitgalio užsi- 
ėmimas. Nebesukontroliuojam. 

— Visiškai? 

— Beveik. Kontroliuoju mieste šimtą kvadratinių metrų iš 
šimto penkių milijonų. Tai plotelis, kur tikiuosi pamatyti pra- 
einant maro skleidėją, kuris galbūt šiuo metu, kai su jumis 
kalbuosi, klaidžioja po Senąjį uostą. 

— Žinote kokį nors jo požymį? Ar bent numanote? 

— Nė neįsivaizduoju. Jo niekas nematė. Net nežinau, ar 
tai vyras. 

— Tai ko tykote tame plotelyje, kolega? Dvasios? 


— Įspūdžio. Dar paskambinsiu vakare, Masena. Laikykitės. 


Jau kurį laiką kažkas įnirtingai klebeno tualeto durų ran- 
keną. Adamsbergas kuo ramiausiai išėjo prasilenkdamas su 
kažkokiu žmogeliu, baisiai nekantraujančiu išpilti keturis iš- 


gertus bokalus alaus. 


Ž7ji 


Paprašė Berteno leisti išsidžiovinti švarką ant vienos iš kė- 
džių atkaltės, kol jis išeisiąs pasisukioti po aikštę. Nuo tada, 
kai lemtingą akimirką Adamsbergas sustiprino besilpstančią 
normando narsą, galbūt išgelbėdamas jį nuo visuotinės pa- 
juokos — be to, Bertenas, ko gero, būtų visiškai praradęs savo 
dieviškos kilmės autoritetą klientų akyse — kavinės šeiminin- 
kas jautėsi skolingas komisarui iki gyvos galvos. Leido kad ir 
dešimt kartų palikti jam savo švarką, kurį žadėjo saugoti bud- 
riai kaip motina, o apsiginti nuo lietaus ir vėjo, išpranašautų 
Žoso per vidurdienio žinias, primygtinai siūlė užsivilkti žalią 
celofaninį lietpaltį. Adamsbergas paklausė, nenorėdamas įžeisti 
išdidžiojo Toro vaikaičio. 

Visą popietę jis praslankiojo po sankryžą, kartais užsuk- 
damas į Vi4ingg kavos ar paskambindamas telefonu. Buvo 
spėjama, kad iki vakaro paženklintų namų skaičius pasieks 
penkiolika tūkstančių Paryžiuje ir keturis tūkstančius Marse- 
lyje — ten veiksmas vystėsi žaibiškai. Stengdamasis atsilaikyti 
prieš kylančią potvynio bangą, Adamsbergas pasitelkė jau ir 
taip tvirtą savo gebėjimą likti abejingam; galiausiai net pa- 
juto, kad ima atbukti. Net jeigu kas nors būtų pranešęs, jog 
nupiešti jau du milijonai ketvertų, jis nebūtų krūptelėjęs iš 
nuostabos. Viduje viskas atlėgo, atsipalaidavo. Viskas, išsky- 
rus akis, vienintelę likusią aktyvią kūno dalį. 

Tingiai įsitaisė prie platano klausytis vakaro žinių, nusva- 
rinęs rankas palei šonus, paskendęs gerokai per plačiame nor- 
mando lietpaltyje. Sekmadieniais Le Gernas laikėsi kitokio 


tvarkaraščio, tad buvo jau beveik septynios, kai pastatė ant 

šaligatvio savo dėžę. Adamsbergas šįkart nieko nesitikėjo, nes 
paštininkas sekmadieniais laiškų nenešioja. Tačiau aplink pa- 
kylą susirinkusiųjų būreliuose atpažino kai kuriuos veidus. 
Išsitraukė Dekambrė sudarytą sąrašą ir kaskart atėjus kokiam 
žmogui pasitikrindavo savo naujuosius pažįstamus. Be dvie- 
jų minučių septintą ant savo namo slenksčio išdygo Dekambrė, 
Lizbeta alkūnėmis ėmė skintis kelią per minią į savo įprastą 
vietą, prie savo parduotuvėlės pasirodė apsivilkęs megztiniu 
Damasas ir atsišliejo į tądien nepakeltas metalines grotas. 

Žosas ryžtingai pradėjo skelbti pranešimus, stiprus jo bal- 
sas nuaidėjo per visą aikštę. Nušviestas blyškios saulės, Adams- 
bergas su malonumu klausėsi nekaltų skelbimų srauto. Visą 
popietę nieko neveikė atsipalaidavęs kūnu ir siela, tad pailsė- 
jo nuo įtempto rytinio pokalbio su Feresu. Energijos prasme 
pasiekė bangų liūliuojamos kempinės būseną — kaip tik to- 
kios kartais ir siekdavo. 

Baigiantis pranešimams, kai Žosas artėjo prie laivo ka- 
tastrofos, Adamsbergas krūptelėjo tarsi kempinę būtų smar- 
kiai užkliudęs aštrus akmenėlis. Nuo smūgio beveik suskau- 
do, jis sutriko ir sukluso. Niekaip negalėjo suprasti, kas 
atsitiko. Tikriausiai jau beužsnūstant prie platano kamieno jį 
sukrėtė kažkoks vaizdas. Vaizdo nuotrupa kažkur aikštėje, 
užkliuvusi jam už akių dešimtąją sekundės dalį. 

Adamsbergas atsitiesė, po visą aikštę dairydamasis neži- 
nomo vaizdo, tikėdamasis, kad smūgis pasikartos. Paskui at- 
sišliejo į medį tokia pat poza, kokia stovėjo tą akimirką, kai 


pajuto smūgį. Iš tos vietos jo žvilgsnis galėjo aprėpti plotą 

nuo Dekambrė namo iki Damaso parduotuvėlės, Monparna- 
so gatvę ir apie ketvirtadalį Šauklio klausytojų iš priekio. 
Adamsbergas suspaudė lūpas. Susidaro nemaža erdvė ir ne- 
mažai žmonių, o minia jau ėmė skirstytis į visas puses. Po 
penkių minučių Žosas nusinešė dėžę, aikštė pamažu tuštėjo. 
Įspūdis dingo. Adamsbergas užsimerkė, užvertęs galvą į bo- 
luojantį dangų, tikėdamasis, kad vaizdas grįš savaime, iš oro. 
Tačiau vaizdas prasmego jo šuliny, tarsi nežinomas apmau- 
dingas akmenėlis, ko gero, įsižeidęs, kad į jį deramai neat- 
kreipė dėmesio tą trumputę akimirką, kai jis teikėsi praskrie- 
ti lyg kometa, ir dabar galbūt praeis ištisi mėnesiai, kol jis 
ryšis vėl iškilti į paviršių. 

Adamsbergas nusiminęs tylomis išpėdino iš aikštės, įsiti- 
kinęs, jog paleido iš rankų vienintelį savo šansą. 

Tik grįžęs namo nusirenginėdamas apsižiūrėjo, kad par- 
ėjo apsivilkęs žaliąjį celofaninį normando lietpaltį, o savo se- 
ną juodą švarką paliko džiūti po drakaro pirmagaliu. Tai žen- 
klas, kad jis irgi pasikliauja dieviškąja Berteno globa. Arba 


greičiau ženklas, kad jis viską amžinai kur nors palieka. 


- XXVII - 


Kamilė užkopė siaurais laiptais į Adamsbergo butą penk- 
tame aukšte. Eidama pamatė, kad ketvirtojo aukšto gyven- 
tojas kairėje pusėje savo duris paženklino milžinišku juodu 
ketvertu. Jiedu su Žanu Batistu buvo susitarę šį vakarą susi- 
tikti ir kartu praleisti naktų, bet ne anksčiau kaip dešimtą, 
nes per maro skleidėją brigadoje darbo dienos ilgis pasidarė 
nebenuspėjamas. 

Jai buvo nepatogu lipti, nes alkūne prispaudusi nešėsi ka- 
čiuką. Jis kelias valandas sekė paskui ją gatve. Kamilė iš pra- 
džių jį paglostė, paskui paliko, paspartino žingsnį, mėginda- 
ma jo atsikratyti, tačiau atkaklus kačiukas nepasidavė, iš 
paskutiniųjų nerangiai liuoksėdamas stengėsi ją pasivyti. 
Sprukdama nuo persekiotojo, Kamilė kirto parką. Užsukusi 
pavakarieniauti, paliko jį už durų, o išėjusi rado tebetupintį 
laiptų aikštelėje. Kačiukas vėl narsiai leidosi jai įkandin, įsi- 
kirtęs savo tikslo. Prie Adamsbergo namo, pavargusi kariau- 


ti ir neišmanydama, ką daryti su ją pasirinkusiu gyvūnėliu, ji 

pakėlė jį ir pasispraudė po alkūne. Tai buvo baltas ir pilkas 
gumuliukas, lengvutis kaip putų kamuolėlis, visiškai apva- 
liomis mėlynomis akimis. 

Dešimtą valandą penkios minutės Kamilė stumtelėjo du- 
ris, kurias Adamsbergas beveik visada palikdavo nerakintas, 
bet nieko nerado nei svetainėje, nei virtuvėje. Ant kriauklės 
krašto varvėjo išplauti indai, tad Kamilė nusprendė, kad Ža- 
nas Batistas jos belaukdamas užmigo. Ji galėtų susirangyti 
šalia, nepabudindama jo iš pirmojo miego, kurį labai saugo- 
davo įtempto tyrimo metu, ir įsitaisyti nakčiai, padėjusi gal- 
vą jam ant pilvo. Ji nusimetė kuprinę ir striukę, patupdė ka- 


čiuką ant suolelio ir atsargiai nutipeno į miegamąjį. 


Tamsiame kambaryje Žanas Batistas nemiegojo. Pama- 
čiusi jį nuogą iš nugaros — jo rusvas kūnas išsiskyrė baltos 
patalynės fone, — Kamilė ne iškart suprato, kad jis mylisi su 
kažkokia mergina. 

Kaktą jai pervėrė aštrus skausmas, tarsi tarp akių būtų 
įsmigusi sprogmens skeveldra, ir per šitą žaibo tvyksnį vieną 
sekundės dalelę jai pasirodė, kad daugiau niekada gyvenime 
nebematys. Pakirto kojas, prietemoje ji susmuko ant medinės 
dėžės, paprastai naudojamos įvairiausioms reikmėms; ant jos 
šį vakarą buvo sukrauti merginos drabužiai. Priešais ją judė- 
jo du kūnai, nė nenutuokiantys, kad ji tylomis čia tūno. Ka- 
milė priblokšta stebeilijo. Matė Žano Batisto judesius ir at- 
pažino juos, judesį po judesio, kiekvieną atskirai. Nuo 


tvyksnio, lyg tarp antakių įsriegto iki raudonumo įkaitinto 

grąžto, kryžiavosi akys. Žiaurus vaizdas, paprastas vaizdas, 
banalus skausmas. Kamilė nudelbė akis. 

Neverk, Kamile. 

Įsispoksojo į vieną tašką grindyse, nežiūrėdama į lovoje 
tysančius kūnus. 

Bėk, Kamile. Bėk greitai, toli ir ilgai negrįžk. 

Cito, longe, tarde. 

Kamilė pabandė sujudėti, bet suprato, kad nelaiko kojos. 
Ji dar labiau nudūrė akis ir sutelkė visą savo dėmesį į kojų 
galus, į juodus odinius aulinukus. Įdėmiai stebeilijo į ketur- 
kampes jų nosis, sagtį ant šono, nuo dulkių papilkavusias 
raukšlės, nuo vaikščiojimo nudilusį kulną. 

Į batus, Kamile, žiūrėk į savo batus. 

Žiūriu. 

Laimė, nenusiavė batų. Basa ir beginklė nebepajėgtų 
žengti nė žingsnio. Ko gero, liktų kiūtoti ant tos dėžės su 
grąžtu kaktoje. Tas grąžtas tikriausiai betono, ne medžio. 
Žiūrėk į batus, kad jau nenusiavei. Gerai įsižiūrėk. Ir bėk, 
Kamile. 

Tačiau dar neatėjo laikas. Jos kojos karojo nuo dėžės kaip 
subliuškusios vėliavos. Nepakelk galvos. Nežiūrėk. 

Aišku, ji žinojo. Juk visada taip buvo. Visada buvo mer- 
ginų, daug kitų merginų, vienos užsibūdavo ilgiau, kitos 
trumpiau, nelygu merginos kantrybė, nes Adamsbergas visa- 
da tempdavo jau trūkinėjančius santykius, kol jie patys nu- 
trūkdavo. Aišku, kad visada buvo merginų, kurios lyg sire- 


nos plaukdavo upe, kurios stabteldavo prie krantų. „Jos mane 

užkabina“, — lakoniškai sakydavo Žanas Batistas. Taip, Ka- 
milė apie visa tai žinojo: apie užtemimus, miglotus laikotar- 
pius, apie viską, kas kunkuliuoja ten, toli. Kartą jau buvo 
atitrūkusi ir nutolusi. Buvo pamiršusi Žaną Batistą Adams- 
bergą ir per tankiai gyvenamus jo krantus, tą pernelyg arti 
jos kunkuliuojančių triukšmingų dramų pasaulį. Kelerius me- 
tus buvo nutolusi ir su visa karštai mylėtiems žmonėms dera- 
ma pagarba palaidojusi Adamsbergą. 

Kol praėjusią vasarą jų keliai vėl susikirto, o mirusi jos 
atmintis iškrėtė išdaigą — sugrąžino švarutėlį aukštupį. Ji įmer- 
kė bato galiuką, viena koja įbrido į vandenį, kita liko stovėti 
ant kranto ir mėgino išsilaikyti taip išsižergusi, kartais ba- 
lansuodama tarp dviejų glėbių — laisvės ir Žano Batisto. Iki 
šio vakaro, kai netikėtas smūgis suvarė jai kakton tą gelžgalį. 
Vien dėl to, kad kažkas supainiojo dieną. Žanas Batistas vi- 
sada ne itin paisė datų. 

Bespoksant į batus, kojos tarsi atgavo tvirtumą. Veiksmas 
lovoje rimo. Kamilė iš lėto atsistojo ir apėjo dėžę. Jai smun- 
kant pro duris, mergina kilstelėjo ir suriko. Kamilė išgirdo, 
kaip kūnai susiblaško, Žanas Batistas vienu šuoliu strykteli 
ant grindų ir pašaukia ją vardu. 

Spruk, Kamile. 

Stengiuosi, kiek galiu. Kamilė čiupo striukę, kuprinę, pa- 
matė ant suolelio pasimetusį kačiuką, sugriebė ir jį. Girdėjo, 
kaip mergina šneka, kažko klausia. Dingti kuo greičiau. Ka- 
milė nulėkė laiptais žemyn ir dar ilgai bėgo gatve. Uždususi 


sustojo priešais tuščią skverą, peršoko per tvorą, krito ant suolo, 

parietė kojas ir rankomis nusitvėrė už batų. Skausmas nuo 
įkalto į kaktą gelžgalio atlėgo. 

Prie jos prisėdo jaunuolis dažytais plaukais. 

— Negerai, — tarė švelniai. 


Pabučiavo ją į smilkinį ir tylomis nuėjo. 

- XXVIII - 


Danglaras dar nemiegojo, kai po vidurnakčio kažkas ne- 
drąsiai pabeldė į duris. Išsirengęs iki apatinių marškinių, jis 
gurkšnojo alų priešais televizorių, bet nežiūrėjo, tik vis vartė 
ir vartė užrašus apie maro skleidėją ir jo aukas. Jos negali 
būti atsitiktinės, tas tipas jas atsirenka, turi būti kažkoks ry- 
šys. Valandų valandas jis apklausinėjo šeimos narius, mėgin- 
damas nustatyti bent menkiausią sąlyčio tašką, ir dabar per- 
žiūrinėjo užrašus, ieškodamas jungties. 

Dieną Danglaras stengdavosi atrodyti elegantiškas, tačiau 
vakarus leisdavo apsirengęs kaip darbininkai jo vaikystės lai- 
kais, kaip tėvas — storomis veliūro kelnėmis, berankove glaus- 
tinuke, pažėlusiais barzdos šeriais. Visi penki vaikai miegojo, 
todėl jis tyliai nuslinko ilgu koridoriumi atidaryti durų. Ma- 
nė pamatysiąs Adamsbergą, o išvydo karalienės Matildos duk- 
rą, bestovinčią jo laiptų aikštelėje, kiek įsitempusią, uždusu- 
sią, su kačiuku po pažasčia. 


— Ar pažadinau tave, Adrianai? — paklausė Kamilė. 

Danglaras papurtė galvą ir mostelėjo jai tyliai eiti iš 
paskos. Kamilė nė nepagalvojo, kad gal pas Danglarą sve- 
čiuojasi kokia mergina ar panašiai; išvargusi atsisėdo ant 
nuzulintos kanapos. Šviesoje Danglaras pamatė, kad ji ap- 
siverkusi. Nė žodžio netaręs, išjungė televizorių, atidarė alaus 
skardinę ir pastūmė jai prie rankos. Kamilė nugėrė pusę vienu 
mauku. 

— Prasti reikalai, Adrianai, — atsiduso ji, statydama skardinę. 

— Adamsbergas? 

— Taip. Bjauriai viskas išėjo. 

Kamilė išgėrė likusį alų. Danglaras suprato. Kai verki, 
reikia atstatyti išgaravusį skysčių kiekį. Pasilenkė prie savo 
fotelio kojos, kur gulėjo vos pradėtas pakas, ir atidaręs antrą 
skardinę per glotnų žurnalinį staliuką pastūmė Kamilei kaip 
su viltimi stumiamas šachmatų pėstininkas. 

— Pasaulyje esama visokiausių laukų, Adrianai, — tarė Ka- 
milė, išskėsdama rankas. — Esama savų laukų, kuriuos aria- 
me ir akėjame, esama svetimų, kuriuose tik apsilankome. Juose 
gali pamatyti daugybę įvairių dalykų, liucernų, rapsų, linų, 
rugių, kartais dirvonuojančių plotų, taip pat ir dilgėlių. Aš, 
Adrianai, niekada nesiartinu prie dilgėlių, neraviu jų. Jos ne 
mano, supranti? Kaip ir visa kita. 

Kamilė nuleido ranką, nusišypsojo. 

— Bet kartais netikėtai krypteli į šalį, suklysti. Ir nusidilgi- 
ni, nors nenorėjai. 

— Peršti? 


— Niekis, praeis. 

Ji pagriebė antrąją skardinę ir nugėrė keletą gurkšnių, jau 
lėčiau. Danglaras ją stebėjo. Kamilė buvo labai panaši į savo 
motiną, karalienę Matildą, paveldėjo iš jos stačiakampį smak- 
rą, grakštų kaklą, truputį lenktą nosį. Tačiau Kamilės oda bu- 
vo labai šviesi, o vis dar vaikiškos lūpos smarkiai skyrėsi nuo 
plačios pergalingos Matildos šypsenos. Jiedu pasėdėjo keletą 
minučių nieko nekalbėdami, Kamilė ištuštino antrąją skardinę. 

— Tu jį myli? — paklausė Danglaras. 

Kamilė atsirėmė alkūnėmis į kelius ir atidžiai pažiūrėjo į 
mažą žalią skardinėlę ant žurnalinio staliuko. 

— Labai pavojinga, — pasakė švelniai, purtydama galvą. 

— Žinai, Kamile, tą dieną, kai Dievas kūrė Adamsbergą, 
buvo labai nekaip praleidęs naktį. 

— Ne, nežinojau, — pakėlė akis Kamilė. 

— Taip. Jis ne tik prastai miegojo, bet ir pritrūko medžia- 
gos. Todėl mieguistas užsuko pas savo Kolegą pasiskolinti 
šiokių tokių reikmenų. 

— Nori pasakyti... Kolegą iš apačios? 

— Suprantama. Tas, apsidžiaugęs tokia proga, akimoju 
įbruko Jam keletą ingredientų. Ir Dievas, apdujęs po bemie- 
gės nakties, neapdairiai viską sumaišė. Iš tos tešlos nudrėbė 
Adamsbergą. Tai buvo tikrai neeilinė diena. 

— Aš nieko nežinojau. 

— Apie tai rašo visos rimtos knygos, — nusišypsojo Dan- 
glaras. 

— Nair? Ką Dievas davė Žanui Batistui? 


— Davė intuiciją, švelnumą, grožį ir lankstumą. 

— O ką davė Velnias? 

— Abejingumą, švelnumą, grožį ir lankstumą. 

— Mėšlas. 

— Teisingai. Tačiau taip niekas ir nesužinojo, kokiomis da- 
limis mieguistas Dievas sumaišė tą košę. Tai vienas iš didžiau- 
sių nūdienos teologinių slėpinių. 

— Aš į tą košę nekišiu nagų, Adrianai. 

— Suprantama, Kamile, nes gerai žinome, kad kurdamas 
tave Dievas buvo išsimiegojęs septyniolika valandų ir puikiai 
jautėsi. Visą dieną apimtas palaimos Jis tave lipdė rūpestin- 
gomis savo rankomis. 

Kamilė nusišypsojo. 

— O kaip, Adrianai, jautėsi Dievas, kai kūrė tave? 

— Prieš tai visą vakarą vaišinosi su savo bičiuliais Rapolu, 
Mykolu ir Gabrieliumi, ir gėrė kažką baisiai stipraus. Tad 
nelabai kas išėjo. 

— Juk pasekmės galėjo būti kuo puikiausios. 

— Ne. Jį krėtė drebulys. Todėl, kaip matai, mano siluetas 
ir yra toks netikslių, neryškių, išskidusių linijų. 

— Viskam yra paaiškinimas. 

— Taip, matai, kaip viskas paprasta. 

— Keliausiu kuriam laikui kitur, Adrianai. 

— Tu tikra? 

— Gal turi geresnį sumanymą? 

— Supakuok jį. 

— Nemėgstu pakuoti žmonių, paskui jiems lieka žymės. 


— Tavo tiesa. Mane irgi kartą supakavo. 

Kamilė linktelėjo. 

— Man reikia tavo pagalbos. Paskambink rytoj, kai jis bus 
brigadoje. Galėsiu nueiti namo ir susikrauti daiktus. 

Kamilė stvėrė trečią skardinę ir gerokai nugėrė. 

— Kur keliausi? — paklausė Danglaras. 

— Neįsivaizduoju. Kur būtų vietos? 

Danglaras bakstelėjo sau į kaktą. 

— Ak taip, — nusišypsojo Kamilė, — tačiau tu senas filoso- 
fas, o aš nesu tokia išmintinga kaip tu. Adrianai? 

— Ką? 

— Kur man dėti šitą? 

Kamilė ištiesė ranką ir parodė jam plaukuotą kamuolėlį. 
Tai buvo kačiukas. 

— Jis šįvakar visur mane sekiojo. Spėju, norėjo man padėti. 
Jis dar labai mažas, bet narsus ir labai išdidus. Negaliu jo 
vežtis, dar per gležnas. 

— Nori, kad prižiūrėčiau šitą katiną? 

Danglaras paėmė kačiuką už čiupros, suglumęs apžiūrėjo 
ir vėl patupdė ant grindų. 

— Jau geriau tu pasiliktum, — pasakė Danglaras. — Jam 
tavęs trūks. 

— Kačiukui? 

— Adamsbergui. 

Kamilė išgėrė trečiąją skardinę ir tyliai pastatė ant staliuko. 

— Ne, - atsakė ji. — Jis ne gležnas. 

Danglaras nesistengė perkalbėti Kamilės. Kai nutinka ko- 


kia nelaimė, visada neprošal iškeliauti paklajoti. Jis palaiky- 

siąs jai tą katiną, bus prisiminimas, toks pat švelnus ir gražus 
kaip pati Kamilė, tik, žinoma, ne toks prašmatnus. 

— Kur nakvosi? — paklausė jis. 

Kamilė gūžtelėjo pečiais. 

— Čia, — nusprendė Danglaras. — Ištiesiu tau šitą sofutę. 

— Nesivargink, Adrianai. Prigulsiu tiesiog taip, nes mie- 
gosiu su batais. 

— Kurių galų? Bus nepatogu. 

— Nieko baisaus. Nuo šiol miegosiu nenusiavusi. 

— Nelabai švaru, — pasakė Danglaras. 

— Svarbiau būti ant kojų negu švariai. 

— Ar žinai, Kamile, kad skambūs žodžiai niekada niekam 
nepadėjo? 

— Taip, žinau. Tačiau kvailoji mano pusė kartais mane 
verčia gražbyliauti. Arba bjauriabyliauti. 

— Gražbylystė, bjauriabylystė arba vienbylystė nieko gero 
neduoda. 

— O kas duoda ką nors gera? — paklausė Kamilė, traukda- 
ma nuo kojų aulinius. 

— Protabylystės. 

— Gerai, — atsakė ji. — Reikės nusipirkti. 

Kamilė aukštielninka atsigulė ant kanapos, bet neužsi- 
merkė. Danglaras nuėjo į vonią ir grįžo nešinas rankšluosčiu 
ir šaltu vandeniu. 

— Užsidėk ant akių, kad atlėgtų patinimas. 

— Adrianai, ar Dievui liko tešlos, kai baigė lipdyti Žaną 
Batistą? 


285 


— Truputėlį. 

— Ką iš jos padarė? 

— Keletą gana sudėtingų niekniekių, pavyzdžiui, odinius 
puspadžius. Jie nuostabūs avėti, tačiau slysta ant nuožulnu- 
mų ar vos truputį palijus. Žmonės tik neseniai išsprendė šią 
tūkstantmetę problemą, sugalvoję paklijuoti ant jų gumos. 

— Ant Žano Batisto neišeis priklijuoti gumos. 

— Kad nepaslystum? Ne, neišeis. 

— Ką dar, Adrianai? 

— Kad nelabai daug tos tešlos liko. 

— Ką dar? 

— Šratus. 

— Matai, šratai — tikrai kietas dalykėlis. 

Kamilė užmigo, o Danglaras, palaukęs pusvalandį, nu- 
ėmė šaltą pavilgą jai nuo akių ir užgesino lempą palubėje. 
Pažiūrėjo į moterį prietemoje. Būtų atidavęs dešimt mėnesių 
alaus, kad galėtų ją paglostyti, o Adamsbergas pamiršta ap- 
kabinti. Jis stvėrė kačiuką, pakėlė prie veido ir pažvelgė jam 
į akis. 

— Kvaila, kad nutinka tokios nelaimės, — pasakė jam. — 
Visada labai kvaila. O mudu kurį laiką keliausim kartu. Lauk- 
sim, kol ji sugrįš galbūt. Ar ne, burbule? 

Eidamas gulti, Danglaras stabtelėjo prie telefono, svarsty- 
damas, ar skambinti Adamsbergui. Katrą išduoti, Kamilę ar 
Adamsbergą. Ilgokai svarstė, lyg tamsiame tarpduryje neap- 


sispręsdamas, ar žengti pirmyn. 

Kol Adamsbergas paskubomis rengėsi norėdamas bėgti 
paskui Kamilę, mergina nerimastingai klausinėjo, kiek laiko 
jis ją pažįsta, kodėl nepasakojo, ar miega su ja, ar myli, ką 
galvoja, kodėl ją vejasi, kada grįš, kodėl nepasilieka, ji neno- 
rinti būti viena. Adamsbergui nuo klausimų net susisuko gal- 
va, nesugebėjo nė į vieną atsakyti. Paliko ją bute, neabejoda- 
mas, kad grįžęs ras ten pat su nė kiek nesumažėjusia klausimų 
krūva. Kamilės atvejis sudėtingas kita prasme, nes Kamilė 
vienatvės nesibaido. Taip nesibaido, kad netgi dėl mažiausio 
menkniekio leidžiasi, kur akys mato. 

Adamsbergas sparčiai kulniavo gatvėmis, paskendęs pla- 
čiame celofaniniame normando lietpaltyje, kuris šaltai lieti- 
nėjosi prie rankos. Jis pažinojo Kamilę. Ji pakels sparnus, ir 
labai greitai. Kai Kamilei šaudavo į galvą keliauti kitur, ją 
sulaikyti būdavo taip pat sunku kaip helio pripūstą paukšte- 
lį, taip pat sunku kaip jos motiną karalienę Matildą, kai ši 
neria į vandenyną. Jeigu kažkur nelabai gražiai susiklostyda- 
vo painios trajektorijos, Kamilė staiga pasibodėdavo ta erdve 
ir iškeliaudavo meistrauti į tik jai žinomas platumas. Šiuo 
metu ji tikriausiai segasi aulinius, pakuoja sintezatorių, už- 
traukia įrankių krepšį. Kamilė manė, kad kurti gyvenimą jai 
daug labiau padės tas krepšys negu jis; juo nepasitikėjo, ir 
teisingai darė. 

Adamsbergas pasuko pro kampą į jos gatvę ir pakėlė akis 
į langus. Tamsu. Kvapstydamasis prisėdo ant automobilio prie- 
kio ir susinėrė rankas ant pilvo. Kamilė namo negrįžo, tik- 


riausiai išlėks nė neatsigręžusi. Taip jau būdavo, kai Kamilė 

nuspręsdavo leistis į kelią. Kas žino, kada vėl ją pamatys, už 
penkerių, dešimties metų, ar niekados — visai galimas daiktas. 

Nepatenkintas lėtai parpėdino namo. Jeigu maro skleidė- 
jas nebūtų užvaldęs jo laiko ir minčių, taip nebūtų nutikę. 
Pavargęs ir tylus griuvo į lovą, o tuo metu nusivylusi mergina 
ėmė toliau nerimastingai klausinėti. 

— Būk gera, nutilk, — paprašė jis. 

— Čia ne mano kaltė, — pasipiktino ji. 

— Tai mano kaltė, - pasakė Adamsbergas ir užsimerkė. — 
Bet arba nutilk, arba išeik. 

— Tau vis viena? 


— Man viskas vis viena. 

- XXIX - 


Devintą valandą Danglaras įžengė į Adamsbergo kabi- 
netą kiek nerimaudamas, nors ir žinojo, kad niekas, visiškai 
niekas negali pakeisti amžinai permainingos komisaro nuo- 
taikos, nes ji be galo menkai tesusijusi su tikrove. Adamsber- 
gas ant savo stalo sklaidė šūsnį laikraščių, mirgančių šiurpio- 
mis antraštėmis, tačiau neatrodė, kad jį tai jaudintų, veidas 
buvo ramus kaip paprastai, galbūt kiek abejingesnis. 

— Aštuoniolika tūkstančių paženklintų namų, - tarė Dan- 
glaras, dėdamas raštą jam ant stalo. 

— Gerai, Danglarai. 

Danglaras liko stovėti, nieko nesakydamas. 

— Vakar aikštėje per plauką nesučiupau to tipo, — prigesu- 
siu balsu pasakė Adamsbergas. 

— Maro skleidėjo? — nustebo Danglaras. 

— Paties maro skleidėjo. Bet jis išsprūdo man iš rankų. 
Viskas sprūsta man iš rankų, Danglarai, — pridūrė pakėlęs 


akis ir akimirką pagavęs savo pavaduotojo žvilgsnį. 

— Kažką pamatėte? 

— Ne. Tas ir yra, kad nieko nepamačiau. 

— Nieko? Tai kaip galite sakyti, kad per plauką nepaga- 
vote to tipo? 

— Todėl, kad pajutau. 

— Ką pajutote? 

— Nežinau, Danglarai. 

Danglaras liovėsi klausinėjęs, jo galva, Adamsbergą ve- 
čiau palikti vieną, kai jis leidžiasi į tas neaiškias erdves, į tuos 
potvynių užliejamus ruožus, kur koja klimpsta į minkštą pur- 
vą, kur vanduo galynėjasi su žeme. Jis išsmuko prie paradi- 
nių durų ir paskambino Kamilei, gėdingai jausdamasis lyg 
po brigadą slankiojąs šnipas. 

— Gali eiti, —- pasakė tyliai. — Jis čia, darbo turi krūvą sulig 
Eifelio bokštu. 

— Ačiū, Adrianai. Viso gero. 

— Viso gero, Kamile. 

Danglaras liūdnai padėjo ragelį, grįžo prie savo stalo ir iš 
įpročio įsijungė kompiuterį, kurio pasisveikinimo signalas kiek 
per linksmai nuskambėjo palyginti su niūriomis jo mintimis. 
Kvailas daiktas, tas kompiuteris, visiškai neprisitaiko prie si- 
tuacijos. Po pusantros valandos pamatė pro šalį gana sparčiu 
žingsniu praeinant Adamsbergą. Nedelsdamas paskambino 
Kamilei, norėjo įspėti apie galimą svečią. Tačiau Kamilė jau 
buvo pakėlusi bures. 

Adamsbergas vėl rado iialinias duris, tačiau šįkart ryž- 


tingai išsitraukė visraktį ir atrakino spyną. Vos užmetęs akį į 

kambarį suprato, jog Kamilės nebėra. Sintezatorius dingęs, 
taip pat krepšys su santechnikos reikmenimis ir kuprinė. Lo- 
va paklota, šaldytuvas tuščias, elektra išjungta. Adamsber- 
gas prisėdo ant kėdės pasižiūrėti į apleistus namus ir mėgino 
pamąstyti. Žiūrėjo, bet nemąstė. Pakrutėti privertė po ketu- 
riasdešimt penkių minučių suskambęs mobilusis telefonas. 

— Ką tik skambino Masena, - pranešė Danglaras. — Mar- 
selyje rastas lavonas. 

— Gerai, — atsiliepė Adamsbergas kaip ir rytą. — Atva- 
žiuoju. Užsakykit man bilietą į artimiausią lėktuvą. 

Apie antrą valandą, jau skubėdamas iš brigados, Adams- 
bergas pastatė savo krepšį prie Danglaro stalo ir pasakė: 

— Važiuoju. 

— Taip, — atsakė Danglaras. 

— Pavedu brigadą jums. 

— Taip. 

Adamsbergas ieškojo žodžių, žvilgsnis užkliuvo už Dan- 
glaro kojų, beveik užstojančių apvalią pintinę, kur miegojo 
mažulytis apvalutis kačiukas. 

— Čia dabar kas, Danglarai? 

— Katinas. 

— Atsitempėt į brigadą katiną? Ar neatrodo, kad ir taip 
čia gana netvarkos? 

— Negaliu palikti jo namuose. Dar per mažas, sisioja kur 
pakliūva, kartais vos įstengia pats paėsti. 

— Danglarai, juk sakėte, kad nenorite gyvūnėlių. 


— Kalbos — viena, darbai — kas kita. 

Danglaras kalbėjo trumpai, kiek priešiškai, įsmeigęs akis 
į ekraną, ir Adamsbergas aiškiai atpažino tą nebylų neprita- 
rimą, kurio kartais susilaukdavo iš savo pavaduotojo. Jo žvilgs- 
nis grįžo prie pintinės, ir prieš akis labai ryškiai iškilo vaiz- 
das. Išbėgančios Kamilės nugara, ant vienos rankos striukė, 
po kita - šviesiai pilkas kačiukas, į kurį per skubą neatkreipė 
dėmesio. 

— Tai ji paliko, ar ne, Danglarai? — paklausė. 

— Taip, — atsakė Danglaras, tebespoksodamas į ekraną. 

— Kuo jis vardu? 

— Burbulas. 

Adamsbergas prisitraukė kėdę ir atsisėdo, alkūnėmis pa- 
sirėmęs į kelius. 

— Ji iškeliavo, — pasakė jis. 

— Taip, — pakartojo Danglaras, tik šįkart pasuko galvą ir 
apsistojo ties nuovargio išblukintu Adamsbergo žvilgsniu. 

— Ar pasakė jums kur? 

— Ne. 

Trumpam stojo tyla. 

— Įvyko šioks toks susidūrimas, — pasakė Adamsbergas. 

— Žinau. 

Adamsbergas abiejų rankų pirštais keletą kartų lėtai per- 
sibraukė per plaukus, tarsi spausdamas viršugalvį, paskui at- 


sistojo ir nė žodžio nepasakęs išėjo iš brigados. 

- XXX - 


Masena atvažiavo į Mariniano oro uostą pasitikti kole- 
gos ir nusivežė tiesiai į lavoninę, kur buvo nusiųstas kūnas. 
Adamsbergas norėjo pats jį pamatyti, nes Masena negalėjo 
pasakyti, ar čia ne mėgdžiotojo darbas. 

— Jį rado nuogą namuose, — paaiškino Masena. — Spynos 
buvo meistriškai atrakintos. Švariai atlikta. Nors buvo įsta- 
tytos dvi didžiulės naujos spynos. 

— Pradinis metodas, - pakomentavo Adamsbergas. — Ar 
laiptinėje nestovėjo patrulis? 

— Turėjau keturis tūkstančius tokių namų, kolega. 

— Taip. Čia jo koziris. Per porą dienų niekais pavertė poli- 
cijos priežiūrą. Pavardė, vardai, profesija? 

— Silvenas Žiulis Marmo, trisdešimt trejų metų. Dirbo uos- 
te, laivų remonto skyriuje. 

— Laivai, — pakartojo Adamsbergas. — Kažkada lankėsi 
Bretanėje? 


— Iš kur žinote? 

— Nežinau, tik spėju. 

— Septyniolikos metų dirbo Konkarno uoste. Ten ir išmo- 
ko šios profesijos. Paskui staiga viską metė ir išvažiavo į Pary- 
žių, ten vertėsi smulkiais baldžiaus darbais. 

— Ar čia gyveno vienas? 

— Taip. Draugavo su ištekėjusia moterimi. 

— Todėl maro skleidėjas jį ir nužudė namie. Jis labai gerai 
informuotas. Čia visai ne atsitiktinumas, Masena. 

— Galbūt, tačiau Marmo ir jūsų keturių aukų niekas ne- 
sieja. Tik tas laikotarpis nuo dvidešimties ir dvidešimt septy- 
nerių metų, kai gyveno Paryžiuje. Nesirūpinkite dėl apklau- 
sų, kolega, visą bylos medžiagą nusiunčiau į jūsų brigadą. 

— Vadinasi, Paryžiuje ir įvyko. 

— Kas? 

— Jų pažintis. Visi penki tikriausiai vieni kitus pažinojo, 
jų keliai kažkaip kirtosi. 

— Ne, kolega, aš manau, kad maro kleidėjas mus tiesiog 
vedžioja už nosies. Mėgina pavaizduoti, kad tos žmogžudys- 
tės turi kažkokią prasmę, norėdamas išmušti mus iš vėžių. 
Nesunku sužinoti, kad Marmo gyvena vienas. Visas kvarta- 
las tai žino. Čia žmonės gatvės kaimynams pasipasakoja apie 
savo gyvenimą. 

— Ar jis gavo ašarinių dujų? 

— Geroką pliūpsnį į veidą. Palyginsime mėginį su Pary- 
žiuje paimtuoju, nustatysime, ar jis atsivežė balionėlį, ar nu- 
sipirko Marselyje. Tai jau būtų siūlo galas, už kurio galima 


užsikabinti. 

— Neturėkit iliuzijų, Masena. Tas tipas nepaprastai gabus. 
Jis viską numatė, visus šio reikalo sraigtelius, visas grandini- 
nes reakcijas kaip koks chemikas. Ir tiksliai žino, kokį pro- 
duktą nori gauti. Nenustebčiau, jei išaiškėtų, kad tas žmo- 
gus — mokslininkas. 

— Mokslininkas? Aš maniau, kad jūs greičiau laikote jį 
literatu. 

— Viena kitam neprieštarauja. 

— Mokslininkas ir pusprotis? 

— Jo galvoje gyvena šmėkla, jau nuo 1920 metų. 

— Vaje, kolega, ar tai aštuoniasdešimtmetis senis? 

Adamsbergas nusišypsojo. Susitikus Masena atrodė daug 
nuoširdesnis negu kalbantis telefonu. Netgi pernelyg nuošir- 
dus, nes beveik kiekvieną žodį palydėdavo demonstratyviu 
judesiu, čia suimdavo kolegą už rankos, čia paplekšnodavo 
per petį, nugarą, o automobilyje net per koją. 

— Aš greičiau manyčiau, kad jam nuo dvidešimties iki ke- 
turiasdešimties. 

— Čia ne amžiaus intervalas, o ištisos dvi dešimtys metų, 
kolega. 

— Bet jam gali būti ir aštuoniasdešimt, kodėl ne. Jo žudymo 
technika visiškai nereikalauja jėgos. Pasmaugia per minutę vir- 
vės kilpa, tikriausiai su tokiu rantytu užveržimo žiedeliu, ko- 
kius naudoja elektrikai dideliems laidų ritiniams surišti. Užtik- 
rintai veikiantis daikčiukas, o panaudoti jį įstengtų net vaikas. 

Masena pastatė automobilį tolokai nuo lavoninės, nes ieš- 


kojo vietos pavėsyje. Cia saulė vis dar kepino, ir žmonės vaikš- 

čiojo atsilapoję marškinius arba gaivinosi pavėsyje, atsisėdę 
ant namų laiptų ir pasistatę ant kelių dubenis, lupo daržoves. 
O Paryžiuje Bertenas tikriausiai ieškojo savo celofaninio liet- 
palčio apsiginti nuo lietaus. 

Kai nuo mirusiojo nutraukė apdangalą, Adamsbergas ati- 
džiai jį apžiūrėjo. Medžio anglies dėmės dengė panašaus dy- 
džio plotus kaip ant Paryžiuje rastų lavonų, nudažytas be- 
veik visas pilvas, žąstai ir dilbiai, šlaunys, net liežuvis. 
Adamsbergas per vieną dėmę perbraukė, paskui nusitrynė 
pirštą į kelnes. 

— Nusiuntėm ištirti, — pasakė Masena. 

— Blusų sukąstas? 

— Du kartus štai čia, — Masena parodė į vidinę šlaunies 
pusę. 

— O namie? 

— Sugavom septynias blusas jūsų nurodytu būdu, kolega. 
Praktiška ir gudru. Vabzdžius išsiuntėme į laboratoriją. 

— O kreminis vokas? 

— Taip, šiukšlių dėžėje. Nesuprantu, kodėl mums nepranešė. 

— Bijojo, Masena. 

— Tuo labiau. 

— Bijojo farų. Labiau bijojo farų negu žudiko. Manė ge- 
bėsiąs apsiginti pats, įsistatė dvi papildomas spynas. Kaip 
rasti jo drabužiai? 

— Ištąsyti po kambarį. Tas Marmo baisiai apsileidęs. Bet 
negi svarbu, kai gyveni vienas? 


— Keista. Maro skleidėjas savo aukas nurengia tvarkingai. 

— Ojam ir nereikėjo nurenginėti, kolega. Marmo miegojo 
nuogas savo lovoje. Cia žmonės labai dažnai taip daro. Dėl 
karščio. 


— Galiu apžiūrėti jo namą? 


Adamsbergas įžengė pro seno namo raudonu aptrupėju- 
siu tinku paradines duris, netoli Senojo uosto. 

— O kaip telefonspynė? 

— Tikriausiai jau seniai sugadinta, — atsakė Masena. 

Jis atsinešė stiprų prožektorių, nes laiptinių lemputės ne- 
įsižiebė. Aukštas po aukšto Adamsbergas prožektoriaus švie- 
sos lopuose apžiūrėjo visas butų duris. 

— Na kaip? — paklausė Masena, jiems užkopus į viršutinį 
aukštą. 

— Jis lankėsi pas jus. Čia jo piešta, be jokios abejonės. Spren- 
džiant iš miklumo, greitumo, laisvumo, vietos, kur uždėti 
brūkšneliai, — tai jis. Netgi sakyčiau, kad piešė neskubėda- 
mas. Šituose namuose nelabai kas sutrukdytų darbuotis? 

— Tiesiog čia niekam nerūpi, kad užtinka kokį žmogelį 
piešiant ant durų, ar dieną, ar naktį. Kai pastatas tokios būk- 
lės, tai netgi pridėtų pliusą. O dar šiomis dienomis paišė ir 
daugybė kitų žmonių, tai ko jam baimintis? Kolega, gal ei- 
me pasivaikščioti? 

Adamsbergas nustebęs pasižiūrėjo į jį. Pirmą kartą faras 
norėjo pasivaikščioti kaip ir jis. 

— Vienoj įlankėlėj turiu laiviūkšų. Gal išplauksim jūron? 


Gal kils kokių minčių, ką? Aš dažnai taip darau. 

Po pusvalandžio Adamsbergas jau plaukė Edmonu Dante- 
s4 pavadintu motorlaiviu, šauniai skrodžiančiu bangas. 
Adamsbergas, atstatęs nuogą krūtinę ir užsimerkęs prieš drun- 
gną vėją, sėdėjo priekyje. Masena, irgi nuogas ligi pusės, ga- 
lulaivy laikė vairalazdę. Nei vienas, nei kitas nė nesistengė 
sugalvoti ką nors nauja. 

— Išskrendate šį vakarą? — šūktelėjo Masena. 

— Rytoj auštant, — atsiliepė Adamsbergas. — Noriu pasisu- 
kinėti po uostą. 


— O, taip, Senajame uoste irgi kyla gerų minčių. 


Prieš išplaukdamas Adamsbergas išjungė savo telefoną, 
tad išlipęs į krantą išklausė paliktas žinutes. Divizijos virši- 
ninkas Brezijonas, labai sunerimęs dėl sostinę užpuolusio ura- 
gano, kvietė prie tvarkos, Danglaras pranešė naujausius duo- 
menis apie ketvertus, o Dekambrė jam perskaitė tą 


pirmadienio rytą atėjusį „ypatingąjį laiškelį: 


Pirmosiomis dienomis fis apsistojo drėgnuose tr nešvariuose žemu- 
tiniuose kvartaluose. Kurį laiką beveik neplito. Regis, visiška? 1šny- 
ko. Tačiau praėjus vos keliems mėnesiams įsidrasinęs pamažu įžengė 
pirmiausia į tankiai gyvenamas pasiturinčiųjų gatves, 0 galiausiai, 
visiškai Įsismarkavęs, pasirodė visuose kvartaluose tr paskleidė savo 


mirtinus nuodus. Jis tvyrojo visur. 


Adamsbergas nusirašė tekstą į užrašų knygutę, paskui lė- 


tai perskaitė jį į Marko Vanduslerio atsakiklį. Vėl perkratė 

savo telefoną, nesąmoningai ieškodamas dar vienos žinutės, 


pasislėpusios už kitų, tačiau nieko nerado. Kamile, maldauju. 


Sutemus po gausios vakarienės su kolega, stipriai jį apka- 
binęs bei tvirtai pažadėjęs dar susitikti, Adamsbergas paliko 
Maseną ir nužingsniavo pietine krantine pro ryškiai apšviestą 
Dievo Motinos Sergėtojos katedrą. Eidamas pro laivus apžiū- 
rinėjo po korpusais ant tamsaus vandens gulančius atspin- 
džius, tikslius iki pat stiebų galiukų. Priklaupė ir metė į van- 
denį akmenėlį, visas atspindys suribuliavo, tarsi apimtas 
virpulio. Mėnesiena miniatiūriniais tvyksniukais nusėjo suju- 
dusias bangeles. Pasirėmęs į žemę visais penkiais rankos pirš- 
tais, Adamsbergas sustingo. Maro skleidėjas čia. 

Jis atsargiai pakėlė galvą ir nužvelgė gausų būrį priete- 
moje lėtai vaikštinėjančių ir jau blėstančia šiluma besimėgau- 
jančių žmonių. Keletas porelių, kelios grupelės paauglių. Nie- 
kur nematyti vieno vyriškio. Tebeklūpėdamas Adamsbergas 
metras po metro žvilgsniu apmetė krantines. Ne, krantinėse 
jo nėra. Jis čia, tačiau kartu ir kitur. Taupydamas judesius, 
Adamsbergas į lygų tamsų vandenį metė dar vieną akmenėlį, 
tokį pat mažytį kaip pirmąjį. Atspindys suvirpėjo, ir nuo mė- 
nulio vėl trumpam suspindo raukšlelių pakraštėliai. Jis čia, 
vandenyje, žiburiuojančiame vandenyje. Tuose mažyčiuose 
žybsniuose, šokančiuose jam į akis ir išblėstančiuose. Adams- 
bergas tvirčiau įsitaisė ant krantinės, abiem rankomis atsirė- 
męs į žemę, žvilgsnį panardinęs po baltu laivo korpusu. Maro 


skleidėjas čia, tuose žybsniuose. Luktelėjo nejudėdamas. Ir tarsi 

nuo uolėto dugno atitrūkusi puta, vangiai išplaukianti į šviesą, 
iš lėto ėmė kilti vakar aikštėje pradingęs vaizdas. Adamsber- 
gas vos kvėpavo, užsimerkė. Žybsnis, vaizdas glūdi žybsnyje. 

Staiga išryškėjo labai aiškiai. Žybsnis per Žoso žinias, jau 
pabaigoje. Kažkas sujudėjo, kažkas ryškiai ir labai trumpai 
suspindo. Blykstė? Žiebtuvėlis? Ne, žinoma, ne. Tas žybsnis 
buvo daug silpnesnis, mažutis ir baltas kaip nuo tų bangelių 
šivakar ir daug trumpesnis. Švystelėjo iš apačios į viršų, at- 
skriejo nuo kažkieno rankos tarsi krintanti žvaigždė. 

Adamsbergas atsistojo ir giliai atsikvėpė. Sučiupo jį. 
Deimanto žybsnis, tvykstelėjęs nuo rankos judesio per skel- 
biamas žinias. Žybsnis nuo maro skleidėjo, apsisaugojusio ka- 
rališkiausiu talismanu. Jis stovėjo kažkur aikštėje su savo dei- 
mantu ant piršto. 

Rytą Mariniano oro uosto laukimo salėje jis sulaukė Van- 
duslerio atsakymo. 

— Visą naktį praieškojau tos nelemtos ištraukos, — pasakė 
Markas. — Versija, kurią man perskaitėte, buvo sumodernin- 
ta, perdirbta XIX amžiuje. 

— Ir ką? — pasiteiravo Adamsbergas, kaip visada pasikliau- 
damas Vanduslerio talpyklų ištekliais. 

— Trua. Originalus tekstas 1517 metų. 

— Ką reiškia Trua? 

— Maras Trua mieste, komisare. Jis veja jus į kelią. 

Adamsbergas iškart paskambino Masenai. 

— Geros naujienos, Masena, galėsite atsikvėpti. Maro sklei- 


dėjas jus palieka. 

— Kas nutiko, kolega? 

— Jis keliauja į Trua, į Trua miestą. 

— Vargšas žmogelis. 

— Skleidėjas? 

— Komisaras. 

— Jau turiu eiti, Masena, skelbia mano skrydį. 

— Dar pasimatysim, kolega, dar pasimatysim. 

Adamsbergas paskambino Danglarui, pranešė tą pačią 
naujieną ir paprašė skubiai susisiekti su pavojuje atsidūrusiu 
miestu. 

— Nejaugi jis mus gainios po visą Prancūziją? 

— Danglarai, maro skleidėjas ant piršto nešioja deimantą. 

— Moteris? 


— Galimas daiktas, galbūt, nežinau. 


Prieš skrydį Adamsbergas išjungė telefoną ir vėl įjungė 
vos išlipęs Orli oro uoste. Pasitikrino atsakiklį — nieko, su- 


spaudęs lūpas įsikišo telefoną atgal į kišenę. 


- XXXI - 


Ko! Trua miestas ruošėsi antpuoliui, Adamsbergas, vos 
išlipęs iš lėktuvo, nuvažiavo į brigadą, paskui vėl išėjo ir apsi- 
stojo aikštėje. Tiesiai prie jo su storu voku rankoje pribėgo 
Dekambrė. 

— Ar jūsų specialistas išnarpliojo vakarykštį ypatingąjį laiš- 
kelį? — pasiteiravo. 

— Trua, 1517 metų epidemija. 

Dekambrė persibraukė ranka per skruostą, tarsi skustųsi. 

— Maro skleidėjas pamėgo keliones, — pasakė. — Jeigu lan- 
kys visas vietas, kur siautė maras, prireiks trisdešimties metų 
apkeliauti visai Europai, be Flandrijos ir kelių vietovių Veng- 
rijoje. Jis viską apsunkina. 

— Kaip tik paprastina. Jis renka krūvon savo žmones. 

Dekambrė klausiamai pasižiūrėjo į jį. 

— Nemanau, kad jis keliauja per šalį dėl malonumo, — 
paaiškino Adamsbergas. — Jo būrys išsibarstė, jis renka krūvon. 


— Būrys? 

— Jie išsibarstė, — kalbėjo toliau Adamsbergas neatsakęs, 
— vadinasi, tas įvykis atsitiko gana seniai. Kažkokia gauja, 
grupuotė, darinys. Skleidėjas juos guldo vieną po kito, užleis- 
damas ant jų Dievo rykštę. Aš įsitikinęs, kad tai ne atsitikti- 
nis pasirinkimas. Jis žino, kur taiko, ir aukas nusižiūrėjo jau 
seniai. Tos, be abejonės, dabar jau suprato, kad atsidūrė pa- 
vojuje. Ir, be abejonės, žino, kas yra maro skleidėjas. 

— Ne, komisare, juk ateitų paprašyti jūsų apsaugos. 

— Ne, Dekambrė. Dėl to darinio. Tai būtų tolygu prisipa- 
žinimui. Tas vyrukas Marselyje suprato, į savo duris ką tik 
buvo įsidėjęs dvi spynas. 

— Koks dar darinys, po galais? 

— Iš kur man žinoti? Kažkada įvyko kažkoks bjaurus da- 
lykas. Dabar matome jo atoveikį. Kas sėja bjaurastį, tam už- 
dera blusos. 

— Jeigu tai tiesa, jūs jau seniai būtumėte radęs sankirtos 
tašką. 

— Yra du taškai. Visi jie, tiek vyrai, tiek moterys, yra tos 
pačios kartos. Ir yra gyvenę Paryžiuje. Štai kodėl sakau, kad 
tai grupuotė, gauja. 

Jis atkišo ranką, ir Dekambrė į ją įdėjo didelį kreminį vo- 


ką. Adamsbergas ištraukė ryto pranešimą: 


Ši epidemija netikėtai liovėsi 1630 metų rugpjūtį, ir visas (...) 
be galo apsidžiaugė; deja, šis atokvėpis truko labai trumpai. Iai 
buvo baisus šauklys tokio siaubingo atkryčio, kad nuo 1631 metų 
spalio mėnesio iki 1632 metų pabaigos (...) 

— Kaip reikalai dėl namų? — paklausė Dekambrė, kol 
Adamsbergas rinko Vanduslerio numerį. — Laikraščiai skel- 
bia aštuoniolika tūkstančių Paryžiuje ir keturis tūkstančius 
Marselyje. 

— Tai buvo vakar. Dabar jau mažiausiai dvidešimt du 
tūkstančiai. 

— Apgailėtina. 

— Vandusleri? Čia Adamsbergas. Diktuoju šiandienos ry- 
tinį, klausot? 

Dekambrė įtariai ir truputėlį pavydžiai žiūrėjo, kaip ko- 
misaras telefonu skaito „ypatingąjį“ pranešimą. 

— Jis suras ir paskambins, —- pasakė Adamsbergas, padėjęs 
ragelį. 

— Protingas vyrukas, ar ne? 

— Labai, — šypsodamasis patvirtino Adamsbergas. 

— Jeigu iš šios ištraukos jis suras jums miesto pavadi- 
nimą — tai šaunuolis. Tada jis daugiau negu protingas, jis 
aiškiaregis. Arba kaltininkas. Jums beliks tik paleisti šunis 
jam pavymui. 

— Tai jau seniai padaryta, Dekambrė. Tas vyrukas čia nie- 
kuo dėtas. Jis ne tik turėjo puikų paklodinį alibi dėl pirmo- 
sios žmogžudystės, bet ir liepiau vėliau kiekvieną vakarą jį 
stebėti. Vyrukas nakvoja namie, o rytais išeina tvarkyti namų. 

— Tvarkyti namų? — suglumo Dekambrė. 

— Jis dirba namų tvarkytoju. 

— Ir yra maro specialistas? 


— Jūs gi mezgate nėrinius. 

- Šito jis nesuras, — po nejaukios pauzės pasakė Dekambrė. 

— Suras. 

Senukas susiglostė žilus plaukus, pasitaisė jūreivišką kak- 
laraištį ir grįžo į savo kabineto prietemą, kur neturėjo nė vie- 


no varžovo. 


Aikštėje nugrumėjo normando perkūno griausmas, ir per 
smulkų lietutį visi pasuko V7Ąz2go link, į visas puses baidyda- 
mi balandžius. 

— Atsiprašau, Bertenai, — pasakė Adamsbergas. — Išėjau 
su jūsų lietpalčiu ir nukeliavau iki pat Marselio. 

— Švarkas sausas. Mano žmona jums išlygino. 

Bertenas ištraukė iš po baro švarką, įpakuotą į švarų ir 
dailų maišelį, ir įdavė komisarui į rankas. Tas drobinis švar- 
kas dar niekad šitaip neatrodė nuo pat pirkimo dienos. 

— Nieko sau, Bertenai, dabar jau šokinėji apie farus? Tave 
mausto, O tu prašaisi dar? 

Aukštasis normandas pasuko galvą į kalbantįjį, kuris pik- 
tai juokėsi kišdamasis popierinę servetėlę tarp marškinių apy- 
kaklės ir jautiško kaklo — ruošėsi valgyti. 

Toro sūnus išėjo iš už baro ir pasuko tiesiai prie jo stalelio, 
pakeliui vartydamas kėdes, kol pasiekė tą vyriškį, sugriebė 
už marškinių ir bloškė atgal. Kadangi tas rėkalojo ir prieši- 
nosi, Bertenas dukart jam užvožė ir, viena ranka nuvilkęs prie 
durų, išmetė į aikštę. 

— Nemėgink grįžti, tokiems mėšliams kaip tu Vkz2ge vie- 


tos nėra. 

— "Iu neturi teisės, Bertenai! — vargais negalais atsistojęs 
šaukė žmogelis. — Tavo įstaiga vieša! Neturi teisės atsirinki- 
nėti klientų! 

— Aš renkuosi farus, renkuosi ir žmones, — atsakė Berte- 
nas, užtrenkdamas duris. Paskui plačia ranka nusibraukė švie- 
sius plaukus atgal ir tvirtas bei orus grįžo į savo vietą už baro. 

Nuėjęs dešinėn, Adamsbergas užlindo po laivo pirmagaliu. 

— Pietausite čia? — paklausė Bertenas. 

— Pietausiu ir sėdėsiu iki Šauklio vakaro pranešimų. 

Bertenas linktelėjo galvą. Farus jis mėgo ne labiau negu 
kiti, tačiau šis stalelis buvo paliktas Adamsbergui 24 vitam 
delernam. 

— Nesuprantu, ko jūs ieškote šioje aikštėje, —- pasakė nor- 
mandas, kempine plačiai valydamas priešais jį stalą. — Jei 
nebūtų Žoso, išvis nuobodžiautume. 

— Kaip tik jo Žinių aš ir laukiu, — atsakė Adamsbergas. 

— Ką gi, liko dar penkios valandos, bet kiekvienas daro 
savaip. 

Adamsbergas pasidėjo mobilųjį telefoną prie lėkštės ir ap- 
siblaususiu žvilgsniu į jį įsižiūrėjo. Kamile, po galais, paskam- 
bink. Paėmė telefoną, pasuko į vieną pusę, į kitą. Paskui leng- 
vai sprigtelėjo. Telefonas ėmė suktis ratu kaip ruletė. O jeigu 
ką, jam vis viena. Bet paskambink. Nes viskas vis viena. 

Įpusėjus popietei, paskambino Markas Vandusleris. 

— Nelengvas pasitaikė, — tarė tokiu tonu kaip žmogus, 
visą dieną naršęs po vežimą šieno, ieškodamas adatos. 


Adamsbergas patikliai laukė atsakymo. 

— Šatelro, — kalbėjo toliau Vandusleris. — Vėlyvas įvykių 
atpasakojimas. 

Adamsbergas perdavė žinią Danglarui. 

— Šatelro, — užregistravo Danglaras. — Divizijos viršinin- 
kai Levelė ir Burelo. Įspėsiu juos. 

— Trua mieste ketvertų yra? 

— Dar ne. Žurnalistai neiššifravo pranešimo kaip Marse- 
lio atveju. Turiu jus palikti, komisare. Burbulas niokoja švie- 
žią tinką. 

Adamsbergas padėjo ragelį ir tik paskui suprato, kad Dan- 
glaras kalbėjo apie katiną. Penktą sykį šiandien jis pasižiūrė- 
jo savo telefonui tiesiai į akis, veidu į veidą. 

— Skambėk, — sušnibždėjo. — Judinkis. Įvyko susidūri- 
mas, ir ne paskutinį kartą. Tau nėra ko rūpintis, argi tau 
svarbu? Tai mano susidūrimai ir mano istorijos. Palik juos 
man. Skambėk. 

— Ar tas daikčiukas valdomas balsu? — paklausė Bertenas, 
atnešęs karštą patiekalą. — Atsiliepia savaime? 

— Ne, neatsiliepia. 

— Tie daikčiukai teikia ne vien pasitenkinimą. 


— Taip. 


Visą popietę Adamsbergas prasėdėjo Vžknge, jį sutrukdė 
tik Kastijonas, paskui prablaškė Maribelė, pusvalandį plepė- 
dama vis apie tą patį. Jis įsitaisė klausytis Šauklio žinių likus 
penkioms minutėms, tuo pat metu, kai savo vietas užsiėmė 


Dekambrė, Lizbeta, Damasas, Bertenas, Kastijonas ir melan- 

choliškoji Eva, kurią jis pastebėjo Moriso kolonos šešėlyje. Ap- 
link pakylą spaudėsi kaip visada glaudus klausytojų būrys. 

Adamsbergas paliko plataną ir atsistojo kuo arčiau Šauk- 
lio. Įtempras jo žvilgsnis klaidžiojo nuo vieno pažįstamo vei- 
do prie kito, apžiūrinėdamas paeiliui visų rankas, tykodamas 
menkiausio krustelėjimo, nuo kurio tvyksteltų silpnutis žybs- 
nis. Žosas perskaitė aštuoniolika pranešimų, o Adamsbergas 
dar nieko nepastebėjo. Per jūros orų prognozę kažkas kilstelė- 
jo ranką, persibraukė kaktą, ir Adamsbergas pagavo tą jude- 
sį. Žybsnis. 

Apstulbęs jis atatupstas atsitraukė iki platano. Ilgokai ne- 
judėdamas stovėjo pasirėmęs, dvejodamas, nesiryždamas. 

Paskui iš išlyginto švarko lėtai išsitraukė telefoną. 

— Danglarai, —- sumurmėjo, — lėkit kiek įkertat į aikštę su 
dviem vyrais. Spauskit, kapitone. Turiu maro skleidėją. 

— Kas? — paklausė Danglaras keldamasis ir modamas No- 
eliui su Vuaznė eiti paskui jį. 


— Damasas. 


Po kelių minučių aikštėje cyptelėjo farų automobilio stab- 
džiai, ir iššokę trys vyrai pasuko prie Adamsbergo, kuris jų 
laukė prie platano. Įvykis sukėlė dar tebestoviniuojančių ir 
besikalbančių klausytojų susidomėjimą, tuo labiau kad aukš- 
čiausias faras rankoje nešėsi rainą kačiuką. 

— Jis tebėra viduje, — tyliai pasakė Adamsbergas. — Užda- 
rinėja kasą su Eva ir Maribele. Moterų nelieskit, imkit tik tą 


vyruką. Atsargiai, jis atletiško sudėjimo ir gali būti pavojin- 

gas, patikimai laikykit ginklus. Jei tektų susiremti, prašy- 
čiau nieko nesulaužyti. Noeli, jūs eisite su manim. Yra dar 
vienos durys į gretimą gatvę, pro kur vaikšto Šauklys. Dan- 
glarai ir Žiustenai, atsistokite priešais. 

— Vuaznė, — pataisė Vuaznė. 

— Atsistokite priešais, —- pakartojo Adamsbergas, pasitrauk- 


damas nuo medžio kamieno. — Einam. 


Pamatę, kaip Damasas su antrankiais ant riešų išvedamas 
keturių policininkų ir iškart įsodinamas į policijos automobi- 
lį, aikštės lankytojai apstulbę sustingo. Eva, susiėmusi už gal- 
vos, bėgo iki pat automobilio, bet tas nuvažiavo. Maribelė 
puolė į ašaras, įsikniaubusi Dekambrė į glėbį. 

— Jis beprotis, — pasakė Dekambrė, glausdamas merginą. — 
Jis visiškai pakvaišo. 

Net Bertenas, stebėjęs veiksmą pro savo langą, iškart lio- 
vėsi garbinęs komisarą Adamsbergą. 

— Damasas, — sumurmėjo jis. — Jie iš proto išsikrausė. 

Per penkias minutes visa aikštė sugarmėjo į Vikingą, kur 


dramatiškoje ir vos ne maišto atmosferoje įsiplieskė aršūs ginčai. 

- XXXII - 


(O štai Damasas liko ramus, veide nešmėkštelėjo joks su- 
sirūpinimo ar klausimo šešėlis. Nesipriešindamas ir nė žodžio 
netaręs leidosi sulaikomas, įsodinamas į automobilį ir nuve- 
žamas į brigadą. Jis buvo ramiausias kada nors prieš Adams- 
bergą sėdėjęs įtariamasis. 

Danglaras prisėdo ant stalo krašto, Adamsbergas atsišlie- 
jo nugara į sieną ir susinėrė rankas, Noelis ir Vuaznė stovėjo 
kabineto kampuose. Favras įsitaisė prie stalo kampe, pasi- 
ruošęs užrašinėti apklausą. Damasas, gana laisvai išsidrėbęs 
ant kėdės, atmetė už nugaros ilgus plaukus ir, pasidėjęs ant 
kelių antrankiais surakintas rankas, laukė. 

Danglaras patyliukais išėjo padėti Burbulo į pintinę ir pa- 
prašė Mordano su Merkadė nueiti nupirkti visiems ko nors 
atsigerti ir pavalgyti, ir dar puslitrį pieno, jei būtų tokie 
malonūs. 


— Įrariamajam? — paklausė Mordanas. 

— Katinui, — santūriai atsakė Danglaras. — Jei galėtumėt 
pripilti jam dubenėlį, būčiau dėkingas. Aš visą vakarą, gal- 
būt ir naktį būsiu užsiėmęs. 

Mordanas užtikrino, kad Danglaras galįs juo pasikliauti, 
ir tas grįžo į savo vietą ant stalo kampo. 

Tuo metu Adamsbergas nuiminėjo Damasui antrankius. 
Danglarui pasirodė per anksti tai daryti, nes vienas langas 
tebebuvo be grotų, o visiškai nežinia, kaip tas vyrukas rea- 
guos. Tačiau dėl to nesijaudino. Didžiausią susirūpinimą jam 
kėlė tai, kad žmogus be jokio patikimo įrodymo kaltinamas 
esąs maro skleidėjas. Ir, beje, taiki Damaso povyza tai visiš- 
kai neigė. Juk ieškota erudito ir nepaprastai protingo žmo- 
gaus. O Damasas - paprastas žmogelis, netgi kiek lėtoko mąs- 
tymo. Atrodė visiškai neįmanoma, kad šis žmogus, itin 
pabrėžiantis savo vyrišką išvaizdumą, galėjo siuntinėti Šauk- 
liui tokius sudėtingus laiškelius. Danglaras nerimastingai 
svarstė, ar Adamsbergas bent pagalvojo apie tai, prieš pulda- 
mas stačia galva sulaikyti tokį neįtikėtiną įtariamąjį. Apim- 
tas būgštavimų, jis krimsnojo sau skruostus iš vidaus. Jo nuo- 
mone, Adamsbergas lėkė tiesiai į sieną. 

Adamsbergas jau buvo susisiekęs su prokuroro pavaduotoju 
ir gavęs orderį kratai Damaso parduotuvėlėje ir namuose Kon- 
vento gatvėje. Prieš penkiolika minučių ten išvažiavo šeši vyrai. 

— Damasai Vigjė, — pradėjo Adamsbergas, pasižiūrėjęs į 
nutrintą tapatybės kortelę, — jūs kaltinamas penkių žmonių 


nužudymu. 

— Kodėl? — paklausė Damasas. 

— Todėl, kad esate kaltinamas, — pakartojo Adamsbergas. 

— Mat kaip. Sakot, aš nužudžiau kelis žmones? 

— Penkis, — Adamsbergas jam priešais akis išdėliojo nužu- 
dytųjų nuotraukas, paeiliui juos pristatydamas. 

— Aš nieko nenužudžiau, — žiūrėdamas į jas pasakė Da- 
masas ir iškart stodamasis pridūrė: — Galiu eiti? 

— Ne. Jūs sulaikytas. Galite paskambinti. 

Damasas nesupratęs pažvelgė į komisarą. 

— Betgi ir taip skambinu kada panorėjęs, —- pasakė. 

— Per pastarąją savaitę buvo pasmaugti penki žmonės, — 
tarė Adamsbergas, rodydamas jam nuotraukas vieną po ki- 
tos. — Keturi Paryžiuje, paskutinysis Marselyje. 

— Labai gerai, —- Damasas atsisėdo atgal. 

— Ar atpažįstate juos, Damasai? 

— Žinoma. 

— Kur juos matėte? 

— Laikraštyje. 

Danglaras atsistojo ir nuėjo palikęs atviras duris, kad gir- 
dėtų tos gana nevykusiai prasidėjusios apklausos tęsinį. 

— Parodykite rankas, Damasai, — paprašė Adamsbergas, 
susirinkdamas nuotraukas. — Ne, ne taip, kita puse. 

Damasas kuo geranoriškiausiai ištiesė komisarui ilgas 
rankas atverstais delnais. Adamsbergas stvėrė kairiąją jo 
plaštaką. 

— Čia deimantas, Damasai? 


— Taip. 


— Kodėl nusukate į kitą pusę? 

— Kad neapibraižyčiau, kai taisau riedlentes. 

— Brangus? 

— Šešiasdešimt du tūkstančiai frankų. 

— Iš kur gavote? Šeimos brangenybė? 

— Tiek kainavo beveik naujas dviratis 1000 RI, kurį par- 
daviau, o pirkėjas sumokėjo šituo. 

— Vyrai nedažnai nešioja deimantus. 

— O aš nešioju, kad jau turiu. 

Tarpdury pasirodė Danglaras ir davė ženklą Adamsber- 
gui ateiti šnektelėti atskirai. 

— Ką tik skambino kratą atlikę vyrai, — pasakė tyliai. — 
Nieko nerado. Nei vieno maišelio medžio anglies, nei blusų 
veisyklos, nei vienos gyvos ar pastipusios žiurkės, nei vienos 
knygos, nei parduotuvėlėje, nei namie, be kelių kišeninio for- 
mato romanų. 

Adamsbergas pasitrynė sprandą. Danglaras tvirtu tonu tarė: 

— Meskite šitą reikalą. Riedate tiesiai į akligatvį. Tas vai- 
kinukas nėra maro skleidėjas. 

— Yra, Danglarai. 

— Negalite remtis vien tuo deimantu, tai juokinga. 

— Vyrai nenešioja deimantų, Danglarai. O jis nešioja ant 
kairės rankos bevardžio ir dar slepia brangakmenį delne. 

— Kad nesusibraižytų. 

— Nesąmonė, niekas negali subraižyti deimanto. Deiman- 
tas laikomas patikimiausiai nuo maro saugančiu brangak- 


meniu. Žiedą jis paveldėjo iš giminių nuo 1920 metų. Jis 

meluoja, Danglarai. Nepamirškite, kad jis nešioja Šauklio ur- 
ną triskart per dieną. 

— Po galais, tas tipas per gyvenimą nėra perskaitęs nė vie- 
nos knygos, — beveik užriko Danglaras. 

— Ką mes žinom? 

— Ar įsivaizduojate, kad šis vyrukas galėtų būti lotynis- 
tas? Juokaujat? 

— Nepažįstu lotynistų, Danglarai. Todėl neturiu tokių iš- 
ankstinių įsitikinimų kaip jūs. 

— O Marselis? Kaip jis atsidūrė Marselyje? Juk kiaurai sė- 
di savo parduotuvėlėje. 

— Sekmadienį ir pirmadienio rytą nesėdi. Po Šauklio vaka- 
ro pranešimų puikiausiai spėjo įšokti į dvidešimtos valandos 
dvidešimties minučių traukinį ir grįžti dešimtą ryto. 

Danglaras beveik įniršęs gūžtelėjo pečiais ir nuėjęs atsisė- 
do priešais savo kompiuterio ekraną. Jeigu Adamsbergas taip 
nori susimauti, tegul sau susimauna vienas pats. 

Leitenantai atnešė šio to vakarienei, tad Adamsbergas iš- 
dėliojo picas tiesiog dėžutėse ant savo stalo. Damasas valgė 
su apetitu, atrodė patenkintas. Adamsbergas ramiai palau- 
kė, kol visi pasisotins, sukrovė dėžutes šalia šiukšlių dėžės ir 
uždaręs duris tęsė apklausą. 

Po pusvalandžio pasibeldė Danglaras. Jo nepasitenkini- 
mas, regis, buvo kiek atlėgęs. Žvilgsniu pakvietė Adamsber- 
g3 ateiti. 

— Gyventojų sąraše nėra jokio Damaso Vigjė, — pasakė 


tyliai. — Tas tipas neegzistuoja. Jo dokumentai padirbti. 

— Matote, Danglarai. Jis meluoja. Nusiųskite jo pirštų at- 
spaudus, jis tikrai yra sėdėjęs už grotų. Nuo pat pradžių tai 
kartojome. Žmogus, atidaręs Loriono ir to vyruko Marselyje 
butus, išmanė reikalą. 

— Pirštų atspaudų bazė kaip tik užlūžo. Ne veltui sakiau, 
kad ta sumauta duomenų bazė jau visą savaitę gadina 
gyvenimą. 

— Lėkit į Krantinę, drauguži, ir pasiskubinkit. Paskam- 
binkit iš ten. 

— Po šimts, toje aikštėje visi netikromis pavardėmis. 

— Dekambrė sako, jog yra vietų, kur tiesiog tvyro tokia 


atmosfera. 


— Jūsų pavardė ne Vigjė? — paklausė Adamsbergas, grįžęs 
į savo vietą prie sienos. 

— Ta pavarde vadinuosi parduotuvėje. 

— Ir dokumentuose, — Adamsbergas parodė jo tapatybės 
kortelę. — Klastojimas ir suklastotų dokumentų naudojimas. 

— Vienas draugas padarė, man taip labiau patinka. 

— Kodėl? 

— Todėl, kad nepatinka tėvo pavardė. Pernelyg įmantri. 

— Nieko tokio, sakykite. 

Pirmą kartą Damasas neatsakė ir suspaudė lūpas. 

— Man nepatinka, — pratarė galiausiai. — Mane vadina 
Damasu. 


— Ką gi, palauksim pavardės, — pasakė Adamsbergas. 


Palikęs Damasą prižiūrėti leitenantams, Adamsbergas iš- 
ėjo pavaikštinėti. Kartais labai nesunku suprasti, kad žmo- 
gus meluoja arba kad nemeluoja. O Damasas, tvirtindamas, 
jog nieko nenužudė, sakė tiesą. Adamsbergas suprato tai iš jo 
balso, iš akių, perskaitė iš lūpų ir kaktos. Tačiau ir toliau 
buvo įsitikinęs, kad priešais jį sėdi maro skleidėjas. Pirmą kar- 
tą įtariamojo akivaizdoje jautėsi suskilęs į dvi nesuderinamas 
puses. Paskambino vyrams, tęsiantiems paieškas parduotu- 
vėlėje ir bute. Krata nedavė nė menkiausių rezultatų. Po va- 
landos Adamsbergas grįžo į brigadą, perskaitė Danglaro at- 
siųstą faksą, nusirašė jį į užrašų knygelę. Ir beveik nenustebo, 
radęs Damasą bemiegantį ant kėdės kietu žmogaus, kuriam 
niekas neguli ant sąžinės, miegu. 

— Jau keturiasdešimt penkias minutes miega, — pasakė 
Noelis. 

Adamsbergas uždėjo ranką jam ant peties. 

— Pabusk, Arno Damasai Eleri Devili. Papasakosiu tavo 
istoriją. 

Damasas atsimerkė ir vėl užsimerkė. 

— Pats žinau. 

— Aviacijos pramonininkas Eleris Devilis — tavo tėvas? 

— Buvo, — atsakė Damasas. — Dėkui Dievui, prieš dvejus 
metus išsitėškė su savo privačiu lėktuvu. Tegu nesiilsi ramy- 
bėje jo siela. 

— Kodėl? 

— Šiaip, — atsakė Damasas. Jo lūpos truputį virpėjo. - Ne- 


turite teisės šito klausinėti. Klauskit bet ko kito. Bet ko kito. 

Adamsbergas prisiminė Fereso žodžius ir šią temą atidėjo 
į šalį. 

— Penkerius metus atsėdėjai Fleri kalėjime ir išėjai į laisvę 
prieš dvejus su puse metų, — tarė Adamsbergas, pasiskaitęs 
užrašus. — Kaltinimas tyčine žmogžudyste. Tavo mergina iš- 
krito pro langą. 

— Ji iššoko. 

— Šitaip tu kartojai kaip užsuktas per teismą. Kaimynai 
paliudijo. Jau kelias savaites prieš įvykį girdėjo judu riejantis 
kaip šunį su kate. Keletą kartų vos nepranešė policijai. Kokia 
barnių priežastis, Damasai? 

— Jai buvo pakrikę nervai. Šaukė visą laiką. Ji iššoko. 

— "Tu nebe teisme, Damasai, ir tavo teismas niekada nebe- 
pasikartos. Gali pakeisti plokštelę. 

— Ne. 

— Tu ją išstūmei? 

— Ne. 

— Eleri Devili, tu nužudei tuos keturis vyriškius ir moterį 
praėjusią savaitę? Tu juos pasmaugei? 

— Ne. 

— Ar nusimanai apie spynas? 

— Išmokau. 

— Tie tipai ir ta moteris padarė tau kažką negera? Tu juos 
užmušei? Kaip ir savo merginą? 

— Ne. 

— Ką darė tavo tėvas? 


— Pinigus. 

— Motinai, ką jis darė tavo motinai? 

Damasas vėl suspaudė lūpas. 

Suskambo telefonas, ir Adamsbergas išgirdo bylą tirian- 
čio teisėjo balsą: 

— Ar jis prakalbėjo? 

— Ne. Užsispyrė, — atsakė Adamsbergas. 

— Gal persilauš? 

— Nepanašu. 

— Kratos rezultatai? 

— Jokių. 

— Paskubėkite, Adamsbergai. 

— Ne. Aš noriu kelti jam bylą, pone teisėjau. 

— Nieku gyvu. Jūs neturite nė vieno įrodymo. Arba pra- 
kalbinkit, arba paleiskit. 

— Vigjė nėra tikroji jo pavardė, tapatybės kortelė suklasto- 
ta. Jis —- Arno Damasas Eleris Devilis, penkerius metus atsė- 
dėjęs už žmogžudystę. Tokios prezumpcijos jums nepakanka? 

— Tuo labiau ne. Aš puikiai prisimenu Elerio Devilio bylą. 
Jį nuteisė, nes kaimynų parodymai padarė įspūdį prisiekusie- 
siems. Tačiau jo versija buvo tokia pat įtikinama kaip ir ieš- 
kovo. Tikrai negalima pripaišyti jam maro skleidimo vien to- 
dėl, kad yra sėdėjęs už grotų. 

— Spynas atrakino išmanantis žmogus. 

— Toje aikštėje turite tiek kalėjusiųjų, kad nors vežimu vežk, 
ar aš klystu? Diukvediką ir Le Gerną galima įtarti lygiai taip 
pat kaip Elerį Devilį. Visos ataskaitos apie jo reintegraciją į 


visuomenę kuo puikiausios. 


Teisėjas Ardė buvo tvirtas ir kartu jautrus bei atsargus žmo- 
gus, tačiau tą vakarą šie retai pasitaikantys privalumai 
Adamsbergui visai nepatiko. 

— Jeigu paleisim šitą tipą, aš daugiau už nieką neatsa- 
kau, — tarė Adamsbergas. — Jis arba vėl nužudys ką nors, 
arba išsprūs mums iš rankų. 

— Leidimo kelti bylą negausit, — tvirtai nukirto teisėjas. — 
Arba verskitės per galvą, bet gaukit įrodymų iki rytojaus pu- 
sės aštuonių vakaro. Įrodymų, Adamsbergai, o ne miglotų 
nuojautų. Įrodymų. Pavyzdžiui, prisipažinimų. Labos nak- 
ties, komisare. 

Padėjęs ragelį, Adamsbergas ilgai tylėjo, ir niekas nedrįso 
prabilti. Jis čia rėmėsi į sieną, čia vaikštinėjo po kabinetą nu- 
lenkęs galvą ir susinėręs rankas. Pro jo skruostų, jo rusvos 
kaktos odą Danglaras matė ryškėjant keistą susitelkimo švie- 
są. Tačiau kad ir kaip susikauptų, jis neras jokio plyšelio, kad 
priverstų Arno Damasą Elerį Devilį pasiduoti. Damasas gal 
ir nužudė savo merginą ir suklastojo dokumentus, tačiau jis 
ne maro skleidėjas. Jeigu šitas tipas tuščiu žvilgsniu moka 
lotynų kalbą, tai Danglaras duos Adamsbergui plaukus nuo 
galvos nurauti. Adamsbergas išėjo paskambinti, paskui grį- 
žo į kabinetą. 

— Damasai, — prabilo vėl, prisitraukęs kėdę ir atsisėdęs 
visai arti. — Damasai, tu skleidi marą. Tu jau daugiau kaip 
mėnesį mėtai į Žoso Le Gerno urną tuos laiškelius. Augini 
žiurkių blusas ir paleidi pro durų apačią į savo aukų butus. 


Tos blusos neša marą, jos užkrėstos ir kanda. Ant lavonų liko 


jų mirtinų įkandimų žymės, o kūnai juodi. Jie mirė nuo ma- 
ro, visi penki. 

— Taip, — sutiko Damasas. — Taip aiškino žurnalistai. 

— Tai tu paišai juodus kervertus. Tu siunti blusas. Žudai tu. 

— Ne. 

— Suprask vieną dalyką, Damasai. Tos blusos, kurias tu 
nešioji, užšoka ant tavęs kaip ir ant kitų. Tu nedažnai keiti 
drabužius ir nedažnai prausiesi. 

— Praėjusią savaitę išsiploviau galvą, — užprotestavo 
Damasas. 

Adamsbergas vėl susvyravo matydamas jaunuolio akyse 
tokį atlapaširdiškumą. Toks pat atlapaširdiškumas kaip ir Ma- 
ribelės akyse, kiek naivokas. 

— Tų maro blusų yra ir ant tavęs. Bet tu apsaugotas, nes 
turi deimantą. Vadinasi, jos nieko negali tau padaryti. O jei- 
gu neturėtum brangakmenio, Damasai? 

Damasas sugniaužė pirštus ant žiedo. 

— Jeigu tu niekuo dėtas, — vėl prabilo Adamsbergas, — 
nėra reikalo jaudintis. Nes tokiu atveju neturėtum blusų. Su- 
pranti? 

Adamsbergas patylėjo stebėdamas, gal pamatys vyriškio 
veide kokių nežymių pasikeitimų. 

— Duok man savo žiedą, Damasai. 

Damasas nė nekrustelėjo. 

— Tik dešimčiai minučių, — spyrėsi Adamsbergas. — Aš 
grąžinsiu, prisiekiu. 


Adamsbergas ištiesė ranką ir ėmė laukti. 

— Nusimauk žiedą, Damasai. 

Damasas nė nekrustelėjo kaip ir kiti vyrai kabinete. 
Danglaras pamatė, kaip įsitempė jo veido bruožai. Kažkas 
pajudėjo. 

— Duok, — pasakė Adamsbergas, tebelaikydamas atkištą 
ranką. — Ko bijai? 

— Negaliu jo nusimauti. Tai priesaika. Dėl merginos, kuri 
iššoko. Tai buvo jos žiedas. 

— Aš grąžinsiu. Duok, nusimauk jį. 

— Ne, — Damasas pasikišo kairę ranką po šlaunimi. 

Adamsbergas atsistojo ir pavaikštinėjo. 

— Tu bijai, Damasai. Žinai, jog kai tik žiedas nuslys tau 
nuo piršto, blusos tave sukandžios ir šįkart tikrai perduos tau 
užkratą. Ir kad tu mirsi kaip ir kiti. 

— Ne. Aš prisiekiau. 

Nepavyko, pagalvojo Danglaras, nusvarinęs pečius. Pui- 
kus bandymas, bet nepavyko. Per silpna ta vargana deiman- 
to istorija. 

— Tada nusirenk, — pasakė Adamsbergas. 

— Ką? 

— Nusivilk drabužius, visus. Danglarai, atneškite maišą. 

Pro duris galvą įkišo Adamsbergui nepažįstamas vyras. 

— Martenas, - prisistatė jis. — Entomologijos tarnyba. Jūs 
mane kvietėt. 

— Po valandėlės paprašysim jūsų pagalbos, Martenai. Da- 
masai, nusirenk. 


— Visų jų akivaizdoj? 


— Ar tau ne vis vien? Išeikit, — paliepė Noeliui, Vuaznė ir 
Favrui. — Jis varžosi jūsų. 

— Kodėl turėčiau nusirengti? — priešiškai paklausė Da- 
masas. 

— Noriu paimti tavo drabužius ir apžiūrėti tavo kūną. Ren- 
kis gi pagaliau. 

Damasas susiraukęs lėtai padarė ką lieptas. 

— Sukrauk į maišą, — paliepė Adamsbergas. 

Kai Damasas liko nuogas, vien su žiedu ant piršto, Adams- 
bergas užrišo maišą ir pakvietė Marteną. 

— Skubu. Ištirk, ar yra vos... 

— Nosopsyllus fasciatus. 

— Teisingai. 

— Šįvakar? 

— Šįvakar, kuo greičiau. 

Adamsbergas grįžo į kabinetą, kur Damasas stovėjo nu- 
delbęs galvą. Pakėlė vieną jo ranką, paskui kitą. 

— Prasižerk trisdešimt centimetrų. 

Adamsbergas patempė klubų odą iš vienos pusės, iš kitos. 

— Sėskis, baigta. Einu atnešiu tau rankšluostį. 

Adamsbergas grįžo iš drabužinės su dideliu žaliu vonios 
rankšluosčiu, Damasas skubiai jį pagriebė. 

— Nešalta? 

Damasas papurtė galvą. 

— Tu sukandžiotas blusų, Damasai. Dvi įkandimo žymės 
po dešiniu žastu, viena kairėje kirkšnyje ir trys dešinėje. Tau 


niekas negresia, nes turi žiedą. 

Damasas sėdėjo nunarinęs galvą, tvirtai įsisupęs į didžiulį 
rankšluostį. 

— Ką pasakysi? 

— Parduotuvėje yra blusų. 

— Nori pasakyti, žmogaus blusų? 

— Taip. Tarnybinėse patalpose nelabai švaru. 

— Tai žiurkių blusos, juk pats geriau už mane žinai. Luk- 
telėsim dar valandėlę ir sužinosim. Paskambins Martenas. O 
jis, žinok, puikus specialistas. Užtikęs žiurkės blusą, vos akį 
užmetęs pasako pavadinimą. Jei nori, gali eiti miegoti. Atne- 
šiu antklodžių. 

Paėmė Damasą už alkūnės ir nuvedė į kamerą. Vyrukas 
atrodė vis dar ramus, tačiau jau praradęs tą savo su nuostaba 
sumnišusį abejingumą. Buvo susirūpinęs ir įsitempęs. 

— Kamera nauja, — tarė Adamsbergas, tiesdamas jam ant- 
klodes. — Patalynė švari. 

Nė žodžio netaręs, Damasas atsigulė, o Adamsbergas už- 
rakino grotas. Suirzęs grįžo į kabinetą. Laikė maro skleidėją 
savo rankose, ir neklydo, o taip sunkiai sekėsi. Betgi šitas 
tipas nužudė penkis žmones per savaitę. Adamsbergas prisi- 
vertė juos prisiminti, dar kartą peržiūrėti aukų nuotraukas, 
po sunkvežimiu pakištą moterį. 

Ilgiau nei valandą visi tylomis laukė, Danglaras dar ne- 
drįso pasakyti, ką galvoja. Niekas neleido manyti, jog Da- 
maso drabužiuose bus maro blusų. Adamsbergas ant kelio 
pasidėjęs popierėlį braižė aštrokus brūkšnius. Buvo pusė dviejų 


ryto. Martenas paskambino antrą valandą dešimt minučių. 

— Dvi Nosopsyllus fasciatus, - pranešė be ilgų kalbų. - Gyvos. 

— Ačiū, Martenai. Tai nepaprastai svarbus radinys. Ne- 
leiskit joms pasprukti ant grindų, nes su jomis paspruks visa 
mūsų byla. 

— Su jais, — pataisė entomologas. — Tai patinėliai. 

— Atsiprašau, Martenai, nieko nenorėjau įžeisti. Parsiųski- 
te drabužius į brigadą, kad įtariamasis galėtų apsirengti. 

Po penkių minučių iš pirmojo miego pažadintas teisėjas 
leido kelti bylą. 

— Jūs nesuklydote, — pasakė Danglaras, sunkiai stodama- 
sis, užgriuvusiomis akimis, nuvargęs. — Tačiau per plauką. 

— Plaukas gali būti daug tvirtesnis, negu atrodo. Tik rei- 
kia traukti pamažu ir tolygiai. 

— Nepamirškite, kad Damasas dar neprakalbėjo. 

— Prakalbės. Jis žino, kad dabar jau baigta. Be galo gudrus. 

— Neįtikėtina. 

— Tikrai, Danglarai. Jis apsimeta kvailiu. Ir kadangi yra 
baisiai gudrus, apsimeta labai įtikinamai. 

— Jeigu šitas tipas kalba lotyniškai, leisiu man plaukus 
nuo galvos nurauti, — išeidamas pasakė Danglaras. 

— Tai jau ruoškitės, Danglarai. 

Danglaras išjungė kompiuterį, pakėlė pintinėlę, kur mie- 
gojo kačiukas, ir pasikišęs ją po pažasčia atsisveikino su nak- 
čiai liekančiais pareigūnais. Vestibiulyje sutiko Adamsbergą, 
kuris iš drabužinės nešėsi sulankstomąją lovelę su antklode. 

— Dar gražiau, nakvosite čia? 


— Gal kartais prakalbės, — paaiškino Adamsbergas. 

Danglaras nieko nesakęs nuėjo sau. Ką čia pasakysi? Jis 
žinojo, kad Adamsbergas nelabai nori grįžti į savo butą, kur 
tebesidraiko nelaimingojo įvykio dūmas. Rytoj bus jau geriau. 
Juk Adamsbergas — kaip reta greitai atsitiesiantis žmogus. 

Adamsbergas ištiesė sulankstomąją lovelę ir padėjo ant jos 
į gumulą susuktą antklodę. Už dešimties žingsnių nuo jo gu- 
lėjo maro skleidėjas. Ketvertų piešėjas, baugių „ypatingųjų“ 
laiškelių rašytojas, žiurkių blusų platintojas, maro platinto- 
jas, smaugęs ir anglimi juodinęs savo aukas. Dažydamas an- 
glimi, tuo paskutiniuoju savo veiksmu, jis smarkiai aps2šovė. 

Adamsbergas nusivilko švarką, kelnes ir pasidėjo mobilų- 


jį telefoną ant kėdės. Paskambink gi, po galais. 

- XXXIII - 


Kažkas paskambino naktiniu skambučiu. Spustelėjo ke- 
letą kartų, parodydamas, jog skubu. Brigadininkas Estaleras 
atidarė lauko duris ir pasitiko suplukusį vyriškį, vilkintį pas- 
kubomis užsagstytą kostiumo švarką ir marškinius, prasisky- 
rusius virš vešlių krūtinės gaurų. 

— Judinkitės, bičiuli, — pasakė vyriškis, greitomis įsmukęs 
į brigados patalpas. — Noriu duoti parodymus apie žudiką, 
apie maro žmogų. 

Estaleras nedrįso pranešti vyriausiajam komisarui, tad pa- 
žadino Danglarą. 

— Kokio velnio skambinat man, Estalerai? — subambėjo 
Danglaras, gulėdamas lovoje. - Papurtykit Adamsbergą, jis 
miega savo kabinete. 

— Tas ir yra, kapitone, kad bijau gauti pylos iš komisaro, 
jei pasirodys nesvarbu. 

— O manęs mažiau bijot, Estalerai? 


— Taip, kapitone. 

— Klystat. Ar per šešias savaites, kai dirbate šalia jo, teko 
kada girdėti Adamsbergą barantis? 

— Ne, kapitone. 

— Tai ir per trisdešimt metų neteks. O mane barantis išgir- 
site, jau dabar girdite, brigadininke. Pažadinkit jį, po šimts. 
Vis tiek jam nereikia daug miego. O man reikia. 

— Gerai, kapitone. 

— Minutėlę, Estalerai. Ko tam tipui reikia? 

— Panikuotojas, bijo, kad žudikas jo nenužudytų. 

— Juk seniai nutarėm, kad nebesiterliosim su panikuoto- 
jais. Dabar mieste tokių šimtas tūkstančių. Grūskit jį lauk ir 
leiskit komisarui miegoti. 

— Jis teigia esąs išskirtinis, — patikslino Estaleras. 

— Visi panikuotojai mano esą išskirtiniai. Kitaip nepa- 
nikuotų. 

— Ne, jis tvirtina, kad jį sukandžiojo blusos. 

— Kada? — Danglaras atsisėdo lovoje. 

— Šiąnakt. 


— Gerai, Estalerai, žadinkit. Aš irgi atlekiu. 


Adamsbergas iki pusės nusiprausė šaltu vandeniu, paprašė 
Estalero išvirti kavos — vakar buvo pastatytas naujas kavos apa- 
ratas, — ir koja nustūmė sulankstomąją lovelę į kabineto galą. 

— Atveskit man tą tipą, brigadininke. 

— Estaleras, — tarė vaikinas. 

Adamsbergas linktelėjo ir išsitraukė užrašų knygelę. Da- 


bar, kai maro skleidėjas jau sėdi kameroje, jis pagaliau galės 

užsiimti tuo pulku nepažįstamų žmonių, kurie sukiojosi jo 
brigadoje. Užsirašė: apvalus veidas, žalios akys, baugštus ly- 
gu Estaleras. Paskui tuo pačiu sykiu prirašė: entomologas, 
blusos, Adomo obuolys lygu Martenas. 

— Kuo jis vardu? — paklausė. 

— Kevenas Rubo, - atsakė brigadininkas. 

— Kokio amžiaus? 

— Apie trisdešimt, — nustatė Estaleras. 

— Aiškina, kad šiąnakt jį sukando, tiesa? 

— Taip, ir panikuoja. 

— Neblogai. 

Estaleras atvedė Keveną Rubo į komisaro kabinetą, kairėje 
rankoje nešinas puodeliu nesaldintos kavos. Komisaras geria 
nesaldintą. Priešingai nei Adamsbergas, Estaleras mėgo gyve- 
nimiškas smulkmenas, jam patikdavo jas prisiminti ir parody- 
ti, jog prisimena. 

— Cukraus nedėjau, komisare, — tarė statydamas puodelį 
ant stalo, o Keveną Rubo sodindamas ant kėdės. 

— Dėkui, Estalerai. 

Vyras pirštais taršė savo tankius gaurus ant krūtinės, nerima- 
vo ir nejaukiai jautėsi. Nuo jo trenkė prakaitu, o prakaitas atsi- 
davė vynu. 

— Anksčiau niekada neturėjote blusų? — pasiteiravo Adams- 
bergas. 

— Niekada. 


— Jūs įsitikinęs, jog įkando šiąnakt? 

— Prieš kokias dvi valandas, nuo jų ir pabudau. Tada atlė- 
kiau jums pranešti. 

— Pone Rubo, ar jūsų name ant durų yra ketvertų? 

— Du. Durininkė nusipiešė flomasteriu ant stiklo, ir dar 
vyrukas šeštame aukšte kairėje. 

— Tada čia ne jis. Ir ne jo blusos. Galite ramiai grįžti namo. 

— Juokaujat? — vyras pakėlė balsą. — Reikalauju apsaugos. 

— Maro skleidėjas, prieš paleisdamas blusas, išpaišo visas 
duris, išskyrus vienas, — nukirto Adamsbergas. — Čia kitokios 
blusos. Ar pas jus pastarosiomis dienomis kas nors svečiavosi? 
Ar buvo kas nors atsivedęs gyvūną? 

— Taip, — susiraukęs pripažino Rubo. — Prieš porą dienų 
buvo užėjęs draugas su šuva. 

— Na štai. Grįžkit namo, pone Rubo, ir išsimiegokit. Nu- 
migsim dar valandėlę, visiems bus į naudą. 

— Ne. Nenoriu. 

— Jeigu taip nerimaujate, - Adamsbergas atsistojo, — išsi- 
kvieskite sanitarijos tarnybą, ir baigta. 

— Nieko nepadės. Žudikas mane išsirinko, jis nužudys ma- 
ne, su blusom ar be jų. Reikalauju apsaugos. 

Adamsbergas grįžo prie stalo, atsišliejo į sieną ir atidžiau 
nužvelgė Keveną Rubo. Apie trisdešimt, piktas, susirūpinęs, o 
tamsiose kiek išsprogusiose akyse šmėžuoja kažkokia slapukiš- 
ka mintis. 

— Gerai, sakote, jus pasirinko. Jūsų name nėra nė vieno 


doro ketverto, tačiau jūs žinote, kad jus pasirinko. 

— Blusos, — riktelėjo Rubo. — Laikrašty rašė. Visos aukos 
turėjo blusų. 

— O jūsų draugo šuo? 

— Ne, čia kitas reikalas. 

— Kodėl taip įsitikinęs? 

Komisaro tonas keitėsi, Rubo tai pajuto ir susigūžė ant 
kėdės. 

— Laikrašty rašė, — pakartojo. 

— Ne, Rubo. Dėl kitos priežasties. 

Ką tik atėjo Danglaras, buvo šešios valandos penkios mi- 
nutės ryto, Adamsbergas davė ženklą jam prisėsti. Kapitonas 
tylomis įsitaisė prie klaviatūros. 

— Klausykit, — vėl prabilo Rubo, kiek atgavęs pasitikėji- 
mą, — man grasina, kažkoks pusprotis mėgina mane nužudy- 
ti, o prie manęs dar kabinėjatės? 

— Ką veikiate gyvenime? — švelnesniu tonu paklausė 
Adamsbergas. 

— Dirbu linoleumų skyriuje didelėje apdailos prekių par- 
duotuvėje, už Rytų geležinkelio stoties. 

— Vedęs? 

— Išsiskyręs prieš dvejus metus. 

— Vaikų turite? 

— Du. 

— Jie gyvena su jumis? 

— Su motina. Turiu teisę savaitgaliais lankyti. 


— Vakarieniaujate mieste? Namie? Mokate gaminti maistą? 

— Kaip kada, — Rubo kiek suglumo. — Kartais išsiverdu 
sriubos ir pasišildau nusipirkęs kokį nors šaldytą patiekalą. 
Kartais nusileidžiu į kavinę. Restoranuose per brangu. 

— Mėgstate muziką? 

— Taip, — sutrikęs atsakė Rubo. 

— Turite muzikos centrą, televizorių? 

— Taip. 

— Žiūrite futbolą? 

— Taip, aišku. 

— Pasikaustęs? 

— Pakankamai. 

— Nantą su Bordo žiūrėjot? 

— Taip. 

— Neblogai sužaidė, ar ne? — tarė Adamsbergas, nors rung- 
tynių nematė. 

— Gal, — vyptelėjo Rubo. — Truputį pavėpusiai spardė, bai- 
gėsi lygiosiomis. Galėjai lažintis nuo pat pirmo kėlinio. 

—-Žiūrėjot žinias per pertrauką? 

— Taip, — automatiškai atsakė Rubo. 

— Vadinasi, - Adamsbergas atsisėdo priešais jį, — žinote, 
kad vakar susėmėm maro skleidėją. 

— Taip sakė, — sutrikęs burbrelėjo Rubo. 

— Ko tada bijote? 

Vyriškis prikando lūpą. 

— Ko bijote? — pakartojo Adamsbergas. 


— Nesu tikras, kad tai jis, - dvejodamas išspaudė vyriškis. 

— Argi? Daug išmanote apie žudikus? 

Rubo išvis prarijo apatinę lūpą, pirštus suleidęs į gaurus 
ant krūtinės. 

— Man gresia mirtis, o prie manęs dar kabinėjatės? — pa- 
kartojo. - Turėjau numanyti. Tik kreipkis į farus, iškart įgrū- 
da į cypę, tiek ir temoka. Reikėjo geriau suktis pačiam. No- 
rėk padėti teisingumui, tai še tau. 

— Jūs ir padėsite, Rubo, netgi labai. 

— A je? Manau, komisare, užsikrušk kniūbsčias. 

— Nevaizduok čia kietuolio, Rubo, nes esi per skystas. 

— Aje? 

— Je. Bet jeigu nenori padėti, tai kuo gražiausiai grįši na- 
mo. Namo, Rubo. Jeigu mėginsi sprukti, mes tave parvešim į 
namus. Ir būsi ten, kol ištiks mirtis. 

— Nuo kada farai nurodinėja, kur turiu eiti? 

— Nuo tada, kai pradėjai mane užknisti. Gali eiti, Rubo, 
tu laisvas. Varyk. 

Vyriškis nekrustelėjo. 

— Ką, bijai? Bijai, kad jis nepasmaugtų tavęs rantuota 
virvele kaip kitų penkių? Žinai, kad nepajėgsi apsiginti. Ži- 
nai, kad jis tave prigriebs, nors ir kur būtum — Lione, Nicoje, 
Berlyne. Tu esi taikinys. Ir žinai kodė/. 

Ištraukęs stalčių, Adamsbergas priešais vyriškį išdėliojo 
penkių aukų nuotraukas. 

— Žinai, kad atsidursi tarp jų, ar ne? Tu visus juos pažįsti, 
todėl ir bijai. 


— Duokit man ramybę, — nusigręžė į šalį Rubo. 

— Tai varyk. Nešdinkis. 

Praslinko dvi ilgos minutės. 

— Gerai, — apsisprendė vyriškis. 

— Pažįsti juos? 

— Ir taip, ir ne. 

— Paaiškink. 

— Tarkim, kad susitikau su jais vieną vakarą, jau labai 
seniai, mažiausiai prieš septynerius ar aštuonerius metus. Iš- 
metėm po taurelę. 

— Mat kaip. Išmetėt po taurelę ir todėl dabar jus visus iš 
eilės galabija. 

Vyriškis prakaitavo, visame kabinete trenkė jo prakaitu. 

— Nori kavos? — paklausė Adamsbergas. 

— Noriu. 

— Ko nors valgomo? 

— Noriu. 

— Danglarai, pasakykit Estalerui, kad atneštų. 

— Ir cyzų, — pridūrė Rubo. 


— Pasakok, — pakartojo Adamsbergas, kol Rubo stiprinosi 
labai saldžia kava su pienu. — Kiek jūsų buvo? 

— Septyni, — sumurmėjo Rubo. — Susitikom vienoj smuk- 
lėj, garbės žodis. 

Adamsbergas iškart pažiūrėjo į jo dideles juodas akis ir 
pamatė, jog po tuo „garbės žodžiu“ prasprūdo kruopelė tiesos. 

— Ką padarėte? 

— Nieko. 


— Rubo, aš kameroj turiu maro skleidėją. Jei nori, įkišiu 
tave pas jį, užsimerksiu ir daugiau nekalbėsim. Po pusvalan- 
džio būsi negyvas. 

— Sakykim, truputį paprotinom vieną vaikį. 

— Kodėl? 

— Sena istorija. Mums sumokėjo, kad šį tą iškvostume iš to 
vaikio, ir tiek. Jis buvo pavogęs vieną dalyką ir turėjo grąžin- 
ti. Tai mes jį paprotinom, tokia sutartis. 

— Sutartis? 

— Taip, mus nusamdė. Šiaip, smulkus darbelis. 

— Kur jūs jį „protinot“? 

— Vienoje treniruoklių salėje. Mums nurodė adresą, to vai- 
kio pavardę ir smuklę, kur turėjom susirinkti. Iki tol mes ne- 
pažinojom vieni kitų. 

— Niekas nieko nepažinojo? 

— Ne. Buvom septyniese, ir vieni kitų nepažinojom. Jis 
mus iškapstė kiekvieną atskirai. Gudriai sugalvojo. 

— Iš kur jus iškapstė? 

Rubo gūžtelėjo pečiais. 

— Ten, kur renkasi bičai, kurie sutinka paprotinti kitus už 
babkes. Nieko sudėtingo. Mane prikabino kažkokiam suknis- 
tam klube Šventojo Dionizo gatvėje. Garbės žodis, šimtas me- 
tų, kai nebekišu nagų į tokį biznį. Garbės žodis, komisare. 

— Kas tave prikabino? 

— Ką aš žinau, viskas vyko raštu. Kažkokia mergina pa- 
davė laišką. Prašmatnus, švarus popierius. Atrodė patikimai. 

— Nuo ko? 

— Garbės žodis, taip niekada ir nesužinojau, kas mus nu- 
samdė. Baisiai gudrus šefas. Kad kartais nepareikalautume 
primokėti. 

— Tai susirinkot visi septyni ir nuėjot pasiimt savo aukos. 

— Taip. 

— Kada tai buvo? 

— Kovo septynioliktą, ketvirtadienį. 

— Ir įsitempėt į tą treniruoklių salę. O tada? 

— Taigi jau sakiau, bliamba, — Rubo pasimuistė ant kėdės. — 
Paprotinom. 

— Efektyviai? Iškvotėt, ką turėjot iškvost? 

— Taip. Galiausiai jis paskambino. Perdavė visą informaciją. 

— Apie ką? Pinigus? Kaifą? 

— Aš nesupratau, garbės žodis. Šefas tikriausiai buvo pa- 
tenkintas, nes daugiau nieko apie tai nebegirdėjom. 

— Sumokėjo gerai? 

— Taip. 

— Tai sakai, paprotinot? Ir tas tipas viską išklojo? Gal grei- 
čiau turėtum sakyti pakankinot? 

— Paprotinom. 

— Ir po aštuonerių metų auka sugalvojo atsilyginti? 

— Man taip atrodo. 

— Už paprotinimą? Tu šaipaisi iš manęs, Rubo. Grįši namo. 

— Tai tiesa, — Rubo įsikibo į kėdę. — Kokio velnio būtume 
juos kankinę? Ir taip vos pažiūrėję į mus susižiaugčiodavo, 
nieko skrandy nebeturėjo. 


— „Jie“? 


Rubo vėl prarijo apatinę lūpą. 

— Jie buvo keliese? Pasiskubink, Rubo, jaučiu, kad laikas 
spaudžia. 

— Dar buvo panelė, - sumurmėjo Rubo. — Mes neturėjom 
kito pasirinkimo. Kai atėjom paimti to bičo, jis buvo su savo 
panele, koks skirtumas? Susėmėm abudu. 

— Panelę irgi paprotinot? 

— Truputėlį. Ne aš, garbės žodis. 

— Meluoji. Eik lauk iš šito kabineto, nebenoriu tavęs akyse 
matyti. Lėk pasitikt savo likimo, Kevenai Rubo, aš nusiplau- 
nu rankas. 

— Ne aš, — sušnibždėjo Rubo, — prisiekiu. Aš ne galvijas. 
Kartais truputėlį, jeigu mane įerzina, bet ne taip kaip kiti. 
Aš tik žvengiau ir stovėjau užnugary. 

— Tikiu tavim, — pasakė Adamsbergas, nors nė kiek neti- 
kėjo. — Iš ko žvengei? 

— Na, iš to, ką jie darė. 

— Paskubėk, Rubo, turi penkias minutes, paskui lėksi lauk. 

Rubo staiga pagavo įkvėpimas. 

— Jie jį išrengė, — tyliai ėmė pasakoti. — Apipylė benzinu... 
Uždegė žiebtuvėlius ir sukiojo aplink, kišdami artyn prie kū- 
no. Tas tipas staugė, alpo iš baimės. 

— Paprotino, — burbtelėjo Adamsbergas. — Toliau? 

Rubo linktelėjo. Per skruostus jam varvėjo prakaitas ir la- 
šėjo ant krūtinės. 

— Toliau, jie apvertė jį kniūbsčia ant treniruoklio, paskui 


prismaigstė. 

— Prismaigstė? 

— Nu taip. Tai vadinama išgražinti bičą. Jie prismaigstė 
jam į kūną spaudžių... 

— Nuostabu, — iškošė pro dantis Adamsbergas. — O kaip 
mergina? Nesakyk, kad merginos nė nepalietėt. 

— Ne aš, — užriko Rubo, — aš saugojau užnugarį. Aš tik 
žvengiau. 

— Šiandien tebežvengi? 

Rubo panarino galvą, vis dar įsikirtęs rankomis į kėdę. 

— Kaip mergina? — pakartojo Adamsbergas. 

— Ją išprievartavo paeiliui visi penki. Ji pradėjo kraujuoti. 
Į galą nebejudėjo. Aš net pamaniau, kad gal perlenkėm, kad 
numirė. Bet iš tikrųjų ji išprotėjo, nieko nebepažino. 

— Penki? Maniau, kad buvot septyniese. 

— Aš jos neliečiau. 

— O šeštasis vyrukas? Nieko nedarė? 

— Ten buvo pana. Šita, — Rubo pirštu parodė į Marianos 
Bardu nuotrauką. — Ji buvo susimetusi su vienu iš bičų. Mes 
nenorėjom mergų, bet ji prisikabino ir ėjo kartu. 

— Ką ji darė? 

— Ji apipylė benzinu. Labai žvengė. 

— Kur jau. 

— Taip, — pasakė Rubo. 

— O paskui? 

— Kai bičas galiausiai paskambino apsivėmęs iki ausų, iš- 
grūdom juos abu nuogus lauk, kartu su jų daiktais, o patys 


nuėjom prisigerti. 


— Geras vakarėlis, - tarė Adamsbergas. — Reikėjo aplaistyti. 

— Garbės žodis, mane atvėsino. Daugiau niekada tokių da- 
lykų nebesiėmiau ir niekada nebemačiau tų tipų. Gavau bab- 
kes pašto perlaida, kaip sutarta, ir nieko apie tai nebegirdėjau. 

— Iki šios savaitės. 

— Taip. 

— Atpažinai aukas. 

— Tik jį, jį ir moterį, — Rubo parodė Viaro, Klerko ir Bar- 
du nuotraukas. — Mačiau juos tik vieną vakarą. 

— Iškart suvedei galus? 

— Tik kai nužudė moterį. Atpažinau, nes ji turėjo daug 
apgamų ant veido. Tada pažiūrėjau kitų nuotraukas ir su- 
raukiau. 

— Kad jis grįžo. 

— Taip. 

— Žinai, kodėl jis šitiek laiko laukė? 

— Ne, nežinau. 

— Todėl, kad po šito jis atsėdėjo penkerius metus už grotų. 
Jo draugė, ta mergina, kuri nuo jūsų išprotėjo, po mėnesio 
iššoko pro langą. Suvirškink dabar šitai, Rubo, jeigu dar per 
mažai gavai medžiagos virškinti. 

Adamsbergas atsikėlė, plačiai atidarė langą, norėdamas 
įkvėpti gryno oro ir išvėdinti prakaito ir siaubo dvoką. 
Valandėlę parymojo ant turėklo, įsižiūrėjęs žemyn, į apačio- 
je gatve vaikštančius žmones, negirdėjusius visos šitos isto- 
rijos. Septynios valandos penkiolika minučių. Maro skleidė- 


jas tebemiegojo. 

— Ko tu bijai, juk jis pasodintas už grotų? — paklausė at- 
sigręždamas. 

— Tai ne jis, — sušnibždėjo Rubo. — Jūs baisiai išsidūrėt. 
Vaikinukas, kurį kankinom, buvo tikras geibena, sprigtu 
galėjai pargriauti, nevykėlis, mazgotė, suknistas intelektu- 
alas, kuris neįstengtų net skalbinių segtuko pakelti. O ti- 
pas, kur parodė per teliką, — tikras stipruolis, raumeningas, 
nepalyginsi su anuo, patikėkit. 

— Jūs įsitikinęs? 

— Visiškai. Tas bičas atrodė kaip žvirblis, labai gerai atsi- 
menu. Jis tebėra laisvėje ir tykoja manęs. Jau viską papasa- 
kojau, dabar prašau apsaugos. Bet, garbės žodis, aš nieko 
nepadariau, aš saugojau... 

— Užnugarį, girdėjau, gali nebesivarginti. Bet ar nemanai, 
kad per penkerius kalėjimo metus žmogus galėjo pasikeisti? 
Ypač jei nusprendė atkeršyti, jei įsikalė tokią mintį? Ar nemanai, 
kad raumenis galima užsiauginti, kitaip negu smegenis? Kad 
jis sugebėjo sąmoningai pasikeisti, o tu likai toks pat kvailas? 

— Kurių galų? 

— Kad nusiplautų gėdą, kad galėtų gyventi ir jus nubausti. 

Adamsbergas nuėjo prie spintos, ištraukė plastikinį maišelį 
su dideliu kreminiu voku ir juo lėtai pamojavo Rubo prieš akis. 

— Atpažįsti? 

— Taip, — susiraukė Rubo. — Toks pat gulėjo ant grindų, 
kai prieš porą valandų ėjau iš namų, tuščias ir jau atplėštas. 

— Tai jis, maro skleidėjas. Tas vokas ir užleido tau užkrėstas 


blusas. 


Rubo prisispaudė rankas prie pilvo. 

— Bijai maro? 

— Ne itin. Aš nelabai tikiu tom nesąmonėm, tai apgaulė. 
Manau, kad jis pasmaugia. 

— Teisingai manai. Ar tu įsitikinęs, kad tas vokas neatsira- 
do vakar? 

— Visiškai. 

Adamsbergas susimąstęs persibraukė delnu per skruostą. 

— Eikš, pažiūrėk, — paliepė eidamas prie durų. 

Rubo sudvejojo. 

— Nebe taip juokinga, ar ne? Nebe taip kaip anais gerais 


laikais? Eikš, tau niekas negresia, žvėris narve. 


Adamsbergas nusitempė Rubo prie Damaso kameros. Tas 
tebemiegojo teisuolio miegu, veidas profiliu gulėjo ant apkloto. 

— Gerai įsižiūrėk, — pasakė Adamsbergas. — Neskubėk, 
nepamiršk, kad nematei jo aštuonerius metus ir kad vyrukas 
tuomet nebuvo geriausios formos. 

Rubo apžiūrinėjo Damasą pro grotas, beveik susidomėjęs. 

— Na? — paklausė Adamsbergas. 

— Galimas daiktas, — atsakė Rubo. — Lūpos galbūt. Rei- 
kėtų pamatyti jo akis. 

Stebint beveik panikos pagautam Rubo, Adamsbergas ati- 
darė kamerą. 

— Nori, kad uždaryčiau duris? - paklausė Adamsbergas. — 


Ar gal nori, kad palikčiau tave jo draugijoje, kad pasilinks- 

mintumėt kartu kaip jaunystėje, pasidalytumėt gražiais pri- 
siminimais? 

— Nekvailiokit, — niūriai atsiliepė Rubo. - Jis gal pavojingas. 

— "Tu irgi buvai pavojingas. 

Adamsbergas užsidarė sa Damasu, o Rubo žiūrėjo į jį su 
pasigėrėjimu kaip į laukinių žvėrių tramdytoją, žengiantį are- 
non. Komisaras papurtė Damasą už peties. 

— Atsibusk, Damasai, turi svečių. 

Damasas niurzgėdamas atsisėdo ir apstulbęs nužvelgė ka- 
meros sienas. Paskui prisiminė ir atmetė plaukus už nugaros. 

— Kas yra? — paklausė. — Galiu eiti? 

— Stokis. Vienas vyrukas nori į tave pasižiūrėti, senas 
pažįstamas. 

Damasas, susisiautęs į antklodę, kaip visad klusniai pa- 
darė kaip lieptas, o Adamsbergas žiūrėjo pakaitomis čia į vie- 
ną, čia į kitą vyrą. Damaso veidas, regis, truputį apsiniaukė. 


Rubo išsprogino akis, paskui nuėjo šalin. 


— Na, kaip? — paklausė Adamsbergas, grįžęs į kabinetą. — 
Atpažįsti? 

— (Galimas daiktas, — neužtikrintai atsakė Rubo. — Bet 
jeigu čia jis, vadinasi, padvigubėjo. 

— O veidas? 

— Galimas daiktas. Jis neturėjo ilgų plaukų. 

— Nenori likt ant ledo, ar ne? Bijai? 


Rubo linktelėjo galvą. 

— Galir neklysti. Tavo kerštautojas, ko gero, dirba ne vie- 
nas. Palaikysiu tave čia, kol viskas paaiškės. 

— Ačiū, — pasakė Rubo. 

— Pasakyk man kitos aukos pavardę. 

— Taigi aš. 

— Supratau. Bet kas toliau? Jūs buvote septyniese, minus 
penki mirusieji lygu du, minus tu lygu vienas. Kas liko? 

— Toks perkaręs ir bjaurus kaip kaliausė tipas, mano gal- 
va, žiauriausias iš viso būrio. 

— Kuo pavarde? 

— Mes nepasisakėm nei pavardžių, nei vardų. Kai toks rei- 
kalas, niekas nerizikuoja. 

— Amžius? 

— Kaip mūsų visų. Jam buvo apie dvidešimt, dvidešimt 
penkeri. 

— Paryžietis? 


— Manau, taip. 


Adamsbergas nuvedė Rubo į kamerą ir paliko neužrakin- 
tą, paskui tarp grotų strypų įkišo galvą į Damaso kamerą ir 
padavė jam drabužius. 

— Teisėjas nusprendė kelti tau bylą. 

— Gerai, — atsakė Damasas, kuo ramiausiai sėdėdamas ant 
gulto. 

— Ar moki lotynų kalbą, Damasai? 

— Ne. 


— Vis dar neturi nieko man papasakoti? Apie tas blusas? 

— Ne. 

— O apie šešis vyrukus, kurie vieną ketvirtadienį, kovo sep- 
tynioliktą dieną, tave kvotė? Nieko neturi man pasakyti? Ir 
apie merginą, kuri juokėsi? 

Damasas ir toliau tylėjo, delnus atvertęs į save, nykščiu 
glostė deimantą. 

— Ką jie atėmė iš tavęs, Damasai? Be tavo draugės, tavo 
kūno, garbės? Ko jie siekė? 

Damasas nė nekrustelėjo. 

— Ką gi, - pasakė Adamsbergas. — Atsiųsiu tau ko nors 
užvalgyti pusryčių. Apsirenk. 


Adamsbergas pasivedėjo Danglarą į šalį. 

— Tas padugnė Rubo nieko aiškiai nepatvirtina, — pasakė 
Danglaras. — Jums ne į naudą. 

— Danglarai, Damasas turi bendrininką laisvėje. Blusos 
paleistos į Rubo butą, kai Damasas jau sėdėjo pas mus. Kažkas 
perėmė estafetę, kai tik pranešėme apie jo sulaikymą. Ir labai 
greitai, net negaišdamas laiko piešti apsauginius ketvertus. 

— Jeigu yra bendrininkas, aiškėja, kodėl Damasas toks ra- 
mus. Jis turi, kas pratęsia darbą, ir pasikliauja tuo žmogum. 

— Siųskit vyrus apklausti jo sesers, Evos ir visų nuolatinių 
aikštės lankytojų, tegu išsiaiškina, ar jis susitikinėdavo su ko- 
kiais nors draugais. O svarbiausia — noriu gauti pastarųjų 
dviejų mėnesių telefono pokalbių išklotinę. Iš parduotuvėlės 
ir iš buto. 


— Nenorit eiti kartu? 


— Dabar aš ne pats laukiamiausias svečias aikštėje. Aš iš- 
davikas, Danglarai. Jie lengviau sutiks kalbėti su nepažįsta- 
mais pareigūnais. 

— Supratau, — atsakė Danglaras. — Dar ilgai galėjom ieš- 
koti to sąlyčio taško. Susitikimas vieną vakarą kažkokioje 
smuklėje, vyrukai, net nepažįstantys vienas kito. Tikrai pasi- 
sekė, kad tas Rubo supanikavo. 


— Turėjo ko panikuoti, Danglarai. 


Adamsbergas išsitraukė mobilųjį telefoną ir pažiūrėjo jam 
į akis. Jis taip įsijautęs ragino tylintį telefoną suskambėti, su- 
judėti, padaryti ką nors įdomaus, kad galiausiai sutapatino jį 
su pačios Kamilės atvaizdu. Kalbėdavosi su juo, pasakodavo, 
kaip gyvena, tarsi Kamilė kuo puikiausiai jį girdėtų. Tačiau, 
kaip teisingai sakė Bertenas, tie aparačiukai teikia ne vien 
pasitenkinimą, ir Kamilė neišlindo iš mobiliojo telefono kaip 
džinas iš butelio. Na, jeigu ką, tai jam vis viena. Atsargiai, 
kad neužgautų, padėjo jį ant grindų ir prigulė dar pusantros 
valandos nusnūsti. 

Ji pažadino Danglaras, atnešęs Damaso telefono pokalbių 
išklotinę. Apklausos aikštėje nieko gero nedavė. Eva tylėjo 
užsisklendusi kaip austrė savo kriauklėje, Maribelė kas žings- 
nis plūdo ašaromis, Dekambrė nekalbėjo užpykęs, Lizbeta plū- 
dosi, o Bertenas, vėl atgavęs įprastą atšiaurumą, atsakinėjo 
vienskiemeniais žodžiais. Vis dėlto pavyko išsiaiškinti, kad 
Damasas, taip sakant, nekeldavo kojos iš aikštės, o visus va- 


karus praleisdavo kabarete, klausydamasis Lizbetos, tačiau 

neužmezgė ten jokių pažinčių. Niekas nežinojo, ar jis turi ko- 
kį draugą, nes sekmadieniais likdavo su seserimi. 

Adamsbergas ištyrinėjo skambučių išklotinę, ieškodamas 
pasikartojančio numerio. Jeigu Damasas turi bendrininką, 
neišvengiamai privalėjo nuolatos palaikyti su juo ryšį, nes sudė- 
tingas ketvertų, blusų ir žmogžudysčių grafikas buvo nepa- 
prastai įtemptas. Tačiau Damasas skambindavo itin nedaž- 
nai. Iš namų skambinta į parduotuvę, be abejo, tai Maribelė 
skambindavo Damasui, o skambučių iš parduotuvės sąrašas 
buvo labai trumpas, ir numeriai retai pasikartodavo. Adams- 
bergas patikrino keturis kiek reguliariau pasikartojančius nu- 
merius, visi jie priklausė įvairiausių banglenčių, riedlenčių, 
guolių ir sportinių šalmų tiekėjams. Adamsbergas nustūmė 
išklotines į stalo kamputį. 

Damasas nekvailas. Damasas — retų gebėjimų žmogus, mo- 
kantis nutaisyti tuščią žvilgsnį. Šį gebėjimą jis irgi išsiugdė ka- 
lėjime; ir išėjęs iš kalėjimo. Per septynerius metus pasiruošė vis- 
kam. Jeigu turi bendrininką, nerizikuos išduoti skambindamas 
jam iš namų. Adamsbergas paskambino keturiolikto rajono 
skyriui ir paprašė išklotinės skambučių iš viešojo telefono kabi- 
nos Džiaugsmo gatvėje. Po dvidešimties minučių atėjo faksas. 
Kai paplito mobilieji telefonai, staiga sumažėjo besinaudojan- 
čių viešaisiais telefonais, tad Adamsbergui reikėjo peržiūrėti gana 
neilgą sąrašą. Rado vienuolika pasikartojančių numerių. 

— Galiu išsiaiškinti, kieno jie, — pasisiūlė Danglaras. 

— Pirmiausia šitą, — Adamsbergas pirštu bakstelėjo vieną 


numerį. — Sitą, devyniasdešimt antrame, Senos aukštupio rajone. 

— Gal pasakysite, kodėl? — pasiteiravo Danglaras, eida- 
mas naršyti po savo ekraną. 

— Šiaurinis priemiestis kaip tik mus domina. Gal net pasi- 
seks, ir pataikysim į Kliši. 

— Ar nebūtų apdairiau patikrinti kitus? 

— Niekur jie nepabėgs. 

Danglaras porą minučių tyloje pagrojo klaviatūra lyg 
pianinu. 

— Kliši, — pranešė jis. 

— Kaip pirštu į akį. Tai 1920 metų maro židinys. Ta epi- 
demija įaugusi į jo šeimą, tai jo šmėkla. Tikriausiai čia jis ir 
gyveno. Greičiau, Danglarai, pavardę, adresą. 

— Klementina Kurbė, Oprulio gatvė dvidešimt du. 

— Ieškokit gyventojų sąraše. 

Danglaras maigė klaviatūrą, o Adamsbergas vaikštinėjo 
po kabinetą, mėgindamas išsisukti kačiuko, kuris dūko su 
siūlu, nutįsusiu nuo jo kelnių apačios. 

— Klementina Kurbė, mergautine pavarde Žurno, gimusi 
Kliši, ištekėjusi už Žano Kurbė. 

— Kas dar? 

— Neverta gilintis, komisare. Jai aštuoniasdešimt šešeri. 
Sena ponia, palikite ramybėje. 

Adamsbergas vyptelėjo, bet nenusileido: 

— Kas dar? 

— 1942 metais Kliši susilaukė dukters, gimusios Rozlinos 


Kurbė, — mechaniškai perskaitė Danglaras. 

— Nepaleiskit tos Rozlinos. 

Adamsbergas paėmė Burbulą ir patupdė pintinėn. Tas iš- 
kart vėl išsiropštė. 

— Rozlina, mergautine pavarde Kurbė, ištekėjusi už Antu- 
ano Elerio Devilio. 

Danglaras tylomis pažvelgė į Adamsbergą. 

— Jie susilaukė sūnaus? Arno? 

— Arno Damaso, — patvirtino Danglaras. 

— Jo senelė, - pasakė Adamsbergas. — Slapčia iš telefono 
kabinos jis skambina savo senelei. Kas tos senelės tėvai, 
Danglarai? 

— Mirę. Neprisikapstysim iki viduramžių. 

— Jų pavardės? 

Greitai subarškėjo klavišai. 

— Emilis Žurno ir Selestina Davel, gimę Kliši, Optulio 
vietovėje. 

— Štai ir jie, - saumurmėjo Adamsbergas, — maro nugalėto- 
jai. Epidemijos metu Damaso senelei buvo šešeri. 

Jis pakėlė Danglaro telefono ragelį ir surinko Vanduslerio 
numerį. 

— Markas Vandusleris? Čia Adamsbergas. 

— Sekundėlę, komisare, padėsiu lygintuvą. 

— Optulio vietovė Kliši rajone, ar šis pavadinimas jums ką 
nors sako? 

— Optulis buvo pats epidemijos centras, skudurininkų lūš- 


nos. Turite laiškelį, kur apie tai kalbama? 

— Ne, adresą. 

— Tos vietovės seniai nebėra, jos vietoje atsirado gatvelės 
su varganais namukais. 

— Dėkui, Vandusleri. 

Adamsbergas lėtai padėjo ragelį. 

— Paimk du vyrus, Danglarai. Lekiam ten. 

— Keturiese? Dėl vienos senutės? 

— Keturiese. Užsuksim pas teisėją orderio. 

— Kada pavalgysim? 

— Pakeliui. 

- X XXIV - 


Jie atėjo sena alėja šiukšlėmis nusėtais pakraščiais prie su- 
klypusios lūšnelės su kreivų lentų priestatu. Ant čerpių stogo 
dulkė smulkus lietutis. Po apniukusios vasaros stojo toks pat 
pabjuręs rugsėjis. 

— Kaminas, — parodė į stogą Adamsbergas. — Medis. 
Obelis. 

Jis pasibeldė. Duris atidarė sena, aukšta, stora moteris stam- 
biu raukšlėtu veidu, gėlėta skarele apsirišusi plaukus. Jos tam- 
sios akys tyloje nužvelgė keturis pareigūnus. Paskui ji ištrau- 
kė iš lūpų styrančią cigaretę ir tarė: 

— Farai. 

Nuskambėjo ne kaip klausimas, o kaip tvirtas teiginys. 

— Farai, — patvirtino Adamsbergas, žengdamas vidun. — 
Klementina Kurbė? 

— Ta pati, - atsakė Klementina. 

Senoji moteris įsivedė juos į svetainę, prieš pasodindama 


aptvarkė suolą. 

— Šiais laikais policijoje esama ir moterų? — ji niekinamai 
pažvelgė į leitenantę Eleną Fruasi. — Nesitikėkit, kad pagir- 
siu. Ar nemanot, kad žaidžiančių šaunamaisiais ginklais ir 
taip gana, tad negi norit juos mėgdžiot? Negi nesugalvojat, 
kuo daugiau užsiimt, kartajs? 

Klementina tarė „kartajs“, kaimiškai. 

Dūsaudama nužingsniavo į virtuvę ir grįžo nešina padėk- 
lu su taurėmis ir lėkšte pyragaičių. 

— Amžinai žmonėms trūksta vaizduotės, — apibendrino ji, 
dėdama padėklą ant staltiesėlėmis papuošto staliuko priešais 
gėlėtą suolą. — Norėtumėt karšto vyno ir grietinėčių? 

Adamsbergas žiūrėjo į ją nustebęs, beveik sužavėtas stam- 
baus suvargusio veido. Kernorkianas davė suprasti komisa- 
rui, kad į grietinėčius nespjautų, nes nuo automobilyje prary- 
to suvožtinio nepasistiprino. 

— Pačiu laiku pataikėt, — pasakė Klementina. - Bet dabar 
ant pieno grietinėlė nebenusistoja. Pienas pasidarė kaip van- 
duo. Vietoj grietinėlės dedu grietinę, nėr kaip kitaip. 

Klementina pripylė visas penkias taures, gurkštelėjo karš- 
to vyno ir pasižiūrėjo į juos. 

— Rupūs miltai, — tarė. — Tai kokio galo? 

— Dėl Arno Damaso Elerio Devilio, — prabilo Adamsber- 
gas, imdamas grietinėtį. 

— Dėl Arno Damaso Vigjė, prašyčiau, — pataisė Klemen- 
tina. — Jam taip labiau patinka. Po šiuo stogu nepriimta mi- 
nėt Elerio Devilio pavardės. Jeigu taip baisiai knieti, eikit ir 


sakykit ją kitur. 

— Jis — jūsų vaikaitis? 

— Nagi nagi, niūrusis gražuoli, - Klementina atstatė smak- 
rą Adamsbergo pusėn, — nedrįskit manęs laikyti kvaile. Jeigu 
nežinotumėt, dabar čia nesėdėtumėt, ar ne? Tai kaip grieti- 
nėčiai? Skanūs ar neskanūs? 

— Skanūs, — pagyrė Adamsbergas. 

— Puikūs, — patvirtino Danglaras, ir tikrai taip manė. 
Tiesą sakant, jau bent ketverius metus nebuvo ragavęs to- 
kių skanių grietinėčių, ir nuo to pojūčio jį užplūdo nepa- 
prastas džiugesys. 

— Rupūs miltai, — pasakė senoji, vis dar stovėdama, ir todėl 
aukštesnė už keturis farus. - Duokit man laiko nusirišt prijuos- 
tę, užsukt dujas ir įspėt kaimynus, tada galėsiu eiti su jumis. 

— Klementina Kurbė, - tarė Adamsbergas, — aš turiu kra- 
tos orderį. Pirma apieškosime namus. 

— Kuo jūs vardu? 

— Vyriausiasis komisaras Žanas Batistas Adamsbergas. 

— Žanai Batistai Adamsbergai, aš nepratusi statyti ant 
kortos nieko bloga man nepadariusių žmonių gyvenimo, ne- 
svarbu, farų ar ne farų. Žiurkės palėpėje, — ji pirštu parodė į 
lubas, — trys šimtai dvidešimt dvi žiurkės, plius vienuolika 
stipenų, pilnų išalkusių blusų, prie kurių nepatariu artintis, 
kitaip negarantuoju už jūsų gyvybę. Jei norit įkišti nosį palė- 
pėn, teks pirma dezinfekuoti. Verčiau nė nesilaužykit strėnų: 
žiurkių veisykla viršuje, o mašina, kuria Arno spausdino laiš- 
kelius, stovi kambarėly. Vokai ten pat. Kas dar jus domina? 


— Biblioteka, — atsakė Danglaras. 

— Irgi palėpėj. Pirma reikia praeiti pro žiurkes. Keturi šimtai 
tomų, jums tai ką nors sako? 

— Apie marą? 

— Apie ką daugiau? 

— Klementina, — lipšniai tarė Adamsbergas, imdamas dar 
vieną grietinėtį. —- Ar nenorėtumėte prisėsti? 

Klementina įspraudė savo storą kūną į gėlėtą fotelį ir susi- 
nėrė ant krūtinės rankas. 

— Kodėl jūs viską papasakojot? — paklausė Adamsbergas. — 
Kodėl neišsigynėte? 

— Ko? Apkrėstųjų maru? 

— Taip, penkių aukų. 

— Aukų, kad juos kur, — atsakė Klementina. — Budelių. 

— Budelių, — sutiko Adamsbergas. — Kankintojų. 

— Tegu sau stimpa. Kuo daugiau jų pastimpa, tuo labiau 
Arno atgyja. Jie viską iš jo atėmė, į purvą sutrypė. Arno turi 
atsigauti. O kol tie šunes gyvena šioje žemėje, tai neįmanoma. 

— Tie šunes nedvesia patys savaime. 

— Gerai būtų. Bet šunes gajesni ir už piktžoles. 

— Reikėjo jiems padėti, Klementina? 

— Ir nemažai padėti. 

— Kodėl pasitelkėt marą? 

— Žurno giminė valdo marą, - atrėžė Klementina. - Žur- 
no šeimos narių geriau neužkabinėti, ir tiek. 

— Kitaip? 

— Kitaip Žurno užleis marą. Jie yra didžiosios rykštės 


valdovai. 

— Klementina, kodėl mums pasakojate visa tai? — dar kar- 
tą paklausė Adamsbergas. 

— Užuot? 

— Užuot tylėjusi. 

— Mane suradot, ar ne? O jaunėlis patupdytas vakar. Tai, 
rupūs miltai, važiuojam, ir baigta. Koks skirtumas? 

— Baigta, — atsakė Adamsbergas. 

— Nieko, — per jėgą šypsojosi Klementina. — Darbas nu- 
dirbtas. Aišku, komisare? Jau padarytas. Priešas gavo, ko nu- 
sipelnęs. Likę trys padvės per savaitę, kad ir kas nutiktų, ar aš 
liktau čia, ar būtau kur kitur. Jų dainelė sudainuota. Darbas 
baigtas. Visi aštuoni mirs. 

— Aštuoni? 

— Šeši kankintojai, žiaurioji merga ir užsakovas. Man išei- 
na aštuoni. Jūs tai žinot ar nežinot? 

— Damasas nekalbėjo. 

— Suprantama. Jis negali kalbėti, kol neįsitikins, kad dar- 
bas padarytas. Mes taip sutarėm, jeigu vienas ar kitas įkliū- 
tų. Kaip jį suradot? 

— Per jo deimantą. 

— Jis slepia. 

— Aš pamačiau. 

— Šit kaip, - pasakė Klementina. — Jūs šį tą išmanot apie 
Dievo rykštę. Nesitikėjom. 

— Pasistengiau greitai pramokti. 

— Bet pavėlavot. Darbas baigtas. Priešas gavo, ko nusipelnęs. 


— Su blusomis? 

— Taip. Jos jau šokinėja ant jų. Jie jau apkrėsti. 

— Kokios jų pavardės, Klementina? 

— Pasvajokit. Kad nulėkę juos išgelbėtumėt? Toks jų liki- 
mas, ir dabar jis pildosi. Nereikėjo žlugdyti Žurno. Jie sužlug- 
dė jį, komisare, ir jį, ir jo mylimąją. Ji iššoko pro langą, vargšė 
mergaitė. 

Adamsbergas linktelėjo galvą. 

— Klementina, tai jūs įkalbėjot jį atkeršyti? 

— Kiekvieną dieną apie tai kalbėdavom kalėjime. Jis — sa- 
vo prosenelio įpėdinis, taip pat ir žiedo paveldėtojas. Arno 
turėjo atsitiesti kaip Emilis epidemijos laikais. 

— Jūsų negąsdina kalėjimas? Dėl jūsų pačios? Dėl Damaso? 

— Kalėjimas? — Klementina pliaukštelėjo rankomis sau per 
šlaunis. — Gal juokaujat, komisare? Mudu su Arno nieko ne- 
nužudėm. Prašyčiau. 

— Tai kas nužudė? 

— Blusos. 

— Paleisti užkrėstas blusas — tas pat kaip šauti į žmogų. 

— Jų niekas nevertė kąsti, prašyčiau. Tai Dievo rykštė, ji 
kerta kaip mano esant tinkama. Jeigu kas nors ir nužudė, tai 
Dievas. Ar tik neketinat kartajs ir Dievą cypėn pasodinti? 

Adamsbergas pasižiūrėjo į Klementinos Kurbė veidą, tokį 
pat ramutėlį kaip ir jos vaikaičio. Suprato, iš kur ta beveik 
nesudrumsčiama Damaso ramybė. Tiek vienas, tiek kitas jau- 
tėsi visiškai nekalti dėl penkių jau padarytų ir trijų dar pla- 


nuojamų žmogžudysčių. 


— Rupūs miltai, — prabilo Klementina. — Kad jau pakal- 
bėjom, tai man važiuot su jumis ar pasilikt? 

— Paprašysiu važiuoti kartu, Klementina Kurbė, — pasakė 
Adamsbergas stodamasis. - Duosite parodymus. Jūs sulaikoma. 

— Taigi aš visai nieko prieš, — Klementina irgi atsistojo. — 
Tuo pačiu žygiu pamatysiu jaunėlį. 

Kol Klementina kraustė stalą, gesino ugnį, užsukinėjo du- 
jas, Kernorkianas davė Adamsbergui suprasti, kad nedega 
noru lipti į palėpę daryti kratos. 

— Jos neužkrėstos, brigadininke, - pasakė Adamsbergas. — 
Na, iš kur ta moteris galėtų gauti maru sergančių žiurkių? Ji 
įsivaizduoja, Kernorkianai, viskas vyksta tik jos galvoje. 

— Ji sako kitaip, — paniuręs atsiliepė Kernorkianas. 

— Ji šeria jas kiekvieną dieną. Ir nesuserga maru. 

— Žurno apsaugoti, komisare. 

— Žurno apsėsti savo šmėklos, kuri jums nieko nepadarys, 
duodu žodį. Ji puola tik tuos, kurie mėgino pakenkti vienam 
iš Žurno. 

— Tarsi kokia giminės keršytoja? 

— Visiškai teisingai. Paimkite medžio anglies mėginėlį ir 


pasiųskite į laboratoriją, nurodykit, kad skubu. 


Senosios moters pasirodymas brigadoje sukėlė šiokią tokią 
sensaciją. Kartu ji atsigabeno didoką dėžę, pilną grietinėčių, ir 
džiugiai parodė Damasui, stabtelėjusi ties juo. Damasas nu- 


sišypsojo. 


— Nėra ko nerimauti, Arno, — nė nepritildžiusi balso pasa- 
kė jam. — Darbas baigtas. Visi užkrėsti, visi. 

Damasas dar plačiau nusišypsojo, čiupo dėžutę, jos duo- 
damą pro grotų strypus, ir grįžęs ramiai atsisėdo ant gulto. 

— Paruoškite jai kamerą greta Damaso, — paliepė Adams- 
bergas. — Atneškite iš drabužinės čiužinį ir įtaisykite kuo pa- 
togiau. Jai aštuoniasdešimt šešeri. Klementina, - kreipėsi grį- 
žęs prie senosios, — rupūs miltai, kimbam iškart į tuos 
parodymus, ar jaučiatės pavargusi? 


— Kimbam, - tvirtai atsakė Klementina. 


Apie šeštą valandą vakaro Adamsbergas išėjo pavaikšti- 
nėti nuo Klementinos Žurno, Kurbė žmonos, atskleistų pa- 
slapčių apsunkusia galva. Klausėsi jos dvi valandas, paskui 
suvedė senelę ir vaikaitį akistaton. Ir nė karto nesusvyravo jų 
tikėjimas, kad trys likę kankintojai netrukus mirs. Netgi ta- 
da, kai Adamsbergas jiems įrodė, jog nuo blusų paleidimo 
iki aukų mirties per trumpas laiko tarpas, gerokai per trum- 
pas, kad mirties priežastimi galima būtų laikyti maru už- 
krėstas blusas. Tz Dievo rykštė nuolatos paruošta tr baklūsta Vieš- 
bačiui, kuris ją pasiunčia 11 atšaukia, kuomet Jam patinka, 
atsakydavo Klementina, nepriekaištingai atkartodama rug- 
sėjo devynioliktosios ypatingąjį laiškelį. Netgi tada, kai 
Adamsbergas parodė jiems neigiamus tyrimo rezultatus, įro- 
dančius, kad jų blusos visiškai nepavojingos. Netgi kai padė- 
jo jiems po akimis smaugimo žymių nuotraukas. Jiedu nepa- 


laužiamai tikėjo savo vabzdžiais, o svarbiausia buvo tvirtai 

įsitikinę, kad kiti trys vyrai netrukus mirs, vienas Paryžiuje, 
kitas Trua, paskutinysis Šatelro mieste. 

Adamsbergas daugiau nei valandą klajojo gatvėmis ir su- 
stojo priešais Santė kalėjimą. Viršuje vienas kalinys laikė iški- 
šęs pro grotas koją. Visada atsiranda koks nors vyrukas, kuris 
iškiša koją ir tabaluoja ore virš Arago bulvaro. Ne ranką, o 
koją. Neapaurą, basą. Žmogus nori pasivaikščioti po lauką 
kaip jis. Adamsbergas žiūrėjo į tą koją, įsivaizduodamas pa- 
dangėje linguojančią Klementinos pėdą, paskui Damaso. Jie- 
du neatrodė jam tokie pamišę, jei ne ta aklavietė, į kurią juos 
viliojo jų šmėkla. Kalinys staiga įtraukė koją, ir Adamsber- 
gas suprato, kad yra dar ir trečias asmuo, tebevaikštantis lais- 
vėje ir pasiruošęs rantyta virvele baigti pradėtą darbą — ir 


Paryžiuje, ir Trua, ir Šatelro. 


- XXXV - 


Adamsbergas pasuko į Monparnaso pusę ir atėjo į Edga- 
ro Kinė aikštę. Už penkiolikos minučių turėjo nugriaudėti 
vakarinis Berteno griausmas. 

Jis pastūmė Vžk/xgo duris, svarstydamas, ar normandas iš- 
drįs ir jį griebti už čiupros kaip aną klientą praėjusį vakarą. 
Tačiau kol Adamsbergas spraudėsi po drakaro pirmagaliu ir 
sėdosi prie savo stalo, Bertenas nė nekrustelėjo. Tačiau ir nepa- 
sisveikino, o vos Adamsbergui atsisėdus išėjo lauk. Adams- 
bergas suprato, kad po dviejų minučių visa aikštė sužinos, 
jog Damasą supakavęs faras sėdi kavinėje, ir jį akimoju už- 
grius visa gvardija. Tačiau jis šito ir atėjo. Galbūt išimties 
tvarka šįvakar Dekambrė vakarienė įvyks Vikinge. Pasidėjo 
ant stalo mobilųjį telefoną ir ėmė laukti. 

Po penkių minučių kavinės duris atidarė būrelis priešiškai 
nusiteikusių žmonių su Dekambrė priešaky, už jo Lizbeta, 
Kastijonas, Le Gernas, Eva ir keletas kitų. Vienintelis Le Ger- 
nas atrodė gana abejingas situacijai. Iš koto griaunančios 


naujienos jo seniai nebegriaudavo iš koto. 

— Sėskitės, — beveik įsakmiai tarė Adamsbergas, pakėlęs 
galvą pasitikti agresyvių jį apsupusių veidų. — Kur sesytė? — 
paklausė dairydamasis Maribelės. 

— Negaluoja, — šaltai atsakė Eva. — Atsigulė. Per jus. 

— Sėskitės ir jūs, Eva, — paliepė Adamsbergas. 

Moters veidas persimainė per vieną dieną, Adamsbergas 
jame įžvelgė tokią neapykantą, kokios nė neįtarė esant ir nuo 
kurios veidas prarado senamadiškai melancholišką malonin- 
gą išraišką. Dar vakar ji atrodė jaudinanti, o jau šiandien — 
grėsminga. 

— Išleiskite Damasą, komisare, — nutraukė tylą Dekamb- 
rė. — Jūs prašovėte pro šalį, visiškai susimausit. Damasas — 
taikus ir švelnus žmogus. Jis niekada nieko nenužudė. 

Neatsakęs Adamsbergas paėjėjo tualetų pusėn ir paskam- 
bino Danglarui. Liepė pasiųsti du vyrus stebėti Maribelės na- 
mų Konvento gatvėje. Paskui grįžo į savo vietą prie stalo, 
priešais iš aukšto žvelgianti senąjį mokslinčių. 

— Duokit man penkias minutes, Dekambrė, — jis pakėlė 
ranką išskėstais pirštais. — Papasakosiu vieną istoriją. Ir man 
nesvarbu, kad visus užknisa, vis tiek papasakosiu. O kai aš 
pasakoju, tai pasakoju savo tempu ir savais žodžiais. Mano 
pavaduotojas kartais užmiega. 

Dekambrė, atstatęs smakrą, nutilo. 

— 1918 metais Emilis Žurno, skudurininkas iš profesijos, 
sveikas ir gyvas grįžo iš Pirmojo pasaulinio karo, — pradėjo 
Adamsbergas. 

— Nieko tai nekaso, — pasakė Lizbeta. 

— Patylėk, Lizbeta, jis pasakoja. Duok jam šansą. 

— Ketveri metai fronte, ir nė menkiausio sužeidimo, - kal- 
bėjo toliau Adamsbergas, — tikras laimės kūdikis. 1915 me- 
tais skudurininkas išgelbėjo gyvybę savo kapitonui parnešęs 
jį sužeistą iš 20 man's /and*. Siunčiamas į užnugarį, kapitonas 
atsidėkodamas eiliniui Žurno padovanojo savo žiedą. 

— Komisare, — pertraukė Lizbeta, — mes čia susirinkom ne 
pasipasakoti istorijų apie senus gerus laikus. Neužkalbinėkit 
dantų. Susirinkom pašnekėti apie Damasą. 

Adamsbergas pažvelgė į Lizberą. Ši atrodė išblyškusi, jis pir- 
mą kartą matė išblyškusią tamsiaodę. Jos veidas buvo pilkšvas. 

— Damaso istorija ir yra sena istorija apie senus gerus lai- 
kus, Lizbeta, — atsakė Adamsbergas. — Taigi pasakoju toliau. 
Eiliniui Žurno ta diena buvo sėkminga. Kapitono žiedas bu- 
vo su deimantu, stambesniu net už lęšio kruopą. Per visą karą 
Emilis Žurno nešiojo žiedą ant piršto, akutę nusukęs į delno 
pusę ir užlipdęs purvu, kad kas nenugvelbtų. Aštuonioliktais 
metais demobilizuotas, jis grįžo į savo varganą lūšną Kliši, 
bet žiedo nepardavė. Emilis Žurno manė, kad žiedas šventas 
ir jį gelbsti. Po dvejų metų gyvenvietėje prasidėjo maras ir 
nusiaubė visą garvelę. Tačiau Žurno šeima — Emilis, jo žmo- 
nairjų šešiametė dukra Klementina — išgyveno. Žmonės ėmė 
šnibždėtis ir juos kaltinti. Iš nusiaubtą gyvenvietę lankančio 
gydytojo Emilis sužinojo, kad deimantas apsaugo nuo šios 


Dievo rykštės. 
* Niekieno žemė (avg/.). 

— Tai tie paistalai teisingi? — paklausė nuo baro Bertenas. 

— Knygose rašoma, kad teisingi, — atsakė Dekambrė. — 
Pasakokit, Adamsbergai. Netempkite. 

— Aš jus įspėjau. Jeigu norite išgirsti naujienų apie Dama- 
są, išklausykite mane iki galo. 

— Naujienos visada yra naujienos, — pasakė Žosas, — ir 
senos, ir naujos, ir ilgos, ir trumpos. 

— Ačiū, Le Gernai, - padėkojo Adamsbergas. - Emilį Žurno 
iškart visi apkaltino valdant marą, galbūt netgi jį skleidžiant. 

— Nusišvilpti mums ant to Emilio, - įsiterpė Lizbeta. 

— Tai Damaso prosenelis, Lizbeta, - griežtokai tarė Adams- 
bergas. - Žurno šeimai grėsė linčas, todėl vidury nakties per 
šiukšlynus, kur merdėjo maru užsikrėtusios žiurkės, jie pabė- 
go iš Optulio gyvenvietės, tėvas dukrytę išnešė ant nugaros. 
Juos saugojo deimantas, sveiki ir gyvi jie prisiglaudė pas pus- 
brolį Monrejyje ir į savo lūšnyną grįžo tik nurimus audroms. 
Jie įgijo gerą reputaciją. Kadaise neapkenčiami, Žurno tapo 
didvyriais, lyderiais, maro valdovais. Jų stebuklinga istorija 
tapo skudurininkų šlove ir kredo. Emilis galutinai įtikėjo sa- 
vo žiedu ir visomis istorijomis apie marą. Po jo mirties žiedą, 
šlovę ir istorijas paveldėjo dukra Klementina. Ji ištekėjo ir 
savo dukrą Rozliną išdidžiai auklėjo Žurno galios kulto dva- 
sia. Ta dukra ištekėjo už Elerio Devilio. 

— Vis tolstam, tolstam, — sumurmėjo Lizbeta. 

— Kaip tik artėjam, — atsakė Adamsbergas. 

— Už Elerio Devilio? To aviacijos magnato? — kiek atžariai 


paklausė Dekambrė. 

— Magnatu jis tapo vėliau. O tada tebuvo dvidešimt trejų 
metų ambicingas, protingas, smarkus vyrukas, svajojantis už- 
kariauti pasaulį. Tai Damaso tėvas. 

— Damaso pavardė — Vigjė, - pasakė Bertenas. 

— Tai ne tikroji jo pavardė. Damaso pavardė — Eleris De- 
vilis. Jį užaugino šiurkštus tėvas ir ašarojanti motina. Eleris 
Devilis talžė savo žmoną ir mušė sūnų, 0 praėjus septyne- 
riems metams po berniuko gimimo, išvis paliko šeimą. 

Adamsbergas pažvelgė į Evą, toji staiga nudelbė galvą. 

— O kaip mergytė? — paklausė Lizbeta, kurią pradėjo do- 
minti pasakojimas. 

— Jie nekalba apie Maribelę. Ji gimė gerokai vėliau už Da- 
masą. Damasas kada tik galėdamas prisiglausdavo Kliši pas 
senelę Klementiną. Ši guosdavo vaiką, drąsindavo ir įkvėp- 
davo stiprybės, begalę kartų pasakodama šlovingus Žurno 
giminės žygius. Po tėvo smūgių ir atsižadėjimo Damasui Žurno 
šeimos garbė tapo vieninteliu stiprybės šaltiniu. Kai vaikui 
suėjo dešimt metų, senelė iškilmingai perdavė jam žiedą, o 
kartu su deimantu ir galią valdyti Dievo rykštę. Tai, kas tuo- 
met berniukui dar atrodė paprasta kaip žaisti karą, įaugo į jo 
sąmonę ir tapo puikiu keršto instrumentu, nors ir simbolišku. 
Naršydama po Sent Ueno ir Klinjankūro turgus, senelė su- 
kaupė įspūdingą kolekciją knygų apie marą, — 1920 metų, 
savąjį marą, ir apie visus kitus marus, — kurios praturtino 
šeimos epopėją. Įsivaizduokite patys. Vėliau Damasas ūgte- 
lėjo ir jau vienas pats ieškodavo paguodos tuose klaikiuose 


pasakojimuose apie juodąjį marą. Pasakojimai jo negąsdino, 

netgi priešingai. Juk jis turėjo didžiojo Emilio, Pirmojo pa- 
saulinio karo didvyrio, deimantą. Nuo pasakojimų jam pa- 
lengvėdavo, jie tapo natūraliu jo kerštu už sudarkytą vaikys- 
tę. Gelbėjimosi ratu. Suprantate? 

— Nematom jokio ryšio, — pasakė Bertenas. — Tai nieko 
neįrodo. 

— Damasui suėjo aštuoniolika. Jis buvo baikštus, negra- 
žus ir nedailiai nuaugęs vaikinukas. Tapo fiziku, greičiausiai 
todėl, kad norėjo pranokti savo tėvą. Buvo apsiskaitęs, mo- 
kėjo lotynų kalbą, puikiai išmanė apie marą, buvo tikrai išsi- 
lavinęs ir retų gabumų mokslininkas, tačiau jo mintyse tūno- 
jo viena šmėkla. Su didžiuliu įkarščiu jis kibo į aviacijos sritį. 
Dvidešimt ketverių metų išrado tokį gamybos būdą, kuris 
šimtą kartų sumažina porėtojo plieno lūžimo riziką, nors tas 
lengvas kaip kempinė, — ne viską ten supratau. Negalėčiau 
pasakyti kodėl, tačiau tas plienas nepaprastai vertingas avia- 
cijos pramonei. 

— Damasas padarė išradimą? — apstulbo Žosas. — Dvide- 
šimt ketverių metų? 

— Tikrų tikriausiai. Ir ketino labai brangiai už jį paprašy- 
ti. Tačiau vienas tipas nusprendė nieko nemokėti, o tiesiog 
prievarta išgauti iš Damaso to plieno paslaptį, kaip niekur 
nieko. Užsiundė ant jo šešis vyrus, šešis laukinius žvėris, kurie 
jį žemino, kankino ir prievartavo jo merginą. Damasas ga- 
liausiai viską pasakė, per vieną vakarą prarado garbę, meilę 
ir išradimą. Ir savo šlovę. Po mėnesio jo mergina iššoko pro 


langą. Prieš aštuonerius metus priimta teismo nutartis Arno 

Elerio Devilio byloje. Damasas buvo apkaltintas išstūmęs mer- 
giną pro langą, gavo penkerius metus, atsėdėjo ir grįžo iš ka- 
lėjimo prieš dvejus. 

— Kodėl Damasas per teismą nieko nepapasakojo? Kodėl 
leidosi įkišamas už grotų? 

— Manė, kad jeigu farai išaiškins kankintojus, jis nieko 
nebegalės padaryti. O Damasas norėjo atsikeršyti, trūks plyš. 
Tuomet jis buvo per silpnas su jais kovoti. Tačiau po penkerių 
metų viskas pasikeitė. Geibena Damasas iš kalėjimo išėjo už- 
siauginęs penkiolika kilogramų raumenų, nusprendęs, kad 
daugiau gyvenime nenori nieko girdėti apie plieną, ir apsės- 
tas minties vien apie revanšą. Kalėjime žmones lengvai už- 
valdo kokia nors mintis. Tai praktiškai vienintelė išeitis: susi- 
telkti į vieną mintį. Jis išėjo į laisvę, jau suplanavęs nužudyti 
aštuonis žmones: šešis kankintojus, merginą, kuri buvo kartu 
su jais, ir užsakovą. Visus tuos penkerius metus senoji Kle- 
mentina Damaso nurodymu juos kantriai sekė. Taigi jiedu 
buvo pasiruošę. Žinoma, rinkdamasis žudymo būdą, Dama- 
sas nusprendė pasitelkti šeimos galią. Kaip kitaip? Praėjusią 
savaitę penki tą ir patyrė. Dar trys liko. 

— Negali būti, - pratarė Dekambrė. 

— Damasas ir jo senelė viską prisipažino, — pasakė Adams- 
bergas, žiūrėdamas jam tiesiai į akis. — Septynerius metus 
ruoštasi. Žiurkės, blusos ir visos senos knygos yra pas sene- 
lę, tebegyvenančią Kliši. Ir kreminiai vokai. Spausdintuvas. 
Visa įranga. 


Dekambrė papurtė galvą. 

— Damasas negali žudyti, — pakartojo jis. — Arba aš atsi- 
žadėsiu patarėjo gyvenimo klausimais vardo. 

— Gerai, renku kolekciją. Danglaras prisiekė leisiąs plau- 
kus nuo galvos nurauti. Damasas prisipažino, Dekambrė. Vis- 
ką. Tik nepasakė, kuo pavarde trys likusios aukos, kurių grei- 
tos mirties džiūgaudamas laukia. 

— Prisipažino juos nužudęs? Pats? 

— Ne, - tarė Adamsbergas. — Pasakė, kad juos nužudė 
marą nešančios blusos. 

— Jeigu ta istorija teisinga, — įsiterpė Lizbeta, — aš jo ne- 
kaltinsiu. 

— Jei norit, Dekambrė, pats nueikite pas jį ir jo „Manę“, 
kaip jis vadina. Damasas patvirtins viską, ką čia papasako- 
jau. Eikit, Dekambrė. Pats pasiklausykit. 

Prie stalo stojo slegianti tyla. Bertenas pamiršo savo griaus- 
mą. Atsipeikėjęs aštuntą valandą dvidešimt penkios minutės 
tvojo kumščiu per sunkią varinę plokštę. Nuaidėjo baugus 
griausmas, regis, deramiausiai apibendrinantis istoriją apie 


senus gerus Arno Damaso Elerio Devilio laikus. 


Po valandos informacija buvo beveik suvirškinta, nors ir 
sunkiai virškinamais gabalėliais. Adamsbergas slampinėjo po 
aikštę su pasisotinusiu ir aprimusiu Dekambrė. 

— Taip jau yra, Dekambrė, - kalbėjo Adamsbergas. — Nie- 
ko nepadarysi. Man irgi gaila. 

— Vienas dalykas vis tiek neaiškus, —- pasakė Dekambrė. 


— Taip, vienas dalykas vis tiek neaiškus. Anglis. 

— Ak, jūs žinote? 

— Smarkiai abstšauta, o toks puikus maro specialistas, — su- 
murmėjo Adamsbergas. — Ir visai nesu tikras, Dekambrė, kad 
trys tipai, kuriuos dar liko nudėti, išneš sveiką kailį. 

— Damasas ir Klementina už grotų. 

— Vis tiek. 

- XXXVI- 


Dešimtą valandą eidamas iš aikštės Adamsbergas jautė, 
kad praleido esminį dalyką, ir suprato kokį. Būryje matytų 
žmonių pasigedo Maribelės. 

Šeimos reikalas, patvirtino Feresas. 

Tai, kad Maribelė neatėjo, sutrikdė visą Vžkingo užstalės 
pusiausvyrą. Adamsbergas būtinai norėjo su ja pasikalbėti. 
Ji buvo vienintelė pastebima Damaso ir Manės nesutarimo 
priežastis. Kai Adamsbergas ištarė merginos vardą, Damasas 
jau buvo beatsakąs, bet senoji Klementina tūžmingai atsi- 
gręžė ir liepė pamiršti tą „kekšės dukrą“. Paskui senoji mote- 
ris kažką iškošė pro dantis, lyg ir „dručkė iš Romoranteno“, 
kaip pasirodė komisarui. Damasas tada gerokai nusiminė ir 
pasistengė pakeisti temą, pažvelgęs į Adamsbergą iškalbin- 
gu žvilgsniu, regis, maldaujančiu nebeklausinėti apie seserį. 


Todėl Adamsbergas ja ir domėjosi. 


Nebuvo dar nė vienuolikos, kai jis įsuko į Konvento gat- 


vę. Pamatė du savo vyrus, murksančius nekrintančiame į akis 

automobilyje netoli namo. Ten penktame aukšte degė šviesa. 
Vadinasi, galima skambinti į Maribelės butą, nesibaiminant 
ją pažadinti. Tačiau Lizbeta sakė, kad ji apsirgo. Adamsber- 
gas sudvejojo. Dabar priešais Maribelę jautėsi taip pat suski- 
lęs pusiau kaip ir priešais Damasą su Klementina. Vieną jo 
pusę suminkštino jų tikėjimas savo nekaltumu, o kita pusė 
buvo tvirtai nusiteikusi prigriebti maro skleidėją, kad ir koks 
daugialypis jis būtų. 

Pakėlė galvą į fasadą. Ištaigingas Osmano laikotarpio ta- 
šytų akmenų namas, skaptuoti balkonai. Butas su šešiais lan- 
gais. Tikras turtuolis, tas Eleris Devilis, tikras turtuolis. 
Adamsbergas pagalvojo: „Jeigu jau reikėjo darbo, kodėl gi 
Damasas atidarė tą tamsią ir ankštą Ro//-Rider pirmajame 
aukšte, o ne kokią nors prabangią parduotuvėlę. 

Belūkuriuodamas prietemoje ir niekaip neapsispręsdamas, 
pastebėjo prasiveriant šonines duris. Išėjo Maribelė, įsikibusi 
į parankę gana žemam vyriškiui, ir žengė su juo porą žings- 
nių tuščiu šaligatviu. Ji įsikarščiavusi kažką nekantriai jam 
kalbėjo. Meilužis, pagalvojo Adamsbergas. Įsimylėjėlių ki- 
virčas dėl Damaso. Jis iš lėto priėjo. Gerai juos matė žibintų 
šviesoje, dvi šviesiaplaukes dailias galvas. Vyriškis, atsakyda- 
mas Maribelei, pasisuko, ir Adamsbergas išvydo jį iš priekio. 
Gana gražus vyrukas, blankokas, be antakių, tačiau subtilių 
bruožų. Maribelė stipriai paspaudė jam alkūnę, paskui, pa- 
bučiavusi į abu skruostus, nuėjo. 

Adamsbergas žiūrėjo, kaip užsidaro namo durys, o vyru- 


kas nužingsniuoja šaligatviu. Ne, ne meilužis. Meilužiui nie- 

kas taip paskubomis nepakšteli į skruostus. Vadinasi, kažkas 
kitas, draugas. Adamsbergas akimis nulydėjo tolstantį vaiki- 
no siluetą, paskui perėjo gatvę, nusprendęs užeiti pas Mari- 
belę. Ji neapsirgo, o tiesiog turėjo susitikimą. Nežinia su kuo. 

Su savo broliu. 

Uždėjęs ranką ant namo durų, Adamsbergas sustingo 
vietoje. Jos brolis. Jaunesnysis brolis. Tokie pat šviesūs plau- 
kai, tokie pat blankūs antakiai, tokia pat smaila šypsena. 
Glebesnis, blausesnis Maribelės variantas. Jaunesnysis bro- 
lis iš Romoranteno, kuris taip bijojo Paryžiaus. Tačiau da- 
bar jis Paryžiuje. Tą akimirką Adamsbergui toptelėjo, kad 
Damaso išklotinėse nerado nė vieno skambučio į Romoran- 
teną, Luaros ir Šero apskritį. Betgi sesuo tikriausiai dažno- 
kai jam skambindavo. Juk jaunėlis nelabai savarankiškas, 
labai laukia iš jos žinių. 


Tačiau jaunėlis Paryžiuje. Trečias Zurno palikuonis. 


Adamsbergas beveik bėgte leidosi Konvento gatve. Ši bu- 
vo ilga, tad jis matė tolumoje jaunąjį Elerį Devilį. Kai priar- 
tėjo per trisdešimt metrų prie jo, sulėtino žingsnį ir ėmė sekti 
patamsyje. Jaunuolis dažnai dairėsi į gatvę, lyg ieškodamas 
taksi. Adamsbergas įsmuko į vieną tarpdurį išsikviesti auto- 
mobilio. Paskui įsikišo telefoną į vidinę kišenę, vėl išsitraukė 
ir pažvelgė į jį. Iš negyvos telefono akies suprato, kad Kamilė 
nepaskambins. Penkerius metus, dešimt, galbūt išvis nieka- 
da. Ką gi, nieko baisaus, jam vis vien. 


Nuvijęs šalin tą mintį, vėl leidosi įkandin Elerio Devilio. 

Eleris Devilis jaunesnysis, antrasis žmogus, kuris dabar, 
kai vyresnėlis su Mane sulaikyti, turėjo baigti pradėtą maro 
darbą. Ir nei Damasas, nei Klementina nė akimirkos ne- 
suabejojo, kad kažkas tikrai perėmė estafetę. Šeimos epopė- 
jos galia veikė. Žurno palikuonys mokėjo palaikyti vieni 
kitus ir nepakentė pažeminimų. Jie valdovai, o ne kanki- 
„niai. Nuplovinėjo įžeidimą maro krauju. Maribelė ką tik 
perdavė vairą Žurno pagrandukui. Damasas nužudė pen- 
kis, šitas nužudys tris. 

Nieku gyvu negalima jo pamesti iš akių, negalima ir iš- 
baidyti. Seklio darbą apsunkino tai, kad vaikinas vis sukiojo- 
si į gatvę, o paskui jį ir Adamsbergas, baimindamasis pama- 
tyti iš už kampo išneriant taksi, nes nebuvo įsitikinęs, ar 
sugebėtų jį sustabdyti taip, kad vaikinas nepajustų pavojaus. 
Adamsbergas pastebėjo lėtai atriedantį smėlio spalvos auto- 
mobilį įjungtais tik rūko žibintais ir iškart atpažino, kad tai 
brigados automobilis. Kai tas privažiavo, Adamsbergas nė 
nepasukdamas galvos davė vairuotojui vos pastebimą ženklą 
sulėtinti. 

Po kelių minučių jaunasis Eleris Devilis, priėjęs Felikso 
Foro gatvę, ties sankryža kilstelėjo ranką, ir prie šaligatvio 
sustojo taksi. Adamsbergas, atsilikęs nuo jo per trisdešimt met- 
rų, įšoko į smėlio spalvos automobilį. 

— Paskui tą taksi, — šnibžtelėjo tyliai uždarydamas dureles. 

— Jau supratau, — atsakė leitenantė Violeta Retankūr, dram- 
blota stambi moteris, kuri taip šiurkščiai jį užsipuolė per pir- 


mąjį skubų susirinkimą. 

Adamsbergas atpažino šalia jos sėdintį jaunąjį žaliaakį 
Estalerą. 

— Rerankūr, — pasisakė moteris. 

— Estaleras, — tarė jaunuolis. 

— Sekite atsargiai jam iš paskos, ir kad man jokių apsiriki- 
mų, Retankūr. Tas tipas labai svarbus, jį reikia saugoti kaip 
akies vyzdį. 

— Kas jis toks? 

— Antrasis žmogus, Žurno provaikaitis, mažasis valdovas. 
Jis ketina įvykdyti bausmę vienam kankintojui Trua mieste, 
kitam Šatelro ir Kevenui Rubo Paryžiuje, kai tik jį paleisim. 

— Padugnės, — pasakė Retankūr. — Aš dėl jų neverksiu. 

— Leitenante, negalim gi lošti sau kortomis ir ramiai žiūrė- 
ti, kaip juos pasmaugs, — tarė Adamsbergas. 

— Kodėl ne? — nesutiko Retankūr. 

— Jie neišsisuks, patikėkit. Jei neklystu, Žurno ir Eleriai De- 
viliai doroja juos nuo menkiausio iki baisiausio. Man atrodo, 
jie pradėjo žudynes nuo vieno iš pačių nežiauriausių grupės 
narių, o baigs niekšų karaliumi. Nes būrio nariai, kaip antai 
Silvenas Marmo ar Kevenas Rubo, pamažu susigaudė, kad grį- 
žo buvusi jų auka. Trys likusieji žino, laukia ir alpsta iš baimės. 
Tai dar labiau pasaldina kerštą. Sukit į kairę, Retankūr. 

— Mačiau. 

— Logiškai mąstant, paskutinis sąraše turėtų likti kanki- 
nimų užsakovas. Jis neabejotinai turėtų būti fizikas, dirban- 
tis aviacijos pramonėje, pajėgus suprasti, kuo naudinga Da- 


maso išrasta gamybos technologija. Trua arba Satelro 

miesteliuose tokių neturėtų būti šimtai. Pavedžiau tai išsiaiš- 
kinti Danglarui. Tad užsakovą yra šansų rasti. 

— Pakaktų leisti tam jaunuoliui parodyti mums kelią. 

— Rizikinga žaisti katę ir pelę, Retankūr. Kol turim kitų 
būdų, šito verčiau vengti. 

— Kur tas jauniklis mus veda? Varom tiesiai į šiaurę. 

— Į viešbutį arba išnuomotą kambarį. Jis išklausė nurodymus 
ir važiuoja miegoti. Naktis bus rami. Gi nevažiuos taksi į Trua 
ar Šatelro. Šįvakar mums svarbiausia išsiaiškinti, kur jo irštva. 
Bet jau rytoj jis pakels sparnus. Juk turi veikti kuo greičiau. 

— O kaip sesuo? 

— Mes žinome, kur sesuo yra, ir stebime ją. Damasas jai 
viską smulkiai nupasakojo, kad ji galėtų perpasakoti jauna- 
jam broliukui, jei kas užstrigtų. Jiems, leitenante, svarbiau- 
sia baigti pradėtą darbą. Žurno nuo pat 1914 metų niekada 
nepralaimi ir toliau neturi pralaimėti. 

Estaleras švilprelėjo pro dantis. 

— Tada aš tikrai nesu Žurno. Dabar jau tvirtai žinau. 

— Aš irgi nesu, — tarė Adamsbergas. 

— Artėjam prie Šiaurės geležinkelio stoties, — pasakė Re- 
tankūr. — O jeigu jis šįvakar pat sėda į traukinį? 

— Per vėlu. Ir jis neturi net jokio krepšio. 

— Gal keliauja be daiktų. 

— O kur juodi dažai, leitenante? Spynų atidarinėjimo įran- 
kiai? Vokas su blusomis? Ašarinės dujos? Virvelė? Medžio an- 


glis? Negali juk šitiek susikišti į užpakalinę kelnių kišenę. 

— Vadinasi, jaunėlis broliukas irgi išmano apie spynas. 

— Be abejonės. Nebent išsivilioja auką lauk kaip Viarą ir 
Klerką. 

— Ne taip paprasta, jeigu aukos dabar saugosi, — tarė Es- 
taleras. — Juk sakėt, saugosi. 

— O sesuo? — paklausė Retankūr. — Merginai šimtą kartų 
lengviau išvilioti bičą iš namų. Ji graži? 

— Taip. Bet aš manau, kad Maribelė tik perima ir perduo- 
da informaciją. Nesu tikras, ar viską žino. Ji naivi ir labai 
plepi, galimas daiktas, kad Damasas ja nepasitiki arba nori 
ją apsaugoti. 

— Atseit vyrų reikalas? — gana atžariai pasakė Retankūr. — 
Antžmogių reikalas? 

— Čia ir bėda. Stabdykit, Retankūr. Gesinkit šviesas. 

Taksi išleido vaikiną prie Šv. Martyno kanalo, tuščioje Že- 
mapo krantinės atkarpoje. 

— Ramus kampelis, kitaip nepasakysi, — sumurmėjo 
Adamsbergas. 

— Jis palauks, kol nuvažiuos taksi, ir eis pas save, — paaiš- 
kino Retankūr. — Atsargus antžmogis. Manau, nepasakė tak- 
sistui tikslaus adreso. Paėjės pėsčias. 

— Važiuokite iš paskos be šviesų, leitenante, — paliepė 
Adamsbergas, o vaikinas leidosi eiti. — Važiuokit. Stop. 

— Bliamba, gi mačiau, — atsakė Retankūr. 

Estaleras tik subaltakiavo į Violetą Retankūr. Dėl Dievo, 


kas gi sako „bliamba“ brigados šefui. 

— Atsiprašau, išsprūdo, — suburbėjo Rerankūr. - Betgi ma- 
čiau. Aš puikiai matau tamsoje. Vaikinas sustojo. Laukia prie 
kanalo. Ko jis trainojasi? Nakvoti čia ketina, ar ką? 

Adamsbergas apsidairė aplinkui, persisvėręs tarp dviejų 
leirenantų. 

— Lipu lauk, — pasakė. — Prislinksiu kuo arčiau, už rekla- 
minio stendo. 

— Kur tas kavos puodelis? — pasitikslino Retankūr. — Ir 
numirk 1$š malonumo? Nelabai padrąsinanti slėptuvė. 

— Jūsų tikrai geras regėjimas, leitenante. 

— Kai noriu. Galiu netgi pasakyti, kad aplinkui pilna žvyro. 
Jis žiugždės. Antžmogis prisidega cigaretę. Man atrodo, kaž- 
ko laukia. 

— Arba nori pabūti tyram ore, arba galvoja. Prieikite abu- 
du per keturiasdešimt žingsnių nuo manęs, keli metrai iš kai- 
rės ir iš dešinės. 

Adamsbergas tylutėliai išlipo iš automobilio ir prisiartino 
prie smulkučio silueto, lūkuriuojančio ant kanalo kranto. Li- 
kus trisdešimčiai metrų, nusiavė batus, žingsnis po žingsnio 
perstypčiojo per žvyruotą plotą ir prisiglaudė už Ir numirk iš 
malonumo. Tame beveik aklinai tamsiame ruože kanalas vos 
buvo matyti. Adamsbergas pakėlė galvą ir pastebėjo, kad ar- 
timiausi trys žibintai sugedę, išdaužytais stiklais. Galbūt vai- 
kinukas susiruošė ne šiaip tyru oru pakvėpuoti. Dabar jis kaip 
tik numetė cigaretę į vandenį, paskui ėmė trukčiodamas traš- 
kinti pirštus, vienos rankos, paskui kitos, ir vis stebėjo kranti- 


nę į kairę nuo savęs. Adamsbergas irgi įsistebeilijo ton pačion 

pusėn. Tolumoje pasirodė ir ėmė artėti aukštas, liesas, netvir- 
tai žengiantis pavidalas. Senas vyras, apdairiai žiūrintis, kur 
stato kojas. Ketvirtas Žurno? Dėdė? Senelio brolis? 

Susigretinęs su vaikinu, senis neryžtingai sustojo tamsoje. 

— Tai jūs? — paklausė. 

Gavo galingą smūgį tiesiai į smakrą, paskui į paširdžius ir 
griuvo kaip kortų namelis. 

Adamsbergas perbėgo plotą, skyrusį jį nuo krantinės, o 
vaikinas tuo metu sviedė nejudantį kūną į kanalą. Išgirdęs 
atskubančio Adamsbergo žingsnius atsigręžė ir šoko bėgti. 

— Estalerai! Paskui jį! — riktelėjo Adamsbergas, nerdamas 
į kanalą, kur kniūbsčiomis plūduriavo senas, nė nebandantis 
kapstytis kūnas. Keliais yriais Adamsbergas jį partempė prie 
kranto, nuo kurio Estaleras jau tiesė ranką. 

— Bliamba, Estalerai! - užriko Adamsbergas. — Vyrą! Gau- 
dykit tą vyrą! 

— Retankūr juo pasirūpins, — paaiškino Estaleras, tarsi būtų 
paleidęs jam pavymui skalikus. 

Padėjo Adamsbergui išlipti ant krantinės ir iškelti sunkų, 
slidų kūną. 

— Burna į burną! — sukomandavo Adamsbergas ir leidosi 
krantine. 

Tolumoje matė skuodžiančio vikraus kaip antilopė vaiki- 
nuko siluetą. Paskui jį lumpsėjo stambus Retankūr pavida- 
las, bejėgis kaip koks tankas, besivejantis žuvėdrą. Netrukus 
stambusis pavidalas, regis, ėmė vytis ir netgi smarkiai priar- 


tėjo prie persekiojamo grobio. Adamsbergas apstulbęs sulėti- 

no žingsnį. Po kokių dvidešimties šuolių jis išgirdo duslų smū- 
gj, kažkas nugriuvo ir riktelėjo iš skausmo. Tolumoje nebuvo 
matyti, kad kas bėgtų. 

— Retankūr? — šūktelėjo jis. 

— Galite neskubėti, — atsiliepė žemas moters balsas. — Jis 
tvirtai užspaustas. 

Po dviejų minučių Adamsbergas rado leitenantę Retan- 
kūr patogiai besėdinčią bėgliui ant krūtinės, vos netraiš- 
kančią jam viršutinių šonkaulių. Jaunuolis vos galėjo kvė- 
puoti, raitėsi į visas puses, mėgindamas išsprūsti iš po šitos 
užgriuvusios cisternos. Retankūr net nepasivargino išsitrauk- 
ti pistoletą. 

— Greitai bėgate, leitenante. Lažindamasis nebūčiau už 
jus statęs. 

— Todėl, kad mano storas užpakalis? 

— Ne, - sumelavo Adamsbergas. 

— Klystate. Jis mane stabdo. 

— Nepasakyčiau. 

— Tarkim, taip, aš turiu energijos ir moku ją paversti, kuo 
tik noriu. 

— Pavyzdžiui? 

— Pavyzdžiui, šiuo metu aš virtau svarmeniu. 

— Turite žibintuvėlį? Maniškis sušlapo. 

Retankūr padavė jam savo prožektorių, ir Adamsbergas 
apšvietė jos belaisvio veidą. Paskui uždėjo atrankius, vieną 
žiedą užsegdamas ant Retankūr riešo, o tai tas pat, kas pri- 


rišti prie medžio. 

— Jaunasis Žurno vaikaitis, — pasakė jis. — Štai čia, šioje 
Žemapo krantinėje, kerštas ir baigiasi. 

Įtūžęs ir apstulbęs, vyrukas pasuko į jį akis. 

— Ne tą žmogų kaltinat, — pratarė raukydamasis. — Tas 
senis norėjo mane užpulti, aš gyniausi. 

— Aš stovėjau tau už nugaros. Tu vožei jam kumščiu į veidą. 

— Nes jis išsitraukė šautuvą! Pasakė: „Čia jūs?“ ir tuo pa- 
Čiu metu išsitraukė šautuvą! Aš ir trenkiau. Ką žinau, ko tas 
tipas iš manęs norėjo. Ar negalėtumėt pasakyti tai moteriškei 
pasitraukti? Baigiu uždust. 

— Persikelkit ant jo kojų, Retankūr. 

Adamsbergas jį iškrėtė ieškodamas dokumentų. Striukės 
viduje rado piniginę ir išvertęs jos turinį ant žemės įbedė pro- 
žektorių. 

— Paleiskit! — užriko vaikinukas. — Jis mane puolė! 

— Nutilk. Gana jau. 

— Ne tą žmogų kaltinat! Nepažįstu jokio Žurno! 

Adamsbergas suraukė antakius ir apšvietė tapatybės 
kortelę. 

— Tai tavo pavardė irgi ne Eleris Devilis? — paklausė nustebęs. 

— Ne, matote, kad apsirinkate! Tas tipas mane puolė! 

— Pastatykit jį, Retankūr, — paliepė Adamsbergas. — Ves- 
kit į automobilį. 

Adamsbergas atsikėlė, nuo jo drabužių varvėjo purvinas 
vanduo. Vaikinas buvo pavarde Antuanas Jurfenas, gimęs Ve- 
tinji, Luaros ir Šero apskrityje. Gal jis tiesiog Maribelės drau- 


gas? Kurį užpuolė senis? 

Estaleras senojo vyriškio kūną, regis, buvo sugrąžinęs į šį 
pasaulį ir pasodinęs laikė apkabinęs už peties. 

— Estalerai, — priėjęs paklausė Adamsbergas, — kodėl ne- 
bėgot, kai prašiau? 

— Atsiprašau, komisare, nusižengiau. Tačiau Retankūr bėga 
triskart greičiau už mane. Tas vyrukas jau lėkė nebepasiekia- 
moj tolybėj, tai pamaniau, kad ji — vienintelis mūsų šansas. 

— Keista, kaip tėvai sugalvojo pavadinti ją Žibute*. 

— Suprantat, komisare, kūdikis neatrodo storas, negali nu- 
spėti, kad pavirs į universalų kovinį šarvuotį. Bet kaip mote- 
ris ji labai švelni, — tuoj pat pasitaisė. — Labai miela. 

— Tikrai? 

— Aišku, tik reikia geriau ją pažinti. 

— Kaip jis? 

— Kvėpuoja, bet į bronchus jau buvo pritraukęs vandens. 
Dar neatsipeikėjęs, išvargęs, gal širdis silpna. Iškviečiau grei- 
tąją, ar gerai? 

Adamsbergas priklaupė ir prožektoriumi pašvietė vyriš- 
kiui į veidą, atremtą į Estalero petį. 

— Po galais. Dekambrė. 

Adamsbergas paėmė jam už smakro ir švelniai papurtė. 

— Dekambrė, čia Adamsbergas. Atsimerkit, bičiuli. 

Dekambrė, regis, sutelkęs pastangas, kilstelėjo vokus. 


— Tai ne Damasas, — pralemeno. — Anglis. 
* Violette — žiburė (branc.). 

Prie jų sustojo greitosios pagalbos automobilis, iš jo iššoko 
du vyrai su neštuvais. 

— Kur jį vežate? — paklausė Adamsbergas. 

— Į Šventąjį Liudviką, — keldamas senąjį vyriškį atsakė 
vienas sanitaras. 

Adamsbergas žiūrėjo, kaip jie kelia Dekambrė ant neštu- 
vų ir neša į automobilį. Išsitraukė iš kišenės mobilųjį telefoną, 
papurtė galvą. 

— Telefonas sušlapo, — pasakė Estalerui. — Duokit savąjį. 

Adamsbergas suprato, kad jeigu dabar Kamilė ir norėtų, 
nebegalėtų jam paskambinti. Mobilusis sušlapo. Bet nesvar- 
bu, nes Kamilė gi nenori. Na ir gerai. Ir nebeskambink. Lėk 
sau, Kamile, lėk. 

Adamsbergas surinko Dekambrė namų numerį, atsiliepė 
dar nemieganti Eva. 

— Eva, pakvieskite Lizbetą, skubus reikalas. 

— Lizbeta kabarete, — šaltai atrėžė Eva. — Dainuoja. 

— Tada duokite kabareto numerį. 

— Lizbetos negalima trukdyti, kai ji scenoje. 

— Tai įsakymas, Eva. 

Valandėlę Adamsbergas laukė tyloje, svarstydamas, ar ne- 
tampa truputį faras. Jis puikiai suprato, kad Evai knieti nubaus- 
ti visą pasaulį, tačiau dabar tiesiog tam netinkama akimirka. 
Užtruko dešimt minučių, kol sulaukė atsiliepiant Lizbetą. 

— Jau ruošiausi namo, komisare. Jeigu skambinat pasaky- 


ti, kad išleidžiate Damasą, klausau. Jeigu ne, veltui vargstat. 

— Skambinu pranešti, kad užpuolė Dekambrė. Jį veža į 
Šventojo Liudviko ligoninę. Ne, Lizbeta, manau, viskas bus 
gerai. Ne, kažkoks vaikinukas. Nežinau, tuoj apklausim jį. 
Būkit gera, suruoškite jam daiktus, nepamirškite įdėti porą 
knygų ir nuvažiuokite jo aplankyti. Jam jūsų reikės. 

— Čia jūs kaltas. Kodėl jį išsikvietėt? 

— Kur, Lizbeta? 

— Kai jam skambinot. Negi jums ten policijoje maža vy- 
rų? Dekambrė — ne atsargos pareigūnas. 

— Lizbeta, aš neskambinau. 

— Skambino kažkuris iš jūsų kolegų, jūsų prašymu, - tvir- 
tino Lizbeta. — Aš gi ne beprotė, pati perdaviau žinutę dėl 
paskirto susitikimo. 

— Žemapo krantinėje? 

— Priešais 57 namą, pusę dvyliktos. 

Adamsbergas patamsy linktelėjo galvą. 

— Lizbeta, tegul Dekambrė nekelia kojos iš savo palatos. 
Nieku gyvu, kad ir kas kviestų. 

— Tai ką, ne jūs skambinot? 

— Ne, Lizbeta. Nesitraukite nuo jo. Atsiųsiu pareigūną 
jums į talką. 

Adamsbergas padėjo ragelį ir iškart paskambino į bri- 
gadą. 

— Brigadininkas Gardonas, — prisistatė balsas. 

— Gardonai, siųskit vieną vyrą į Šventojo Liudviko ligoni- 
nę patruliuoti prie Ervė Diukvediko palatos. Ir du vyrus pa- 
keisti stebėtojų į Konvento gatvę prie Maribelės buto. Ne, 

užduotis ta pati, tegul tik akylai stebi namą. Kai rytoj ryte ji 
išeis į lauką, tegul atveda ją pas mane. 

— Sulaikysit, komisare? 

— Ne, kviečiu duoti parodymų. Kaip jaučiasi ta senutė? 

— Pasikalbėjo valandėlę su vaikaičiu pro savo kameros gro- 
tas. Dabar miega. 

— Apie ką kalbėjo, Gardonai? 

— Tiesą sakant, jiedu žaidė vieną žaidimą, kinišką portre- 
tą. Na žinot, kur reikia vaidinti visokius personažus. O kokia 
būtų spalva? O koks būtų gyvūnas? O koks būtų garsas? Ir iš 
to reikia atspėti, koks čia žmogus. Nelengva. 

— Nepasakytum, kad jiedu nerimauja dėl savo likimo. 

— Vis dar ne. Senoji ponia savaip praskaidrina brigados 
atmosferą. Eleris Devilis — geras vaikis, pasidalino grietinė- 
čiais. Paprastai Manė jiems tešlą maišo su grietinėle, bet da- 
bar nebe... 

— Žinau, Gardonai. Dabar deda grietinę. Ar gavom re- 
zultatus dėl Klementinos medžio anglies? 

— Prieš valandą. Deja, atsakymas neigiamas. Nė pėdsako 
obels malkų. Tik uosių, guobų ir akacijų mišinys, kokie par- 
davinėjami prekybos centruose. 

— Po šimts. 

— Žinau, komisare. 

Krečiamas lengvo drebulio, nes šlapi drabužiai lipo prie 
kūno, Adamsbergas grįžo į automobilį. Estaleras sėdėjo prie 
vairo, Retankūr gale, antrankiais surakinta su belaisviu. Jis 


įkišo galvą pro dureles. 

— Estalerai, ar tai jūs paėmėte mano batus? — paklausė. — 
Niekur nerandu. 

— Ne, komisare, nė nemačiau. 

— Tiek to, — pasakė Adamsbergas ir atsisėdo į priekinę 
sėdynę. — Negaišim čia visos nakties. 

Estaleras pradėjo važiuoti. Vaikinas liovėsi tvirtinti esąs 
nekaltas, tarsi iš nepajudinamos Retankūr masės supratęs, kad 
tai beprasmiška. 

— Užvežkit mane namo, — paprašė Adamsbergas. — Pasa- 
kykite naktinei pamainai pradėti Antuano Jurfeno-Elerio-De- 
vilio-Žurno, ar kokia ten būtų jo pavardė, apklausą. 

— Jurfenas, — suurzgė vaikinas. — Antuanas Jurfenas. 

— Tegul patikrina tapatybę, apieško namus, išsiaiškina vi- 
sus alibi ir taip toliau. O aš užsiimsiu ta nelemta anglimi. 

— Kur? — paklausė Retankūr. 


— Savo lovoje. 


Atsigulęs paramsy, Adamsbergas užsimerkė. Iš jo nuovar- 
gio ir dienos įvykių spiečiaus kyšojo trys smailės. Klementi- 
nos grietinėčiai, sušlapęs telefonas, medžio anglis. Nuvijo min- 
tį apie grietinėčius, kurie niekuo negalėjo pastūmėti tyrimo į 
priekį, tačiau rodė stulbinamą maro skleidėjo ir jo senelės dva- 
sios ramybę. Tada mintyse išniro sušlapęs mobilusis telefonas 
kaip užmarštin nugrimzdusi viltis, negyvas kevalas, kaip lai- 
vo katastrofa, kokią galima netgi įtraukti į Žoso le Gerno 


skyrelį Istorija visiems. 

Mobilusis telefonas Adamsbergas, baterijų veakimo laikas — trys 
dienos, be krovinio išplaukęs 1š Delambro gatvės, užplaukė ant seklu- 
mos Šventojo Martyno kanale ir ten nuskendo. Įgula žuvo. Laivų 
plaukusi moteris, Kamilė Fovestfė, žuvo. 

Nair gerai. Neskambink, Kamile. Keliauk sau. Viskas vis 
viena. 

Liko medžio anglis. 

Vėl sugrįžo prie jos. Beveik į pradinį tašką. 

Damasas puikiai išmanė apie marą, o šitaip smarkia? ap- 
sižioblino. Šie du teiginiai nesuderinami. Arba Damasas be- 
veik nieko neišmanė apie marą ir dažydamas juodai savo au- 
kų odą darė klaidą, kurią būtų padarę daugelis žmonių. Arba 
Damasas šiek tiek išmanė tuos reikalus, ir tada niekada ne- 
būtų sau leidęs tokios klaidos. Tik ne toks žmogus kaip Da- 
masas. Tik ne žmogus, šitaip garbinantis senovės raštus, jog 
pažymėdavo visutėles vietas, kur tekstą teko praleisti. Juk nie- 
kas nevertė Damaso įterpti tų sk/iaustelių su daugtaškiais, dėl 
kurių Šaukliui daug sunkiau būdavo skaityti ypatinguosius 
laiškelius. Iš tikrųjų visa esmė glūdėjo čia, tuose taškeliuose, 
sudėliotuose lyg akiną ženklai, rodantys, kaip eruditas pa- 
maldžiai garbina originalo tekstą. Maro specialisto pagarbu- 
mas tekstui. Nevalia maitoti Senovės Autoriaus rašto, neva- 
lia jo skaldyti kaip panorėjus lyg paprasčiausios rašliavos. Juos 
turime šlovinti ir gerbti, turime garbinti kaip tikintieji ir ne- 
piktžodžiauti. Žmogus, dėliojantis s4//austelius su daugtaškiais, 


nedažys anglimi kūnų, taip smarkiai neabstšaus. Tai būtų nuo- 

dėmė, įžeidimas Dievo rykštei, patekusiai į ją dievinančias 
rankas. Kas įtiki esąs kokio nors mito valdovas, tampa pa- 
maldžiu jo garbintojų. Damasas naudojosi Žurno galiomis, 
tačiau mažiausiai tikėtina, kad galėtų iš jų pasityčioti. 

Adamsbergas atsikėlė ir pavaikštinėjo po abu savo kam- 
barius. Damasas nemaitojo Istorijos. Damasas sudėliojo 
skliaustelius su daugrtaškiais. Vadinasi, Damasas nedažė kū- 
nų anglimi. 

Vadinasi, Damasas nieko nežudė. Anglimi uždažytos 
smaugimo žymės. Tai paskutinis žudiko veiksmas, ir jį atliko 
ne Damasas. Jis nei smaugė, nei dažė anglimi. Nei nurengi- 
nėjo. Nei atrakinėjo spynas. 

Adamsbergas sustojo ties telefonu. Damasas tik įgyvendi- 
no tai, kuo tikėjo. Jis — rykštės valdovas, jis platino skelbi- 
mus, paišė ketvertus ir paleidinėjo maro blusas. Skelbimai 
tikino, kad grįžta tikrasis maras, nuimdami naštą nuo jo pe- 
čių. Skelbimai baugino gyventojus, kalbėdami apie sugrįžu- 
sią Damaso visagalybę. Skelbimai sėjo sumaištį ir atrišo jam 
rankas. Ketverto ženklai saugojo nuo žalos, kurios kaltinin- 
kas jis manė esąs, ir kartu ramino šio skrupulingo tariamo 
žudiko sąžinę. Rinkdamasis aukas, valdovas neleidžia sau 
jokios paklaidos. Ketvertais jis norėjo sustabdyti vabzdžių pli- 
timą, nutaikyti ginklą tiksliai, o ne daugmaž. Damasas nie- 
ku gyvu nepražudytų visų namo gyventojų, ketindamas nu- 
dėti tik vieną. Žurno sūnui tai būtų neatleistinas aplaidumas. 

Štai ką padarė Damasas. Jis įtikėjo. Kad galėtų prisikelti, 


užleido savo galią ant tų, kurie jį sugniuždė. Po penkeriomis 

durimis pakišo bejėges blusas. Klementina „baigė darbą“ ir 
paleido vabzdžius į trijų likusių budelių namus. Tuo ir baigė- 


si bejėgiški naivaus maro skleidėjo nusikaltimai. 


Tačiau kažkas ėjo paskui Damasą ir žudė. Kažkas, įsikū- 
nijęs į jo šmėklą, veikė realiai vietoj jo. Kažkoks praktiškas 
žmogus, nė sekundę nepatikėjęs maru ir nieko apie jį nenu- 
tuokiąs. Manąs, kad maro ligonių oda pajuosta. Smarkiai ap- 
sišaunantis. Stumiąs Damasą į gilius spąstus, kuriuos jis pats 
sau pasispendė, ir į neišvengiamą baigtį. Elementari operaci- 
ja. Damasas manėsi žudąs, o vietoj jo žudė kažkas kitas. Įkal- 
čiai prieš Damasą būtų akivaizdūs, įtikinami nuo vieno gran- 
dinės galo iki kito, nuo žiurkių blusų iki medžio anglies, ir jis 
iškart būtų pasodintas į kalėjimą iki gyvos galvos. Kas, rem- 
damasis vien keliais varganais daugtaškiais, drįstų tvirtinti, 
kad Damasas nekaltas? Būtų tas pat, kaip šiaudeliu kovoti 
prieš įrodymų krioklį. Nė vienas prisiekusysis neatkreiptų dė- 
mesio į tuos tris taškelius tarp skliaustų. 

Dekambrė šitai įkirto. Jam užkliuvo, kad maniakiškas 
maro skleidėjo moksliškumas nedera su šiurkščia klaida pa- 
baigoje. Jam užkliuvo medžio anglis, ir jis būtų netrukus 
priėjęs prie vienintelės įmanomos išvados: 44 žmonės. Maro 
skleidėjas ir žudikas. Tačiau Dekambrė vakarais Vikžnge per 
daug šnekėdavo. Žudikas suprato. Įvertino, kokių pasek- 
mių turės jo klaida. Kada mokslinčius viską apmąstys ir 
išklos farams — tik laiko klausimas. Iškilo itin realus pavo- 


jus, tad reikėjo senį užčiaupti. Ne metas paisyti delikatu- 

mo. Liko vienintelė išeitis: paskandinti — nelaimingas atsi- 


tikimas, nelemtas atsitiktinumas. 


Jurfenas. Tas tipas nekentė Damaso ir troško jį sužlugdy- 
ti. Prisigretino prie Maribelės, kad galėtų iš atlapaširdės sesu- 
tės traukti informaciją. Sausas geibus snukelis, vyrukas, kurį 
greičiau palaikytum klusniu, tačiau iš tikrųjų jis bebaimis ir 
ryžtingas, akimoju įstūmęs senuką į vandenį. Linkęs į smur- 
tą, miklus žudikas. Jeigu taip, kodėl nežudė iškart paties Da- 
maso? Užuot nužudęs penkis kitus? 

Adamsbergas priėjo prie lango ir, įrėmęs kaktą į stiklą, 
įsistebeilijo gatvės tamson. 

O gal pavyktų pasikeisti mobilųjį telefoną, pasiliekant tą 
patį numerį? 

Pasirausė šlapiame savo švarke, išsitraukė telefoną ir išar- 
dė, kad išdžiūtų vidaus organai. Ką gali žinoti. 

O gal žudikas tiesiog 7eg2/ė70 nužudyti Damaso? Juk įta- 
rimai iškart kristų ant jo? Kaip turtingos žmonos nužudymu 
įtariamas neturtingas vyras? Vadinasi, vienintelis sprendimas 
— kad Jurfenas ir yra tasai Damaso vyras. Vargšas turtingo 
Damaso vyras. 

Elerių Devilių turtai. 

Fiksuotu telefonu Adamsbergas paskambino į brigadą. 

— Ką jis kalba? — pasiteiravo. 

— Kad senis jį užpuolė, o jis gynėsi. Darosi vis aršesnis, 
baisiai įpykęs. 

— Nepaleiskit jo. Ar čia Gardonas? 

— Leitenantas Mordanas, komisare. 

— Mordanai, tai jis. Jis pasmaugė tuos keturis vyrukus ir 
moterį. 

— Jis teigia kitaip. 

— Bet pasmaugė. Ar turi alibi? 

— Buvo savo namuose, Romorantene. 

— Nuodugniai viską patikrinkite, Mordanai, išsiaiškin- 
kit dėl Romoranteno. Suraskite, kas sieja Jurfeną su Elerių 
Devilių turtais. Sekundėlę, Mordanai. Priminkite man jo 
vardą. 

— Antuanas. 

— Eleris Devilis tėvas buvo vardu Antuanas. Žadinkite 
Danglarą ir siųskite kuo greičiau į Romoranteną. Tegul auš- 
tant jau pradeda tyrimą. Danglaras yra tikras giminių logi- 
kos ekspertas, ypač nelaimingai susiklosčiusių istorijų. Pasa- 
kykit jam, kad išsiaiškintų, ar Antuanas Jurfenas ne Elerio 
Devilio sūnus. Nepripažintas sūnus. 

— Kam to reikia? 

— Jis ir yra sūnus, Mordanai. 

Prabudęs Adamsbergas pažvelgė į savo nuogą, sausą mo- 
bilųjį telefoną išverstais viduriais. Surinko technikos aptarna- 
vimo skyriaus numerį, tam ir skirtą, kad įkyruoliai turėtų 
kur skambinti dieną naktį, ir pareikalavo naujo telefono apa- 
rato su savo senuoju paskendusiu numeriu. 

— Tai neįmanoma, - atsakė pavargusi moteris. 

— Įmanoma. Ta elektroninė detalytė sausa. Tereikia per- 


kelti į kitą aparatą. 

— Neįmanoma, pone. Čia ne skalbiniai, čia mikroschemos 
kortelė, vadinamoji kortelė „su blusa“, kurios negalima... 

— Apie blusas aš žinau viską, — nukirto Adamsbergas. — 
Jos gajos. Noriu, kad šitą blusą perkeltumėte į naują būstą. 

— Kodėl tiesiog neimate kito numerio? 

— Todėl, kad per artimiausius dešimt ar penkiolika metų 
laukiu vieno itin skubaus skambučio. Kriminalinė policija, — 
pridūrė Adamsbergas. 

— Na, tokiu atveju, — nusileido nustebinta moteris. 

— Atsiųsiu jums tą daikčiuką per valandą. 

Padėjo ragelį vildamasis, kad jo asmeninė blusa pasirodys 


veiksmingesnė negu Damaso blusos. 

- XXXVII - 


Danglaras paskambino, Adamsbergui bebaigiant apsi- 
rengti, — apsivilko beveik tokius pat kaip vakar kelnes ir marški- 
nėlius. Adamsbergas visada stengėsi įsigyti universalią apran- 
gą, kad nebereikėtų svarstyti, ką pasirinkti, kas su kuo dera, 
kad kuo mažiau tektų sukti galvą dėl drabužių. Tačiau jam 
nepavyko spintoje rasti kitos poros batų, tik gremėzdiškus žy- 
gio batus, nepritaikytus vaikščioti po Paryžių, tad apsistojo ties 
odiniais sandalais, į kuriuos galiausiai įsispyrė basnirčia. 

— Aš Romorantene, — pasakė Danglaras, — noriu miego. 

— Galėsite išsimiegoti keturias dienas iš eilės, kai išnaršysi- 
te šitą miestą. Artėjam prie centrinio taško. Nepameskite An- 
tuano Jurfeno pėdsako. 

— Dėl Jurfeno viską išsiaiškinau. Einu pamiegoti ir grįžtu 
į Paryžių. 

— Vėliau, Danglarai. Susiverskite tris kavos ir dirbkite toliau. 

— Jau atidirbau. Ganėjo apklausti motiną, ji nė trupučio 


neslepia, net priešingai. Antuanas Jurfenas yra Elerio Devilio 

sūnus, gimęs aštuoneriais metais vėliau už Damasą, nepripa- 
žintas vaikas. Eleris Devilis jam... 

— Kaip jie gyvena, Danglarai? Neturtingai? 

— Sakyčiau, vargingai. Antuanas dirba pas vieną spyni- 
ninką, gyvena mažame kambarėlyje virš parduotuvėlės. Ele- 
ris Devilis jam... 

— Puiku. Šokit į automobilį, smulkmenas papasakosit, kai 
grįšit. Ar pavyko ką nors išsiaiškinti apie kankintoją fiziką? 

— Pričiupau jį vakar vidurnaktį savo kompiutery. Šatelro 
mieste. Pramoniniame rajone įsikūrusi Meslė plieno gamyk- 
la, labai garsi įmonė, didžiausia aviacijos pramonės tiekėja, 
sukasi pasaulinėje rinkoje. 

— Stambus grobis, Danglarai. Ar savininkas yra Meslė? 

— Taip, Rodolfas Meslė, fizikos mokslų srities inžinierius, 
universiteto profesorius, laboratorijos direktorius, įmonės va- 
dovas ir devynių išradimų patentų savininkas, turintis į juos 
išskirtines teises. 

— Vienas iš tų išradimų — nepaprastai lengvas ir beveik 
nesuskylantis plienas? 

— Neskylantis, — pataisė Danglaras. — Taip, ir šitas. Šį išradi- 
mą jis užpatentavo prieš septynerius metus ir septynis mėnesius. 
— Tai jis, Danglarai, jis užsakė kankinimus ir vagystę. 

— Neabejotinai. Tačiau kartu jis yra ir provincijos karaliu- 
kas bei neliečiama Prancūzijos pramonės asmenybė. 

— O mes jį paliesim. 

— Nemanau, kad Vidaus reikalų ministerija palaikys mū- 
sų sumanymą, komisare. Ant kortos pastatyta per daug pini- 


gų ir tautos garbė. 

— Nebūtina nieko įspėti, tuo labiau Brezijono. Menkiau- 
sia informacija nutekės į žiniasklaidą, ir garsas pasieks tą šiukš- 
lę per porą dienų. Tada jis išsuks uodegą ir liks sausas. Su- 
semsim jį per teismą. 

— Puiku, - pritarė Danglaras. — O dėl Jurfeno motinos... 


— Vėliau, Danglarai, manęs laukia jos sūnus. 


Naktinės pamainos pareigūnai paliko raportą ant stalo. 
Antuanas Jurfenas, dvidešimt trejų metų amžiaus, gimęs Ve- 
tinji ir gyvenantis Romorantene, Luaros ir Šero apskrityje, 
atkakliai laikosi pirminių parodymų, paskambino advoka- 
tui, ir tas jam iškart patarė tylėti. Nuo to laiko Antuanas 
Jurfenas nebekalba. 

Adamsbergas atsistojo priešais jo kamerą. Jaunuolis sėdė- 
jo ant kušetės sukandęs dantis, todėl jo kaulėtame veide virpėjo 
galybė raumenukų, ir triauškino liesų savo pirštų sąnarius. 

— Antuanai, — tarė Adamsbergas, — tu esi Antuano sūnus. 
Esi Eleris Devilis, bet nieko neturi. Nei pripažinimo, nei tėvo, 
nei pinigų. Tačiau tikriausiai esi sočiai gavęs negandų, smūgių 
ir nuoskaudų. Todėl ir pats muši, talžai. Damasą, tą kitą sūnų, 
pripažintąjį, turtingąjį. Netikrą savo brolį. Kuris prisikentėjo 
kiek ir tu, jeigu dar nežinai. Tas pats tėvas, tiek pat ir mušė. 

Jurfenas tylėjo, tik pažiūrėjo į farą neapykantos kupinu ir 
kartu pažeidžiamo žmogaus žvilgsniu. 

— Advokatas liepė tylėti, ir tu darai kaip lieptas. Ta išmušt- 
ruotas ir klusnus, Antuanai. Keistas bruožas žudikui. Jei įženg- 


čiau į tavo kamerą, nežinau, ar pultum ir perpjautum man 

gerklę, ar susigūžtum į kamuoliuką kampe. Arba ir tai, ir 
tai. Net nesuprantu, ar pats suvoki, ką darai. Tu visas susitel- 
kęs į veiksmą, nežinau, kur skrajoja tavo mintys. O Damasas 
paskendęs mintyse ir visiškai pasyvus. Abu jūs esate naikin- 
tojai, tu — rankomis, jis — galva. Ar klausaisi, Antuanai? 

Vaikinukas krūptelėjo, bet nepasijudino. 

Adamsbergas paleido grotų strypus ir atsitraukė, dėl to 
kenčiančio ir virpančio veido nuliūdęs beveik taip pat kaip 
dėl nenormalios Damaso ramybės. Eleris Devilis tėvas galėjo 
savimi didžiuotis. 

Klementinos ir Damaso kameros buvo kitame patalpos 
gale. Jiedu kaip tik pradėjo pokerio partiją, kortas iš vienos 
kameros į kitą perstūminėjo grindimis. Žetonus atstojo 
grietinėčiai. 

— Ar pavyko numigti, Klementina? — pasiteiravo Adams- 
bergas, atrakindamas grotas. 

— Ne taip ir blogai, — atsakė senoji. — Saviems namams 
neprilygsta, bet vis permaina. Kada mudu su jaunėliu išeisim 
laisvėn? 

— Leitenantė Fruasi palydės jus į prausyklą ir duos rank- 
šluostį. Iš kur gavote kortas? 

— Iš jūsų brigadininko Gardono. Vakar smagiai pava- 
karojom. 

— Damasai, ruoškis, — paliepė Adamsbergas, — paskui bus 
tavo eilė. 


— Kokia eilė? 

— Praustis. 

Elena Fruasi nusivedė senutę, o Adamsbergas nuėjo prie 
Keveno Rubo kameros. 

— Kelkis, Rubo, tuoj tave išleisim. Perkeliam kitur. 

— Man gerai ir čia, — atsiliepė Rubo. 

— Grįši, — atsakė Adamsbergas, plačiai atlapodamas 
grotas. — Tu sulaikomas dėl kūno sužalojimo ir įtarimo iš- 
prievartavimu. 

— Po velnių, aš tik saugojau užnugarį. 

— Labai jau aktyviai saugojai. Buvai šeštasis sąraše. Vadi- 
nasi, vienas iš pavojingiausių. 

— Po galais, gi atėjau jums padėti. Pagalba teisėsaugai ką 
nors reiškia ar ne? 

— Nešdinkis. Ne aš tavo teisėjas. 

Du pareigūnai išsivedė Rubo iš brigados. Adamsbergas 
pasižiūrėjo į užrašų knygelę. Spuogai, prognatizmas, jautru- 
mas lygu Morelis. 

— Moreli, kas nuėjo pakeisti patruliuojančiųjų prie Mari- 
belės buto? — paklausė žiūrėdamas į sieninį laikrodį. 

— Noelis ir Favras, komisare. 

— Kokį velnią jie ten daro? Jau pusė dešimtos. 

— Gal ji neketina niekur eiti iš namų. Nuo tada, kai paso- 
dinom brolį, neatidaro parduotuvėlės. 

— Einu pats, — pasakė Adamsbergas. — Kadangi Jurfenas 
nekalba, Maribelė man papasakos, ką jis iškvotė iš jos. 


— Šitaip ir eisite, komisare? 

— Kaip šitaip? 

— Turiu galvoje su sandalais? Gal norite, kad paskolintu- 
me ką nors? 

Pro sandalų nudryžusios odos juosteles Adamsbergas pa- 
sižiūrėjo į pėdas, kas gi čia netinkamo. 

— Kas negerai, Moreli? — nuoširdžiai paklausė. 

— Nežinau, — atsakė tas, svarstydamas, kaip dabar atsi- 
traukti. — Jūs esat komandos vadas. 

— Ak tai dėl išvaizdos, Moreli? Ar ne? 

Morelis neatsakė. 

— Neturiu kada nusipirkti batų, — gūžtelėjo pečiais Adams- 
bergas. - O Klementina - daug skubesnis reikalas negu ma- 
no drabužiai, ar ne? 

— Taip, komisare. 

— Pasirūpinkite, kad jai nieko netrūktų. Einu pasiimti se- 
sers ir grįšiu. 

— Manote, ji su mumis kalbės? 

— Galbūt. Maribelė mėgsta pasakoti apie savo gyvenimą. 

Jau beeinant pro laukujes duris, specialus pasiuntinys jam 
padavė ryšulėlį. Jis išpakavo jį gatvėje. Viduje rado mobilųjį 
telefoną, viską pasidėjo ant kažkieno automobilio priekio ir 
ėmė ieškoti prie telefono pridėtos a/://242m0s sutarties. „Blu- 
sa“ gyva. Ankstesnį numerį pavyko išlaikyti ir perkelti į nau- 
ją aparatą. Jis patenkintas įsikišo telefoną į vidinę kišenę ir 
uždėjęs ant jo ranką per audinį, lyg šildydamas ir gaivinda- 


mas nutrūkusį dialogą, nuėjo toliau. 

Pastebėjo Konvento gatvėje patruliuojančius Noelį ir La- 
marą. Mažesnysis — Noelis. Ausys, šepetys, striukė lygu Noe- 
lis. Tas aukštas ir susikaustęs — Lamaras, buvęs žandaras iš 
Granvilio. Abu vyrai metė greitą žvilgsnį į jo kojas. 

— Taip, Lamarai, žinau. Nusipirksiu vėliau. Einu viršun, — 
ir parodė į penktą aukštą. — Jūs galite grįžti. 

Adamsbergas perėjo prabangų vestibiulį ir ėmė lipti pla- 
čiu raudonu kilimu nuklotais laiptais. Dar prieš užkopdamas 
į jos aukštą, išvydo prie Maribelės durų spaude prisegtą voką. 
Sukrėstas iš lėto įveikė paskutines pakopas ir prisiartino prie 
balto stačiakampio, ant kurio tebuvo užrašytas jo vardas ir 
pavardė: Žanui Batistui Adamsbergui. 

Išėjo. Maribelė išėjo sergėtojams pro pat nosį. Paspruko. Ji 
paspruko nesirūpindama Damasu. Suraukęs antakius, 
Adamsbergas nusikabino voką. Damaso sesuo paliko tokį de- 
gantį reikalą. 

Damaso 77 Antuano sesuo. 

Adamsbergas sunkiai klestelėjo ant laiptų pakopos, voką 
pasidėjo ant kelių. Laiptinėje šviesa, pasibaigus laikui, užge- 
so. Antuanas netraukė informacijos iš Maribelės, Maribelė pati 
ją teikė. Žudikui Jurfenui, klusniajam Jurfenui. Vykdančiam 
savo sesers Maribelės Jurfen nuorodas. Patamsy paskambino 
Danglarui. 

— Aš automobilyje, — pasakė Danglaras. — Miegojau. 

— Danglarai, ar toje šeimoje Romorantene Eleris Devilis 


turėjo dar vieną nesantuokinį vaiką? Dukrą? 

— Tai ir mėginau jums pasakyti. Maribelė Jurfen gimė dve- 
jais metais anksčiau už Antuaną. Ji netikra Damaso sesuo. 
Prieš atvažiuodama pas jį į Paryžių, prieš metus, visai jo ne- 
pažinojo. 

Adamsbergas nieko neatsakęs linktelėjo galvą. 

— Daug ką keičia? — paklausė Danglaras. 

— Taip. Jau radau žudiką, kurio taip ieškojau. 

Padėjęs ragelį, Adamsbergas atsistojo, įjungė šviesą ir, at- 


sišliejęs į durų staktą, atplėšė laišką. 


Gerbiamas komisave, 


Rašau ne tam, kad balengvinčiau jums gyvenimą. Jūs laikėte 
mane kvaile, ir man tai nėra malonu. Tačiau kadangi atrodžiau 
kvazla, negaliu ant jūsų pykti. Rašau dėl Antuano. Noriu, kad šis 
laiškas būty perskaitytas per jo teismą, nes kaltininkas ne Antuanas. 
Iai aš jam vadovavau nuo pradžios ik? pabaigos, tai aš liebiau jam 
žudyti. Tai aš nurodinėjau jam, ką, kodėl, kur, kaip tr kada. Antu- 
anas dėl nieko nekaltas, 715 tik vykdė mano baliebimus kaip visada. 
Iai ne fo kaltė, jis dėl nieko nekaltas. Noriu, kad tai būtų basakyta 
per teismą, ar įvykdysite mano prašymą? Skubu, nes man liko nebe- 
daug laiko. Kvailokai badavėte baskambinęs Lizbetai tr pasiuntęs ją 
į ligoninę prie senio. Lizbetai, nors ir nepasakytum, kartais reikia 
palaikymo. Mano palaikymo. Todėl fi tučtuojau paskambino man ir 
papasakojo, kas nutiko Dekambrė. 

Vadinasi, senio nužudyti nebavyko tr Antuaną subakavo. Ilgai 
netruksite suvesti galus, kas jo tėvas, tuo labiau kad mano motina 


šito nė neslepia, tr atlėksite visu greičiu Čia. Du vyriškiai jau sėdi 

automobilyje prie namo. Šakės, reikia nešdintis. Nesiverskit per gal- 
vą Ir nemėginkit manęs surasti, veltui gaištumėt. Turiu krūvą gry- 
nųjų, Ruriuos nusiurbiau nuo to busgalvio Damaso sąskaitos, ir moku 
savim pasirūpinti. Turiu afrikietišką moterišką apdarą, kurį Lizbe- 
ta paskolino man vienam vakarėliui, jūsų storuliai nė velnio nebaste- 
bės, galiu būti rami. Taigi nė nevarkti. 

Pateiksiu greitomis keletą smulkmenų, kad tikrai visi suprastų, 
jog Antuanas dėl nieko nekaltas. Jis nekenčia Damaso tiek bat kiek 
aš, tačiau nesugeba nieko suregzti. Vaikystėje klausė vien motinos tr 
tėvo, kai tas uživodavo, ir daugiau nieko nemokėjo, tik smaugti viš- 
tas tr triušius, kad išlietų įniriį. Na, aišku, fis taip ir nebasikeštė. 
Mūsų tėvas gal tr buvo aviacijos karalius, tačiau turėtumėt suprasti, 
kad visų pirma jis buvo paskutinis niekšas. Mokėjo tik užtaisinėti 
vaikus ir duoti į skudurus. Jis turėjo birmagimį sūnų, oficialųjį, kurį 
augino šilkuose Paryžiuje. Turiu galvoje tą prietranką Damasą. O 
mes buvom gėdingoji šeimyna, Romoranteno proletariatas, iv jis nie- 
kada mūsy nepripažino. Sakė, dėl rebutacijos. Bet kai užsimanyda- 
v0 brikulti, tai kuldavo nešykštėdamas, mes su motina tr broliu gau- 
davom kaip reikalas. Man būdavo nusispjaut, aš nusprendžiau vieną 
dieną jį nudėti, bet galiausiai bals kaulus baklojo. O dėl pinigų, 
mamai fiš alskaičiuodavo tik tiek, kad vos užtekdavo prasimaitinti, 
šykštėdavo kiekvieno cento, nes baiminosi, kad kaimynai ims kažką 
įtarti, jeigu pamatys mus plačiai gyvenant. Šunsnukis, galvijas ir 
menkysta — štai kas fis buvo. 

Kai užvertė kojas, mudu su Antuanu basvarstėm, kodėl negalė- 
tume gauti dalies pinigų, jau gana, kad neturim jo pavardės. Juk 


turim teisę į tuos pinigus, mes jo vaikai, šiaip ar taip. Gerai, bet 

reikėjo dar šitai įrodyti. Na, aišku, žinojom, kad dėl genetinių tyri- 
mų neko neišdegs, nes jis tšsitaškė į skutelius virš Atlanto. Tačiau 
galėjom paprašyti Damaso, kuriam vienam vienutėliui atiteko visas 
turtas. Bet manėm, kad Damasas nesutiks atlikti genetinio testo, 
aišku, juk du trečdaliai pinigų 1šslystų jam 15 rankų. Nebent jam 
patiktume, pagalvojau. Nebent suskystų dėl manęs. Aš gana gerai 
timanau šitą žaidimą. Ketinom juo atsikratyti, tačiau aš pasakiau 
Antuanui, kad geriau ne: kai baskui prisistatytumė 11 bareikalau- 
tume palikimo, ką visi įtartų? Aišku, mus. 

Atvažiavau į Paryžių su viena vienintele mintim: basisakyti jam, 
kad esu netikra jo sesuo, baverkti, kaib varganai Mes gyvenam, tr 
pelnyti fo palankumą. Damasas basidavė kaip šilta vilna ber borą 
dieny. Priėmė mane išskėstomis rankomis, nedaug trūko, kad apsi- 
verktų, 0 Rai sužinojo turįs dar žr netikrą brolį, išvis susileido. Įma- 
nytų, Iš rankų man valgytų, tikras mazgotė. Atrodė, kad mudviejų 
su Antuanu planas dėl! DNR testo eis kaip per sviestą. Kai tik būtu- 
me gavę du treidalius turto, būčiau metus! tą Damasą velniop. Ne- 
mėgstu tokio tipo vyrų, kurie puikuojasi raumenimis, o verkšlena dėl 
vieno basakyto „taip“ arba „me“. Tik vėliau pastebėjau, kad Dama- 
sas pusbrolis. Kadangi įmanydamas būtų valgęs man 15 rankų tr 
baisiai norėjo palaikymo, išklojo man visą savo trenktą planą, bapa- 
sakojo apie savo kerštą, marą, blusas tr visus kitus kliedesius. Aš 
žinojau viską iki mažiausios smulkmenos, fis pasakodavo valandų 
valandas. Netgi pavardes ty bičy, kuriuos atkapstė, adyesus, viską. 
Aš nė akimirkos nebatikėjau, kad jo debiliškos blusos galėtų ką nors 
nužudyti. Aišku, bakeičiau tr savo planą, jūs, manim dėtas, būtu- 


mėt badaręs tą patį. Kodėl gauti du treidalius, jei galima gauti 

viską? Damasas turi pavardę, tai jau labai daug. O mes — nieko. 
Tačiau nuostabiausia, kad Damasas nenorėjo nė pirštu prisiliesti prie 
savo tėvo binigų, sakė, kad jie prakeikti, purvini. Beje, man atrodo, 
kad jam irgi nesaldi vaikystė teko. 

Skubu. Mums tereikėjo leisti Damasui burti savo abrakadabra, 0 
mudviem žudyti baskut jį. Juk jeigu mudu įgyvendinsim jo sumany- 
mą, Damasas sės už grotų tk? gyvos galvos. Po aštuonių žmogžudysčių 
kaip niekur nieko būčiau užvedusi farus ant jo pėdsako. O tada, 
kadangi fis pasitikėjo manim taip, kad galėjo valgyti man 1š ranky, 
būčiau užvaldžiusi visą fo turtą, tai yra nusavinus! kartu su Antu- 
anu, tr Čiao bambino, triumfuoja teisybė. Antuanui teliko klausyti 
manęs 11 žudyti, viską puikiai basiskirstėm, 0 jam gi patinka Ir ba- 
klusti, tr žudyti. Aš tam nebakankamai stipri, iv nelabai mėgstu. 
Kai ties kiekvienu kampu pridygo fary, bagelbėjau Antuanui išvi- 
lroti 15 namų du vyrukus, Viarą tr Klerką, 0 jis nugalabijo. Todėl 1 
sakau, kad Antuanas nekaltas. Jis tik pakluso man, nieko daugiau 
ir nemoka. Liepčiau barnešti kibirą vandens 25 Marso — nė nemirk- 
telėjęs tenai keliautų. Jis čia nekaltas. Būtų teisingiau nusiysti JĮ Į 
kokią nors gydyklą su kokia nors intensyvia terapija, suprantat, 0 me 
į kalėjimą, nes juk aišku, kad fis nekaltas. Jo silbnas protelis. 

Damasas sužinojo, kad tie žmonės miršta, ir daugiau nesigilino. 
Tikėjo, kad tiesiog suveikia „Žuvno šeimos galia“, ir daugiau nieko 
nenorėjo žinoti. Apgaslėtina mazgotė. Būčiau sudorojus jį iki galo, 
Jeigu jūs nebūtumėt allėkęs. Jam irgi praverstų basigydyti, reikėtų 
kokios nors intensyvios terapijos. 

O man viskas klojasi puikiai. Aš niekada nepritrūkstu sumany- 


mų, dėl ateities nė kiek nesibaiminu, nesirūpinkite. Jeigu Damasas 

galėtų nusiųsti šiek tiek savo sumautų pinigų mamai, būtų neprošal. 
Tik nepamirškite Antuano, basikliaunu jumis. Bučkiai Lizbetai tr 
tai vargšelei bablaukusiai Evai. Bučiuoju, jūs viską suknisot, bet 
man patinka jūsų stilius. 
Be pykčio 
Maribelė 


Adamsbergas sulankstė laišką ir prisidėjęs prie lūpų kumštų 
ilgai sėdėjo patamsy. 

Grįžęs į brigadą, nė žodžio netardamas atrakino Damaso 
kamerą ir mostelėjo jam eiti paskui. Damasas pasiėmė kėdę, 
atmetė už nugaros ilgus plaukus ir pasižiūrėjo į jį - kantrus, 
dėmesingas. Vis dar nieko nesakydamas, Adamsbergas pa- 
davė jam sesers laišką. 

— Čia man? — paklausė Damasas. 

— Man. Skaityk. 

Damasas reagavo skaudžiai. Laikė laišką nuleidęs, pirštų 
galiukais, galvą parėmęs ranka. Adamsbergas matė, kaip jam 
ant kelių tyška ašaros. Per daug naujienų vienu kartu, brolio 
ir sesers neapykanta ir į dulkes sutrinta Žurno galia. Adams- 
bergas tylutėliai atsisėdo priešais jį ir ėmė laukti. 

— Tai blusos užkrato neturėjo? — galiausiai sušnibždėjo Da- 
masas, vis dar panarinęs galvą. 

— Ne. 

Damasas dar ilgokai patylėjo, rankomis įsikirtęs į kelius, 


tarsi išgėręs kokios bjaurasties ir niekaip negalėdamas nuryti. 

Adamsbergas beveik matė ant jo užgriuvusią sunkią tikrovę 
lyg siaubingą masę, traiškančią jam galvą, kiurdančią lyg 
kamuolį jo glotnų pasaulį, nuleidžiančią kraują jo vaizduotei 
iki paskutinio lašo. Svarstė, ar vyrukas pajėgs savo kojom iš- 
eiti iš kabineto, užkritus lyg meteoritui tokiai naštai. 

— Tai maro nebuvo? — sunkiai apversdamas liežuvį pa- 
klausė jis. 

— Jokio maro. 

— Jie mirė ne nuo maro? 

— Ne. Mirė pasmaugti netikro tavo brolio, Antuano Jurfeno. 

Vėl sugniužo, vėl pradėjo grąžyti ant kelių rankas. 

— Pasmaugti ir išdažyti juodai, — kalbėjo toliau Adamsber- 
gas. — Ar tu nesistebėjai tomis smaugimo žymėmis, ta anglimi? 

— Stebėjausi. 

— Ir ką? 

— Maniau, policija viską išgalvojo, kad nuslėptų marą ir 
nesukeltų žmonėms panikos. Bet tai tiesa? 

— Taip. Antuanas ėjo tau iš paskos ir juos naikino. 

Damasas pažvelgė į savo ranką, palietė deimantą. 

— O Maribelė jam vadovavo? 

— Taip. 

Vėl nutilo, vėl sugniužo. 

Tą akimirką įėjo Danglaras, ir Adamsbergas pirštu jam 
parodė prie Damaso kojų nukritusį laišką. Danglaras jį pa- 
kėlė, perskaitė ir rimtas palingavo galvą. Adamsbergas brūkš- 


telėjo ant lapelio keletą žodžių ir padavė jam. 

Paskambinkit gydytojui Feresui dėl Damaso — skubu. Įsbėkite 
Interpolą dė! Maribelės —- beviltiška, nebaprastai gudri. 

— Tai Maribelė manęs nemylėjo? — šnibžtelėjo Damasas. 

— Ne. 

— Maniau, kad myli. 

— Aš irgi taip maniau. Visi manė. Todėl visi ir susimovėm. 

— O Antuaną ji mylėjo? 

— Taip. Truputį. 

Damasas sulinko perpus. 

— Kodėl ji manęs nepaprašė tų pinigų? Būčiau atida- 
vęs visus. 

— Jiems atrodė, kad tai neįmanoma. 

— Vis tiek aš nė liesti jų nenoriu. 

— Paliesi, Damasai. Nusamdysi gerą advokatą netikram 
savo broliui. 

— Taip, — sutiko Damasas, vis dar įsikniaubęs į rankas. 

— Ir jų motina tau reikės pasirūpinti. Ji neturi iš ko gyventi. 

— Taip. „Dručkė iš Romoranteno“. Namie visada šitaip ją 
vadindavo. Nesupratau, ką tai reiškia, kas ji tokia. 

Staiga Damasas pakėlė galvą. 

— Jūs nepasakysit jai, ar ne? Nepasakysit? 

— Jų motinai? 

— Manet. Nepasakysit jai, kad tos blusos nebuvo... nebuvo... 

Adamsbergas nė nemėgino jam padėti. Reikėjo, kad Da- 
masas pats ištartų tuos žodžius ir pakartotų daug kartų. 

— Nebuvo... užkrėstos? — baigė Damasas. — Tai ją pribaigtų. 


— Aš ne žudikas. Tu irgi. Pagalvok pats, gerai pagalvok. 


— Kas man bus? 

— Tu nieko nenužudei. Tu kaltas tik dėl kelių dešimčių 
blusų įkandimų ir sukeltos panikos. 

— Taigi? 

— Teisėjas bylą nutrauks. Galėsi šiandien eiti sau laisvas, 
netgi dabar pat. 

Damasas nerangiai atsistojo, lyg didžiulio nuovargio išse- 
kintas žmogus, kumštyje sugniaužęs savo deimantą. Adams- 
bergas stebėjo, kaip jis išeina, ir nusekė pavymui, norėdamas 
pažiūrėti, kaip jis pirmąkart grįš į tikrovę gatvėje. Tačiau Da- 
masas pasuko į atidarą savo kamerą, atsigulė susirietęs ant 
kušetės ir nebepajudėjo. Ant savo kušetės tokia pat poza, tik 
nusisukęs į kitą pusę, gulėjo Antuanas Jurfenas. Eleris Devi- 
lis tėvas puikiai padirbėjo. 

Adamsbergas atidarė Klementinos kamerą, senoji rūkė ir 
dėliojo pasiansą. 

— Tai ką? — pažvelgė į jį. — Bruzdat ten kažko? Lakstot 
pirmyn atgal, o mes amžinai nežinom, kas vyksta. 

— Galite eiti, Klementina. Parvešime jus į Kliši. 

— Neskubėkit. 

Klementina užgesino nuorūką į grindis, apsivilko ir stro- 
piai užsisagstė megztinį. 

— Jūsų geri sandalai, — pagyrė ji. — Patogūs avėti. 

— Dėkui. 

— Klausykit, komisare, kad jau esam šiek tiek pažįstami, 
gal pasakytumėt, ar tie trys paskutiniai šunsnukiai užvertė 


kojas? Per visą šitą maišalienę nebežinau paskutinių naujienų. 

— Visi trys mirė nuo maro, Klementina. Pirma Kevenas 
Rubo. 

Klementina nusišypsojo. 

— Paskui kitas, kurio pavardę pamiršau, ir galiausiai Ru- 
dolfas Meslė, vos prieš valandą. Krito kaip numuštas kėglis. 

— Seniai laikas, — plačiai nusišypsojo Klementina. — Vis 
dėlto teisybė yra. Tik nereikia skubėti. 

— Klementina, priminkit man to antrojo pavardę, pasi- 
miršo kažkaip. 

— Man tai tikrai negreit pasimirš. Anri Tomė, Grenelio 
gatvėje. Paskutinis bjaurybė. 

— Tikrai. 

— O kaip vaikas? 

— Užmigo. 

— Na, žinoma, išvarginat jį šitaip bekamuodami. Perduo- 
kit, kad laukiu jo sekmadienį pietų kaip paprastai. 

— Ateis. 

— Na tai manau, komisare, kad vienas kitam jau viską 
pasakėm, — apibendrino ji, atkišdama jam tvirtą ranką. — 
Paliksiu laiškelį jūsų Gardonui, padėkosiu už kortas, ir tam 
kitam, aukštam, apkūnokam, praplikusiam, išvaizdžiam, sko- 
ningai apsirengusiam vyriškiui. 

— Danglarui? 

— Taip, jis norėjo mano grietinėčių recepto. Nepasakė taip 
tiesiai, bet aš supratau reikalo esmę. Jam tai, atrodo, svarbu. 


— Labai galimas daiktas. 

— Tas žmogus moka gyventi, — palinksėjo galva Klemen- 
tina. — Atsiprašau, eisiu pirma jūsų. 

Adamsbergas nulydėjo Klementiną Kurbė iki laukujų du- 
rų, kur sutiko Feresą ir mostelėjęs jį sustabdė. 

— Jis? — Feresas parodė į kamerą, kur susirietęs gulėjo 
Jurfenas. 

— Jis žudikas. Sudėtinga šeimos istorija, Feresai. Tikriau- 
siai bus nukreiptas į psichikos ligonių prieglaudą. 

— Dabar nebesakoma „prieglauda“, Adamsbergai. 

— O štai jis turi išeiti į laisvę, bet dabar nepajėgia. Jeigu 
jam padėtumėt ir vėliau prižiūrėtumėt, Feresai, padarytumėt 
man didelę paslaugą. Reintegracija į realų pasaulį. Krito la- 
bai skaudžiai, per dešimt aukštų. 

— Čia tas su šmėkla? 

— Tas. 

Kol Feresas bandė atitiesti Damasą, Adamsbergas pasiuntė 
du pareigūnus pas Anri Tomė ir užsiundė žiniasklaidą ant 
Rodolfo Meslė. Paskui paskambino Dekambrė, kurį popiet 
jau ketino išrašyti iš ligoninės, Lizbetai ir Bertenui, kad pa- 
mažu ruoštųsi Damaso sugrįžimui. Galiausiai paskambino 
Masenai, paskui Vandusleriui ir šiam papasakojo, kuo baigė- 
si didysis apsišovimas. 

— Prastai jus girdžiu, Vandusleri. 

— Liusjenas krato pirkinius ant stalo. Brazda kaip velnias. 

Tačiau aiškiai girdėjo stiprų Liusjeno balsą deklamuojant 


dideliame aidžiame kambaryje: 

— Pernelyg dažnai gamtoje lieka neįvertinta stebuklinga 
aguročio galia. 

Dėdamas ragelį pagalvojo, kad išeitų puikus skelbimas 
Žoso Le Gerno naujienoms. Tvirtas, sveikas ir sklandžiai iš- 
rėžtas skelbimas, be jokios istorijos, toli, labai toli nuo blės- 
tančių klaikių maro atgarsių. Padėjo telefoną ant stalo, per 
patį vidurį, ir minutėlę į jį žiūrėjo. Nešinas aplanku įėjo Dan- 
glaras ir pasekė Adamsbergo žvilgsnį. Irgi tylomis įsistebeili- 
jo į tą mažytį aparatėlį. 

— Ar kažkas negerai šitam mobiliajam? — pasiteiravo ge- 
rokai luktelėjęs. 

— Ne, nieko. Tiesiog neskamba. 

Danglaras padėjo aplanką Romorantenas ir nieko nepasa- 
kęs išėjo. Adamsbergas užsigulė ant aplanko, galvą įkniau- 


bęs į rankas, ir užmigo. 

- XXXVIII - 


Pusę aštuonių vakaro Adamsbergas įžengė į Edgaro Kinė 
aikštę, neskubėdamas, tačiau lengvesne širdim nei pastarą- 
sias dvi savaites. Lengvesne ir kartu tuštesne. Užėjo į Dekambrė 
namus, į ankštąjį kabinetuką, kur kukli lentelė skelbė: Pz:a- 
vėjas gyvenimiškais klausimais. Dekambrė sėdėjo savo vietoje, 
vis dar išbalęs, bet jau vėl atsitiesęs, ir kalbėjosi su priešais 
sėdinčiu įraudusiu bei įsijaudrinusiu storu vyru. 

— Žiū, — pasakė žvilgtelėjęs į Adamsbergą, paskui į jo san- 
dalus. - Hermis, dievų žinianešys. Kokios naujienos? 

— Ramybė miestui, Dekambrė. 

— Luktelėkite minutėlę, komisare. Šiuo metu konsultuoju. 

Eidamas prie durų, Adamsbergas nugirdo tolesnio pokal- 
bio nuotrupą. 

— Šįkart jau galutinai sudaužyta, — tarė vyras. 

— Ir iškart vėl susiklijavo, — atsakė Dekambrė. 


— Sudaužyta. 

Po dešimties minučių Dekambrė pasikvietė Adams- 
bergą vidun ir pasodino ant kėdės, dar šiltos po ką tik 
sėdėjusiojo. 

— Apie ką kalbėjot? — pasiteiravo Adamsbergas. — Apie 
kažkokį indą? Ar mašiną? 

— Apie poros santykius. Dvidešimt septynis kartus išsi- 
skyrė ir dvidešimt šešis susitaikė su ta pačia moterimi, abso- 
liutus rekordas tarp mano klientų. Jį vadina Sudaužytas- 
Suklijuotas. 

— Ir ką jūs patariate? 

— Niekada nieko nepatariu. Mėginu suprasti, ko žmonės 
nori, ir padėti jiems to pasiekti. Toks ir yra patarėjo darbas. 
Jeigu kažkas nori santykius nutraukti, padedu. Jei kitą dieną 
nori vėl suklijuoti, padedu. O ko norite jūs, komisare? 

— Nežinau. Šiaip man vis viena. 

— Tada negaliu jums padėti. 

— Ne. Niekas negali. Man visada taip buvo. 

Vos pastebimai šypsodamasis, Dekambrė atsilošė krėsle. 

— Argi ne teisybę sakiau dėl Damaso? 

— Teisybę. Jūs geras patarėjas. 

— Jis negalėjo 7ea//47 žudyti, aš gi žinojau. Jis to nenorėjo 
realiai. 

— Matėt jį? 

— Atėjo į savo parduotuvę prieš valandą. Bet žaliuzių ne- 
pakėlė. 


— Klausėsi Šauklio? 

— Pavėlavo. Darbo dienomis vakarinės naujienos praside- 
da aštuoniolika dešimt. 

— Atsiprašau. Aš sunkiai įsimenu tvarkaraščius ir datas. 

— Ne bėda. 

— Kartais bėda. Patikėjau Damasą vienam gydytojui. 

— Gerai padarėt. Jis iš padebesių nudribo žemėn. Tai nie- 
kad nėra labai malonu. Ten aukštai nėra kam dužti ar nesi- 
klijuoti. Todėl jis ten ir skrajojo. 

— Kaip Lizbeta? 

— Iškar pas jį nuėjo. 

— Mat kaip. 

— Evai bus skaudoka. 

— Tai aišku, — pritarė Adamsbergas. 

Patylėjo. 

— Matot, kaip išeina, Diukvedikai, — vėl prabilo pasislink- 
damas taip, kad atsidurtų tiesiai priešais jį. - Damasas atsė- 
dėjo penkerius metus už apskritai nepadarytą nusikaltimą. 
Šiandien jis laisvėje, nors manė nusikaltęs. Maribelė slapstosi 
dėl žmogžudysčių, įvykdytų jos nurodymu. Antuanas bus nu- 
teistas už nužudymu, dėl kurių sprendimą priėmė ne jis. 

— Kaltė ir tariama kaltė, — ramiai pasakė Dekambrė. — 
Jus tai domina? 

— Taip, — Adamsbergas pagavo jo žvilgsnį. — Mums vi- 
siems tai aktualu. 

Keletą akimirkų Dekambrė atlaikė jo žvilgsnį ir linktelėjo 


galvą. 

— Aš tai mergytei nieko nepadariau, Adamsbergai. Ant 
jos tualete buvo supuolę trys mokiniai. Aš kaip padūkęs iš- 
taškiau juos šalin, pakėliau mergytę ir išnešiau lauk. Tie pa- 
rodymai mane sugniuždė. 

Adamsbergas pritardamas klaptelėjo blakstienomis. 

— Jūs taip ir manėte? — paklausė Dekambrė. 

— Taip. 

— Tada būtumėt geras patarėjas. Jau tada aš buvau beveik 
impotentas. Irgi taip galvojote? 

— Ne. 

— O dabar man nebesvarbu, — Dekambrė sukryžiavo ran- 
kas. — Arba beveik nebesvarbu. 

Tą akimirką per aikštę nudundėjo normando griaustinis. 

— Kalvadosas, — tarė Dekambrė, pakėlęs pirštą. — Karštas 


maistas. Tai jau šis tas. 


Vikinge Bertenas visus vaišino Damaso garbei, o tas sėdėjo 
padėjęs nuvargusią galvą Lizbetai ant peties. Le Gernas atsi- 
stojo ir paspaudė Adamsbergui ranką. 

— Skylė laive užtaisyta, — pareiškė Žosas. — Ypatingųjų 
laiškelių neliko. Vėl įsiviešparauja pardavinėjamos daržovės. 

— Pernelyg dažnai gamtoje lieka neįvertinta stebuklinga 
aguročio galia, — pasakė Adamsbergas. 

— Tikra tiesa, — rimtai pritarė Žosas. — Esu matęs aguro- 
čių, per dvi naktis išpampstančių kaip kamuoliai. 

Adamsbergas įsimaišė į šurmuliuojantį bepradedančiųjų 


vakarieniauti būrį. Lizbeta pastūmė jam kėdę ir nusišypsojo. 


Staiga jis užsinorėjo prie jos prisiglausti, tačiau vieta jau bu- 
vo užimta Damaso. 

— Jis tuoj užmigs man ant peties, — ji pirštu parodė į 
Damasą. 

— Suprantama, Lizbeta. Ir ilgai miegos. 

Bertenas ceremoningai padėjo dar vieną lėkštę priešais ko- 


misaro vietą. Karštas maistas — tai jau šis tas. 


Kai visi jau valgė desertą, V/4ž2go duris pravėrė Dangla- 
ras, pasirėmė alkūnėmis ant baro, patupdė prie kojų Burbulą 
ir nepastebimai mostelėjo Adamsbergui. 

— Neturiu daug laiko, vaikai laukia, - pasakė Danglaras. 

— Jurfenas netriukšmavo? 

— Ne. Feresas jį apžiūrėjo. Davė raminamųjų. Jis nesiprie- 
šino, dabar ilsisi. 

— Labai gerai. Regis, pagaliau šįvakar visi nueis miegoti. 

Danglaras paprašė Berteną taurės vyno. 

— O jūs ne? — pasiteiravo. 

— Nežinau. Gal eisiu truputį pasivaikščioti. 

Danglaras nugėrė pusę taurės ir pasižiūrėjo į Burbulą, įsi- 
taisiusį jam ant bato. 

— Auga, ar ne? — tarė Adamsbergas. 

— Taip. 

Danglaras baigė gerti vyną ir tylutėliai pastatė taurę ant baro. 

— Lisabona, — pasakė, per barą stumdamas perlenktą po- 
pierėlį. — $z0 Jorge viešbutis. 302 kambarys. 

— Maribelė? 


— Kamilė. 

Adamsbergas pajuto, kaip įsitempia visas kūnas, lyg 
kažkam staiga pastūmus. Jis susinėrė rankas, stipriai jas su- 
spaudęs, ir atsirėmė į barą. 

— Iš kur žinote, Danglarai? 

— Liepiau ją sekti, - Damasas pasilenkė pasiimti kačiuko, 
o gal norėdamas paslėpti veidą. — Nuo pat pradžių. Kaip 
koks niekšas. Ji niekada neturi šito sužinoti. 

— Pasiuntei farą? 

— Vilnevą, anksčiau dirbusį penktame rajone. 

Adamsbergas liko stovėti sustingęs, akis įbedęs į perlenk- 
tą popierėlį. 

— Bus dar ne vienas susidūrimas, — pratarė jis. 

— Žinau. 

— Šiaip tai... 

— Žinau. Šiaip tai. 

Adamsbergas nekrutėdamas žiūrėjo į baltą popieriuką, 
paskui lėtai ištiesė ranką ir uždengė jį. 

— Ačiū, Danglarai. 

Danglaras vėl pasikišo kačiuką po pažasčia, jau nusigrę- 
žęs pamojavo ranka ir išėjo iš Vzk/ngo. 

— Čia jūsų kolega? — pasiteiravo Bertenas. 


— Zinianešys. Dievų žinianešys. 


Kai aikštė jau skendėjo tamsoje, atsišliejęs į plataną, 
Adamsbergas atsivertė užrašų knygelę ir išplėšė vieną lapą. 


Pamąstė, paskui parašė Kam:/e. Kiek palūkėjęs pridūrė Aš. 


Sakinio pradžia, pagalvojo. Jau neblogai. 

Po dešimties minučių, kadangi į galvą niekaip neatėjo sa- 
kinio tęsinys, padėjo po Aš tašką ir sulankstė lapelį, į vidų 
įkišęs penkių frankų monetą. 

Paskui lėtu žingsniu perėjo aikštę ir savo atnašaujamą au- 


ką įdėjo į mėlynąją Žoso Le Gerno urną. 

Vargas, Fred 

Va288 Bėk greitai ir ilgai negrįžk: romanas / Fred Vargas; 
iš prancūzų kalbos vertė Alina Kiliesaitė. — Vilnius: 
Vaga, 2005. - 413 p. 


ISBN 5-415-01826-3 


Pasakojimas apie jaunuolį, kuris savo skriaudėjams ryžtasi atker- 
šyti pasinaudodamas tariama iš motinos giminės paveldėta galia. Sią 
neįtikėtiną istoriją atskleidžia nepaprasta intuicija apdovanotas poli- 


cijos komisaras Adamsbergas ir jo kriminalinė brigada. 


UDK 840-3 


— archeologė, viuurainieių 
specialistė ir sykiu talentinga rašytoja. 
Niekas nepasakytų, kad kuklus sporto prekių 
parduotuvėlės savininkas, kuriam, regis, terūpi 
įspūdingi jo raumenys, iš tikrųjų yra turtingo 
aviacijos magnato sūnus, gabus fizikas, padaręs 
svarbų atradimą ir dėl jo skaudžiai nukentėjęs. 
To jaunuolio kaimynai - taip pat Žmonės su 
įdomia praeitimi ir beveik visi gyvena svetima 
pavarde arba susikūrę netikrą įvaizdį. 
Pasklidus gandui apie maro protrūkį Paryžiuje, „ 
tik kriminalinės brigados vyriausiasis komisaras 
Adamsbergas geba išnarplioti nusikaltimų 


kamuolį ir nustatyti, kas į gyventojų butus 
įleidžia žiurkių blusų, maro užkrato nešėjų. 
Svarbų vaidmenį šioje istorijoje suvaidina deimanto žiedas - visais laikais garsėjęs 
kaip patikima apsauga nuo maro ir kitų bėdų. 

Šia knyga autorė iš karto pavergė Paryžių, Prancūziją ir visą pasaulį - pagal ją 
kuriamas filmas, ji išversta į 30 kalbų. Apdovanota Prix des Librairęs (2002), 
Grand Prix des Lačėrica „Elle“ (2002) 

ir Prix du meilleur Polar Francophone (2002), taip pat Deutscher Krimipreis (2004) 


Vokietijoje. 


SBN 5. 1826-3 


785415"/018260 


